
Christel Petitcollin 

Trebuia să existe o carte ca aceasta! Este exact ceea 
ce ne lipsea fiecăruia din bibliotecă (u referire la 
manipularea mentală: adică o lucrare care să vorbească 
despre dominaţia psihologică, foarte specifică, la care o 
femeie manipulatoare îşi supune partenerul de viaţă. 

Firește că această carte n-ar fi putut fi scrisă decât 
de către un bărbat, unul elegant de altfel, întrucât bărbaţii 
care cad victime sunt adesea ei înșiși niște gentlemeni. Să- 
i mulţumim deci lui Xavier Cornette de Saint Cyr, pentru 
că a dat dovadă de împărţialitate, de măsură şi rafinament 
în abordarea acestui subiect, în pofida caracterului său 
obscur. Bărbaţii aflaţi sub dominație psihologică vor putea 
parcurge cartea fără a fi câtuși de puţin șocați de vreo 
urmă de vulgaritate. Iar să dai dovadă de clasă atunci când 
vorbeşti despre „nemermice”, asta da realizare! Până la 
apariţia cărţii Bărbaţi manipulaţi, acea parte a literaturii 
ce trata subiectul era scrisă în mare parte de către femei, 
adresându-se femeilor și din perspectiva unei femei aflate 
sub dominație masculină. Eu însămi am fost părtașă la așa 
ceva. In lipsa unor publicaţii mai adaptate la situaţia 
proprie, bărbaţii care “s-au numărat printre clienţii mei mi- 
au citit cărţile. Chiar dacă afirmaţiile mele i-au luminat și 
ajutat, mi-au mărturisit că “s-au simţit frustraţi pe tot 
parcursul lecturii, fiind(a- “s-au văzut nevoiţi să facă în 
permanenţă efortul intelectual de a inversa situaţia pentru 
a şi-o însuși. Dar, mulţumită cărţii scrise de Xavier 
Cornette de Saint Cyr, vor putea, în sfârșit, să simtă că 
cineva li se adresează în mod direct. 

Adesea, îmi încep conferințele pornind chiar de la 
niște scuze: Dat fiind că, la plural, masculinul trebuie să 
prevaleze asupra genului feminin, conform regulilor 
noastre gramaticale, manipulatoarele, care sunt în număr 
la fel de mare precum manipulatorii, nu vor fi deloc 


reprezentate în expunerea mea. Ei bine, da: limba franceză 
este sexistă într-un mod obiectiv. Date fiind astfel de 
cazuri, în care avem de-a face cu o femeie manipulatoare, 
sexismul contravine bărbaţilor, pentru că, la plural, ne 
referim folosind tot genericul „manipulatori”. Dar poate aţi 
mai remarcat o particularitate, și anume că noţiuni precum 
„călău” și „vânător” nu au feminin, pe când „victimă” și 
„pradă” nu au masculin. Ca atare, și bărbatul este tot 
victima călăului său! Cât de derutant! Numai că, după cum 
precizez și în lucrările mele și după cum o evidenţiază și 
Xavier Cornette de Saint Cyr, bărbaţii au fost până în acest 
moment marii absenţi ai mărturiilor legate de manipularea 
mentală. Sunt minoritari în cabinetele de terapie și 
aproape inexistenţi în cadrul atelierelor de dezvoltare 
personală. Ba chiar, în unele dintre atelierele pe care le 
desfășor, publicul este 100% feminin. Puţini bărbaţi sunt 
dispuși să facă mărturisiri, iar să denunțe încă și mai 
puţini. Să sperăm că existenţa acestei cărţi îi va 
impulsiona și pe ei să îşi spună povestea. Chiar dacă, în 
ultimii ani, mentalităţile sunt într-o perpetuă evoluţie, 
bărbaţii încă nu au în reflex apelarea la ajutorul unui 
psiholog. Pentru cei mai mulţi dintre ei, nici psihologia și 
nici dezvoltarea personală nu reprezintă o chestie „pe 
gustul lor”. Nu putem nici să-i învinovăţim în întregime: 
bărbaţii urmăresc un ajutor concret, eficace și imediat. Iar 
abordarea „psihologică” poate să li se pară prea abstractă, 
prea conceptuală, ba chiar trasă de păr. Cu toate acestea, 
coaching-ul ar putea preîntâmpina nevoia lor de 
eficacitate. Chiar și așa, trebuie găsit întocmai acel 
terapeut îndeajuns de familiarizat cu manipularea mentală, 
încât să știe să o numească, să o denunte și să coordoneze 
corespunzător scăparea de sub jugul dominaţiei. 

Cum se face că fenomenul dominaţiei psihologice a 
bărbaţilor este aproape necunoscut? Păi, acest lucru se 
întâmplă în mare parte din pricina codurilor de virilitate, 
care amplifică ascendentul pe care o femeie îl poate 
dobândi asupra unui bărbat. 

Bărbaţilor nici măcar nu le stă în fire să ceară 


ajutorul: pentru că, nu-i așa, un bărbat îşi rezolvă singur 
problemele. Numai că dominaţia psihologică izolează și 
mai mult, când o singură privire exterioară ar permite 
regăsirea obiectivităţii. Spre deosebire de femei, care îşi 
destăinuie una alteia grijile, și chiar cu mare ușurință, 
bărbaţii nu au obiceiul de a vorbi prea mult. Societatea nu 
le permite să îşi denigreze în vreun fel partenerele. Dacă 
femeile se plâng între ele de partenerii lor de viaţă, 
bărbaţii nu prea fac lucruri de genul acesta, din galanterie, 
dar și din pudoare. Bărbaţii dominați psihologic sunt 
tocmai cei mai drăguţi, cei mai amabili, cei mai toleranţi și 
deci cei mai eleganţi dintre bărbaţi. Tăcerea lor este un 
omagiu adus actualelor sau fostelor partenere de viaţă, 
deși ele nu merită acest lucru. Femeile care maltratează ar 
trebui denunţate la fel de ferm ca și bărbaţii cu devieri 
comportamentale. În momentul în care vor îndrăzni să 
spună prin ce trec, bărbaţii respectivi se vor elibera. Abia 
acum încep să apară mărturisiri de genul acesta și nu 
putem decât să sperăm că lucrarea de faţă va constitui 
bază legitimă și solidă care să permită bărbaţilor victime 
ale manipulării mentale să denunțe maltratările la care 
sunt supuși. Nu în ultimul rând, mai trebuie spus că 
aceleași coduri de virilitate fac ca un bărbat manipulat să 
fie aproape imposibil de auzit în societatea noastră. După 
cum bine ne explică Xavier, lucrul acesta se întâmplă chiar 
mai mult decât în cazul femeilor dominate - sunt 
întotdeauna înţelese pe de-a-ntregul, atunci când anturajul 
neagă puterea ascunsă a capcanei mentale în care poate fi 
prins un bărbat. Un bărbat nu are cum să fie captiv din 
punct de vedere mental! Ba mai rău: ideea că un bărbat ar 
putea fi bătut continuă să pară amuzantă. Totuși, glumele 
cu grasa și făcăleţul ei vorbesc despre violenţa cu armă 
albă împotriva bărbatului. 

La modul general, din lipsă de informaţii, societatea 
nu înţelege implicaţiile dominaţiei psihologice, fiind în 
incapacitatea de a evalua gravitatea unor asemenea 
situaţii. în pofida faptului că “s-au înmulţit sinuciderile și 
cazurile soldate cu decesul femeilor abuzate, încă este 


greu de transmis mesajul cum că violenţa psihologică 
poate ucide și că persoana dominată este în pericol. 

Și totuși, ar trebui să fie simplu de înţeles: 
manipularea mentală este un fenomen chiar standardizat! 
Este vorba de o veritabilă prădare psihologică, prin care o 
persoană acaparează și vampirizează energia vitală a unei 
alte persoane. Iar procedeul este metodic, la modul foarte 
sinistru: seducţie, hărţuire, distrugere. în paralel, exact ca 
un leu (ba chiar ca o leoaică, în cazul nostru!), care 
vânează prin savan a, prinderea prăzii presupune să o 
izolezi de restul grupului, să o îndepărtezi, să o 
dezorientezi, după care să o epuizezi și în cele din urmă să 
o devorezi liniștit, la adăpost de privirile celorlalţi. 

Manipulatorii și manipulatoarele au multe puncte în 
comun: vorbim despre oameni cu două feţe, patru sfori 
(seducţia, victimizarea, intimidarea și culpabilizarea) și, 
mai ales, fără nicio limită sau scrupul. Sunt persoane 
imature, neresponsabile, mincinoase și calculate... Numai 
că femeia manipulatoare este, în continuare, acceptată din 
punct de vedere social: mitul femeiicopil, delicată și 
delicios de capricioasă continuă să trezească instinctul 
protector masculin. 

Și victimele manipulării au multe lucruri în comun: 
sunt persoane cu profunde valori umane, empatice și 
binevoitoare. Dar, pe lângă propriile coduri de virilitate, 
bărbaţii mai au și puncte vulnerabile, tipic masculine, de 
care manipulatoarele știu să profite cu mare ușurință. 

Este greu de crezut, dar bărbaţii sunt adesea mai 
dependenţi de femei decât femeile de bărbaţi. Aceștia din 
urmă au mai mare nevoie să trăiască în cuplu decât 
femeile. Din punct de vedere statistic, 75% dintre divorţuri 
sunt iniţiate de femei, în vreme ce doar 25% dintre 
bărbaţii care îşi părăsesc căminul conjugal pleacă de lângă 
neveste pentru a fi cu o altă femeie. Or, atunci când te afli 
sub controlul unei prădătoare, probabilitatea de a ajunge 
vreodată să cunoști o altă femeie devine aproape nulă. 
Inutil să te aștepți ca ea să te părăsească vreodată: un 
animal de pradă nu îşi lasă niciodată prada. în acest 


context, numai bărbatul este cel care poate fi la originea 
rupturii, ceea ce este extrem de complicat. 

De aceea, în ciuda standardizării manipulării 
mentale, este important să scoatem la lumină 
particularităţile dominaţiei psihologice a unui bărbat de 
către o femeie. Și doar un bărbat ar putea să le explice 
altor bărbaţi care sunt punctele lor slabe fără a-i ofensa în 
vreun fel. Deoarece femeile nu pot înţelege anumite 
moduri de funcţionare strict masculine. Ce ar putea ști ele, 
de pildă, despre felul în care bărbaţii percep noţiunile de 
potenţă și impotenţă? Cum ar putea o femeie să înţeleagă 
ce simte un bărbat îndrăgostit atunci când îi spune „nu” 
femeii iubite și (se subînţelege) iubitoare? Se poate chiar 
întâmpla ca, uneori, când un bărbat îi spune „nu” unei 
femei, mai ales când aceasta așteaptă din partea sa 
susţinere sau protecţie, lucrul acesta să echivaleze cu a 
spune „nu” însăși propriei virilităţi. Culmea paradoxului 
apare atunci când se consideră că a răspunde unei 
manipulatoare cu propria-i monedă înseamnă a da dovadă 
de grosolănie maximă. 

Xavier Cornette de Saint Cyr abordează totodată o 
serie de emoţii, cu greu accesibile bărbaţilor. Cum pot fi 
ele gestionate și exprimate? Cum se poate ţine doliul 
necesar în urma unei pierderi de orice fel, cum se poate 
trece prin perioadele de tristeţe, cum se poate gestiona 
frustrarea, cum poţi recunoaşte că ai fost umilit... De la 
cele cât se poate de generale, când un bărbat se lasă 
dominat și maltratat de către o femeie, la altele mai 
specifice, mai intime, cum ar fi umilinţele sexuale, ori cele 
care oscilează între refuz, dispreţ, batjocură și infidelităţi... 

Domnilor, mesajul acestei cărţi este că nu sunteţi 
singuri. Esenţa dominaţiei psihologice este dorinţa cuiva 
de a vă lipsi de propria demnitate umană. Xavier Cornette 
de Saint Cyr vă oferă toate mijloacele necesare pentru a 
înţelege acest lucru și a vă elibera. Vă explică în ce măsură 
vă aflaţi în pericol prin prisma necunoaşterii propriei valori 
și, mai ales, ce presupune regăsirea stimei de sine, ba 
chiar a iubirii de sine. Aveţi dreptul de a fi respectat, de a 


fi tratat omenește. Și mai există o serie de alte drepturi ce 
merită recucerite: dreptul la fericire, la dragostea 
adevărată, sinceră, dreptul de a vă oferi plăceri și de a fi 
fericit ori de a vă distra... pe scurt, dreptul de a trăi (și nu 
numai acela de a supravieţui și atâta tot). 

Parcurgând cartea Bărbaţi manipulați, pagină după 
pagină, m-am surprins gândindu-mă cu compasiune și 
afecţiune la fiecare bărbat manipulat pe care mi-a fost dat 
să îl cunosc de-a lungul anilor. Și la felul în care toate 
cazurile de hărţuire seamănă în mod izbitor, putând să 
regăsesc câte puţin din experienţele bărbaţilor respectivi 
în fiecare dintre aspectele descrise în carte. Ce păcat că o 
astfel de lucrare nu exista și pentru ei încă de peatunci, de 
pe vremea aceea! Fiind(a ar fi “însemnat un ajutor de 
nădejde pentru ei în sinuosul demers pe care îl presupune 
eliberarea de dominaţia psihologică. Mi-ar plăcea să pot 
oferi cartea aceasta tuturor bărbaţilor care se numără 
printre clienţii mei, ca un omagiu adus bunătăţii și 
curajului lor! Dar mai presus de orice, domnilor, dincolo de 
această lectură, trebuie să știți că există și femei iubitoare 
și de bună-credinţă. Ca atare, feriţi-vă de ticăloase! 

Christel Petitcollin 

Scriitoare și conferenţiar Consilier și formator în 
domeniul comunicării și dezvoltării personale Autoarea 
lucrărilor Gândesc prea mult, Scapă de manipulatori, 
Copiii manipulatorilor, Copilul meu gândește prea mult și 
cu cât sunt mai inteligent, cu atât sunt mai ușor de 
manipulat (lucrări apărute la Editura  Philobia, 
www philobia com) 

Introducere 

Absenţi neidentificaţi? 

i 

Copii fiind, am citit fel de fel de basme, care se 
încheiau invariabil astfel: „Și au trăit fericiți până la adânci 
bătrâneți și au avut mulţi, mulţi copii”. Apoi, la maturitate, 
am ascultat cântecul Ritei Mitsouko: „Aşa urât se încheie, 
de obicei, toate poveştile de dragoste”. Iar, între timp, ne- 
am aplecat urechile la cântecul lui Jean Ferrât, Aragon: 


„Fericit cel ce moare din dragoste”. La urma urmei, nici nu 
mai știi ce să crezi! 

Ca să nu mai amintim și de cuvintele pe care mulţi le 
folosesc pentru a verifica dacă și cât de satisfăcute sunt 
partenerele lor: „Și... ești mulţumită?” Așa se instalează 
îndoiala. Nu este totul simplu sau liniar. Dragostea te 
poate împlini într-un mod minunat. Doar că uneori ea 
reprezintă și un mecanism de distrugere în masă pentru 
acele persoane care îi transformă pe cei de lângă ele în 
niște simple marionete pe care le folosesc după bunul lor 
plac. Vom vedea cum și de ce se întâmplă așa ceva, dar 
vom căuta totodată și diverse mijloace de a scăpa de o 
potenţială tactică de distrugere. i 

Să luăm drept exemplu cazul lui Edouard. Stând în 
picioare și vorbind pe un ton poate prea calm, lasă 
impresia individului obosit, care a încercat tot ce depindea 
de el pentru a face lucrurile cât mai bine, dar păstrează 
încă urmele unei răni după un eșec, care încă doare. La 
șaizeci de ani, constată că și-a irosit mai bine de două 
decenii din viaţă. lar douăzeci de ani înseamnă mult, când 
fiecare zi este plină de urlete, neliniște și umilinţe, ori când 
fiecare discuţie, chiar și inofensivă în aparenţă, se 
sfârșește cu reproșuri și critici dureroase. Edouard face 
parte din consiliul director al unei instituţii financiare. El 
răspunde de luarea unor importante decizii strategice, 
coordonează echipe de experţi cu vechime și negociază cu 
reprezentanţi ai unor mari grupuri internaţionale. Este 
renumit pentru profesionalismul său, pentru latura sa 
afabilă într-un mod cât se poate de firesc, dar și pentru 
abilităţile de a-i coordona pe oameni. Este un director 
extraordinar, apreciat și respectat. Dar a existat și o altă 
parte a vieţii sale; una în care, zi de zi, în intimitatea vieţii 
sale de cuplu, se lăsa insultat, rănit, umilit de o femeie, și 
anume de soţia sa. Acum, în sfârșit, este despărţit de ea, 
de mai bine de trei ani. Numai că a fost o despărţire care l- 
a costat mult, extrem de mult. Cel mai tare îl doare faptul 
că, de trei ani, nu-și mai vede copiii, pe care mama lor i-a 
montat împotriva lui. Copiii pe care i-a iubit întotdeauna 


foarte mult și de care “s-a ocupat mereu nici nu mai vor să 
audă de el în acest moment. Edouard nu poate decât să 
constate, cu amărăciune, eșecul dezastruos al familiei pe 
care a încercat, în ciuda tuturor întâmplărilor, să o 
construiască și să o păstreze până în punctul în care “s-a 
trezit înghiţit de explozia care a avut loc. Bruno, pe de altă 
parte, are în jur de cincizeci de ani. Antreprenor, având o 
origine socială modestă, a muncit fără încetare pentru a 
pune bazele firmei de construcţii la care visase. lar aceasta 
este o reușită de care se declară perfect mulţumit. Nu 
rămâne cu un profit prea mare de pe urma încasărilor, mai 
ales că este nevoit să cumpere mereu cadouri din ce în ce 
mai costisitoare pentru soţia sa, în ideea în care ar putea 
să o îmbuneze pentru a obţine, în sfârșit, aparenta liniște 
la care visează. Numai că ce face el nu este niciodată 
îndeajuns. A trebuit să ia un credit uriaș pentru a 
achiziţiona o reședință mare în zona Bordeaux, pe care 
doamna a ţinut morţiș să o renoveze în întregime și pe 
care, ulterior, apelând la șantajul afectiv, a reușit să o 
treacă pe numele ei. Mai mult, și-a luat și un amant. Acesta 
din urmă, cu solicitudine și viclenie, i-a trimis lui Bruno un 
mesaj în care îi relata în termeni cât se poate de concreţi 
și grosolani cum îşi petrecea timpul cu soţia lui și tot ce-i 
făcea, chiar în momentul în care Bruno negocia un 
contract, undeva în celălalt capăt al Franţei. Toate acestea 
au culminat cu un divorţ deosebit de violent. Chiar dacă a 
fost dat afară din casă, Bruno nu a scăpat doar cu atât, a 
trebuit să se înhame și la plata unei pensii alimentare 
consistente, întrucât fosta soţie a reușit să ascundă o bună 
parte din propriile venituri și a obţinut și custodia copiilor. 
Ba chiar a ajuns să-l facă pe judecător să creadă că ea era 
cea supusă agresiunilor soţului său și că suferea deosebit 
de tare din această cauză. Deși cei doi 's-au despărţit, 
femeia continuă să-l hărţuiască ori de câte ori are ocazia. 
Ce au în comun Edouard și Bruno - și mulţi alţi 
bărbaţi, de altfel - ar fi faptul că, într-o zi, drumul fiecăruia 
dintre ei “s-a intersectat cu cel al unei femei 
manipulatoare, care i-a sedus, făcându-i să viseze la un 


viitor minunat, iar apoi - lent, insidios și tenace - i-a stors 
de vlagă, până la ultimul strop, i-a distrus și privat de orice 
beneficiu, umilindu-i și lipsindu-i de prezenţa propriilor 
copii sau a celor apropiaţi. Vorbim despre genul acela de 
femeie capabilă să distrugă orice bucurie de a trăi, să 
compromită buna reputaţie a partenerului și relaţiile pe 
care acesta le are cu familia, prietenii și colaboratorii. Pe 
femeie o caracterizează dorinţa aprigă de a ruina efectiv 
tot ceea ce are sau reprezintă un om. 

Despre astfel de drame nu se vorbește deloc sau doar 
foarte puţin. Cu toate acestea, astfel de bărbaţi chiar 
există, bărbaţi căleaţi în picioare de agresivitatea de care 
poate da dovadă o femeie, o agresivitate pe care nici n-o 
bănuim. De ceva vreme, apar menţionaţi sub numele de 
perverși narcisici. Mai ales atunci când, în lipsa unei 
definiţii precise și atente, amestecăm în aceste noţiuni 
comportamente disparate, de la schimbările de dispoziţie, 
până la violenţa fizică. Pericolul constă în a vedea perverși 
pretutindeni ori în a ignora o atitudine care rămâne 
scandaloasă şi poate deveni primejdioasă. Despre 
„perversele narcisice”, însă, nu se vorbește aproape 
niciodată. 

Dacă lucrul acesta pe care îl numim „dominaţie” - 
însemnând sistemul care distruge capacitatea de a gândi 
analitic și de a acţiona în faţa executorului - este greu de 
înţeles de către femei, bărbaţii efectiv îl neagă cu 
desăvârșire. „Dacă te duce de nas, n-ai decât să mergi la 
alta!”, „Eheee, ar trebui să-i mai arăţi din când în când 
cine-i șeful!”, „Ei, îţi arde de glume! Vrei să mă faci să 
cred că te ţine sub papuc nevastă-ta, care-i fată bună...!” 
Așa este construită societatea noastră: nimeni nu-și poate 
închipui că așa-zisul sex „tare” se lasă condus și maltratat 
de așa-numitul sex „slab”. 

Bărbaţilor care se regăsesc în situaţia aceasta le este 
pur și simplu rușine. Fac orice ca să ascundă realitatea și 
să-și păstreze dramul de demnitate care le-a mai rămas, 
pentru ca astfel să nu devină ţinta glumelor tuturor. Ca 
atare, nici nu aduc în discuţie acest subiect. Nimeni nu 


vrea să creadă în veridicitatea unei astfel de povești în 
care femeia domină un bărbat, ba, mai mult, o face ani la 
rând! Câte femei nu denunţă lipsa de empatie faţă de 
suferinţele lor în momentul în care depun plângeri la 
poliţie! Chiar dacă lucrurile încep să se îmbunătăţească 
din acest punct de vedere, în realitate, poliţia și justiţia 
încă nu au prea bine definite noţiunea de manipulare. Vă 
puteţi imagina că lucrurile stau încă și mai rău când este 
vorba de un bărbat! în cel mai bun caz, i se va spune că tot 
ce are de făcut este să-și rezolve problemele de cuplu, cu 
care oricum se confruntă toată lumea, iar în cel mai rău 
caz - i se va râde în faţă. 

Acești bărbaţi victime sunt „absenţi”. Așadar, despre 
ei vom vorbi. Pentru a vedea clar cine sunt și prin ce trec. 
Dar în niciun caz în spiritul parităţii ori al răzbunării, cu 
afirmaţii de genul „Ah, vedeţi? Şi femeile pot fi perverse, 
nu doar bărbaţii!” Sub nicio formă, pe nimeni nu 
interesează aspectele de genul acesta. Ideea este să 
scoatem la lumină o realitate ascunsă, din umbră, însă la 
fel de autentică, cu toată violenţa și durerea ce o 
caracterizează, cu întregul ei caracter distructiv. Așa cum 
se prezintă ea pentru bărbaţii în discuţie și, din păcate, 
pentru copiii acestora. 

Referitor la profilul fiecăruia, trebuie precizat că, 
atât femeia manipulatoare, cât și bărbatul manipulat îşi 
păstrează fiecare personalitatea și unicitatea. Există totuși 
unele constante, pe care le întâlnim de aproape fiecare 
dată, sau cel puţin variaţiuni apropiate acestora, indiferent 
că apar încă de la debutul unei relaţii sau pe parcursul ei. 
Dintre toate aceste constante, unele se întâlnesc la toţi 
manipulatorii, iar altele sunt mai degrabă specifice 
femeilor. Pe acestea urmează să le abordăm, ajutaţi de 
diverse mărturii, menite să ne permită să vedem felul în 
care anumite comportamente pot să se reflecte sub diverse 
forme. Bineînţeles, nu vom putea să abordăm absolut toate 
situaţiile posibile; voi face referire la cele despre care 
chiar eu am cunoștință, fiind(a- acestea ar trebui să fie 
îndeajuns pentru a alcătui o panoplie aproape exhaustivă. 


Înainte de a începe, consider necesar să fac o 
precizare în privinţa vocabularului. Pentru că așa mi-am 
propus, cuvinte precum „manipulator”, „manipulatoare”, 
„manipulat” și „manipulare” vor fi folosite adesea, la fel și 
„victimă” ori „pradă”, după ce vom fi stabilit mai bine ce 
înseamnă acestea, chiar dacă stilul poate părea la un 
moment dat greoi, pentru că se repetă aceleași noţiuni. 
Expresia „perversă narcisică” nu va fi utilizată (sau va fi 
utilizată foarte puţin), în primul rând pentru că nu este 
foarte des întâlnită, ca noi să ne putem construi o imagine 
despre ea a priori, iar în al doilea rând pentru că, spre 
deosebire de prima, expresia „pervers narcisic” (la 
masculin, deci) a fost într-atât de întoarsă pe toate 
părţile, încât a sfârșit prin a-și pierde din claritate. 

Prima parte este una comună bărbaţilor și femeilor; 
comportamentele lor sunt identice. Cu toate acestea, în 
cărţi, aproape întotdeauna se foloseşte cuvântul 
„manipulator”. Prin urmare, bărbaţii trebuie să facă un 
efort intelectual (și uneori emoţional) când întâlnesc 
cuvântul respectiv și să-l înlocuiască (u „manipulatoare” 
Trebuie să schimbăm, în sfârșit, stilul acesta de a ne 
raporta la subiecţi, iar întrucât cartea de faţă se referă la 
bărbaţii victime, atunci haideţi să ne punem în locul lor și 
să vorbim de aici înainte despre „manipulatoare” și numai 
despre „manipulatoare”. 

Iar acum, haideţi să ridicăm cortina și să vedem ce se 
întâmplă în dureroasa intimitate a acestor cupluri, în care 
unul dintre protagoniști îl sfâșie și îl devorează pe celălalt.! 

CÂND VORBIM DESPRE PERVERSIUNE 

Manipulare şi perversiune 

f 

Pentru a clarifica lucrurile 

Influență și manipulare 

În primul rând, trebuie să definim ce este 
manipularea și care sunt principalele ei caracteristici. Ce 


l La începutul lui martie 2019, dacă tastai „pervers narcisic" pe Google, îți apăreau nu 
mai puţin de 1.640.000 de răspunsuri. 


înseamnă, în esenţă, manipulare? Pare să fi apărut așa, 
dintr-odată; înainte era mai degrabă discretă, iar apoi, 
parcă într-un mod din ce în ce agresiv, toţi au început să 
vorbească despre ea. Dar acest apelativ este folosit 
întotdeauna în mod corespunzător? Există situaţii în care o 
persoană o acuză pe alta că ar fi manipulatoare, pentru că 
aceasta din urmă a făcut un lucru care celei dintâi nu i-a 
plăcut. Apoi, discutând cu persoana în cauză, aflăm că ea 
pur și simplu nu știe să spună „nu“, din cauza lipsei de 
încredere în propriile forţe și a greutăţii pe care o 
întâmpină în ceea ce privește afirmarea de sine. Dacă vi se 
propune un proiect pe care să-l realizaţi și vă gândiţi să 
refuzaţi, însă spuneţi „da” din teama de a nu fi pe placul 
persoanei care îl propune sau de a lăsa o impresie 
neplăcută despre propria persoană, ori pentru a vă 
conforma comportamentului general de grup, atunci nu se 
poate spune (decât în situaţii specifice) că sunteţi 
manipulată. în momentul de faţă, sunteţi, pur și simplu, o 
persoană căreia îi lipsește încrederea în ea, la fel ca multor 
altor mii sau chiar milioane de persoane. 

Tot așa se face adesea confuzie și între discursul 
folosit de cineva pentru a manipula o persoană și cerința 
pentru ca manipularea să fie făcută cu succes. Acest tip de 
discurs se atribuie în mod obișnuit liderului unei companii, 
însă îl putem întâlni și printre cei apropiaţi: vorbim aici 
despre o persoană care dispune de o anumită putere de 
seducţie și care îi determină cumva pe ceilalţi să o urmeze 
atunci când propune ceva, fiind(a o face cu entuziasmul 
necesar și dând dovadă de multă convingere. Este genul de 
persoană care emană o anumită „forţă”. Principalele 
caracteristici ale acestui tip de discurs sunt următoarele: 

— Ceea ce se propune este cât se poate de clar; nu 
există nicio capcană, știți încotro vă îndreptaţi. Dacă apar 
dificultăţi sau vi se cere să depuneţi eforturi suplimentare, 
știți lucrul acesta încă de la început. 

— Ce vi se propune este benefic pentru grup în 
ansamblu și/ sau pentru dumneavoastră. Chiar dacă va 
trebui să vă dedicați din plin acestui lucru, la sfârșit veţi 


ieși câştigător. 

— Ce vi se propune presupune implicarea fiecărei 
părţi: a dumneavoastră, desigur, dar și a persoanei din 
partea căreia vine propunerea. Aceasta nu va aștepta să 
faceţi toată treaba și, după aceea, să aibă numai ea 
beneficii; deoarece trebuie să se ocupe, la rândul ei, de 
ceea ce are de făcut. 

Discursul unei manipulatoare sună cu totul altfel! 
Este plin de informaţii vagi, ambiguităţi și neclarităţi, dar 
și minunate promisiuni legate de viitor, atâta doar că... 
sunt în egală măsură abstracte și lipsite de coerenţă: ce ar 
fi de câştigat din asta, mai exact? Când? Și în ce fel? 
Evident că, în momentul în care aţi îndrăzni să cereţi 
informaţii mai concrete, vi se va reproșa că sunteţi fie 
fricos, fie prea timid și că nu vă încumetaţi să ieșiţi din 
propria „zonă de confort” (vai, groaznic, începe chiar să vă 
fie rușine!”). La fel, vi se poate spune că riscaţi să daţi cu 
piciorul unei șanse unice (moment în care începe să vă fie 
teamă că aţi putea rata afacerea secolului). Mai puteţi fi 
acuzat - printr-un straniu amestec de dispreţ, regret și ton 
ameninţător - că pur și simplu „nu aveţi încredere” (aici, 
practic sunteţi provocat ca, indiferent ce vi "s-ar propune, 
să daţi dovadă de încredere). Mai sunt cazuri în care vă 
treziţi efectiv certat, luat la rost doar pentru că aţi pus o 
întrebare! De fapt, discursul manipulatoarei poate fi 
recunoscut după două aspecte principale: 

Dacă aţi fi știut de la bun început despre ce era vorba, 
atunci nu v-aţi fi luat niciodată angajamentul de a face 
așa ceva. Ca atare, vă obligă să faceţi un lucru pe care 
altminteri, în cunoștință de cauză, nu l-aţi fi făcut. lar 
atunci când, în sfârșit, vă daţi seama în ce v-aţi băgat, 
din păcate este prea târziu pentru a mai da înapoi. Așa 
se și explică, de altfel, toată acea ambiguitate de la 
început, natura vagă a explicaţiilor date: se urmărea 
obţinerea unui acord din partea dumneavoastră. 

Din orice unghi aţi privi, rezultatul este negativ pentru 
dumneavoastră și benefic exclusiv pentru 
manipulatoare. Regula după care funcţionează aceasta 


este „să ies mereu în profit numai eu, iar celălalt să iasă 
în dezavantaj”: ea se va bucura de 90% dintre avantaje, 
nelăsându-vă decât un „generos” 10% (maxim), ori 
chiar nimic, ba poate chiar o pierdere, la o adică. Mai 
există și situaţii în care constataţi că, pentru a obţine un 
rezultat, dumneavoastră a trebuit să vă suflecaţi bine 
mânecile și să faceţi 90% din treabă, în vreme ce ea nu 
“s-a străduit decât pentru vreo 10%. Cele mai 
experimentate dintre aceste femei câştigă pe ambele 
planuri: n-au făcut oricum mare lucru și au reușit să se 
aleagă și cu tot câştigul. 

Dacă ar fi să facem referire la un exemplu din viaţa 
de cuplu, iată ce ar putea să însemne toate acestea într-o 
situaţie cât se poate de banală. Partenera dumneavoastră 
de viaţă, manipulatoare, propune să se ocupe ea de 
organizarea vacanței. V-ar fi plăcut să o petreceţi într-un 
colţișor liniștit din Franţa, pentru a vă odihni puţin. Ei 
bine, nici vorbă de așa ceva, pentru că veţi nimeri fix în 
celălalt capăt al lumii: nisipuri albe, mări turcoaz și 
cocotieri. Nu-i nimic, sfârșiţi prin a aproba alegerea ei. 
Trece pe la agenţia de turism și vine acasă cu fel de fel de 
broșuri și propuneri de destinaţii. Și cu asta, gata, „treaba” 
ei se încheie aici (cu toate că se mai întâmplă să nu facă 
nici măcar atât). Căci, deși poate nu știți încă, veţi afla cât 
de curând că va trebui să vă ocupați singur-singurel de 
transport, de cazare, vă veţi informa ce vaccinuri sunt 
necesare și toate, absolut toate celelalte detalii legate de 
plecare vor intra tot în sarcina dumneavoastră. 

Bun, dacă lucrul acesta se întâmplă doar o dată, nu e 
nicio dramă. Prima problemă, însă, ar fi faptul că un 
asemenea comportament nu este izolat; se repetă și 
intervine în toate aspectele vieţii cotidiene, mai mult sau 
mai puţin importante. 

Cea de-a doua problemă ar fi faptul că o 
manipulatoare dispune de două arme groaznice, de care se 
servește din plin: face în așa fel încât să vă simţiţi 
îndatorat și, în plus, chiar vinovat. Apelează la celebrul 
reproș: „După tot ce am făcut pentru tine!” Ei, da! 


Culpabilitatea aceasta... vom reveni adesea asupra ei. 
Precum genul acela de buruiană de care nu reușești să 
scapi orice ai face, și ea se insinuează pretutindeni, tot 
timpul, năpădind tot mai mult spaţiul. Dacă e să ne 
raportăm la exemplul dat mai sus, dumneavoastră sunteţi 
practic cel care se face vinovat de ora nepotrivită a 
zborului, de locul neinspirat în care aţi ales să vă 
fotografiaţi ori de proasta alegere a hotelului și tot așa. 
Dacă plouă, sunteţi direct responsabil pentru timpul 
mohorât care vă strică vacanţa, iar dacă vremea este 
frumoasă, atunci tot dumneavoastră sunteţi de blamat 
pentru căldura insuportabilă; dacă locul este liniștit, atunci 
vă faceţi vinovat pentru izolarea aceasta prostească, într- 
un colţ uitat de lume, iar dacă este aglomerat - atunci clar 
sunteţi răspunzător pentru văcarmul îngrozitor, care nu se 
mai termină. Pe scurt, orice aţi face, se va dovedi rău sau, 
în orice caz, o alegere neinspirată. Cert este că pe 
dumneavoastră nu se poate conta: sunteţi într-adevăr 
prea... (cel mai adesea, urmează o suită de adjective 
depreciative și ofensatoare). La revenirea din vacanţă, toţi 
cunoscuţii vor fi deja la curent cu incapacitatea de care aţi 
dat dovadă în organizarea unei simple vacanțe, lucru pe 
care până și un copil de 10 ani ar fi știut să-l facă. 

lată cam ce ar însemna, în mare, manipularea - fără 
a pătrunde în subtilităţi. Repetat în mod frecvent, modul 
acesta de a face lucrurile atrage după sine o pierdere 
graduală a tuturor reperelor pe care le aveţi. La fel se va 
întâmpla și cu încrederea în propriile capacităţi, căci cum 
aţi putea să v-o menţineţi dacă vi se repetă constant că nu 
sunteţi bun de nimic? Sfârșiţi chiar prin a crede că e 
adevărat. 

O armă fetis 

Să reținem de la bun început că arma fetiş a 
manipulatoarei este ambiguitatea, care, pentru ea, 
prezintă cel puţin șase puncte de interes: 
Poate să se răzgândească (u ușurință: apelând la 

ambiguitate, vă pune în faţa unui subterfugiu vag și 
incoerent, pe care poate ulterior să-l modeleze după 


propria-i dorinţă. De exemplu, nu-și duce frazele la bun 
sfârșit sau rostește o vorbă ce poate avea mai multe 
sensuri. Vă permite apoi să-i interpretaţi spusele, după 
care vă reproșează: „Dar eu nu am zis niciodată asta! 
Spui numai prostii!” sau „Dar era de la sine înţeles. 
Doar n-o să-ţi dau mură-n gură, de parcă ai fi un 
copilaș!” Atunci, dumneavoastră sunteţi de vină dacă nu 
aţi înţeles... ceea ce oricum era imposibil de înţeles! 

1. Nu-și asumă efectiv nicio răspundere și nici nu se 
implică. La început, poate lăsa impresia că o 
interesează să-și ia un angajament: „Bun, iată cum vom 
proceda...” Nu știți exact cine cu ce se ocupă și, în plus, 
nu aveţi habar cum se va reflecta lucrul acesta din 
punctul de vedere al timpului, ceea ce, bineînţeles, îi va 
permite să vă acuze pe un ton răstit: „Poftim? Nu ai 
făcut nimic? Nu e gata?” Dacă cerința a fost făcută într- 
un mod echivoc, atunci sunteţi îndreptăţit să-i daţi 
replica: „Dar în niciun caz nu asta trebuia făcut!” Aţi 
înţeles totul greșit și, din păcate, sunteţi responsabil 
pentru eșec. în mod obligatoriu sunteţi de vină, pentru 
că ea oricum nu este niciodată. 

Ascunde adevărata înfățișare a lucrurilor și vă pune în 
încurcătură: în felul acesta, îşi lasă loc de manevre. Aţi 
crezut că trebuie să o luaţi la dreapta, iar ea vă 
reproșează că nu aţi luat-o la stânga (sau invers). 
Oricum ar fi, aţi greșit enorm în alegerea făcută. Vorbim 
aici despre acea teribilă dublă constrângere, despre 
care vom discuta și mai târziu. 

Amestecând primele trei aspecte anterioare, obţinem 
următorul „dialog”: 

Subiectul discuţiei - organizarea unui sfârșit de 
săptămână. 

Domnul (cât se poate de voios): 

— Ai să te bucuri să afli că am rezervat un weekend 
într-un parc de aventuri, unde putem inclusiv să ne 
căţărăm în copaci... 

Doamna: 

— Ce? Ţi-ai pierdut minţile? Ai fi putut să-mi ceri 


părerea! 

Domnul (surprins): 

— Păi, nu spuneai tu zilele trecute că nu facem nimic 
împreună în weekend? Mi-ai zis să mă mai eliberez și să 
planific ceva original. 

Doamna: 

— Asta înseamnă că nici n-ai ascultat ce-am zis. 
Pentru că e nebunie curată să te caţeri în copaci! 

Domnul (derutat): 

— Dar când Bernard vorbea despre chestia asta 
serile trecute, ţi “s-a părut genială. îi puneai tot felul de 
întrebări și îi spuneai că... 

Doamna (întrerupându-l): 

— Zău că nu știu ce tot inventezi acolo. Mi-e groază 
când mă gândesc la așa ceva. N-ai putut să mă întrebi și pe 
mine, sau cum, era prea greu? 

Domnul (iritat): 

— Am vrut să-ţi fac o surpriză. Credeam că are să-ţi 
facă plăcere... 

Doamna (pe un ton ferm): 

— Absolut deloc, mai degrabă ţie îţi face plăcere. Și, 
sincer vorbind, niciodată nu te interesezi să afli ce îmi 
place și mie. Nu hotărăști decât în funcţie de tine. Ești atât 
de egoist, mi se pare incredibil! 

Iar în acel moment, doamna părăsește încăperea sau 
se cufundă la loc în ecranul telefonului pe care îl lăsase 
puţin deoparte, ca să arate că a încheiat complet dialogul 
(muţenia aceasta naște tot felul de bănuieli). Domnul 
rămâne singur, cu tot cu îndoielile sale, neînţelegând cum 
ar fi trebuit să procedeze și împovărat de vina că a făcut, 
încă o dată, alegerea greșită. Credea că totul e în regulă, 
dar 's-a trezit acuzat că este egoist... 
îşi dă importanţă și îşi acordă putere folosind un vocabular 

foarte specific sau „cultivat”. Este cu atât mai bine dacă 
poate să o facă în public, pentru că, în fond, sunteţi 
considerat deliciul întrunirilor. Când vă asociaţi cu 
cineva care nu cunoaşte prea multe lucruri, treaba 
aceasta îi permite acelei persoane să dobândească 


putere în timp ce vă umilește. „Cum? Nu știi despre ce 
vorbesc? Dar toată lumea știe!” Este un tertip prin care 
încearcă să demonstreze că aria dumneavoastră de 
cunoaştere este ridicol de mică. Această nevoie de 
denigrare se face mereu simțită. 

îşi dă importanţă și îşi acordă putere atunci când vine vor 
ba despre cunoștințe și relaţii. Scopul este acela de a 
trezi îndoiala sau teama și de a vă obliga nu să cereţi, ci 
să cerșiţi orice fel de informaţie. Lasă să se creadă 
ceva... şiîn2999 

cepe de voalarea unui secret, însă fără a spune totul: 
„Știu că Jean a făcut un lucru nedrept, dar, în fine, nu pot 
să-ţi spun despre ce e vorba, fiind(a- implică prea multe 
persoane/ Rezultatul: aţi fi preferat ca mai degrabă să fi 
tăcut din gură, dat fiind că oricum n-o să aflaţi niciodată ce 
a făcut Jean. 

În paralel, îi place la nebunie să le dea celorlalţi 
impresia că ea este o persoană importantă și/sau că deţine 
puteri nebănuite; cunoaşte un președinte, un director, un 
magistrat, un politician, un artist et(. Este întotdeauna 
cineva mai bine poziționat decât cunoștințele 
dumneavoastră, întotdeauna. Fie pentru că dorește să vă 
umilească („Ah, nu-l cunoști? Hei, ar trebui să ieșim 
duminică!”), fie pentru că vrea să stârnească frica („Ai 
mare grijă, că dacă îi spun lui X, ai să vezi ce te- 
așteaptă!”). 

Bruiază relaţiile pentru a izola. Ambiguitatea mai servește 
și la crearea unor semne de întrebare, menite să 
deterioreze și în cele din urmă să distrugă complet 
relaţiile bazate pe încredere: „Bernard a zis niște 
chestii deloc măgulitoare la adresa ta”. Oare ce se 
presupune că a zis numitul Bernard? Nu veţi afla 
niciodată și totuși, iată cum, brusc, nu mai aveţi deloc 
încredere în el. 

Şi mai pervers: „Unul dintre prietenii tăi a spus 
despre tine că... (și urmează niște afirmaţii negative). Nu-ţi 
pot spune despre cine e vorba, dar ai mare grijă, în orice 
caz!” Rezultatul: vă întrebaţi cine, dintre apropiaţi, v-a 


putut trăda în felul acesta și, de aceea, nu vă mai încredeţi 
în niciunul. De altfel, doar aveţi senzaţia că vi “s-a spus 
lucrul acesta pentru binele personal. Acel „ai mare grijă, în 
orice caz” nu este deloc nevinovat și vă îndreptățește 
cumva să gândiţi lucruri negative la adresa... cui, de fapt? 
Ei bine, nici n-o să aflaţi: relaţiile dumneavoastră, clădite 
pe încredere, încep pe nesimţite să fie întinate de 
neîncredere și suspiciune. 

Și o armă secretă! 

„Greșeala” ce trebuie reparată 

Culpabilizarea reprezintă cel mai bun instrument al 
oricărei manipulatoare care se respectă. Este un fel de 
ingredient de bază în tot acest amalgam pe care ea-l 
reprezintă, briceagul elveţian cu ajutorul căruia le poate 
face pe toate. Dacă nu vă simţiţi vinovat pentru ceva, este 
complet dezarmată și nu mai poate reacţiona. Ca atare, 
face tot ce-i stă în putinţă pentru a-și atinge scopul; pentru 
ea e indispensabil să procedeze așa (lucru care constituie, 
de altfel, resortul permanentei ei deresponsabilizări). 

La modul general vorbind, ne simţim vinovaţi atunci 
când i-am provocat cuiva o suferinţă. Se subînţelege din 
aceasta că am comis o greșeală pe care o recunoaştem și 
care trebuie  sancţionată în consecinţă. Sancţiunea 
înseamnă încercarea de a repara greșeala. Lucrul acesta 
ar fi cât se poate de obișnuit. Acceptăm sancţiunea 
întrucât ne asumăm responsabilitatea faptei comise, fie că 
a fost intenţionată, fie că a venit ca urmare a unei confuzii 
sau greșeli. Iar dacă nu, atunci măcar prezentăm scuzele 
de rigoare. 

Când vorbim despre manipulare, problema o 
constituie starea proastă (reală sau inventată în întregime) 
a manipulatoarei. Ea caută să vă facă responsabil, chiar 
dacă nu aveţi niciun fel de vină și deci nici nu aţi comis 
vreo greșeală. Dacă acceptaţi această responsabilitate, 
atunci sunteţi dispus să răspundeţi tuturor cerinţelor ei, 
doar pentru a vă asigura că starea ei se îmbunătățește. 
„Numai tu ești de vină” poate avea o mulţime de conotaţii, 
însă este neapărat necesar ca, de fiecare dată, să reparaţi 


acel prejudiciu pe care ea susţine că l-a suferit pentru că v- 
aţi purtat așa. Repararea greșelii poate fi disproporţionată, 
iar ea tocmai asta și urmărește: să obţină cât mai multe 
avantaje, în vreme ce dumneavoastră să suferiţi toate 
inconvenientele. Din clipa în care vă simţiţi vinovat, ea 
așteaptă (și vă solicită) să vă reparaţi „greșeala”. Iar 
atunci, o veţi lua de la capăt, fără a ști dacă rezultatul va fi 
sau nu acceptat sau respins, ori vă lasă să vă cufundaţi 
deprimat într-o tăcere supărătoare, înţesată de întrebări la 
care nu primiţi niciun răspuns. Deveniţi din ce în ce mai 
circumspect, iar ea se desfată la gândul acesta, căci 
reveniţi la vechile obiceiuri cu fiecare suspiciune în parte, 
fiind(a- vă simţiţi vinovat de una sau alta. 

Iar sentimentul acela de nesiguranţă și șovăială este 
amplificat de faptul că vinovăția și îndatorarea merg mână- 
n mână. Niciodată nu aveţi cum să știți dinainte dacă vă 
veţi împiedica de vreo buturugă care să vă dea peste cap, 
cufundându-vă în noroi, sau de vreo chestie ce riscă să vă 
sufoce. Căutaţi cel mai mic dintre cele două rele, însă în 
urma loviturii, constataţi că nici măcar nu v-aţi lămurit 
cum ar fi trebuit să procedaţi de la bun început. Evident, 
faceţi mișcări greșite și ezitante, însă toată această 
instabilitate pe care o arătaţi este luată în râs, în loc să 
primiţi o mână de ajutor. Pe plan intim, chesţiunea aceasta 
se poate rezuma într-o afirmaţie de genul: „Bietul de tine, 
ai îmbătrânit, nimic nu-ţi mai iese”. Iar în public, „Nu te 
mai da mereu în spectacol, ești ridicol” Poziţie asimetrică 
și dezechilibrată, întărită prin instaurarea unui sistem de 
dominație. Este o tehnică simplă și totodată una dintre 
cele mai eficiente. Ajungeţi să vă rușinaţi într-atât de tare 
cu „neajunsurile” dumneavoastră, că deveniți realmente 
demn de milă, cu capul veșnic plecat. Din aceste motive, 
învinovăţirea constituie cu adevărat arma preferată a 
manipulatoarei, de care se folosește... din plin. 

A se remarca faptul că acei „cuantificatori universali” 
- așa cum îi numim - sunt utilizaţi fără retineri. Vorbim 
despre folosirea unor cuvinte precum „totul”, „toţi“, 
„mereu”, „niciodată”, „nimic”, „nimeni”, „toată lumea”, 


care generalizează în exces, plecând de la un caz izolat. 
Stilul acesta, de a declara cu subînţeles că este o regulă 
generală (fără excepţie) și că implicit nu există nicio altă 
posibilitate. în exemplele precedente, „[...] nimic nu-ţi 
iese” = tot ce faci este un eșec total, nu ești bun de nimic. 
Sau, la fel, „Nu te mai da mereu în spectacol [...]” = mă 
faci de rușine, ești mereu penibil. Ideea este de a-l 
devaloriza de celălalt într-o măsură cât mai mare, pentru 
a-i distruge nu doar stima de sine, ci și încrederea în 
propriile puteri. 

„Eu și numai eu”. 

O manipulatoare nu este întotdeauna de o inteligenţă 
desăvârșită. Se poate ca, din punct de vedere intelectual, 
să aibă tot ce-i trebuie, însă pe partea relaţională să 
prezinte destule limite, comportându-se ca o puștoaică 
imatură, de exemplu, complet egocentrică și extrem de 
capricioasă. Cu toate acestea, poate deţine o abilitate 
specială, cum ar fi, de exemplu, de a ţine discursuri 
grandilocvente sau de a teatraliza. Adoră să-și exagereze 
meritele, pe de-o parte, iar pe de alta - să scoată în 
evidenţă lipsurile pe care le aveţi. Iar toate acestea se văd 
din perspectiva ei deformată, una egocentristă: tot ce face 
ea este invariabil excepţional, fabulos, inteligent, subtil et[. 
În profesia ei, de pildă, este evident că are clienţi 
prestigioși, că ocupă o poziţie esenţială în organigramă, că 
a găsit de una singură soluţia inteligentă pentru o 
problemă de nerezolvat et(. Lucrurile acestea pot oferi o 
disimulare eficientă, însă dacă este analizată în detaliu, 
descoperim că, în cea mai mare parte a timpului, la baza 
tuturor afirmațiilor manipulatoare stau lauda de sine, tot 
felul de clișee ori fabulaţii copilărești. în cele din urmă, 
dacă în sinea ei știe că este o persoană mediocră, atunci îi 
va plăcea să se pună în valoare, discreditându-i pe alţii. 
Metafora cu „piticul cocoţat pe umerii unui uriaș” i se 
aplică foarte bine, căci ea întotdeauna îşi dorește să le 
pară superioară celor mai importanţi decât ea. Dar haideţi 
să rămânem în domeniul profesional și să vedem cum se 
pune în valoare: 


Evocându-și clienţii de prestigiu: „Nu am în portofoliu 
decât multinaționale”. 

e Denigrându-și colegii: „Măcar nu [] ca amărâtul acela de 
Jean. Care-i mereu pe ultimul loc”. 

e Supraevaluându-și poziţia în organigramă: „Având în 
vedere cum sunt colaboratorii, noroc că sunt eu acolo, 
să mai ridic nivelul”. 

e Lăudându-se cu soluţiile ei inteligente: „Le-am rezolvat 
problema în numai cinci minute, am făcut ce trebuia 
făcut”. 

e Umilindu-i pe alţii: „Așa meriţi dacă apelezi la experţi 
care n-au habar de nimic”. 

Nimic nu ilustrează mai clar dominaţia lui „eu și 
numai eu” decât această perpetuă declinare a sinelui în 
toate contextele și ariile. În intimitate, latura ei teatrală se 
va oglindi sub diverse forme, însă repertoriul este, de fapt, 
destul de limitat; cum nu există public, nu merită să-și dea 
osteneala. Nu trebuie decât să provoace un scandal ieftin, 
chiar dacă se vede nevoită să-și adapteze atitudinea în 
funcţie de circumstanţe. Tocmai de aceea, atunci când îi 
refuzaţi o cerere care nu corespunde propriilor 
dumneavoastră nevoi, iată cum va reacționa 
manipulatoarea, după caz: 

Vă va aminti tot ce a făcut pentru dumneavoastră. 

e Vă va reaminti care este calitatea relaţiei pe care o 
aveţi. 

e Vă va aminti că v-a mai cerut și în urmă cu o lună 
același lucru și că aţi refuzat-o deja! 

e Vă va spune cât de dezamăgiţi vor fi „ceilalţi” (numindu- 
i sau nenumindu-i). 

e Vă va reproşa cât sunteţi de egoist, indiferent faţă de 
ceilalţi, fricos, răutăcios, crud etí. 

e Vă va preciza cât de mult o uluiește refuzul 
dumneavoastră, cât o  întristează,  dezamăgește, 
contrariază, distruge et[. 

e Vă va face să vă simţiţi neliniștit, sugerând tot felul de 
consecinţe, care mai de care mai neplăcute. 

e Vă va teroriza, enervându-se mult prea mult pentru o 


nimica toată. 

Folosindu-le separat sau combinându-le, aceste opt 
modalităţi sunt cel mai frecvent întâlnite, având drept 
urmare faptul că puteţi ajunge nu doar să regretaţi ce aţi 
făcut sau n-aţi făcut, ci și să vă simţiţi într-atât de vinovat, 
încât să vă supuneţi cerinţei sale. însă o manipulatoare 
care vă cunoaşte slăbiciunile poate apela și la o serie de 
mijloace complementare. 

Aceasta ar fi prima etapă. Cealaltă etapă, care va 
apărea progresiv, este aceea în care măștile cad. Iar 
atunci, vă puteţi aștepta să apară cea a durității, a răutăţii, 
a răcelii, a lipsei de empatie; chiar înainte de a lăsa loc 
liber măștilor brutalităţii și violenţei. 

Jocul cu măștile / 

Înger și demon în același timp, manipulatoarea se 
prezintă adesea sub două chipuri, distincte și opuse. In 
realitate, are o singură faţă, dar se comportă cameleonic, 
adaptându-și discursul și comportamentul oportunist, în 
funcţie de circumstanţe. Seducătoare pe de-o parte, 
distructivă pe de altă parte, ea îşi păstrează caracterul 
ambiguu în totalitate, atât faţă de victima ei, cât și în 
raport cu cei din jur. Care este adevărata ei natură, având 
în vedere că uneori poate fi atât de fermecătoare și chiar 
emoţionantă, doar pentru ca, ulterior, să scoată la iveală 
un chip dur, impenetrabil, dar capabil să spună cuvinte la 
fel de tăioase ca un bisturiu? Mulţi bărbaţi, victime ale 
manipulatoarelor, refuză vreme îndelungată să vadă în 
partenerele lor că acestora, de fapt, chiar le face plăcere 
să se arate diabolice. „Totuşi are și părţi bune”, spun ei 
mereu, amintindu-și de zâmbetul acela șters de care au 
avut parte la un moment dat și încercând să uite umilinţele 
pe care le-au îndurat. 

Dacă ne imaginăm că manipulatoarea are două feţe, 
ne gândim imediat că, în ciuda durității sau violenţei sale, 
există momente când se dovedește o fiinţă blândă și 
binevoitoare. Aceasta este greșeala. „Blândeţea” ei de 
moment nu are nimic autentic; reprezintă doar o parte 
dintr-o strategie mai amplă. Nu are două feţe, ci mai multe 


măști; iar asta nu înseamnă deloc același lucru. De fapt, 
este animată de răutate, dar, ca un excelent cameleon, 
atitudinea ei se schimbă în funcţie de context. Este în 
continuare aceeași persoană; se schimbă doar deghizarea 
abordată. 

Se comportă aidoma unei actriţe de teatru. Actriţă 
slabă, care joacă excesiv, dar care totuși captează atenţia 
multora. în funcţie de scena care urmează să fie jucată, 
începe să poarte o mască sau alta. Astfel, în public, va fi 
seducătoare și poate să se arate ca fiind ingenioasă, 
amuzantă, grijulie și generoasă. Acest lucru este ușor de 
înţeles: dacă ceea ce urmărește este izolarea prăzii și 
implicit să discrediteze orice ar spune aceasta că nu e în 
regulă cu relaţia pe care o au, atunci ar trebui să lase o 
impresie agreabilă, menită să înșele pe toată lumea. 
Generozitatea sa nu vine din inimă, ci servește scopului de 
a o face să strălucească, conturându-i o imagine frumoasă. 
O imagine înșelătoare, dar credibilă pentru cei care nu o 
cunosc cu adevărat. Acesta este motivul pentru care 
victimele de sex masculin întâmpină atât de multe 
dificultăţi în a găsi sprijin sau pur și simplu în a se face 
ascultați de către cei din jur: „Ai niște idei fixe, zău așa! 
Uite, aseară, chiar era grijulie și afectuoasă cu tine. Nu 
mai dramatiza atâta!” Iar atunci, cum aţi putea să vă doriţi 
să le împărtășiţi și celorlalţi prin ce treceţi, dacă oamenii 
refuză să audă și să înţeleagă ce simţiţi? 

Și mai perfid: „Ascultă, mie nu mi se pare nimic 
nesănătos sau în neregulă cu relaţia voastră. Mai bine te-ai 
întreba dacă nu cumva porţi și tu o parte din vină pentru 
problemele astea de care tot vorbești/ Dacă vi se refuză 
statutul de victimă și sunteţi, în schimb, trecut la cel de 
responsabil (în totalitate sau parţial) pentru o neînțelegere 
din interiorul cuplului, atunci confuzia care deja vă 
înceţoșa creierul nu poate decât să se amplifice. 

Jocul cu măștile are drept rezultat nu numai lipsa de 
conștientizare a celor din jur, care nu văd nicio problemă, 
ci chiar mai mult: aceștia o pot susţine și deveni aliatul ei. 
Ceea ce se petrece dincolo de aparenţe nu se lasă la 


vedere decât în momentul în care publicul dispare. Atunci 
sunteţi bombardat cu reproșuri, sarcasm, denigrare și alte 
cuvinte menite să înjosească, să umilească și să distrugă, 
iar asta imediat ce rămâneţi doar voi doi. 

Ca victimă, iată-vă cu două discursuri interioare: 
unul care crește sentimentul de izolare - „Trec prin iad, 
dar nu pot spune nimic, nimeni nu vrea să înţeleagă” - și 
celălalt care scade treptat încrederea în sine - „Poate că e 
vina mea, până la urmă, și trebuie să-mi asum lucrul 
acesta...” Aceste două discursuri se ciocnesc mereu între 
ele, astfel încât chiar nu mai înţelegeţi nimic, iar conflictul 
interior vă pune în încurcătură și mai mult, împiedicându- 
vă să faceţi orice analiză raţională sau să vă daţi un pas 
înapoi pentru a schimba perspectiva. Unde sunt 
argumentele pro și unde sunt cele contra? Ce este bine și 
ce este rău? Ce este inacceptabil și ce rezultă din prea 
multă susceptibilitate? Ce este adevărat și ce este fals? 
Toate aceste întrebări și noţiuni se amestecă unele cu 
altele, cu atât mai mult dacă dumneavoastră sau cei din jur 
îi găsiţi scuze: „Nu este vina ei, trece printr-o etapă dificilă 
din punct de vedere profesional, a avut o copilărie 
nefericită, se lasă copleșită de propriile emoţii, nu prea a 
avut noroc în viaţă etc”. Amestecăm rapid scuze și 
pretexte, ajungând să scuzăm impardonabilul! 

Dacă avem de-a face cu un bărbat sensibil, binevoitor 
și empatic, acesta îşi conturează un discurs împotriva lui: 
„Poate că nu sunt suficient de răbdător, poate sunt prea 
exigent, fac ceva greșit, nu fac ceea ce trebuie și așa mai 
departe”. Pe scurt, el se acuză și se învinovăţeşte pe sine 
atât de mult, încât poate ajunge să i se pară normal și logic 
să fie sancţionat când face ceva greșit. Inversarea valorilor 
și a  responsabilităţilor este un proces specific 
manipulatoarei. Prin urmare, ea iese în câştig în momentul 
în care, tot aruncând cu afirmaţii evazive încolo și-n("oace, 
face ca bărbatul victimă să ajungă să creadă că este unicul 
responsabil pentru propria-i nenorocire și să se 
învinovăţească pentru atitudinea sa. El începe să se creadă 
vinovat chiar și pentru lucruri asupra cărora nu are control 


ori pentru altele, adesea inacceptabile. îşi pierde abilitatea 
de a judeca la rece, în timp ce asistă, chiar de pe unul 
dintre locurile din faţă, la piesa neinspirată care se joacă 
pe seama lui, pe care o cunoaşte prea bine și o trăiește zi 
de zi. 

Destabilizarea psihică 

Nisipuri mișcătoare 

O manipulatoare dispune de multe alte arme, iar 
violenţa ei psihologică este deosebit de distructivă. Și nu 
vorbim numai de aceea pe care o poate arăta, concret, 
într-un moment de nervozitate crescută, ci și de 
agresivitatea recurentă, al cărei paroxism este atins atunci 
când îl tratează pe cel de lângă ea ca pe un obiect și care 
sfârșește prin a constitui, din păcate, un fel de 
comportament de zi cu zi. 

La nivel emoţional, bărbatul victimă devine deosebit 
de trist când descoperă că “s-a ales praful de viaţa la care 
visase. în același timp, simte frică atunci când îşi dă seama 
că încântătoarea și seducătoarea sa parteneră afișează 
acum un rânjet plin de asprime sau indiferenţă, uneori 
chiar ură. Este îngrijorat și nu mai înţelege nimic. într- 
adevăr, ce poate fi mai tulburător decât o persoană cu 
capricii neașteptate și devastatoare, amabilă din când în 
când, chiar înainte de a distruge totul. Este mai rău chiar 
și decât nisipurile mișcătoare: nu știi niciodată dacă vei 
continua pe drumul tău sau te vei întinde pe jos, pentru a 
te afunda tot mai adânc, sfârșind prin a te sufoca. Uneori 
merge bine, iar alteori este catastrofal. Și întotdeauna este 
imprevizibil. 

De aici și emoția predominantă la bărbatul care cade 
victimă manipulării: frica. Frică de ceea ce se va întâmpla 
sau nu, frică de a nu şti niciodată ce, când sau de ce, frică 
de a nu şti cât de departe poate ajunge et[. Ceea ce altă 
dată era doar ceva vag 's-a transformat acum într-o 
destabilizare cronică şi distructivă. Şi este cât se poate de 
adevărat că unui bărbat i se spune încă de când este copil 
și pe tot parcursul educaţiei sale că frica nu este 
bărbătească. „Eşti băiat mare, cum să-ţi fie frică?” Eroul 


este acela care îşi depășește temerile pentru a înfrunta 
pericolul în mod direct. Cel care nu îndrăznește să 
acţioneze pentru că îi este prea frică nu este un erou, ci un 
pămpălău. În filme, de exemplu, ni se prezintă deseori 
acest tip de imagine. Tarzan, Zorro sau Spiderman nu stau 
cu mâinile-n sân, ci trec la fapte, orice ar fi; nu rămân 
încuiaţi în camerele lor, tremurând. Prin urmare, faptul că 
vă este frică, în calitate de victimă, nu poate decât să vă 
destabilizeze și mai mult. Şi manipulatoarea o știe prea 
bine. Dacă nu v-ar mai fi frică de ea, ar pierde toată 
puterea pe care o deţine. 

Mărturie 

„În fiecare săptămână, luam trenul ca să merg să o 
văd. După ce coboram, mai aveam de mers vreo zece 
minute pe jos până la apartamentul ei. Zece minute de 
îngrijorare: oare cum avea să mă întâmpine? Ar putea 's-o 
facă surâzând (rareori, dar se mai întâmpla), însă cel mai 
adesea cu un fel de indiferenţă, de parcă aș fi venit de pe 
strada de vizavi, când ea, de fapt, știa că mersesem trei 
ore cu trenul pentru a o întâlni. De cele mai multe ori îmi 
făcea tot felul de reproșuri, mai mult sau mai puţin 
virulente. întotdeauna ceva nu era în regulă (și era numai 
vina mea, bineînţeles!), fiind(a- nu-mi dădeam seama 
despre ce era vorba, iar atunci mă învinovăţea că nu mă 
prind de ce am făcut, pentru că, în ochii ea, lucrul acesta 
reprezenta dovada clară că nu o iubeam, pentru că altfel 
AR FI TREBUIT să ghicesc! Când mă pregătesc să sun la 
ușă, respir întotdeauna adânc, de mai multe ori la rând, 
pentru a-mi calma starea asta de neliniște”. 

Din întreg arsenalul de arme de destabilizare 
psihologică, manipulatoarea folosește mai ales trei dintre 
ele, care fac trimitere una la alta: devalorizarea prin 
denigrare, hărţuirea și ameninţarea. 

1. Devalorizare prin denigrare: în etimologia 
cuvântului „a denigra” se regăsește cuvântul latin niger 
care înseamnă „negru”. Așadar pe acesta îl putem traduce 
prin „a face negru”, „a înnegri”. Când cineva ne 
denigrează, încearcă să submineze și să șteargă părerea 


bună pe care noi sau alţii o avem despre propria persoană. 
Pentru o manipulatoare contează doar să vă rănească 
profund pentru a vă arăta (și a vă dovedi, de fapt) cât de 
lipsit de valoare sunteţi, cât de demn de dispreţ, neavând 
nicio calitate sau trăsătură interesantă. Are grijă să nu 
omită nimic. 

Nici nu mai contează despre ce fel de desconsiderare 
de natură fizică e vorba: sunteţi prea gras sau prea slab, 
prea scund sau prea urât, câtă vreme imaginea asupra 
propriului corp este deteriorată și devalorizată, sugerându- 
se că nu corespunde nici măcar unui minim acceptabil. 
Poate să se lege de modul în care mergeţi sau mâncaţi, de 
tonul vocii, de felul de a râde sau de a plânge, de cum vă 
aranjaţi părul, de mirosul corpului... orice fleac poate 
ajunge să fie văzut dintr-o perspectivă negativă. Lucrurile 
legate de sexualitatea dumneavoastră, despre ce vă place 
și nu vă place în viaţa sexuală nu vor face decât să vă 
scadă și mai mult stima de sine, pentru că se referă la 
intimitate, și nu numai în ceea ce privește organele 
genitale, care fie sunt „prea mult”, fie „insuficiente“, ci și 
în ceea ce privește obiceiurile private. Astfel, femeia 
victimă este acuzată că este frigidă sau nimfomană, în 
vreme ce despre bărbatul victimă se spune că este 
impotent sau obsedat. Se poate trece de la o extremă la 
alta, dar întotdeauna dintr-o perspectivă negativă și 
degradantă. 

În filmul Le méprise (Dispreţul), al lui Jean-Luc 
Godard, există o scenă de referinţă în care Brigitte Bardot, 
goală și întinsă, îl întreabă pe Michel Piccoli despre fiecare 
parte a corpului ei dacă îi place. „Dar gleznele mele, îţi 
plac la nebunie?” Pe nimeni nu șochează faptul că o femeie 
îi pune unui bărbat întrebări despre corpul ei. În schimb, 
ar fi complet deplasat dacă Michel Piccoli ar face același 
lucru. Cu toate acestea, un bărbat simte și el nevoia să știe 
dacă este pe placul cuiva, chiar și din punct de vedere 
fizic, mai ales dacă este vorba despre femeia cu care îşi 
împarte viaţa. Când ea nu spune nimic, lucrul acesta poate 
fi puţin frustrant, cu toate că se conformează unui 


standard destul de general. însă, când ea vorbește despre 
asta doar pentru a evidenția aspectele negative, reale sau 
închipuite, este deosebit de demoralizant, ba chiar 
umilitor. în acest caz nu contează ce aspect este denigrat, 
atât timp cât doare și este umilitor. Aduce cu o plăcere 
sadică de a scoate la iveală tot ceea ce lipsește, aproape 
negând cu desăvârșire personalitatea celuilalt. Mai mult, 
criticile sunt făcute cu atâta forţă și aplomb, încât cel 
criticat ajunge să fie într-adevăr convins că nu valorează 
nimic. 

Mărturie 

„Femeia cu care eram nu-mi făcea niciodată nici cei 
mai mărunt compliment. Eu, unul, îi spuneam adesea cât 
de mult îmi plăcea vreun lucru pe care îl făcea sau îi 
complimentam vreo parte a corpului. Credeam sincer 
lucrurile acestea și speram ca, într-o bună zi, să-mi spună 
și ea mie: „Şi mie îmi place la tine... cutare și cutare”. Dar 
nu primeam nimic, ajunsesem să cred că nici măcar nu mă 
plăcea. Cu toate acestea, ea nu rata nicio ocazia să 
sublinieze până și cel mai mic defect sau ceea ce ea 
percepea ca fiind un defect. îl scotea în evidenţă atunci, pe 
moment, dar îl amintea cu asprime și când ne certam și 
strigam unul la celălalt. Am ajuns să o înșel cu prostituate. 
Ştiam foarte bine că aceste tinere îmi spuneau vorbe dulci 
pentru că le plăteam. Dar nu-mi păsa, aveam această 
nevoie de a auzi un compliment la adresa mea, ceva care 
să mă facă să mă simt cât de cât mai bine. Chiar a existat o 
femeie cu care mă vedeam mai des la un moment dat. 
Senzualitatea, blândeţea și zâmbetul ei îmi făceau bine. 
Aveam așa de multă nevoie de un strop de tandrete, încât 
nu mai conta dacă o primeam în schimbul banilor”. 

Denigrarea afectează în egală măsură emoţiile. Multe 
dintre ele ne copleșesc fără să vrem. Imaginaţi-vă că vă 
sună un prieten și vă spune că are o boală gravă. Simţiţi 
imediat frică (ce se va întâmpla cu el?) sau tristeţe (acest 
prieten vă este drag, iar boala lui vă tulbură). In niciun 
moment nu vă spuneţi: „Ah, chiar voiam să-mi fie frică sau 
să mă simt foarte trist!” Nu, vestea a căzut ca un trăsnet, 


nu aţi vrut să simţiţi așa ceva. Ei bine, manipulatoarea vă 
va învinovăţi pentru asta: nu ar trebui să simţiţi această 
emoție sau ar trebui să o simţiţi cu o intensitate diferită. 

Vă veţi trezi, dintr-odată, că trebuie să vă gestionaţi 
nu doar propria emotie, dar și cererea manipulatoarei. Pe 
scurt, nu mai puteţi gestiona nimic, pentru că totul se 
revarsă simultan. Unele dintre ele vă vor otrăvi și mai 
mult, cu cererile lor terorizante, care nu vă vor afecta doar 
emoţiile, ci tot ceea ce simţiţi. „Aș vrea să alergi” este o 
cerere normală. „Aș vrea să alergi și să-ţi și placă” este o 
cerere terorizantă, deoarece vi se cere să simţiţi ceva 
specific și care este, în realitate, dorinţa manipulatoarei. 
Dacă preferaţi să mergeţi pe bicicletă sau să schiaţi și 
detestaţi să alergaţi, atunci cum puteţi satisface această 
cerere? Nu puteţi. Prin urmare, veţi fi denigraţi din cauza 
a ceea ce simţiţi sau chiar pe baza a ceea ce nu puteţi 
simţi. 

O altă situaţie: tocmai v-aţi întors dintr-o călătorie de 
afaceri și sunteţi epuizat, atât din cauza programului de 
lucru, cât și ca urmare a diferenţei de fus orar. O cerere 
normală ar suna aşa: 

„Mi-ar plăcea să fac dragoste cu tine, dar ar fi bine să 
te odihnești mai întâi”. O cerere terorizantă sună așa: 
„Vreau ca tu să îţi dorești să faci sex cu mine chiar acum”. 
Exprimată în acest mod și în acest context, riscaţi să 
resimţiţi un impuls destul de slab în sensul cererii. Iar 
senzaţia de teroare poate deveni și mai intensă în 
momentul în care mai auziţi și un „Dacă nu, voi căuta în 
altă parte”. Așadar, vi se cere să simţiţi ceva ce nu puteţi 
simţi, pentru că sentimentul care vă domină este mai 
degrabă frica decât dorinţa. Și atunci, de unde ar putea să 
apară cheful, când frica este singurul sentiment care vă 
încearcă? Prin urmare, veţi fi efectiv denigrat pentru ceea 
ce nu simţiţi și nu puteţi simţi. 

Denigrarea are drept ţintă și alte aspecte legate de 
dumneavoastră, și nu numai în plan fizic, lucruri ce par 
întotdeauna „prea de tot” sau „nesatisfăcătoare”, în orice 


caz, niciodată adecvate. În ceea ce privește capacităţile 
intelectuale, există registre diferite: 

— Vă face să păreţi un ignorant („Dar toată lumea 
știe asta, totuși! Numai tu, desigur, habar nu ai!”); 

— Vă compară cu cineva, de exemplu cu o rudă, doar 
pentru a evidenția cât de ignorant sunteţi („Fratele tău 
măcar știe lucrul acesta!”); 

— Pune la îndoială o părere („Ascultă, eu, care știu 
bine subiectul, îţi spun că vorbești prostii” sau „Cutare sau 
cutare, care este expert, susţine exact contrariul! 2); 

— Pune la îndoială probabilitatea ca dumneavoastră 
să aveţi habar despre un subiect oarecare („Ce ai putea să 
știi tu despre asta?”); 

— Ridiculizează o opinie („Dacă asta este tot ce-ţi 
trece prin cap, cel mai bine ar fi să taci!”). 

Această denigrare se poate face în public: „la 
ascultați aici, știți ce a fost în stare să debiteze zilele 
trecute? Dacă vă spun, muriţi de râs!” Acest faimos „umor” 
al manipulatoarei, care îi face pe toţi să râdă, pe 
dumneavoastră vă face să arătaţi ca un prost desăvârșit. 

Devalorizarea prin denigrare se face în mod regulat 
în raport cu rudele, prietenii și familia, pentru ca victima 
să ajungă izolată și să fie „otrăvită” și pe mai departe. încă 
și mai supărătoare este situaţia în care felul de a crește 
copiii este pus sub semnul întrebării, de regulă prin două 
modalităţi principale: când este vorba despre o femeie, 
aceasta este atacată pentru felul în care îi educă pe copiii 
ei, ceea ce face posibilă stabilirea unei paralele directe 
între orice problemă specifică a unui copil și educaţia dată 
de mamă. împotriva unui bărbat, atacul funcţionează tot 
cam așa, dar răul poate merge chiar mai departe, prin a 
întipări o urmă de îndoială cu privire la paternitatea reală. 
Nu se spune nimic în mod explicit, dar insinuările și 
propoziţiile lăsate neterminate sugerează că, de exemplu, 
chiar vecinul poate fi tatăl. Adesea, nu se afirmă sau 
exemplifică nimic în adevăratul sens al cuvântului: tehnica 


2 A se remarca faptul că utilizarea cuvintelor „expert" sau „specialist" nu poate decât să 
decredibilizeze și mai mult opinia declarată. 


ambiguităţii permite lăsarea victimei cu ochii-n ceaţă, 
pradă tuturor îndoielilor sale. 

Mărturie 

„Soţia mea obișnuia să dea de înţeles că “s-ar putea 
să nu fiu tatăl celui de-al doilea copil al nostru - un băieţel 
adorabil, pe care îl iubeam din tot sufletul. Ori de câte ori 
aduceam vorba despre asta, primeam unul dintre cele trei 
răspunsuri posibile: fie mi se spunea, cu un zâmbet sadic, 
„Iare-ai vrea să știi, nu?” fie „Nu mă mai bate la cap cu 
povestea asta!” pe un ton cât se poate de agresiv și de 
răutăcios, cu toate că „povestea asta” ne privea pe mine și 
pe fiul meu! A treia variantă presupunea să schimbe 
subiectul, fără a răspunde la întrebarea mea, și să treacă 
la te miri ce chestie inutilă care ei i se părea, în schimb, 
esenţială”. 

2. Hărţuire: Această „tehnică” va fi discutată cu 
prioritate, deoarece a fost menţionată mai înainte. De 
exemplu, în legislaţia franceză, hărţuirea se pedepsește în 
conformitate cu Legislaţia muncii și este definită de Codul 
muncii (Articolul L. 1152 - 1) și Codul penal (Articolul L. 
222 - 33 - 2) ca fiind, pentru un angajat, „acte repetate 
[...], ce au ca obiect sau efect o deteriorare a condiţiilor de 
muncă, susceptibile a-i afecta drepturile și demnitatea, a-i 
modifica sănătatea fizică sau mentală, sau a-i compromite 
viitorul profesional”. 

În contextul care ne interesează, putem păstra unele 
elemente din această definiţie pentru a considera că 
hărţuirea constă în acte repetate ce au ca obiect sau efect 
o degradare a condiţiilor vieţii de familie, cu posibilitatea 
de a submina demnitatea și de a modifica sănătatea fizică 
sau psihică a persoanei hărţuite. 

Prin urmare, hărţuirea este definită în primul rând 
sub forma unei violenţe repetate. începe subtil: vi se arată 
cine este la cârmă, însă fără a vă speria, deoarece încă 
sunteţi stăpân pe propriile capacităţi intelectuale și pe 
stabilitatea dumneavoastră emoţională. Ulterior, în mod 
lent, hărţuirea devine din ce în ce mai intensă și are loc din 
ce în ce mai des, existând uneori și pauze de liniște, pentru 


ca apoi să reînceapă cu și mai multă înverșunare. Când 
prada (adică dumneavoastră) este „coaptă”, se manifestă 
acea  repetitivitate ce caracterizează hărţuirea, iar 
momentele de pauză nu mai există. 

Această violenţă poate fi verbală, fizică sau 
psihologică. Verbul „a hărţui” înseamnă „a supune 
neîncetat pe cineva la mici atacuri”. În viaţa de cuplu, este 
foarte posibil ca tuturor să ni se fi “întâmplat ca, într-un 
moment de nervozitate, să spunem lucruri dureroase. 
Numai că, într-un cuplu echilibrat, cel sau cea care a spus 
astfel de lucruri îşi va cere scuze și va căuta să îndrepte 
răul pe care l-a făcut. În acest caz, deci, nu este vorba 
despre hărţuire. Când avem de-a face cu manipulare în 
adevăratul sens al cuvântului, constatăm că nu este deloc 
același lucru: atacurile specifice manipulării sunt foarte 
frecvente și nu există scuze; manipulatoarea se crede 
îndreptăţită să spună un anumit lucru sau să acţioneze 
într-un anumit fel. Ba chiar reușește să resimtă și un soi de 
plăcere sadică. Există un raport între putere și dominație, 
atacurile repetându-se în mod regulat, pe o perioadă lungă 
de timp, împotriva unei victime care, treptat, se trezește 
incapabilă să se apere. Hărţuirea este ca un ţânţar care îţi 
dă târcoale și te sâcâie toată noaptea. Oricât l-ai alunga, el 
se întoarce cu bâzâitul său îngrozitor. lar dacă nu-l mai 
poţi auzi, nici atunci nu e mai bine, pentru că imediat 
presupui că trebuie să fi aterizat deasupra ta. Nu mai 
suporţi!  Calmul dinaintea furtunii este la fel de 
înspăimântător și de neliniștitor pe cât este furtuna însăși. 
Orice “s-a spus despre devalorizare și denigrare poate face 
obiectul hărţuirii. Se întâmplă ca într-o buclă, iar și iar: 
spaţiul psihic vă este invadat, iar capacitatea de gândire 
critică este practic anihilată. Sunteţi literalmente intoxicat, 
încet și sigur, așa că trăiţi cu frica declanșării unei noi 
crize. Dispare orice urmă de rezonabilitate, astfel că 
ajungeţi marele învins. Aceasta este versiunea dramatică, 
pentru adulţi, a acelui joc din copilărie în care arunci o 
monedă și stabilești: „Cap, câştig eu, pajură, pierzi tu”. 

3. Ameninţări: Şi amenințările sale acoperă o gamă 


largă. Prima etapă cuprinde diferite acte de intimidare, 
cum ar fi spargerea unui lucru, de exemplu, un vas 
(acţiune zgomotoasă și care șochează întrucâtva) sau un 
obiect care vă aparţine, mai ales dacă îl apreciaţi pentru 
valoarea lui sentimentală. Scopul este triplu: acela de a se 
defula teatralizând (vasele sparte ilustrează bine acest 
lucru), de a vă intimida pedepsindu-vă (răzbunându-se pe 
televizor sau computer ori chiar distrugându-le) sau 
rănindu-vă profund (distrugând un obiect decorativ sau 
vreo bijuterie provenite de la unul dintre strămoși) și, în 
cele din urmă, de a-și arăta puterea. Seamănă întrucâtva 
cu felul în care unele animale scot zgomote și îşi arată 
colții pentru a intimida și supune adversarul: 
manipulatoarea arată de ce este capabilă: „Uite ce fac! 
Acum gândește-te ce altceva aș mai putea face (sau ţi-aș 
putea face), mai rău de-atât”. 

Lucrurile pot merge chiar mai departe, ajungând în 
punctul în care viaţa însăși este pusă în pericol: poate șofa 
periculos, poate curăța o armă și ataca brusc victima 
vizată et[. Prin crearea unui climat de frică, se urmărește 
generarea unor temeri difuze și viitoare, închipuite chiar în 
imaginaţia victimei. Amenințarea poate fi indirectă, dar la 
fel de violentă și atunci când este atacat animalul de 
companie, mai ales dacă victima ţine la acesta sau, în 
cazurile mai dramatice, când ameninţarea îi vizează chiar 
pe copiii victimei. 

Mărturie 

„Știind că eu am amețeli, soţia mea îi duce adesea pe 
copii într-un parc de distracţie din apropierea casei și, de 
fiecare dată când o face, le rezervă cele mai spectaculoase 
activităţi. Eu rămân jos, la sol, și sunt speriat de moarte 
când îmi văd puii suspendaţi și ţipând de frică, la douăzeci 
de metri deasupra solului. O știe foarte bine și întotdeauna 
îmi răspunde pe un ton răstit: „Nu-ţi mai face atâtea 
scenarii, vezi bine că nu 's-a întâmplat nimic”. 

O altă ameninţare, destul de obișnuită - deși se pare 
că este mai frecventă printre bărbaţi - ar fi șantajul cu 
sinuciderea, plecând evident de la ideea că unul este 


responsabil pentru moartea celuilalt. Unii oameni pot 
ajunge chiar să fie terorizaţi de posibilitatea respectivă. 
Alţii reacţionează foarte pragmatic și dezamorsează 
șantajul: „La cea de-a doua ameninţare de sinucidere din 
partea bărbatului cu care trăiam”, povestea o femeie, „am 
căutat și am găsit datele de contact a doua dintre fostele 
sale iubite. Și pentru acestea se mai «sinucisese» de 
câteva ori! Deci, când a revenit cu ameninţarea, i-am spus 
așa: «Dă-i drumul, fă-o acum și să terminăm odată cu toată 
discuţia asta. Vrei să te ajut?» lar asta l-a lăsat fără 
cuvinte. Ne-am despărţit la scurt timp după aceea”. O 
reacţie foarte bună pentru a anula efectul sperat, cel de 
generare a fricii, dar când ești cu adevărat subjugat, 
devine foarte greu să reacţionezi în acest fel. 

La modul general vorbind, o femeie mai degrabă va 
lăsa să plutească în aer ideea unui sfârșit de relaţie, dar se 
va folosi întotdeauna de tactica ambiguităţii. De exemplu, 
va da de înţeles că este curtată de un bărbat mai frumos, 
mai bogat, mai deștept, mai virilet(. Nu este suficient de 
explicită încât să puteţi fi sigur de lucrul acesta, dar va fi 
suficient de aluzivă încât să vă determine imaginaţia să o 
ia razna. Și, în felul acesta, este pusă din nou în mișcare 
mașinăria bănuielilor! 

Ceea ce stă la baza unei ameninţări este genul acela 
de proiecţie în viitor ce alimentează frica. Într-adevăr, când 
se creează un climat favorabil îndoielii, ambiguităţii și 
instabilității, ori de câte ori există o luptă între imaginaţie 
și rațiune, realitatea este că prima are sorţi de câştig. 
Declanșează o teamă de ceea ce “s-ar putea întâmpla (în 
esenţă, este vorba despre teama de abandon și de 
represalii). Frica pe care o simţiţi poate deveni intensă și, 
pentru a găsi senzaţia de siguranţă, vă supuneţi diferitelor 
comenzi. 

Aceste trei tipuri de arme (devalorizare/denigrare, 
hărţuire și ameninţare), folosite în mod regulat, creează o 
destabilizare psihologică, până în punctul în care vă 
credeţi vinovat și responsabil pentru orice, ajungând într- 
un final să acceptaţi inacceptabilul, în speranţa că veţi 


obţine astfel dramul de pace pe care vi-l doriţi. Repetarea 
acestor obiceiuri creează o atmosferă distructivă și, pentru 
a atinge nivelul minim de armonie visat, trebuie să vă 
implicaţi din ce în ce mai mult, până când sunteţi 
totalmente epuizat - atât fizic, cât și mental. 

Impactul unor vorbe 

Vorbe goale și vorbe grele 

Vorbirea, după cum am văzut, reprezintă un mijloc 
eficient de a crea tot felul de distorsiuni posibile. Poate 
răspândi o otravă înfricoșător de dăunătoare și poate fi 
chiar mortală. Tot ceea ce poate deteriora sau distruge 
demnitatea și integritatea este acum folosit din plin. 
Desigur, în momentul de faţă se poate apela și la forma 
scrisă a mesajelor (scrisori, SMS-uri sau e-mailuri), atâta 
vreme cât provoacă durere, iar relaţia de dominație poate 
continua. 

În general, femeile vorbesc mult mai mult decât 
bărbaţii. Nevoia lor de a vorbi, foarte des, este mai mare. 
într-un cuplu echilibrat, acest lucru nu ridică vreo 
problemă fundamentală. Dar într-un cuplu în care există o 
manipulatoare, dificultatea apare atunci când spaţiul 
senzorial al bărbatului este saturat de zgomote, sunete, 
cuvinte. Când o femeie vă spune: „Nu-mi place cum 
procedezi în cutare situaţie, deoarece mă afectează și aș 
vrea să găsim împreună o soluţie”, atunci vă aflaţi într-o 
căutare comună și încununată de respect, amândoi 
căutând să afle ce trebuie făcut pentru a îmbunătăţi 
relaţia. Dar dacă începe cu: „Nu pot să suport modul tău 
de a face lucrurile, este inacceptabil” et(., și, în plus, vă dă 
și un ultimatum, atunci puteţi trage concluzia că lucrurile 
au început prea prost ca să rămâneţi cu braţele 
încrucișate. Dacă, după ce v-a expus nemulţumirile ei, le 
reia pentru a doua oară, iar apoi pentru a treia, repetându- 
le chiar și a zecea oară și, eventual, începe din nou după o 
pauză de zece minute, ridicând și mai mult tonul, atunci 
fără îndoială ajungeţi la saturație. În general, aveţi doar 
două soluţii: fie explodaţi de furie, în încercarea de a opri 
această revărsare de cuvinte (dar aţi îndrăzni să vă 


supăraţi pe o femeie manipulatoare care nu are absolut 
nicio teamă că exagerează cu vorbitul?), ori capitulaţi și nu 
mai spuneţi nimic, așteptând ca uraganul să treacă și 
pregătindu-vă mental să acceptaţi toate cerinţele sale. 

O discuţie cu o manipulatoare seamănă adesea cu o 
partidă de scrimă, în care cuvântul servește drept armă. 
Doar că nu aveţi aceeași armă. Dumneavoastră vă 
prezentaţi cu o floretă veche și uzată, iar ea vine cu o sabie 
de atac. De îndată ce lăsaţi garda jos, ea va încerca să vă 
rănească direct. Dumneavoastră rămâneţi adesea pe o 
poziţie defensivă, dar ea apelează la mai multe moduri de 
atac. în primul rând, spune cuvinte cu dublu sens (sau 
încearcă modalităţi vagi de a le spune) la adresa 
dumneavoastră sau a celor din jur, doar pentru a vă strica 
dispoziţia și a da naștere la îndoieli deloc binevenite. 

lată un exemplu în acest sens: 

— Nu ţi se pare că mama ta este un pic mincinoasă, 
dacă stai să te gândești? 

— Mincinoasă, zici? De ce? La ce te referi? 

— Exact la asta, că e mincinoasă! Ce vrei să-ţi spun 
mai mult de-atât? 

— Mă rog... mie nu mi se pare. Poţi să-mi dai un 
exemplu? 

— Dacă nu-ţi dai seama singur, îmi pare rău pentru 
tine. Nu cumva să te plângi! 

După acest scurt schimb de replici, manipulatoarea 
nu merge mai departe: schimbă subiectul, iese din 
încăpere sau se apucă de altceva. A obţinut ce și-a dorit, 
otrava a fost injectată, acum nu-i mai rămâne decât să 
aștepte să producă efectul dorit. 

În realitate, înţelegerea acestui simplu fapt dă 
naștere unui conflict interior, care vă dă o stare de 
indispoziţie. O parte din dumneavoastră îşi spune așa: „N- 
are cum, îmi cunosc bine mama, este bunătatea 
întruchipată, nu minte niciodată”, pe când cealaltă parte 
se va întreba, concomitent: „Dar dacă totuși este 
adevărat?” Un om cu o stare de spirit bună, sănătoasă, 
renunţă să-și bată capul cu această a doua parte (chiar 


dacă, adesea, poate rămâne o urmă de îndoială...). Dar în 
cazul unei persoane aflate deja în strânsoarea relaţiei de 
manipulare, neliniștea se conturează din ce în ce mai clar 
în interiorul ei. Acel „Până la urmă, poate fi adevărat” va 
începe să se transforme în „Da, este categoric adevărat în 
unele cazuri”. Şi uite-așa, otrava începe să-și facă efectul! 
Acesta este punctul de pornire al unei perioade de 
observare care, în mod evident, va fi umbrită de 
negativism: fiecare cuvinţel din gura acestei femei va fi 
răstălmăcit, ba chiar contrazis, pentru a face să coincidă 
spusele ei cu ceea ce estimaţi a fi o minciună. Se 
instalează o nouă convingere și, pentru a nu rezulta o 
disonanţă cognitivă, tendinţa este aceea de a „ajusta” 
anumite lucruri și de a le reinterpreta astfel încât să se 
alinieze la ceea ce credeţi de-acum înainte. Disonanţa 
cognitivă se referă la tensiunea resimţită atunci când un 
comportament este în contradicţie cu ideile ori 
convingerile noastre sau când acestea din urmă se 
contrazic între ele. Caz în care se folosesc diverse 
stratageme pentru a regăsi o anumită coerenţă între ele. 

Afirmațiile vagi, încărcate de otravă, constituie un 
mijloc subtil și viclean de a provoca neînţelegeri între 
oameni, dintre care unele chiar duc la rupturi reale între 
aceștia. Nu este o otravă violentă, care ucide instantaneu; 
se dizolvă încet, în timp, exact atât cât trebuie pentru a-și 
produce efectele. în exemplul de mai sus, cuvântul 
„Mincinoasă” poate fi “înlocuit cu oricare altul, cât timp 
este îndeajuns de negativ pentru a da naștere la îndoială. 

Mărturie 

„L-am prezentat noii mele partenere, cu care 
intenţionam să mă căsătoresc, copiii mei din prima 
căsătorie. Am petrecut împreună un weekend. Fiica mea 
avea 6 ani, iar fiul meu aproape 10. Câteva zile mai târziu, 
am purtat următorul dialog: 

Ea: - N-ar trebui să ai atâta încredere în fiul tău. 

Eu: - De ce? Este atât de drăguţ! 

Ea: - Eu, una, n-aș paria pe caracterul lui. Ai să vezi 
în adolescenţă. 


Eu: - Dar este bunătatea întruchipată! 

Ea: - Uite, am studiat psihologia, știu despre ce 
vorbesc. 

Vei vedea mai târziu că am dreptate”. 

Un alt exemplu de conversaţie care se încheie în 
coadă de pește, fără să existe vreun argument care să o 
susţină. Dacă întrunește condiţiile de a fi vagă, neclară și 
negativă, este suficient.  Observaţi aici argumentul 
autorităţii, care invocă „studiile de psihologie”, sugerând 
de fapt că „ceea ce spun este adevărat, nu căuta să mă 
contrazici”. Argumentul autorităţii acţionează precum un 
baros, servind la încheierea unei discuţii. 

Uneori, manipulatoarea acuză alte persoane de ceea 
ce o caracterizează pe ea însăși. Dacă, în exemplul cu 
mama, pur și simplu înlocuim „mincinoasă” cu „perversă”, 
„Manipulatoare”,  „ascunsă” et[., efectul este dublu. 
Primul: cel al îndoielii, care tocmai a fost evocat. lar al 
doilea, care se bazează pe următorul postulat: acuzând pe 
altcineva de ceea ce noi înșine suntem reprezintă un mod 
de a se exonera pe sine și de a afirma că în niciun caz nu 
suntem în felul în care îl acuzăm pe celălalt că ar fi. Este 
clasicul exemplu în acest sens. 

Manipulatoarea foloseşte întreaga panoplie a 
nonverbalului pentru a accentua efectul acestor enunțuri 
neterminate, aluzive. Pentru a înțelege cât mai repede 
ceea ce Înseamnă nonverbal, spuneți cuvântul „salut”, cu 
voce tare, în următoarele trei situații: 

Sunteţi încântat să vă vedeţi cu un prieten. 
1. Salutaţi diverși necunoscuţi în cadrul unei întâlniri. 
2. întâlniți o persoană care nu vă place deloc. 

Veţi observa că folosiţi întotdeauna același cuvânt - 
„salut” - fără a adăuga nimic, dar intonaţia (și probabil 
gesturile) diferă: reflectă pur și simplu intenţia pe care o 
aveţi. lar atunci, se poate spune că același cuvânt îşi 
schimbă sensul. Manipulatoarea se folosește din plin de 
aspectul acesta: îşi schimbă tonul, aruncă priviri 
răutăcioase sau e, dimpotrivă, ca și absentă, se încruntă, 
îşi dă ochii peste cap, dă semne de nerăbdare (bate cu 


degetele în masă), râde batjocoritor sau sarcastic et(. Totul 
este făcut astfel încât să interpretaţi un cuvânt sau o 
expresie într-un anumit mod, iar efectul este amplificat 
atunci când există o neconcordanţă între cuvintele folosite 
și limbajul nonverbal. Un „te iubesc” rostit cu un oftat 
obosit nu are aceeași semnificaţie cu un „te iubesc” șoptit, 
însoţit de o privire iubitoare. Este simplu, dar și derutant. 
Când nu există un astfel de acord verbal/nonverbal, simţim 
o neconcordanţă, că ceva nu este în regulă. Uneori, este 
abia perceptibilă, dar o poţi simţi oricum, de unde și 
sentimentul de neliniște. Mai mult, și în mod inconștient, 
ne manifestăm mai mereu preferința nu pentru ceea ce se 
spune literalmente, ci pentru limbajul nonverbal, pentru 
ceea ce acesta ne face să simţim. 

În acest sens, percepem toate frazele neterminate ca 
având mai multe interpretări posibile. Dintre toate aceste 
opţiuni, care ar trebui aleasă? Mister. Dacă vă aventuraţi 
să sugeraţi una anume, vă veţi auzi spunând: „Poate... sau 
poate nu” ori „Așa vezi tu lucrurile...” 

Uneori, nu e nevoie decât de un singur cuvânt: 
„Ghici...” și nimic mai mult. Suficient pentru a o lua razna, 
pentru că, încă o dată, mașinăria suspiciunilor începe să se 
învârtă cu o viteză ameţitoare. 

Să revenim la „umorul” deja amintit și specific 
manipulatoarei. Deși se mândrește cu faptul că are simţul 
umorului și cu cât de spirituală este, le confundă cu 
nonșalanţă și nepăsare cu batjocura și sarcasmul. Deodată, 
datorită „glumiţei” ei, vă alegeţi cu o triplă pedeapsă, de 
fapt: 

Prima, când săgeata genului acesta de „umor” ajunge la 
dumneavoastră, rănindu-vă, iar manipulatoarea vă 
frânge inima. 

1. A doua, atunci când îi gustaţi gluma și vă primiţi drept 
răspuns următoarea replică, rostită cu dispreţ sau 
răutate: „Nu ai deloc simţul umorului!”, făcându-vă să 
păreţi genul de om care strică cheful oricui. 

2. A treia, dacă îndrăzniţi să contestaţi apucăturile ei, 
argumentând că „acela nu este cu adevărat umor”, 


moment în care, cu perfidie și cruzime, vi se aruncă în 
faţă: „Ce supărăcios ești, dragă! Nu poate omul să 
spună nimic, că imediat interpretezi greșit”. 

După cum am văzut, efectul este mai mare atunci 
când unele chestii sunt spuse în public: să fii ridiculizat în 
faţa altora, fără a putea răspunde pentru a evita în felul 
acesta o ceartă, este foarte greu de tolerat. Iar atunci, ne 
prăbușim - la propriu și la figurat. Nu se mulțumește doar 
cu a vă zgâria rău; mai toarnă și puţină sare sau acid pe 
rană, astfel încât durerea pricinuită să-i ofere plăcerea de 
a pretinde că ea este cea mai puternică dintre voi doi. Ea 
este cea care alege și pune în aplicare pedeapsa, 
dumneavoastră sunteţi cel care o suferă. Așa stau 
lucrurile. În plus, lucrurile acestea merg doar în sens unic. 
Așadar, nu cumva să aveţi curajul să fiţi la rândul 
dumneavoastră plin de umor și să glumiţi, chiar și cu 
blândeţe: riposta va fi violentă. 

Lipsa rezonabilitaţii: nu exista cale de discuţie 

Dincolo de toate acestea, există o întreagă litanie de 
critici și diverse insulte, pornind de la „Eşti ridicol” și până 
la „Ești doar un...”, rostite cu dezgust și ură. Degradarea 
celuilalt are un aspect practic: taie lumea în două - pe de-o 
parte se află cei care sunt buni, care au dreptate și deţin 
toate calităţile și, pe de altă parte, cei care sunt echivalenți 
cu zero, care fără doar și poate greșesc și au numai 
defecte. A-i nega celuilalt orice valoare ajută la menţinerea 
unei poziţii superioare în faţa acestuia. lar a-i repeta la 
nesfârșit lucrul acesta îl face să creadă, la un moment dat, 
că poate fi adevărat. în plus, acest mod de a acţiona face 
ca orice alt punct de vedere să nu existe: numai 
perspectiva manipulatoarei trebuie păstrată și analizată, 
deoarece a dumneavoastră e lipsită de valoare și nici nu 
merită să fie luată în calcul. 

Astfel de critici, făcute într-o manieră nedreaptă și 
neechivocă, încurajează acțiunile de  disculpare și 
justificare a propriilor alegeri. De fapt, lucrul acesta nu are 
rost, dar situaţia oricum se înrăutățește. întreruperile 
constante, pentru a face declaraţii autoritare și de 


necontestat, ar face pe oricine să-și piardă elanul și cheful 
de a se mai certa. Ceea ce ar fi putut să reprezinte un 
dialog se transformă într-un monolog strident și plin de 
urlete. Manipulatoarea nu are pic de scrupule atunci când 
vine vorba de escaladarea verbală sau de respectarea 
înverșunată a propriei diatribe maliţioase pe termen 
nedefinit, fără să obosească vreun pic referitor la 
veninosul ei rechizitoriu. Aminţeam la un moment dat de 
saturarea spaţiului senzorial. Ei bine, chiar despre asta 
discutăm acum: de o avalanșă sonoră care vă bruiază. 
Simţiţi că nici să gândiţi nu mai puteţi, nu vă doriţi decât 
ca totul să înceteze. 

În plus, poate avea genul acela de umor sec, dar în 
același timp tranșant și ucigător. Situaţie în care, din 
lașitate sau din teamă, capitulaţi, ceea ce ei îi permite să-și 
reclame victoria pe un ton răutăcios: „Aha, vezi, nu mai ai 
niciun argument!” lar încercarea de a o contrazice, 
reproșându-i că nici măcar n-aţi avut răgazul de a formula 
un răspuns sau de a da vreo explicaţie ar fi zadarnică: n-aţi 
face decât să repomiţi mașinăria aceea infernală. Şi uite- 
așa se întâmplă să vă treziţi respins, umilit, descalificat și 
cu încrederea în sine? prăbușită în mod inexorabil. 

In cele din urmă, nici șanse de dialog nu mai există. 
De ce? Deoarece manipulatoarea nici măcar nu-l 
recunoaşte pe celălalt ca om; el nu mai reprezintă 
persoana cu care faci un schimb de impresii, ci un obiect, 
un tap ispăşitor, un instrument numai bun pentru ca ea să- 
și exercite puterea. La ea, totul funcţionează pe un 
principiu binar: „Eu am dreptate, iar tu greșești”. De altfel, 
în ciuda aparenţelor, nici ea nu este prea sigură de 
propriile forţe. lar o discuţie cu argumente logice și 
susţinute ar deveni periculoasă. Acest lucru ar arăta că 
afirmaţiile ei sunt practic niște vorbe-n vânt sau ar obliga-o 


3 încrederea în sine: se referă aici la evaluarea propriului potenţial într-o anumită 
situaţie. Răspundeţi la întrebarea: „Sunt în stare să...?" Dacă există vreun neajuns, 
atunci răspunsul va fi: „Nu, nu pot face așa ceva." 

Stima de sine: rezultatul unei autoevaluări menite să determine în ce măsură trăiţi în 
conformitate cu valorile personale. Răspundeţi la întrebarea: „Oare ceea ce fac coincide 
cu lucrurile în care cred?" Dacă există un neajuns, atunci răspunsul va fi: „Nu, nu fac 
nimic în acest sens" 


să admită că e posibil să se fi “înşelat, parţial sau chiar în 
totalitate. în cele din urmă, ar obliga-o să facă concesii. 
Contestarea poziţiei sale de „atotcunoscătoare” i-ar pune 
în pericol puterea. Așa că se impune dând ordine, afirmând 
ori strigând că așa stau lucrurile și nu altfel. 

Mai are și alte tehnici pentru a refuza dialogul. De 
exemplu, răspunzând parţial, numai pentru a se angaja 
într-un alt subiect pe care îl cunoaşte bine sau pe baza 
căruia poate câştiga cu ușurință poziţia de avantaj. În orice 
caz, vă va face să uitaţi de întrebarea de dinainte, cea care 
a deranjat-o. Schimbarea bruscă a subiectului este una 
dintre caracteristicile sale. Iar dacă îi faceţi observaţie cu 
privire la aspectul acesta sau o luaţi prin surprindere, veţi 
vedea că vi se va răspunde în două posibile moduri: „Bine, 
dar am discutat deja problema, doar n-o să o întoarcem 
acum pe toate părţile, ore în șir!” sau „Am o minte 
ascuţită, de aceea pot oricând să schimb subiectul. Tu nu 
obișnuiești să faci niciodată asta, nu-i așa?” La acestea se 
adaugă alte două variante: „Intrebarea (sau părerea) nu 
are nicio importanţă în acest caz” sau „Dacă nu știi 
răspunsul, atunci chiar ai o problemă” De fiecare dată, 
indiferent de formulare, descalifică pentru a se situa 
întotdeauna deasupra. Folosirea „umorului” bazat pe 
ridiculizare sau caricaturizare constituie, de asemenea, o 
modalitate de a evita dezbaterile și a descuraja orice 
comentarii ulterioare. 

Într-un final, mai există și posibilitatea ca femeia să 
se arate furioasă, prin reacţii pe cât de nepotrivite, pe atât 
de violente. în acel moment, limbajul verbal și cel 
nonverbal se aliniază perfect cu o privire de o cruzime 
glacială. în cele din urmă, discuţia se va încheia cu: „Cu 
tine oricum nu se poate discuta niciodată!” Este afurisit de 
subtilă chestia asta, fiind(a- reușește nu doar să 
retrezească rapid acel neplăcut sentiment de vinovăţie, ci 
inversează perspectiva în totalitate, iar ăsta nu este decât 
încă unul dintre semnele sale distinctive: acuzarea celuilalt 
de propriile sale greșeli. Genul acesta de propoziţie, rostită 
cu elan în torentul emoţional pe care l-a declanșat furia, 


poate, din păcate pentru victimă, să fie luată de ea drept 
realitate. 

În cazul unui dezacord, pentru o manipulatoare, o 
discuţie nu înseamnă căutarea obișnuită a unei soluţii, ci 
un pericol pentru propria ei plăcere sau o constrângere a 
acesteia. Așadar, pentru a se proteja, se preface că acceptă 
discuţia, dar o face impunându-și propria soluţie, punctul 
de vedere, viziunea personală asupra lucrurilor, 
respingându-le sau denigrându-le pe ale dumneavoastră și, 
dacă nu este suficient, fugind ori explodând în crize de 
furie. Văzute din afară, scenele în care este supărată sunt 
pe cât de jalnice, pe atât de caraghioase. Dar, atunci când 
ești implicat în mod direct, sunt foarte tulburătoare, mai 
ales că par cât se poate de verosimile. 

Având în vedere că singurul scop este acela de a 
câştiga și de a avea ultimul cuvânt, nici nu mai contează 
mijloacele folosite. Ce importanţă mai au autenticitatea și 
adevărul, dacă  devalorizările, cuvintele nerostite și 
minciunile ajută la atingerea respectivului obiectiv mai 
repede? Aţi putea spune că minciuna face parte din ADN-ul 
unei manipulatoare, folosind-o atât pentru a îmbunătăţi 
modul în care o privesc ceilalţi, cât și pentru a răni sau a 
avea beneficii de pe urma ei. Psihologii și neurologii 
cognitivi au stabilit că o persoană care minte în mod 
repetat încetează să mai aibă o reacţie emoţională la 
propriile-i minciuni. Dacă astfel de deprinderi se 
transformă în obicei, lucrul acesta creează la nivelul 
creierului o  desensibilizare progresivă. lar atunci, 
minciunile din ce în ce mai complexe devin parte 
integrantă din stilul de viaţă al manipulatoarei. La fel ca în 
cazul unei abilităţi, există un proces de antrenament, în 
urma căruia se ajunge la a lăsa deoparte orice emotie, 
remușcare sau neliniște, precum și orice senzaţie de 
vinovăţie. 

O persoană manipulatoare nu va spune adevărul 
decât unei alte persoane manipulatoare, complice la 
manevrele sale, știind că acest „adevăr” face și el parte, de 
fapt, din minciunile sale. Dacă este demascată, îşi folosește 


abilitatea pentru a ocoli problema, de parcă ar apela la un 
truc magic care să facă minciuna să dispară, toate acestea 
transferând responsabilitatea pe umerii celuilalt, pentru ca 
ea să dobândească o poziţie superioară. În condiţiile în 
care totul se bazează pe aparenţe și pe dorinţa de a se 
impune, nimic nu este mai dificil sau mai lipsit de 
productivitate decât dorinţa de a discuta: oricare ar fi 
situaţia și subiectul, ea găsește întotdeauna un șiretlic 
întortocheat, de ultim moment, pentru a avea ultimul 
cuvânt. întotdeauna! 

Dependentă şi dominație 

999 

Nimic nu este intenţionat 

Constrângerea 

Dominația este un fenomen complex, foarte 
distructiv. Reprezintă un adevărat pivot ce ne face să 
alunecăm în faza supunerii. Puterea și perversitatea 
acestui fenomen nu sunt subliniate pe-atât pe cât ar trebui. 

Pentru a înţelege dedesubturile și exacerbările 
manipulării, este important să înţelegem cum se manifestă 
aceasta. Cei care o ignoră sunt primii care emit critici la 
adresa victimelor, iar acest lucru se face cu mult prea 
multă lejeritate: „În locul său, eu aș fi plecat de mult. Asta 
se întâmplă pentru că o iubește enorm. Eu n-aș fi suportat 
așa ceva și a doua oară!” Dacă ar fi atât de simplu, ar fi 
fabulos: nu ar mai există oameni manipulatori și nici 
victime, implicit! Dar, din păcate, dominaţia este un 
fenomen de o amploare extraordinară, ceea ce complică 
mult lucrurile. 

Sunt mulţi oameni care nu “s-au intersectat niciodată 
cu un manipulator. Prin urmare, ei nu știu ce implică 
dominaţia. Rămân undeva la suprafaţa lucrurilor și nu 
percep absolut nimic din ceea ce se petrece în profunzime. 
Alţii nu vor să știe, preferând să aibă o atitudine critică, 
ignorând această vampirizare subterană. Mai există și o 
convingere pe care mulţi o împărtășesc, din păcate, și 
anume că slăbiciunea psihologică a victimelor este cea 
care le-a adus într-o astfel de situaţie. Sau se mai poate 


întâmpla chiar opusul: această vulnerabilitate vine dintr-o 
acumulare de critici, devalorizări, diverse reacţii violente 
și hărţuiri regulate. Acest gen de gândire abruptă și 
simplistă servește drept mărturie a faptului că fenomenul 
nu este înţeles. Nu, victimele de sex masculin nu consimt 
de bunăvoie la așa ceva și nici nu sunt mulţumite de 
statutul de victime. Nu, nu au avantaje de pe urma 
situaţiei în care se află. Nu, nu au posibilitatea de a spune 
pur și simplu „stop” și de a încheia relaţia doar trântind 
ușa. Neînţelegerea situaţiei lor vă permite să rămâneţi cu 
conștiința curată și să simţiţi dispreţ sau milă, dar nu și 
compasiune la adresa lor. Pentru că sunt dominați. Ceea ce 
înseamnă că sunt spălaţi pe creier și și-au pierdut liberul- 
arbitru. Lucrul acesta “s-a întâmplat pe nesimţite, iar 
capcana “s-a închis lent, făcând ca toate căile de ieșire să 
dispară una câte una. Nimeni nu acceptă această stare de 
fapt de bunăvoie și pe deplin conștient, tot așa cum nimeni 
nu şi-o dorește. 

O altă interpretare greșită: să presupunem că aceste 
victime de sex masculin au o voinţă slabă, că au suferit 
probabil nenorociri în vieţile lor pe când erau copii sau ca 
adulţi (ne referim acum la celebra slăbiciune psihologică) 
și că dispun de o inteligenţă medie, ba chiar mediocră. 
Sigur că oricare dintre acestea 's-ar putea dovedi 
adevărate, numai că putem fi complet sănătoși și 
echilibraţi și bine înarmaţi cu neuroni în perfectă stare de 
funcţionare, dar nimic nu protejează împotriva manipulării. 
Oricine poate fi victimă, indiferent de nivelul său socio- 
profesional sau intelectual. 

Dificultatea în a înţelege dominaţia psihologică 
constă în faptul că aceasta duce la ceva cu totul ieșit din 
comun. „Dar cum am putut permite toate acestea?!”, „De 
ce am acceptat să mă las umilit în halul ăsta?” După 
ieșirea dintr-o relaţie de manipulare, acești bărbaţi sunt 
uimiţi și nu par să înţeleagă ce 's-a întâmplat. Nu se 
recunosc în imaginea pe care o au în faţa ochilor, aceea a 
unor oameni  obedienţi, care se supun în faţa 
inacceptabilului. Și totuși, au trecut exact prin așa ceva. 


Dar nu 's-a întâmplat în mod voit; liberul lor arbitru a fost 
luat ostatic. Nu a existat o acceptare conștientă, ci o 
repetare a constrângerilor perfide, viclene și vicioase. 
Dacă ei înșiși întâmpină dificultăţi în a înţelege ce “s-a 
întâmplat, atunci cum ar putea accepta anturajul și, chiar 
mai mult, oamenii, în general, care au fost motivele? Așa 
se explică și de ce organele abilitate cu menţinerea ordinii 
(însemnând poliţia și justiţia) neglijează în totalitate 
problema, iar adesea chiar o agravează, crezând că fac 
ceea ce trebuie. În acest context apare și necesitatea de a 
ne opri puţin asupra problemei dominaţiei. 

Este important totuși să nu se uite faptul că 
dominaţia reprezintă un proces ce constă în însușirea 
calităţilor unei persoane. Lucrul acesta se obţine prin 
deposedarea victimei de calităţile ei psihice, invadându-i- 
se apoi spaţiul psihic și încălcându-i-se limitele. Seamănă 
cu o strategie de război: distrugerea liniilor de apărare, 
urmată de invazie și vandalizare în masă. Prin această 
tactică, atacatorul îşi pune amprenta asupra psihicului 
prăzii și apoi o domină; de cele mai multe ori, are loc chiar 
distrugerea ei. lar atunci când judeci în mod simplist nu ai 
cum să înţelegi sau să cunoști lucrul acesta. 

O ceaţă tot mai groaso 

Dominația psihologică constă în manevrarea ce are 
ca scop vampirizarea și ulterioara anihilare a lumii 
mentale a victimei pentru atingerea propriilor obiective: o 
relaţie de dominație. Celălalt - văzut ca un obiect și nimic 
mai mult - este distrus, folosindu-se diverse strategii mai 
mult sau mai puţin subtile, dar care lasă victimei doar o 
vagă impresie cum că, treptat, este luată în posesie. 

În foarte multe situaţii, bărbatul victimă îi rămâne 
necesar manipulatoarei, deoarece îi oferă unele avantaje. 
Poate fi vorba despre avantaje materiale, dar la fel de 
simplu, un bărbat victimă îi poate servi acesteia drept 
plasture pentru durerea ei. 

Mai există și alte situaţii, mai dramatice, în care 
distrugerea este totală și se încheie cu crimă sau 
sinucidere. 


Este o relaţie cu sens unic, ca un raport între stăpân 
și sclavul lui. Bărbatul pierde încet și sigur contactul cu 
propriile sale necesităţi, care-i sunt îngrădite și negate, 
spre marea satisfacţie și profitul exclusiv al nevoilor 
manipulatoarei. Simplul fapt că nu mai ţine cont de 
propriile nevoi accentuează această menţinere în capcana 
dominaţiei, fiind(a ajungem în punctul în care ceea ce 
este, de fapt, inacceptabil ni se pare „normal” Pentru a se 
proteja, bărbatul victimă minimalizează deseori ceea ce 
îndură, căutând justificări mai mult sau mai puţin solide. 
De exemplu, atunci când un bărbat manipulat spune 
celebra frază: „Dar are și părţile ei bune, totuși”, aceasta 
se traduce de fapt prin „Am dreptul la un zâmbet în 
schimbul câtorva perechi de palme” Conștientizarea 
realităţii poate să dureze chiar și ani de zile. 

Această relaţie de dependenţă este uluitoare. Dintr- 
un anumit punct de vedere, manipulatoarea este cea 
dependentă de bărbatul victimă. Acesta este motivul 
pentru care ea refuză să-l lase să scape și folosește diverse 
strategii atunci când simte că el poate evada - de exemplu, 
îl izolează astfel încât să fie numai și numai al ei. Dar mai 
dispune și de o serie întreagă de argumente care să-l facă 
să creadă că el este cel care are nevoie de ea, că depinde 
de ea și că oricum niciodată n-ar putea să se descurce de 
unul singur. Ba chiar îl poate face să admită că suferă de 
tulburări psihice mai mult sau mai puţin grave 
(dependenţă emoţională, teama de abandon, schizofrenie, 
paranoia et(.). Tot ea îl convinge astfel că este suprema lui 
salvatoare, deși se dovedește a fi, în același timp, și 
torţionara lui. În fond, există victime care-și apără călăul‘, 
socotind că actele lor de violenţă sunt întrucâtva legitime. 

Relaţia de dominație este una progresivă. Când 
începeţi să simţiţi că ceva nu este în regulă și vă puneţi 
întrebări,  manipulatoarea este ocupată să opereze 


4 Referitor la acest lucru, există și o ilustrare de excepţie a sindromului Stockholm: în 
urma unei reţineri de ostatici în vara lui 1973, aceștia din urmă le-au luat apărarea 
agresorilor lor, interpunându-se între ei și forțele de ordine, apoi ţinându-le partea și mai 
departe, în timpul procesului, când au refuzat să depună mărturie împotriva lor și chiar 
au ajuns să-i viziteze în închisoare. 


răsturnări de valori, de responsabilitate și chiar de sens. 
Amintiţi-vă: principala ei armă este vinovăția, pe care o 
folosește cu o dexteritate de expertă. Oricum ar sta 
lucrurile, ea a instaurat deja drept lege faptul că are 
întotdeauna dreptate, aşadar vă treziţi împărţit între 
bunul-simţ ce vă caracterizează și discursul ei, copleșitor 
și neliniștitor. Trebuie să știți că v-a studiat și vă cunoaşte 
bine punctul vulnerabil. Când simte că se apropie de 
acesta, se oprește brusc, doar cât să vă ofere o pauză și să 
respiraţi puţin. De ce? Ca să vă puteţi schimba perspectiva 
asupra ei. Gata? Acum, trebuie să recunoaşteţi că vă 
simţiţi bine când se oprește! Datorită acestui răgaz, 
identificaţi câteva calităţi la ea. Credeţi că are niște „părţi 
bune”, nu-i așa? Super, tocmai a câştigat prima rundă! Așa 
că începe din nou, încet și cu sârguinţă, până ajunge la 
următoarea dumneavoastră vulnerabilitate și așa mai 
departe. Pe termen lung, se poate spune că aţi pierdut și 
că, mai presus de orice, sunteţi pierdut. Nimic nu mai are 
formă, nu mai faceţi diferenţa între una și alta, nimic nu 
mai e sigur. Și este imposibil de știut unde veţi ajunge. 
Când, în sfârșit, se atinge punctul de saturație, alunecaţi 
spre vechile obiceiuri și sfârșiţi prin a „accepta” orice. Iar 
atunci, ea vă inundă spaţiul personal cu totul. 

Progres în mai multe etape 

Dominația se produce, în general, pe parcursul a trei 
etape succesive: seducţia, luna de miere și destabilizarea. 

Seducţția 


Primul pas este atunci când intrăm într-o relaţie și 
este cunoscut ca „faza de seducţie”. Există în această 
etapă ceva foarte plăcut, aproape hipnotizant. Vă simţiţi 
atras, întocmai ca insectele nocturne de o lumină oarecare. 
Manipulatoarea (deși încă nu știți că este așa) este foarte 
plăcută și fermecătoare la început. 

Cum ar mai putea seduce pe cineva dacă și-ar arăta 
din primele momente adevăratul chip? Face în așa fel încât 
vocea, privirea, zâmbetul, limbajul corpului, 
comportamentul ei să vă capteze atenţia și, mai presus de 


toate, să vă câştige încrederea. lar practicarea falsei 
empatii funcţionează perfect: și nu, nu-i pasă în mod 
deosebit prin ce treceţi, numai că asta îi permite să facă 
un calcul rapid cu privire la punctele dumneavoastră de 
interes. Atunci, vă spune ce vreţi (sau aveţi nevoie) să 
auziţi. Acest lucru permite crearea legăturii de încredere, 
însă fără prea multe bătăi de cap. În acest stadiu, este un 
fel de caracatiţă foarte plăcută, iar dumneavoastră sunteţi 
încântat că vă cuprinde cu tentaculele ei: iubește ceea ce 
iubiţi, urăște ceea ce urâţi și are aceleași gusturi cu ale 
dumneavoastră în materie de literatură, filme, preferinţe 
culinare, activităţi de agrement et(. Fabulos, domnește o 
armonie totală în relaţia dumneavoastră, v-aţi întâlnit alter 
ego-ul! 

Până și felul în care vorbește are niște particularităţi 
ale sale. Folosește o mulţime de cuvinte pentru a vă satura 
cât mai sigur spaţiul intelectual și senzorial: trebuie să 
lase impresia că are multă încredere în sine şi o sumedenie 
de cunoștințe. Iluzii, desigur, dar care totuși îi pot face pe 
ceilalţi să creadă în superioritatea ei. Dezechilibrul inerent 
care va urma trebuie să înceapă fără întârziere. Trebuie să 
fie inegal încă de la început, dar fără ca acest lucru să fie 
prea vizibil - mare artă! 

Tot acum apar, cu toate că nu observăm asta în acest 
moment, o mulţime de fraze, ale căror sensuri pot fi 
interpretate în diverse moduri. Chiar mai bine: frânturi de 
propoziţii, cu insinuări, tăceri, puncte de suspensie, 
schimbări de direcţie, toate învăluite în ceva indescriptibil, 
din pricina caracterului misterios. Vă plasează deja în 
postura de a trebui să decodaţi diverse mesaje. Iniţial, o 
face într-un mod simplu, în așa fel încât să riscăţi și să 
cereţi o lămurire: „Dacă înţeleg corect, vrei să spui că... 
așa e?” Vă felicită pentru perspicacitate! lată și noua 
rundă câştigată de ea, prin care marchează dintr-odată 4 
puncte: 

A trebuit să faceţi un efort de decodare. Nu e nevoie decât 
de un îmbold de început pentru a vă stârni curiozitatea, 
nu-i așa? Dar nu prea mult: suficient cât să o facă să 


pară unică în ochii dumneavoastră, altfel decât restul 
oamenilor și, prin urmare, să vă atragă. 

1. Vă arată că este mai presus decât dumneavoastră din 
punct de vedere intelectual (iar eforturile în acest sens 
se fac dinspre dumneavoastră către ea, și niciodată 
invers, deși vă exprimaţi normal). Deja câştigă teren în 
felul acesta. 

2. Pe măsură ce vă felicită, stabilește o relație 
„profesor/elev” (ce se va transforma rapid într-o relaţie 
de tipul „dominator/dominat”). într-un fel, se poate 
spune că vă câştigă încrederea, arătându-vă că sunteţi 
demn de ea. Cât de norocos sunteţi că aţi cunoscut-o și 
că este interesată de dumneavoastră! 

Vă poate felicita glumind astfel: „Bravo, te prinzi repede!” 
lată și faimosul său simţ al umorului, care sună mai 
degrabă a batjocură. Dar și aici intervine latura 
enigmatică; prin urmare, consideraţi că e mai bine să 
nu vă arătaţi jignit. Nu vreţi să o pierdeţi pe cea care vă 
place atât de mult și nici să păreţi susceptibil. Ca atare, 
alegeţi să vă amuzaţi de „umorul” acesta al ei. 

Mai târziu, decodarea va deveni tot mai dificilă și mai 
puţin plăcută, iar răspunsul va fi mai degrabă ceva de 
genul: „Of, nu înţelegi nimic niciodată! Eşti p... sau ce? O 
faci intenţionat?” ori chiar mai rău, ar putea exista o 
supralicitare a decodificării, cât să vă încurce și mai mult: 
„Gândește-te puţin, dacă ești în stare, și ai să înţelegi/ Și 
cu asta, toate acele sentimente care v-au încercat la 
început se transformă în unele radical diferite; bucuria 
aceea luminoasă pe care aţi simţit-o la început este 
umbrită de o îngrijorare întunecată. Uneori este suficient 
doar acel „Ghici...” spus cu intenţie; un singur cuvânt, 
doar unul, pentru ca ușa tuturor presupunerilor posibile să 
se deschidă larg, fără ca dumneavoastră să ajungeţi 
vreodată să știți care ar putea fi adevărată... și care nu. 
Dar nu suntem încă în punctul respectiv, deoarece seductia 
trebuie să ia amploare și să prindă rădăcini mai puternice. 

Luna de miere 

Apoi vine luna de miere. După ce aţi început bine, 


lucrurile “s-au derulat cu o repeziciune caracteristică, cât 
să nu existe ocazia de a vă răzgândi cumva. Va trebui să 
creeze o dependenţă emoţională, cu promisiuni drăguţe, 
nenumărate dovezi de afecţiune, zâmbete dezarmante și 
poate chiar și un cadou, de genul „numai pentru tine”, 
insistând în orice caz pe aspectul acesta, că v-a făcut un 
cadou - pentru orice eventualitate: poate nu-i mulţumiţi 
îndeajuns sau, și mai rău, poate nu vă simţiţi încă 
îndeajuns de îndatorat ei. lată un indiciu în acest sens: 
cadoul unei persoane manipulatoare este amintit în mod 
repetat, toată lumea trebuie să audă de el. 

Poate practica învăluirea prin atingere. O mână pe 
braţ, pe picior (dacă staţi jos) sau pe umăr, o posibilă 
îmbrăţișare, o apropiere fizică pentru a vă auzi mai bine 
et(. O persoană manipulatoare tinde adesea să atingă un 
pic prea mult, ca și cum ar vrea să dea de înţeles „Asta îmi 
aparţine”. însă o face cu atâta naturaleţe, că nici nu vă daţi 
seama de adevărata intenţie, cu excepţia cazului în care 
sesizaţi  repetitivitatea. Dar cel mai bine ar fi să 
recunoaşteţi totuși că nu vă daţi seama de prea multe și vi 
se pare înduioșător comportamentul ei, chiar senzual, nu? 
Scopul ei este dublu: să se impună fizic în sfera 
dumneavoastră și să vă crească nivelul de încredere. O 
persoană care vă spune salut și vă întinde mâna dă de 
înţeles că există o limită între voi doi. În schimb, dacă te 
îmbrățișează cu afecţiune, îţi arată prin intermediul 
acestui gest intim că între voi există încredere. Nu într- 
atât de mult încât să ajungeţi să simţiţi vreun disconfort, 
dar suficient pentru a vă da senzaţia de apropiere, ba chiar 
de complicitate. Însă și pentru ca, măcar în trecere, să vă 
tulbure puţin simţurile, doar se știe că bărbaţii îşi pot 
pierde minţile numaidecât, chiar și la cel mai subtil contact 
fizic! 

Pentru a vă prinde și mai bine în vraja ei, se poate 
face nevăzută un timp, dându-și o pauză. Dar staţi liniștit, 
nu durează decât foarte puţin! Veţi observa lucrul acesta 
când, de exemplu, nu va răspunde la câteva apeluri 
telefonice, doar pentru ca apoi să reapară brusc. Această 


neprevăzută tăcere are și ea un scop dublu: să vă 
îngrijoreze și să vă determine să vreţi mai mult, începeţi să 
vă doriţi să vă fascineze tot mai mult, iar această 
„dispariţie” nu este nici pe departe inocentă. E ca la 
pescuit, când prindeţi un pește în cârlig: îl lăsaţi să 
alunece puţin, după care trageţi puţin de undiţă, într-un 
mod vioi, dar nu brutal. Totul este controlat cu pricepere, 
astfel încât să se nască acea dependenţă pe care şi-o 
dorește. "S-ar putea să vă spună: „Te sun pe la 8 seara”. 
Așteptaţi cu nerăbdare, întrerupeţi sau anulaţi orice alte 
apeluri pe care le-aţi putea primi, iar ea catadicsește să vă 
sune abia pe la 10. Grozav! Numai la ea v-a stat gândul 
două ore la rând! Uneori, se întâmplă să întârzie chiar mai 
mult și într-un mod poate mai pervers, ceea ce constituie 
deja un bun început pentru intenţiile ei. Deoarece v-a 
acaparat nu numai inima, ci și gândurile. Vă face să-i 
simţiţi lipsa doar pentru ca apoi să vă doriţi din ce în ce 
mai mult să fiţi împreună. 

Prin saturarea treptată a spaţiului dumneavoastră 
emoţional și senzorial, femeia aceasta a ajuns să ocupe un 
loc din ce în ce mai important. Acum, se află în punctul în 
care vă ocupă mintea în mod constant, ajungând chiar să 
se impună în viaţa dumneavoastră în mod evident. 
Ajutându-se de încrederea pe care v-a insuflat-o, va trece 
la confidenţe, spunându-vă despre dificultăţile prin care 
este posibil să fi trecut. Mai vorbește, de asemenea, despre 
persoanele care au abuzat de ea în vreun fel sau altul, 
desigur, dar fără ca ea să aibă vreodată vreo vină în acest 
sens. Dar nimic nu e întâmplător: ideea este să vă 
emoţioneze atât de mult ceea ce auziti, încât să empatizaţi 
cu durerea ei și... să începeţi să vă ocupați de ea. De altfel, 
și dumneavoastră va trebui - iar acest lucru se întâmplă 
repede - să contribuiţi la schimbul de confidenţe bazat pe 
încredere și să-i spuneţi prin ce aţi trecut. Asta și așteaptă: 
are nevoie de astfel de informaţii pentru a vă identifica mai 
bine punctele slabe. Principiul este simplu: dau puţin de la 
mine, pentru ca tu să dai mult de la tine. Făcând acest 
lucru, îi hrăniţi centrul de informaţii: acum, beneficiind și 


de pe urma răspunsurilor pe care le-a primit la întrebările 
ei subtile, manipulatoarea începe să vă cunoască 
deopotrivă punctele forte și punctele slabe. Ceea ce îi va fi 
de mare ajutor. 

Şi apoi, desigur, apropiindu-vă tot mai mult, vin și 
primul sărut, prima mângâiere și prima noapte de 
dragoste. O noapte magică, se înţelege. Complicitatea 
aceea, care iniţial a fost intelectuală, emoţională și afectivă 
este de-acum și fizică. Toată această conectivitate 
frumoasă vă captivează. Uneori, expresia potrivită pentru 
toate acestea este ceea ce se numește o explozie 
emoţională bruscă. De fapt, ea a intrat în casa 
dumneavoastră. 

Destabilizarea 

Aţi fost abordat, vi “s-a acordat încredere, iar curba 
dorinţei este ascendentă. Perfect! apoi începe cea de-a 
treia fază: destabilizarea. Relaţia fiind stabilită, va apărea 
adevărata faţă a alesei inimii, deoarece va trebui să 
începeţi antrenamentul, astfel încât să deveniți cât mai 
repede o persoană care ţine seama de toate capriciile sale. 
Menirea lunii de miere era aceea de a vă acapara cu totul. 
De-acum înainte, veţi fi condiţionat să acceptaţi ceea ce o 
persoană sănătoasă nu ar face niciodată. încet, cât să nu 
observați nimic, dar continuu, cu o perseverenţă diabolică. 

Pentru ca această capcană să funcţioneze perfect și 
să vă dezechilibreze, reţeta necesită patru ingrediente: 
îndoială, vinovăţie, izolare și frică. Pot fi servite împreună 
sau una după alta, unele și de mai multe ori, în doze 
variate. Acest amestec naște un mediu în care vă veţi 
îneca. Şi, din nou, totul este presărat cu pauze - cu acele 
momente în care totul se schimbă, în care totul este în 
regulă, când puteţi spune: „În adâncul sufletului, are și 
părţi bune” - înainte să o ia de la capăt. Să subliniem 
totuși și importanţa pauzelor: 

— Destabilizarea continuă, neobosită, care vă 
determină să înaintați pe nisipuri mișcătoare: deveniți 
incapabil să preziceţi ce se va întâmpla mâine sau chiar și 
în momentul de faţă. 


— Amintirea ocazională a vremurilor bune (și doar a 
acestora, trecându-le sub tăcere pe toate celelalte), cât să 
vă facă să vă simţiţi vinovat în cazul în care vă plângeţi sau 
o criticaţi. 

— Accentuarea dezechilibrului prin amplificarea 
propriilor „părţi bune” și diminuarea ori negarea totală a 
acestor părţi la dumneavoastră, astfel încât să evidenţieze 
că balanţa atârnă mult în favoarea ei. 

Cele patru ingrediente pentru crerea unei capcane 

Ne confruntăm în mod constant cu aceste patru 
ingrediente - îndoiala, vinovăția, izolarea și frica, iar 
scopul este de a distruge, unul după altul, toate reperele 
pe care le aveţi, astfel încât să deveniți victima perfectă, 
adică docilă. Să le analizăm mai îndeaproape. 

Indoiala îndoiala permite ca procesul de distrugere 
să se întâmple cu adevărat. Este esenţială dacă scopul 
urmărit este acela de a-l face pe celălalt să-și piardă 
reperele și de a-i slăbi ori chiar distruge complet stima de 
sine și încrederea în propriile puteri. Există un anumit 
număr de comportamente sau „tehnici” ce creează în mod 
cât se poate de eficient acest sentiment: 

Devalorizarea. Foarte rapid, foarte ușor și foarte 
eficient. în cazul manipulatoarei, devalorizarea celuilalt îi 
permite acesteia să-și aroge o poziţie superioară, în 
detrimentul partenerului. Permanenta atitudine 
clevetitoare,  înjosirea, denigrarea celuilalt, dar și 
sarcasmul sau batjocura sunt armele perfecte pentru a 
aduce tot felul de critici negative și a călca în picioare ceea 
ce iubiţi, lucrurile în care credeţi, ceea ce faceţi și, în cele 
din urmă, ceea ce sunteţi. “S-au dus zilele în care 
împărţeaţi aceleași gusturi! 

Minimalizarea și descalificarea reduc totul la o 
nimica toată. Aţi câştigat vreo competiţie, la un eveniment 
sportiv sau aţi primit un răspuns pozitiv la un interviu de 
angajare? A fost ușor, nu a existat miză, nu se poate spune 
că aţi avut prea multe merite. Vinul pe care îl iubiţi este o 
poșircă, emisiunea TV care vă place este neinteresantă, 
stilul decorativ al apartamentului dumneavoastră este 


îngrozitor de banal și tot așa. Dacă purtaţi haine obișnuite, 
atunci sunteţi un prăpădit, iar dacă vă îmbrăcaţi în ţinute 
luxoase, atunci sunteţi snob. Nu se oprește niciodată. 
Discreditarea progresivă este permanentă și acoperă 
absolut fiecare aspect. Treptat, ajungeţi să vă simţiţi o 
nulitate, un om lipsit de abilităţi, de competenţe, de 
inteligenţă, de orice. Amintiţi-vă, ea are întotdeauna 
dreptate. în același timp, este limpede că dumneavoastră 
întotdeauna vă înșelaţi. 

Bineînţeles, emoțiile şi sentimentele sunt, de 
asemenea, discreditate: ceea ce simţi nu este doar greșit 
ori stupid, ci, mai rău, nici n-ar trebui să existe. Când o 
situaţie vă lasă perplex, simţiţi că vă înecaţi într-un pahar 
cu apă, iar dacă vă enervaţi sunteţi prea sensibil și așa mai 
departe. Niciodată nu vă mai găsiţi liniștea, simţiţi că totul 
vă scapă printre degete. Iar lucrul acesta chiar are șanse 
de a se întoarce împotriva dumneavoastră: „Nu mai spune 
că mă iubești! Dacă m-ai iubi cu adevărat, n-ai face asta. 
De fapt, tu doar pe tine te iubești”. Să ridiculizezi sau să 
negi emoţiile și sentimentele cuiva este întotdeauna 
tulburător și revoltător, dar se poate dovedi mai ales 
umilitor și distructiv. 

Critică și bătaie de joc. Orice aţi face, niciodată nu 
faceţi ceea ce trebuie ori cum trebuie; vă situaţi în 
continuare undeva sub minimul acceptabil. Poate să se 
refere la abilităţile dumneavoastră practice, la gândirea 
filosofică, la construcţiile intelectuale, la aspiraţiile 
spirituale, la demersurile psihologice sau până și la modul 
în care șofaţi sau spălaţi vasele: totul trebuie revizuit, 
nimic nu este îndeajuns de bine făcut. Glumele neinspirate 
și alte batjocuri, după cum am subliniat deja, ocupă un loc 
de onoare printre practicile manipulatoarei. De exemplu, 
să zicem că tocmai v-aţi cumpărat niște haine noi. Criticile 
nu întârzie să apară: pufnește mai întâi într-un râs 
răutăcios și răsunător, urmat de „Nu, nu este adevărat, 
chiar se vinde așa ceva? Pentru ce, mai exact? Ca să scoţi 
gunoiul?” Astfel de scene le poate face chiar și în faţa unor 
terţe persoane, fără să se adreseze dumneavoastră în mod 


direct, dar în așa fel încât să fiţi singurul care înţelege 
aluzia perfidă. Acest lucru vă împinge și mai mult în jos, 
împiedicându-vă în același timp să vă apăraţi punctul de 
vedere. Gluma aceea cu caracter general, fără să se refere 
la cineva anume, este de fapt o răutate adresată cât se 
poate de personal. 

Inversiuni. O jumătate de adevăr atașat unei invenţii 
cât se poate de reale, o cronologie aranjată sau 
reinventată, o inversare a responsabilităţii - toate acestea 
constituie mijloace de a distruge orice logică. De exemplu, 
atunci când vă  învinovăţeşte pentru ceea ce 
manipulatoarea însăși nu a făcut sau pentru efectele 
negative ale unei alegeri proaste pe care a făcut-o. Dacă 
aţi pierdut cumva trenul pentru că a durat o veșnicie ca ea 
să se pregătească, va fi exclusiv vina dumneavoastră: aţi 
ales prost trenul, aţi pierdut vremea în drumul spre gară 
sau orice altceva de genul acesta. lar dacă o întrebaţi cu 
blândeţe de ce a fost atât de tăcută în timpul petrecerii la 
care aţi participat, atunci vă reproșează că n-aţi băgat-o în 
seamă ori că 's-a săturat să vă vedeţi numai cu oameni 
neinteresanţi. În orice caz, de absolut fiecare dată, numai 
dumneavoastră veţi fi de vină pentru eventualele (și 
diversele) probleme care apar. 

Minciuna și negarea. Minciuna este folosită până la 
uzură. în ultimă instanţă, dacă o puneţi pe manipulatoare 
faţă în faţă cu minciuna ei, va schimba perspectiva în 
favoarea sa: nu faceţi decât să reinterpretaţi totul, aţi 
înţeles greșit, scoateţi lucrurile din context, niciodată n-o 
întrebaţi în legătură cu nimic, amestecați lucrurile et[. 
Poate merge chiar mai departe, acuzându-vă că fabulaţi și 
spuneţi minciuni: ea nu a spus niciodată așa ceva, este clar 
că inventaţi! O asemenea rea-credinţă vă lasă fără cuvinte 
și vă face să vă îndoiţi de adevăr. Ea poate adăuga încă un 
substrat: „Am o memorie foarte bună, știu exact ce am 
spus. Nu sunt ca tine!” După care așteaptă să vă cereţi 
scuze. Capacitatea acestei femei de a se menţine în negare 
este uluitoare și o face cu atâta aplomb și virulență, încât 
ajungeţi să vă îndoiţi de propriile amintiri și chiar de 


înţelegerea realităţii. 

Negarea se poate răsfrânge asupra emoţiilor: „Nu 
mai plânge, e de râsul lumii ce se întâmplă, parcă ai 5 
ani!”, sau asupra conflictelor pe care ea însăși le-a creat: 
„Dar eu nu am făcut nimic, tu ești un suspicios patologic!” 
Totul este negat în mod constant, indiferent dacă este o 
realitate evidentă sau e vorba despre ceea ce simţiţi. 

Toate aceste „tehnici” se intersectează și au ca scop 
modificarea și distrugerea încrederii în dumneavoastră, a 
stimei de sine, a capacităţii de gândire, dar și a gândirii 
critice. în același timp, puţinul pe care îl face pentru 
dumneavoastră (căci se mai întâmplă și asta uneori) este 
supraevaluat și amintit în mod constant. 

Pe măsură ce încrederea dumneavoastră 's-a 
destrămat, aţi ajuns să credeţi că nu însemnați nimic fără 
ea și că are totuși atâtea „părţi bune”. Ah, celebrele „părţi 
bune” ale manipulatoarei! Revin cu atâta încăpățânare 
printre motivațiile victimelor de sex masculin, aproape ca 
o scuză! Zâmbetul acela, pe care îl dăruiește într-un sfârșit 
(după ce a fost practic implorat), ne face parcă să uităm 
toate jignirile care ni "s-au adus și disputele pe care le-am 
avut. Acest lucru este de înţeles: nimănui nu-i este ușor să 
recunoască faptul că e tratat ca ultimul om. Prin urmare, 
simţim nevoia să salvăm aparențele, arătând că aspectele 
dificile ale personajului sunt compensate de părţile sale 
plăcute. Și totuși, o serie de umilinţe sau o pereche de 
palme pot fi vreodată „compensate” printr-un zâmbet? 

La toate acestea se adaugă alternanţa imprevizibilă a 
comportamentelor contradictorii. Pauzele acelea pe care 
le-am amintit amplifică într-adevăr confuzia, iar etapa lunii 
de miere poate reveni brusc, mai ales după o ceartă sau o 
serie de critici ucigătoare. Cum să vă păstraţi luciditatea? 
Pentru că există numeroase motive care vă pot aduce în 
pragul nebuniei. Acesta este punctul pe care îl ignoră 
mulţi dintre cei care neagă efectele unei relaţii de 
dominație și afirmă sus și tare doar „Eu, să fiu în locul tău, 
aș fi plecat de mult!” Nu, în acest moment de destabilizare, 
ceața va fi devenit prea densă pentru a putea alege orice 


cale. Dar asta nu este tot: vine cel de-al doilea ingredient. 

Culpabilizareo 

Folosirea învinovățirii imaginare. Repetăm faptul că 
învinovăţirea reprezintă o armă îngrozitoare. Există două 
tipuri de vinovăţie. 

Cea reală (numită și „obiectivă”), care provine dintr-o 
încălcare evidentă a unei reguli dictate de mediul socio- 
cultural de care aparţinem. 

e Şi mai există cea imaginară (numită și „subiectivă”), 
care constă în a fi convins că ai greșit chiar și atunci 
când nu a fost încălcată nicio regulă. Chiar și în plan 
inconștient, efectele sale sunt redutabile. 

Între cele două, există regulile (uneori de geometrie 
variabilă) adoptate de manipulatoare într-un mod în 
întregime unilateral, aşadar fără a ţine seama de nevoile 
persoanei căreia i le impune și chiar fără ca ea însăși să le 
respecte prea mult. Atunci când aceste reguli sunt impuse 
unei singure persoane, sentimentul de vinovăţie pentru 
încălcarea lor nu se poate numi decât vinovăţie imaginară. 

Manipulatoarea o activează cu deosebită pricepere 
pe aceasta din urmă, încercând să-și convingă victima că 
ar fi vorba despre prima, de fapt (vina reală, obiectivă). 
Prin urmare, ea va transfera responsabilitatea pentru orice 
faptă asupra dumneavoastră, astfel încât să simţiţi 
vinovăția și, în consecinţă, să vă confruntaţi și cu o scădere 
a stimei de sine. Printr-un efect de ondulare, această 
scădere va face ca următoarea culpabilizare să fie cu atât 
mai ușor de implementat. Folosirea repetată, apoi 
sistematizată, are și ea efectele sale: sfârșiţi prin a adopta 
un anumit număr de comportamente care o avantajează 
numai și numai pe ea. De exemplu, veţi recunoaşte în mod 
pasiv veridicitatea unor acuzaţii nedrepte, veţi satisface 
anumite dorinţe, chiar dacă nu sunteţi de acord ori veţi 
accepta tratamente greșite. 

Perversitatea poate atinge cote nebănuite, într-atât 
încât vă veţi simţi vinovat pentru o problemă care nu 
există. După cum se va vedea și în exemplul de mai jos: 

„Prietena meu lucra uneori într-un cinematograf, la 


casierie. într-o seară, fără a ţine cont de faptul că 
muncisem și eram obosit, mi-a spus să vin să o iau. Ca 
atare, pe la orele 23: 30, iau mașina ca să merg la 
respectivul cinematograf, care era destul de departe, și 
eram cam stresat ca nu cumva să întârzii. Găsesc un loc de 
parcare și mă opresc acolo, să o aștept. O văd în cele din 
urmă ieșind, dar mă obligă să o aștept zece minute bune, 
doar ca să mai discute puţin cu colegii. în cele din urmă, 
catadicsește să apară, iar primele cuvinte pe care mi le 
adresează sunt o predică de toată isprava. îmi spune că 
parcarea în care ne aflăm se închide la miezul nopţii, că 
sunt inconștient că am parcat acolo și că “s-ar putea să nu 
putem ieși. O liniștesc, mă urc la volan și ieșim fără 
probleme. îi spun că nu aveam de unde să știu că 
respectiva parcare se închidea la orele 24: 00, dar nimic 
nu se schimbă: ea urlă în continuare la mine și mă face 
iresponsabil, imbecil și incapabil să prevăd consecinţele 
acţiunilor mele, așa că ea nu știe cât de departe ar putea 
merge lucrurile între noi în stilul acesta et[. Totul sub 
forma unei avalanșe de ţipete și insulte, astfel că nu mai 
sunt în stare să comentez nimic, simțind că am comis cu 
siguranţă niște greșeli uriașe”. 

Deci, putem fi vinovaţi de ceva ce nu 's-a întâmplat, 
dar care “s-ar fi putut întâmpla! Sună a nebunie, dar când 
un mecanism de control și dominație este bine înrădăcinat, 
atunci vă simţiţi vinovat și acceptaţi să fiţi insultat așa, ca 
și cum aţi fi un nenorocit. în această mărturie, se regăsesc 
în doar câteva momente multe dintre ingrediente: 

— Nerespectarea nevoilor celuilalt și o cerere 
exprimată sub forma unei comenzi; 

— Obligarea celuilalt să aștepte, fără a invoca vreo 
scuză sau a mulţumi pentru drumul făcut: celălalt trebuie 
să fie la cheremul manipulatoarei și să se supună; 

— Reproșuri nejustificate și exprimate pe un ton ce 
dau de înţeles că celălalt chiar nu reprezintă nimic; 

— Afirmarea unor așa-zise „adevăruri” care nu 
suportă nici cea mai mică lămurire. Dacă este necesar, 
toate acestea se spun pe un ton mai ridicat, pentru a 


invada spaţiul senzorial și a preveni orice răspuns; 

— Argumentarea făcută de așa natură încât celălalt 
să se simtă vinovat chiar și când nu a săvârșit nicio faptă 
negativă. 

Nu e rău, nu? Ca dovadă de perversitate... 

Sentimentul indatorării. O altă modalitate de a 
culpabiliza presupune a-l face pe celălalt să se simtă 
îndatorat, în conformitate cu o schemă foarte simplă, dar 
foarte eficientă, urmată pe trei etape succesive: 

Ea vă oferă un pic, astfel încât să vă simţiţi îndatorat 
pentru dovada ei de „generozitate”. 

1. Ea vă cere ceva puţin mai târziu. Simţindu-vă dator, 
acceptaţi înainte de a descoperi... că ea de fapt vă cere 
infinit mai mult, adesea în proporţii radical diferite. 

2. Dacă refuzaţi sau aveţi reţineri, vă aduce aminte de 
ceea ce v-a oferit, astfel încât să vă simţiţi vinovat 
pentru refuz, aceasta poate dura... până când acceptaţi. 

Feriti-vă de oamenii care vă fac mereu atenţi la ceea 
ce v-au 9» 

oferit, la cât de generoși au fost, mai ales cu voce 
tare. De obicei, fie vă vor cere mult mai mult decât v-au 
dat, fie vă vor umili, fie ambele. Aceasta nu înseamnă că nu 
trebuie să ajutăm niciodată o persoană aflată în dificultate 
sau să refuzăm oricui orice ajutor, ci pur și simplu că ar 
trebui să fim conștienți de perversitatea falsei generozităţi, 
al cărei unic scop este obţinerea ulterioară a mult mai 
mult. În faza seducţiei, ceea ce se oferă se traduce prin 
intenţia dobândirii unui profit ulterior. 

Dubla constrângere și dubla penalizare. într-un final, 
pentru ca învinovăţirea și tulburarea punctelor de referinţă 
să funcţioneze bine, ba chiar foarte bine, mai există o 
chesţiune de-a dreptul copleșitoare: dubla constrângere. 

Școala de la Palo Alto” a fost cea care a subliniat aşa- 
numitele injoncţiuni „contradictorii” care, atunci când 
devin recurente, ajung să reprezintă o dublă constrângere. 


5 Școala de la Palo Alto: curent filosofic și de cercetare ce și-a căpătat denumirea după 
numele orașului Palo Alto (din California) prin anii '50; cunoscută îndeosebi pentru 
contribuţiile aduse la științele comunicării, dar și pentru aportul în terapia de familie sau 
terapia de scurtă durată. 


Există două niveluri contradictorii, care se anulează 

reciproc. Un exemplu frecvent citat: o mamă îi oferă fiului 

ei două cravate - una albastră și una roșie. A doua zi, el şi- 

o pune pe cea albastră. Reacţia mamei: „Ştiam eu că nu-ți 

place roșul”. Dacă ar fi purtat-o pe cea roșie, i-ar fi 

reproșat că nu-i place albastrul. La fel se întâmplă și când i 

se spune cuiva „Fii spontan!”; „Dacă mă conformez, nu 

sunt spontan, iar dacă vreau să fiu astfel, oricum nu pot 
respecta cererea care mi se adresează, fiind(a aceasta 
face spontaneitatea imposibilă”. In ambele cazuri, cererea 
atrage după sine o contradicţie. Așadar victima nu are cum 
să știe la ce mesaj să răspundă. Dubla constrângere 

(indiferent de contextul acesteia) este caracterizată de 

următoarele elemente: 

Presupune prezenţa a doua sau mai multe persoane aflate 
într-o relaţie strânsă: fie ea de natură afectivă, 
emoţională, ierarhică et(. 

1. Victimei i se adresează verbal o injoncţiune (pentru că o 
persoană 's-a transformat în victima unei comunicări 
realmente greu de neînțeles sau practic imposibile), iar 
aceasta se petrece în cadrul unei relaţii suficient de 
puternice și de strânse, încât să se considere esenţială 
înţelegerea deplină a mesajului, adresat cu scopul de a 
fi întâmpinat în mod adecvat. 

2. Victimei i se adresează o a doua injoncţiune, 
contrazicând-o pe prima, adesea exprimată într-un mod 
abstract și fix în același timp, dar la fel de autoritar. De 
asemenea, poate apărea ceva mai târziu (dar într-o 
perioadă foarte scurtă de timp) și poate fi formulată 
concret. 

Reacţionând în modul cel mai simplu și de înţeles, 
victima nu mai știe căruia dintre cele două mesaje să-i 
acorde prioritate, iar în situaţiile mai complexe, devine 
practic incapabilă să le înţeleagă. Aceste elemente ar 
putea fi suficiente, dar dubla constrângere dezvoltă o 
putere patogenă imediat ce i se adaugă următoarele două 
elemente: 

Mesajele contradictorii sunt trimise cu o asemenea 


frecvenţă, încât comunicarea devine lipsită de coerenţă. 
Teama de pedeapsă se va intensifica în timp. Victima 
caută să se protejeze prin toate mijloacele, chiar dacă 
aceasta presupune chiar „sabotarea” posibilităţilor de 
comunicare. 

Victima este blocată; se află într-un cadru din care nu 
poate scăpa din cauza intensității relaţiei. Ca atare, este 
obligată să se supună acestor injoncţiuni. Aproape că 
“s-ar putea vorbi despre o „triplă constrângere”. 

Ne-am putea referi la aceasta ca la o armă copleșitor 
de puternică, deoarece există două constrângeri. Să 
aruncăm o privire mai în detaliu, pentru a înţelege mai 
bine: 

— Prima constrângere este natura indescifrabilă a 
sensului mesajului: atunci când vi se ordonă să faceţi două 
lucruri care se exclud reciproc, trebuie să nu ripostaţi 
pentru a vă putea supune! În consecinţă, nu puteţi decide. 

—A doua constrângere constă în „paradoxul“ 
mesajului: pare lipsit de sens, deoarece fiecare propunere 
în parte o exclude pe o alta, dar nu aveţi nici posibilitatea 
de a nu reacţiona deloc, deoarece este totuși vorba de o 
injoncţiune. În același timp, nu puteţi reacţiona oricum în 
mod adecvat, deoarece ar fi paradoxal. Prin urmare, orice 
reacţie la acest mesaj nu poate fi decât, la rândul ei, 
paradoxală. 

Este evident că orice injoncţiune paradoxală emisă 
de un necunoscut de pe stradă va provoca uluire, poate 
chiar și o tulburare de moment, dar nu există riscul 
apariţiei unui simptom real. Pentru că nu există repeţi ti 
vita te sau legături de putere ori dependenţă. Pe de altă 
parte, într-o relaţie de cuplu, dacă acesta reprezintă un 
mod obișnuit de comunicare, poţi să și înnebunești, pentru 
că orice răspuns este imposibil: orice aţi face (sau n-aţi 
face), vă înșelaţi și, prin urmare, vă faceţi neapărat vinovat 
că aţi greșit. Pentru a încorpora cât mai adânc sentimentul 
de vinovăţie, practica dublei constrângeri este absolut 
perfectă. 

Desigur, dacă vedeţi situaţia din exterior și „la rece”, 


vă spuneţi: „Tot ce trebuie făcut în asemenea circumstanţe 
este să ceri ca totul să fie clar și coerent, deoarece nimeni 
nu poate alege între două mesaje contradictorii”. Din nou, 
uităm de mecanismele și efectele dominaţiei psihologice. 
Când aceasta este bine instalată, abilităţile de gândire și 
cele analitice sunt extrem de afectate. în plus, emoția 
dominantă este teama: cum să te opui unei persoane care 
stăpânește atât de bine critica, minciuna, devalorizarea și 
îi face pe alţii să se teamă de ce e mai rău? Ne trezim 
paralizaţi, iar dubla constrângere devine atât cauza, cât și 
consecinţa acestei paralizii. 

Mărturie 

„Prietena mea a dat mereu vina pe mine, chiar și 
pentru cete mai banale chestii. Un singur exemplu: uneori, 
când ajungeam acasă de la serviciu înaintea ei, găseam o 
mulţime de vase în chiuvetă. Ce era să fac? De îndată ce 
sosea, se repezea în bucătărie. Dacă nu spălam vasele, tipa 
la mine și mă bătea la cap toată seara, ba chiar nu mai 
gătea nimic, în ideea de a mă pedepsi pentru neglijenţa 
mea. Dacă, în schimb, spălam vasele, și atunci exista 
posibilitatea să înceapă să ţipe, reproșându-mi că trebuia 
să aștept, că irosesc apă, că n-am spălat vasele cum 
trebuie și tot așa. Orice motiv era îndeajuns de bun pentru 
a tipa la mine și a mă pedepsi cumva. Și dacă vreodată 
invocam drept scuză faptul că nu am avut timp, mi se 
reproșa altceva, și anume că refuz să particip la treburile 
casnice. Oricum ar fi fost, întotdeauna greșeam cu ceva, 
într-o dimineaţă, am întrebat-o ce ar trebui să fac când 
ajung seara acasă. Răspunsut ei m-a lovit ca un fulger: 
„Ești adutt, nu-i așa? Doar n-o să-ţi spun tot timpul ce să 
faci!” O iei razna și mai multe nu: mi-am dat seama că, 
indiferent despre ce ar fi fost vorba și orice aș fi făcut, în 
opinia ei ar fi trebuit să fac exact contrariul”. 

Izolarea 

Când dominaţia începe să-și arate primele efecte, 
debutează și faza de izolare. Scopul este ca, încetul cu 
încetul, victima să se înstrăineze și ulterior să se rupă de 
toţi cei dragi, de cercul său social, de prieteni și familie. 


Capcana se închide și se transformă într-o închisoare, ceea 
ce face ca fragilitatea victimei să mai crească puţin, 
aceasta devenind implicit și mai manipulabilă. Există două 
modalităţi principale de a crea această distanţare (pot să 
se și suprapună). 

Prima constă în a fi într-atât de neplăcut și în a crea 
conflicte așa de dureroase, încât cei dragi să se 
îndepărteze ei înșiși. Ideea unei ieșiri la masă care se va 
lăsa încă odată cu înţepături, răutăţi și bătaie de joc ne 
determină să refuzăm orice invitaţie. Dacă, în plus, suntem 
obligaţi să asistăm la aceste certuri ori suntem criticati 
pentru că vrem să apărăm victima, este simplu: ne 
distanţăm din proprie iniţiativă. 

Cealaltă modalitate constă în a folosi pur și simplu 
aceleași metode de destabilizare (critici, denigrare et[.) a 
apropiaților victimei de sex masculin, vorbind despre asta 
direct cu victima. La început, se întâmplă sub forma 
„bruiajului”: 

— Jean-Philippe este cam ciudat, nu-i așa? 

— Ce vrei să spui prin „ciudat”? 

— Păi exact asta, că e ciudat! Deschide bine ochii, vei 
vedea că nu e chiar în regulă. 

O exprimare suficient de abstractă pentru a da 
naștere la o primă îndoială. Cu a doua ocazie, va fi ceva 
mai explicită: „Uite, de fiecare dată când i se spune să... el 
se face că... Când îţi spun că nu e tocmai în regulă, mă 
refer la faptul că-i de-a dreptul nesănătos”. Treptat, vă 
surprindeţi cântărind atent fiecare cuvânt, acţiune și gest 
al lui Jean-Philippe prin prisma etichetei ce i “s-a pus (și *s- 
a tot repetat sub diferite forme, astfel încât să se instaleze 
bine în mintea dumneavoastră). Și-apoi vine a treia 
referire, când invectiva este directă și imposibil de ignorat: 
„Oh, nu, în niciun caz nu ne mai putem vedea cu prostul 
ăsta. în ce hal de pervers e!” Tonul e ridicat, afirmaţia este 
cât se poate de tranșantă, este interzisă posibilitatea 
exprimării unei opinii diferite, altminteri riscaţi să 
pornească un veritabil ciclon. Este cât se poate de clar, nu 
vă veţi mai vedea cu acest Jean-Philippe. 


Am văzut că unul dintre avantajele ambiguităţii este 
bruierea relaţiilor, cu scopul de a izola. O simplă insinuare, 
fie ea și „vagă”, este suficientă pentru a da naștere la 
îndoială. De exemplu, când spune pe un ton aproape 
detașat: „Ştii, m-am intersectat cu sora ta azi-dimineaţă. 
Nu știu ce o fi având cu tine, dar iar mi-a zis că... (iar aici 
urmează ceva negativ la adresa dumneavoastră)” Inutil să 
vreţi să aflaţi mai multe, nu veţi primi alte explicaţii. Iar 
pentru a face să pătrundă și mai adânc cuiul în inimă, 
continuă spunând: „Problema este că nu e prima oară. Ar 
trebui să ai grijă la chestia asta...” Iar dacă mecanismul de 
dominație a fost manevrat corespunzător, “s-ar putea să 
răspundeţi: „Chiar nu știam că sora mea gândește în felul 
ăsta. Mulţumesc că mi-ai spus”. Exact aceasta este 
modalitatea în care un călău îşi poate determina victima 
să-i mulţumească. Pare halucinant, dar este consecinţa 
pagubelor pe care le provoacă fenomenul de dominație. 

Cu toate acestea, uneori altercaţia se leagă direct de 
o persoană dragă și într-un mod într-atât de dur, încât 
rezultatul este ruperea legăturii. Deja nu mai este bruiaj, 
ci artilerie grea. Următoarea mărturie vorbește despre 
cum se ajunge aici: 

„Relaţia mea cu propriii părinţi “s-a încheiat la scurt 
timp după ce ne-am căsătorit. Dintr-un motiv complet 
neadevărat, soţia mea “s-a enervat pe mama. Discuţiile 
dintre ele au fost violente și au degenerat. Mi “s-a spus să 
fac o alegere: soţia sau mama! Am încetat să-mi mai văd 
părinţii. Tatăl meu a fost cel care a luat din nou legătura 
cu mine, spunându-mi clar că este inadmisibil să arăt atât 
de puţin respect faţă de mama mea, dar și că sunt oricând 
bine venit la ei acasă, după ce voi fi divorţat de această 
zgripţuroaică nebună. Am înţeles, peste ani, cât de răniţi 
“s-au simţit părinţii mei, cât de speriaţi erau pentru mine 
și, mai presus de toate, cât de mult au suferit de pe urma 
acestei situaţii. Tăcerea dintre mine și ei a durat mai bine 
de zece ani”. 

In cele din urmă, bărbatul victimă ajunge să-și 
orchestreze singur izolarea. Pentru a-i face pe plac 


partenerei, căreia nu îi plac prietenii, familia, colegii 
dumneavoastră, veţi rări întâlnirile până în punctul în care 
acestea vor dispărea definitiv. Doar pentru a-i face 
plăcerea ei, dar (și mai presus de toate) și de teama 
reacţiilor sale violente. De asemenea, este posibil să 
ajungeţi să puneţi capăt acestor relaţii, pentru că aţi ajuns 
să credeţi în spusele ei. în cele din urmă, ba chiar adesea, 
varianta izolării sună mai bine dacă ea garantează un dram 
de liniște sufletească, în locul obligaţiei de a înfrunta din 
nou furia, insultele sau amenințările. Alegerea răului mai 
mic este un lucru înspăimântător, la urma urmei. Aceasta 
constă, în cazul de faţă, în a nu vă mai vedea cu cei dragi 
(aspect ce vă provoacă tristeţe) în speranţa că, în felul 
acesta, nu veţi mai fi nevoit să-i faceţi faţă celei care vă 
terorizează (provocându-vă teamă). Simţiţi apoi o altă vină: 
că i-aţi abandonat pe cei iubiţi. încercaţi să vă eliberaţi de 
vină, spunându-vă că nu aţi avut de ales. De fapt, chiar 
dacă refuzaţi să recunoaşteţi lucrul aceasta - ceea ce este 
de înţeles, de altfel - aţi devenit un sclav ţinut în lanţuri. 

Frica 

Frica este o emoție care însoțește conştientizarea 
unui pericol imediat sau a unei ameninţări viitoare. Din 
punct de vedere biologic, este un instinct de supravieţuire 
și îşi are utilitatea ei, deoarece ne îndeamnă să ne căutăm 
sursa de siguranţă, fugind sau luptând împotriva acestui 
pericol. Prin urmare, este o consecinţă a analizei acestuia 
din urmă. Dacă nu ne-ar fi teamă niciodată, am adopta 
comportamente care ne pun cu adevărat în pericol, 
deoarece nu am analiza corect riscurile pe care ni le 
asumăm. Să nu uităm că îi numim „inconștienţi „pe cei 
care îşi asumă riscuri pe care noi le considerăm ca fiind 
nesăbuite. 

Ingrijorarea vine din faptul că frica se îmbină perfect 
cu imaginaţia și, de foarte multe ori, ne temem de ceva ce 
“s-ar putea întâmpla fără să știm unde, când sau cum 's-ar 
întâmpla și nici dacă se va întâmpla cu adevărat. în acele 
momente, nu se mai poate spune că ne aflăm în mijlocul 
analizei a ceea ce se va întâmpla neplăcut, pentru că nu 


facem nimic, ci suntem tot mai înspăimântați așteptând 
ceea ce “s-ar putea întâmpla. Cu toţii deţinem această 
capacitate puternică de a crea scenarii dezastruoase 
pentru noi. Maeștrii suspansului se folosesc de acest resort 
intens. De altfel, aproape 90% dintre temerile noastre sunt 
ireale și nefondate. Numai că imaginaţia noastră îşi spune 
cuvântul,  hrănindu-le și dându-le substanţă. Orice 
manipulatoare folosește foarte mult frica, ca pe o pârghie 
deosebit de utilă. O poate face în mod direct: conduce 
neglijent, consumă substanţe periculoase într-o manieră 
imprudentă et(. Lucrurile de genul acesta pot reprezenta 
un pericol real pentru integritatea noastră fizică. Dar, 
deseori, frica imaginară este suficientă pentru a produce 
efectele scontate și, mai înainte de toate, ameninţarea cu 
represalii ce pot căpăta forme concrete: „Îţi voi distruge 
cariera”, „Am să te ruinez”, „Te voi părăsi” sau direct „Am 
să te distrug”. Uneori, consecinţele se pot manifesta cu 
ameninţări mai abstracte: „Voi vorbi cu cine trebuie”, „N-ai 
nimic de pierdut dacă aștepți”, „O faci pe pielea ta”. 
Abstracte, dar la fel de înspăimântătoare, având în vedere 
contextul în care sunt proferate respectivele ameninţări. 
Aici intră în joc aria nonverbală, deoarece nu doar 
cuvintele în sine sunt înfricoșătoare, ci tot ceea ce implică 
modul în care ele sunt rostite. Orice atitudine poate 
transmite violenţă, dispreţ, ură, putând să vă facă să vă 
gândiţi la ce-i mai rău; imaginaţia noastră amplifică riscul. 
în esenţă, nu putem să nu sesizăm tonul tăios și răuvoitor 
al vocii ori privirea glacială, veninoasă. Principalul obiectiv 
este acela de a produce senzaţia unui pericol grav. Este 
necesar să crcăm impresia unui astfel de pericol. Când 
cineva îşi închipuie cel mai mare rău dintre cele posibile, 
se poate merge până la îndepărtarea definitivă a unei 
persoane. 

Mărturie 

„Solia mea a studiat farmacologia. Sunt unele zile, și 
mi se întâmplă din ce în ce mai des lucrul acesta, în care 
mă tem ca nu cumva să fi pus în mâncare vreo substanţă 
anume. Pentru că o cred capabilă să mă otrăvească. 


Fiecare masă se transformă într-o sursă de stres puternic 
pentru mine și simt că nu se mai poate trăi așa”. 

Teama de otrăvire apare în mod repetat în mărturiile 
bărbaţilor manipulaţi. Ea facilitează crearea a ceea ce 
spuneam mai devreme: un climat de frică permanentă. Dar 
la baza fricii se poate afla groaza de o nouă criză, care 
provoacă [u atât mai multă anxietate, cu cât este mai 
imprevizibilă. Manipulatoarea urăște să fie deranjată; nu e 
nevoie decât de un cuvânt sau un gest greșit (sau pe care 
ea să-l interpreteze ca atare) și începe numaidecât să 
clocotească de furie, după care explodează fără 
avertisment. 

Ceea ce este întotdeauna surprinzător și stresant la o 
persoană manipulatoare este exact acest nivel foarte 
scăzut de toleranţă în faţa frustrării. De îndată ce este 
atins, furia ţâșnește din ea aidoma unei ghiulele dintr-un 
tun. Cum se întâmplă cu un copil capricios. Se întâmplă 
foarte repede, atât de repede, încât este de-a dreptul 
copleșitor. Iar dacă nu înţelegem o astfel de reacţie 
disproporţionată, atunci ne apucăm să punem întrebări, să 
căutăm să aflăm adevărul, eventual să justificăm ieșirea ei, 
efectul poate fi chiar o creștere a furiei. Uneori, chiar nu 
avem cum să știm de unde a apărut o astfel de furtună - 
„Dar ce aș fi putut spune și în niciun caz n-ar fi trebuit să 
spun?” Iată ce naște stresul și-l face să se amplifice, pentru 
că ne trezim brusc examinând fiecare vorbuliţă care ne 
iese pe gură, propriile noastre gânduri, în încercarea de a 
dezamorsa întotdeauna și în avans ceea ce se spune și 's- 
ar putea interpreta altfel; căutăm să ne aliniem direcţiei 
indicate de torţionara cuvântului, pentru a evita orice 
scandal suplimentar. în cele din urmă, alegem să tăcem. 
Deoarece simpla exprimare a unei opinii a devenit prea 
periculoasă. Iar ulterior, ni se va reproșa până și asta, 
bineînţeles: „Dar tu nu ai niciodată vreo idee care să fie 
numai a ta?” Dubla constrângere, a cărei natură 
devastatoare a fost deja evidenţiată, vine să paralizeze 
totul. Acest stres recurent afectează în mod inevitabil 
organismul. Criza de furie poate fi urmată (sau, uneori, 


înlocuită) de un fel de bosumflare - însemnând acea liniște 
infantilă, la fel de împovărătoare. 

Mărturie 

„Se întâmplă adesea ca partenerei mele să-i sară 
muștarul chiar când trebuie să ne culcăm. Strigă, trântește 
ușile, ceva îngrozitor. în cele mai grele zile, ajunge chiar să 
spargă vase sau să-mi arunce hainele pe palier. Rezultatul: 
mă culc în sufragerie. Iar ca să fiu sincer, nici nu dorm. Nu 
din cauza disconfortului, ci din cauza acelei scene 
nedrepte, de care am parte chiar înainte de a merge la 
culcare. Toată situaţia se rotește cu viteză în capul meu, în 
toate direcţiile, și asta mă ţine treaz. Uneori, o aud pășind 
pe hol. Iar atunci îmi ţin respiraţia. Mă tem că va intra 
brusc și mă va lovi cu ceva. Și dacă nu mai aud nimic, nu 
știu dacă doarme sau nu cumva mă urmărește din spatele 
ușii, gata să dea cu ceva în mine. Uneori mi-e și frică să 
adorm, alteori... De două sau trei ori a fost atât de 
insuportabil, că a trebuit să mă duc la un hotel din 
apropiere. De cele mai multe ori, a doua zi n-am mai auzit 
niciun cuvânt din partea ei, de parcă nu 's-ar fi întâmplat 
nimic. Dacă vreau să vorbesc despre asta, se eschivează 
imediat. însă nici lucrul acesta nu mă liniștește, pentru că 
știu că oricând poate reîncepe toată nebunia, din orice 
fleac, sub orice pretext”. 

Am văzut că frica face posibilă căutarea siguranţei 
personale fugind sau luptând împotriva pericolului. Vorbim 
despre o chesţiune perversă abia atunci când a fugi sau a 
lupta împotriva acestui pericol presupune părăsirea sau 
înfruntarea persoanei responsabile de provocare. Cu toate 
acestea, dacă relaţia de dominație este deja stabilită, cele 
două atitudini devin dificil de conceput și practic imposibil 
de implementat. În mărturia de mai sus, a merge la culcare 
în sufragerie constituie o formă de evadare, dar nevoia de 
siguranţă nu este neapărat satisfăcută. Este și mai 
neplăcut atunci când incertitudinea devine stăpână 
absolută, deoarece se creează un climat dominat de frică: 
ce se va întâmpla? Dar nu există niciun răspuns, iar 
adoptarea comportamentului corect este implicit cu atât 


mai dificilă. Rămâne aşadar o ultimă opţiune: supunerea, 
în speranţa că aceasta îl va convinge sau măcar calma pe 
torţionar. Pentru că a obliga o persoană să trăiască în acest 
fel, într-o permanentă îngrijorare, nu poate fi decât o 
adevărată tortură. în cele din urmă, tehnica evitării pare a 
fi cel mai bun răspuns. Aceasta explică de ce acceptarea 
inacceptabilului pare de preferat confruntării, deoarece 
imaginaţia o percepe pe aceasta din urmă ca fiind mai 
periculoasă. 

Intr-o relaţie de dominatie, dacă luăm în considerare 
această frică omniprezentă, avem ocazia să înţelegem 
mecanismele ei. Văzută din exterior - deci în afara 
contextului, gândurilor și emoţiilor - manipulatoarea nu 
este decât o persoană penibilă, care geme, urlă și iscă 
adevărate furtuni. Văzută din interior, dacă suntem 
tulburaţi ori neliniștiţi - și suntem - ne dăm seama că 
aduce puţin cu o revenire a spaimelor care ne dădeau 
târcoale în copilărie. Reacţia noastră poate părea 
exagerată în raport cu realitatea pericolului, dar asta este 
ceea ce simţim; și se întâmplă fără știrea noastră. într- 
adevăr, niciunul dintre noi nu a cerut vreodată să-i fie 
frică. Dar această emoție este acolo, prezentă în interiorul 
nostru, și paralizantă într-un mod diabolic. 

Scopul acestei descrieri rapide a manipulării a avut 
drept scop ilustrarea modului în care se instalează un 
sistem de dominație pervers și cum, încetul cu încetul, 
anulează orice posibilitate de a mai exista. Vorbim despre 
o manipulare care distruge stima de sine, încrederea în 
propriile puteri, capacitatea de a acţiona cu curaj și, în 
cele din urmă, se reduce la sclavie, deoarece orice 
posibilitate de a dori, a gândi sau de a face ceva este 
împiedicată sau chiar interzisă. 

Intreaga strategie nu are gen; acest sistem de 
distrugere masivă se referă atât la bărbaţi, cât și la femei. 
Indiferent că este vorba de destabilizare, izolare, frică și 
tot ce “s-a vorbit până acum, se folosesc aceleași tehnici 
diabolice. Mărturiile citate le aparţin unor bărbaţi și este 
clar că partenerele lor nu sunt câtuși de puţin străine de 


ce presupune instaurarea acestui gen de dependenţă. 
Manipulatoarele de sex feminin dețin anumite 
particularități de care ne vom ocupa în continuare. 

2 

DE LA ZÂMBET LA RICȚUS 

Bărbaţii devin ţinte? 

x 


O ţintă tacită / 

Puncte comune 

Nu există un așa-zis „portret-robot” al bărbatului 
care cade victimă unei manipulatoare. Cu toate acestea, 
există o „categorie” cu spectru foarte larg, care are șanse 
mult mai ridicate să încapă pe mâinile unei manipulatoare: 
bărbaţii cu adevărat amabili, săritori și preocupaţi de 
fericirea celuilalt. 

Sunt bărbaţi curajoși, întruchipând sensul noţiunilor 
de „binevoitor” și „de ajutor”. Sunt generoși: îşi oferă 
timpul, atenţia, inima, energia și... banii. Simţul 
altruismului este cât se poate de real la ei și posedă o 
mare capacitate de a uita de ei înșiși, depunând eforturi 
pentru a se arăta amabili și a le face altora viaţa mai 
plăcută. Empatici, ţin cont de nevoile celuilalt și nu 
acţionează în acest sens așteptând să fie compensati în 
vreun fel (invers faţă de o persoană manipulatoare). Pentru 
ei, această generozitate este o manifestare a iubirii. 

Această virtute este pusă în valoare prin intermediul 
unor calităţi de excepţie când apare într-un cuplu 
echilibrat, adică atunci când fiecare este preocupat de 
binele celuilalt. Dar devine periculoasă în faţa unei 
manipulatoare, deoarece aceasta se va folosi de ea pentru 
a-și satisface capriciile. Ceea ce le lipsește acestor bărbaţi 
este un sentiment de prudenţă: așază pe primul loc nevoile 
partenerei - ceea ce este foarte onorabil - dar o fac în mod 
sistematic, iar aceasta devine o problemă. Pentru ei, 
aceasta înseamnă să acţioneze din dragoste, ceea ce este 
perfect adevărat... dar cu condiţia să existe reciprocitate. 

Într-adevăr, această latură ce se manifestă sistematic 
va deveni obișnuită, apoi le va fi impus să se comporte într- 


un anumit fel. Natura inegală a relaţiei îi va face să nu-și 
mai poată satisface propriile nevoi. Să te faci util merită 
din plin, da, însă atunci când nu primești nimic în schimb, 
niciodată, se creează un dezechilibru care în cele din urmă 
duce la frustrări și suferințe infinite. Pentru o 
manipulatoare, este mult mai ușor să curteze genul acesta 
de bărbat decât unul care este nu neapărat zgârcit, ci mai 
degrabă lucid în legătură cu echilibrul unei relaţii și 
categoric mai asertiv în ceea ce privește exprimarea 
propriilor dorinţe și nevoi. Pentru că, în definitiv, opţiunea 
aceasta se dovedește întotdeauna mai „profitabilă” pentru 
genul acesta de femeie. Unele flirtează puţintel pentru a 
obţine ceea ce doresc, știind că un bărbat îndrăgostit 
cedează rapid în faţa avansurilor lor. Uneori, adaugă la 
purtarea aceasta o mulţumire subtilă, doar pentru a oferi 
un vag sentiment de gratitudine. Apoi, din nou, îşi reiau 
tactica: recunoștinţa apare din ce în ce mai rar, până 
dispare cu totul; cererile devin tot mai imperative, până se 
transformă în ordine în toată regula. 

Cererile se referă adesea la bunuri materiale, dar nu 
numai; pot fi de orice fel, întrucât acest lucru sporește 
confortul și plăcerea celui care emite exigenţele, fără să se 
îngrijoreze de binele celui care îţi dă silinţa să le satisfacă. 
Unele manipulatoare operează o inversare a perspectivei, 
asemănătoare șantajului: „Dacă mă iubești așa mult cum 
susţii, este normal să faci asta”, „îmi spui că mă iubești, 
iată că acum ai ocazia să o dovedești” Discursul devine 
plin de generalizări și de clișee, ca un fel de declaraţie 
privind bunele maniere: „Intr-un cuplu, este normal să...” 
întrucât toate aceste cereri ajung să fie considerate ca 
fiind „normale”, să nu răspundeţi la ele ar fi un semn de 
egoism, creând imediat sentimentul de vinovăţie. Dacă se 
face vreo obiecţie, o manipulatoare pricepută îşi va aminti 
„spontan” câte a făcut ea. De fiecare dată, se repetă 
același gen de scenariu: oferă puţin și apoi se folosește de 
lucrul acesta ca de o pârghie pentru a cere mult, dar fără a 
uita să apeleze și la cea de-a doua pârghie, care este la fel 
de eficientă: culpabilizarea. 


Mărturie 

„Cu soţia mea, este iadul pe pământ Critică tot și o 
face tot timpul. Nimic cu este niciodată suficient de frumos 
sau de bine făcut. Este veșnic nemulțumită și arţăgoasă. 
De exemplu, îşi dorea bunuri de lux. l-am dăruit o 
frumoasă geantă de mână, creată de un renumit designer. I 
“s-a părut că nu e îndeajuns de mare, l-am oferit un 
weekend la un hotel de 5 stele: mi-a reproșat că nu era 
bine amplasat, că restaurantul nu era unul bun, că 
serviciile nu se ridicau la înălţimea renumelui și tot așa. 
Am făcut rezervări pentru o vacanţă într-o insulă de vis. în 
ultimul moment, a refuzat să mai meargă: nu i-au convenit 
destinaţia și nici perioada aleasă. Niciodată nu e 
mulţumită. Niciodată nu iese cum trebuie”. 

„Ca orice altceva, nici mijloacele mele financiare nu 
sunt infinite. Ca atare, nu pot satisface absolut toate 
capriciile partenerei mele. De altfel, chiar și de faţă cu 
alţii, mă tratează de parcă aș fi «încă unul care și-a ratat 
cariera», în plus, mă critică în permanenţă. Dacă ies la 
alergat dimineaţă, se leagă de ora la care ies și îmi spune 
că e un sport idiot. Dat fiind că nu se ocupă de casă, îmi 
petrec weekendurile făcând curăţenie, cu toate că ei toti 
se pare că e mizerie. Eu sunt cel care le pregătește masa 
copiilor; ea nu vine decât la sfârșitul mesei, când îmi 
reproșează că tot ce gătesc este dezgustător. O dată pe 
lună, merg seara la parohia de care aparţin, unde fac o 
animaţie. Atunci, îmi reproșează că nu mă ocup de copii. 
Caută să mă învinovăţească tot timpul, în legătură cu 
orice, nu scapă nicio ocazie. Stau cu ea numai pentru copii, 
pe care îi iubesc foarte mult și de care nu vreau să mă 
despart”. 

Prin intermediul acestor două mărturii (dar și al 
altora, care ilustrează același lucru), vedem că punctele 
comune sunt: 
dezechilibrul referitor la ceea ce se cere (fie 

disproporționat, fie nerecompensat, fie ambele); 
e ignorarea totală a nevoilor celui care oferă; 
e orice fel de cerere făcută sub forma unui șantaj ori 


exprimată sub forma unui ordin; 
e denigrarea sau culpabilizarea constante. 

Blândeţea este atrăgătoare. O manipulatoare se va 
simţi atrasă de un bărbat bun, de parcă ar exista în ea un 
semnal care-i atrage atenţia: „blândeţe = slăbiciune, hai să 
profităm de ea!” Ca și cum ai spune „prost de bun”, doar 
că mai voalat. în paralel, este posibil ca acești bărbaţi să 
sufere de o carenţă afectivă dublată de o viziune 
armonioasă și liniștită asupra relaţiei de cuplu. Este chiar 
mai mult decât o viziune, este o convingere puternică, și 
de aceea nici nu sunt capabili să-și închipuie - și nici nu 
vor - că un cuplu ar putea funcţiona într-o stare 
conflictuală. Evitarea conflictului constituie chiar o regulă 
absolută. în consecinţă, caută să dăruiască tandreţe și 
dragoste din plin. La acestea, manipulatoare răspunde 
iniţial cât să genereze atracţie și să stabilească legătura 
aceea de încredere atât de necesară. Abia după aceea sunt 
modificaţi toţi parametrii, iar conflictul de care victima nici 
nu voia să audă altă dată devine o normă, nerămânându-i 
decât să cedeze pentru a-l evita. De altfel, cunoscând 
această realitate, manipulatoare nu lasă altă cale de ieșire 
decât capitularea. 

Când un bărbat bun trăiește alături de o 
manipulatoare, se creează genul acela de simbioză între o 
persoană care urăște conflictul și fuge de el și una care 
adoră să declanșeze fel de fel de conflicte, în permanenţă, 
cu scopul de a se impune. Singurul mijloc de a regăsi 
echilibrul presupune ca unul să renunţe și să se lase strivit 
puţin câte puţin. 

Bărbatul victimă se surprinde atunci în căutarea 
iubirii și a preţuirii. Ajunge să tânjească după o aprobare 
oarecare, ce îi este oferită uneori cât să se menţină 
„legătura” și să asigure strictul necesar pentru ca lucrurile 
să meargă mai departe, înainte să intervină o nouă 
solicitare. De aceea, pentru a experimenta o pseudoiubire, 
pentru o clipă efemeră, bărbatul respectiv acceptă să se 
afle în permanenţă sub control, de parcă acesta ar fi preţul 
care trebuie plătit. Dominația psihologică chiar asta 


înseamnă - e ceva greu de înţeles pentru alţii, însă cât se 
poate de util pentru o manipulatoare și devastator pentru 
victimă. În anii copilăriei, o mulţime de fete au tot auzit 
vorbe de genul acesta de la mamele lor: „Baba suferă la 
frumuseţe!” "S-ar putea spune și despre unii bărbaţi că au 
auzit spunându-se că „Toată lumea suferă din dragoste”, 
ba chiar le-au și rămas întipărite în minte unele versuri de- 
ale lui Aragon, de exemplu „Nu există dragoste fericită”. 

Când a-i face cuiva pe plac echivalează cu durerea 

Există un concept recomandat de Analiza 
tranzacţională* ce poartă denumirea de „driver”, creat în 
anii Z770 de un psiholog american, Taibi Kahler. Aceste 
drivere se folosesc pentru a înţelege cum funcţionează 
modurile de comunicare. Sunt ca un fel de slogan intern, 
adesea inconștient, care ne determină să (re) acţionăm 
într-un mod caracteristic, aproape stereotipic (de unde și 
denumirea de „driver”, adică literalmente „șofer”), dictând 
un anumit stil de comportament faţă de noi și faţă de 
ceilalţi. Au o mulţime de caracteristici pozitive, dar 
aceleași drivere ne pot conduce spre o fundătură, în 
momentul în care suntem tensionaţi sau când stresul îşi 
spune cuvântul. 

În acest sens, există cinci drivere care au și lozinci 
aferente: 

„Fii perfect”: totul trebuie să fie impecabil neapărat. 

e „Fă un efort”: trebuie să existe provocări. 

e „Fii puternic”: autonomia trebuie să fie permanentă. 
e „Grăbește-te”: totul trebuie să se facă rapid. 

e „Fă (-i)pe plac”: fă să se instaleze armonia. 

Cei mai mulţi dintre oamenii care cad victime unui 
manipulator au ca driver dominant acel „Fă (-i) pe plac”. 
Nu toţi, dar în cazul celor mai mulţi dintre ei, acest driver 
este bine poziţionat și, ca atare, face din acei oameni 
prada perfectă pentru manipulatorii deciși să instaureze 
un mecanism de dominație psihologică. 

Obiectivele driverului „Fă (-i) pe plac” sunt simple: să 
trăiești în armonie, având cât mai multă grijă de cei din jur 

și acordând prioritate relaţiilor sociale. Mai mult, este ceva 
ce reiese din tot ceea ce am constatat până acum. Nevoia 
asociată este aceea de a fi recunoscut pentru capacitatea 
de a-i mulţumi pe alţii, de a căror aprobare ai nevoie. 
Inevitabil, apar probleme atunci când limitele acestei 
aprobări nu sunt clar definite și delimitate. 

Avantajele și caracteristicile acestui driver se leagă 
de obiectivele sale: empatie, altruism, amabilitate, 
anticipare, generozitate. Când sunteţi atent la calitatea 
relaţiei și la ce le place celorlalţi, acel „Fă (-i) pe plac” 
generează ușor semne pozitive de recunoaştere, întrucât 
nu sunteţi zgârcit cu complimentele și vă arătaţi disponibil, 
flexibil, tolerant, atent, întotdeauna dispus să faceţi un 
serviciu cuiva. 

Într-o relaţie toxică, spiritul conciliant îl va face pe 
un bărbat să accepte treptat un proces de dominație în 
cadrul căruia se va afla mereu într-o poziţie dezavantajată, 
din cauza dorinţei sale de a trăi în armonie și de a favoriza 
relaţiile sociale. Într-adevăr, flexibilitatea-i caracteristică 
se poate întoarce împotriva lui, supraadaptându-se la tot 
ceea ce îi cere și impune partenera sa, supraadaptare 
care, așa cum am văzut, îl determină să-și lase deoparte 
propriile nevoi, ba chiar să le nege în totalitate. Căci dacă 
există un lucru pe care un bărbat bun îl urăște profund, 
acesta este conflictul. Dintr-odată, cel mai greu cuvânt de 
pronunţat pentru bărbatul condus de driverul „Fă (-i) pe 
plac” este exact „Nu” în ochii lui, a fi asertiv și a-și 
exprima o opţiune personală spunând „nu” înseamnă a nu 
ţine cont de dorinţele altora. Așadar, tendinţa este de a 
spune „da”, cu toate că, în mintea lui, vrea să spună, de 
fapt, „nu”. 

Dacă acest lucru se întâmplă doar câteodată, atunci 
nu este nimic grav, ni se întâmplă tuturor. Dacă acest lucru 
nu afectează ceea ce este esenţial pentru orice om și 
permite un anumit aranjament menit să asigure un trai 
liniștit, e normal, face parte din compromisurile necesare 
unei relaţii de cuplu. în plus, adesea ni se mulțumește 
pentru micile concesii și cedări. Dar, atunci când acest 


driver se transformă într-o mod de funcţionare, iar noi 
ajungem să spunem tot timpul „da”, deși nu vrem “s-o 
facem, ne plasăm singuri într-o poziţie de inferioritate. 
Acest lucru este cu atât mai grav cu cât ne neglijăm 
propria integritate și acţionăm împotriva propriilor valori. 
în fond, a trăi în contradicţie cu propriile valori 
echivalează cu negarea de sine, fapt ce duce la multiple 
frustrări și provoacă tulburări serioase, care duc la 
apariţia depresiei. 

Această teamă că i-am putea nemulţumi pe alţii este 
foarte puternică. Generează o căutare constantă a 
consensului, până în punctul în care riscăm să uităm de noi 
și să ne lăsăm invadaţi de ceilalţi. O manipulatoare știe 
foarte bine lucrul acesta și nu are scrupule atunci când se 
pune problema să ridice vocea, să ţipe, să facă tot felul de 
crize sau să arunce cu vorbe grele. Dat fiind că acel „Fă (-i) 
pe plac” nu se combină deloc cu certuri, neînţelegeri și 
ostilitate, încercăm în mod automat să le evităm. Dacă 
avem cum să fugim de toate acestea, o facem. însă altfel 
stau lucrurile când deja “s-a instaurat relaţia de dominație, 
deoarece evadarea nu mai este posibilă. Așa că încercăm 
să fugim în alt mod: favorizăm consensul, apoi abdicăm și, 
în cele din urmă, acceptăm totul, chiar și să ne târâm. 

Modul acesta de a fi este condiţionat de următoarele 
convingeri: „Dacă mă gândesc mai întâi la priorităţile și 
nevoile mele, pierd stima celorlalţi”, „Pentru a fi iubit și 
acceptat, trebuie să te arăţi disponibil”, „A se îngriji de 
sine înseamnă a fi egoist”. Victima care are astfel de 
convingeri pândește anxios o aprobare cât de cât, iar altele 
vin să preia ștafeta. în consecinţă, în cazul în care primește 
mulţumiri, ea îşi va spune: „Am avut dreptate să fac asta. 
Trebuie să continui, ba chiar să fac și în plus”. lar după 
exprimarea vreunui reproș sau a unei insulte, victima va 
gândi astfel: „Este vina mea, n-am făcut îndeajuns. Ca 
atare, am să fac mai mult”. 

Toate acestea se văd cu ochiul liber, se perpetuează 
la nesfârșit! Așa se și explică, într-una dintre mărturiile 
precedente, de ce bărbatul în cauză îşi dedică sfârșiturile 


de săptămână treburilor domestice, iar serile - pregătirii 
cinei pentru cei mici; face toate acestea singur și mai este 
și supus unui val de critici. O mulţime de femei ar spune: 
„Dar eu fac asta tot timpul!” în plus, nu constituie un 
argument valabil pentru care cineva ar accepta să se 
ocupe de tot. De altfel, în exemplul de faţă, sarcinile 
bărbatului respectiv se combinau cu o sumedenie de alte 
sarcini, veșnic criticate și mereu îndeplinite, unele nepuse 
la socoteală, ci pur și simplu executate fără răgaz. în unele 
situaţii, dezechilibrul merge chiar mai departe, căpătând 
aspectul unui sclavagism, pe de-o parte susţinut de 
tulburarea provocată, iar pe de alta - sprijinit de terenul 
fertil pe care-l reprezintă convingerile driverului în 
discuţie. Un cocktail amar, care obligă victima să accepte 
inacceptabilul. 

Oroarea de confruntări îi provoacă acestui bărbat un 
stres care îl macină, deoarece în capul său se desfășoară 
un conflict: o parte din el urăște să se implice în orice fel 
de ceartă, dar, în același timp, o altă parte critică faptul că 
cedează de fiecare dată. Cu toate acestea, atunci când 
stresul devine prea intens, acest driver îşi pierde toate 
mijloacele. Emoţia este într-atât de puternică, încât însăși 
capacitatea de a gândi și de a reacţiona este diminuată, ba 
chiar anihilată: nu mai știe nimic, nu-și mai amintește și 
nici nu mai înţelege mare lucru. Devine un fel de prost, 
ceea ce duce la îndesirea reproșurilor și insultelor, fapt 
care, pe cale de consecinţă, îi amplifică uimirea. 

Poate să apară, într-adevăr, și ceea ce se numește 
„încremenire psihică”, adică o stare de stupoare 
emoţională, care împiedică (u desăvârșire victima să 
reacționeze, imobilizând-o. Acest lucru se întâmplă atunci 
când vă confruntaţi cu o situaţie terifiantă, una de 
neconceput și de neînțeles pe de-a întregul. în unele 
cazuri, violenţa induce la nivelul creierului un reflex 
protector care „scoate” victima din corp, de parcă ar asista 
din afară la scena care se derulează. Este o adevărată 
traumă psihică, ce alimentează cercul vicios. 

În cele din urmă, victima acceptă totul, atâta vreme 


cât această acceptare ajută la relativa restabilire a 
armoniei și la redobândirea unei vagi senzaţii de calm. 
Aceasta este modalitatea de care victima dispune pentru a 
găsi acea liniște aparentă și a-și reduce tensiunea internă. 
Văzută din afară, această metodă este neadecvată, 
deoarece este dăunătoare. Sau este înţeleasă greșit: „Când 
accepti, nu se poate spune că ești victimă”. Constituie o 
problemă recurentă atunci când vine vorba de viol. Cu 
toate acestea, din perspectiva victimei, este o cale de 
ieșire pentru a evita ce-i mai rău: totul se oprește, pentru a 
preveni în felul acesta declanșarea iadului pe pământ sau 
scurteircuitul care provoacă un adevărat incendiu. 

În plus, victima „se simte prost” (expresie-fetiș în 
cadrul convingerii „Fă (-i) pe plac”), chiar dacă nu are 
absolut nicio vină pentru apariţia vreunei probleme. Totuși, 
se simte în egală măsură victimă, vinovată, responsabilă 
și... proastă. Pe lângă toate acestea, suferă profund și nu 
știe cum să pună capăt suferinţei sale. Așa se explică și de 
ce un bărbat poate ajunge să se simtă prins din toate 
părţile: dacă refuză sau îndrăznește să conteste ce i se 
cere, se declanșează o sumedenie de ostilităţi; și nu vrea 
să ia în calcul această posibilitate. Dacă acceptă și se lasă 
umilit, atunci ajunge cu stima de sine la cote minime și se 
simte cuprins de o suferinţă imposibil de alinat. Cireașa de 
pe tori este că nu vede nicio cale de ieșire din această 
dilemă. „Poate fugi”, ar spune unii. Însă până și această 
alternativă i se pare de neconceput. Ca atare, pierde pe 
toate planurile. 

Într-un cuplu construit pe aceste baze, există două 
firi diametral opuse: femeia rămasă în stadiul de fetiţă 
răsfăţată și despotică, manifestând o uriașă lipsă de 
sensibilitate, și bărbatul blocat în tabloul iubirii ideale sau 
cel puţin armonioase în profunzimile ei, dar care manifestă 
totodată tendinţa de a se culpabiliza și de a prelua orice 
vină asupra sa. în realitate, el reprezintă prada perfectă 
când se dorește stabilirea unei maniere singulare de a face 
lucrurile. 


Bărbaţi puternici și influenţa mediului asupra lor 

Reversul puterii 

Printre bărbaţii care cad victime ale propriei lor 
bunătăţi, există unii care dispun de o anumită putere sau 
de o oarecare notorietate; de altfel, aceștia sunt tocmai cei 
care reprezintă prăzi frumoase pentru femeile 
manipulatoare. Unele femei se simt atrase și seduse în 
mod irezistibil de acei bărbaţi care deţin o situaţie 
profesională bună sau chiar foarte bună, iar dacă dispun și 
de o anumită reputaţie, atunci cu atât mai bine. Pentru că 
imaginea lor se asociază cu puterea, ceea ce le conferă o 
capacitate de seducţie cu atât mai complexă. Unele au 
sentimente cât se poate de sincere faţă de acești bărbaţi, 
chiar dacă strania fascinaţie faţă de prestigiul bărbatului 
cu care și-au intersectat drumurile joacă un rol important 
în interesul lor; dar mai sunt și celelalte, care văd în 
bărbaţii respectivi, încă de la început, o pradă interesantă 
prin prisma tuturor avantajelor materiale pe care vor să le 
obţină. 

Este cât se poate de atrăgător acest aspect, trebuie 
să recunoaştem. O poziţie de putere, adesea combinată cu 
mijloace financiare însemnate, se va remarca și în exterior, 
prin bunurile materiale și printr-un stil de viaţă situat 
undeva deasupra nivelului de trai mediu. Toate acestea vin 
la pachet cu niște beneficii colaterale. Poate fi vorba 
despre acea „putere din umbră”: se lasă impresia 
stabilităţii, a siguranţei, uneori a virilităţii, construind 
imagini pe care media le vehiculează și totodată le 
exploatează din plin. Cel puţin la fel de atrăgător poate fi 
și faptul că, asociindu-se cu un astfel de bărbat, orice 
femeie are senzaţia că devine o persoană valoroasă, 
întrucât îşi însușește din calităţile lui. Vorbim despre o 
modalitate de a se pune pe sine în valoare atingând un 
nivel mai înalt în ierarhia socială, de parcă ea ar fi 
contribuit cumva la consolidarea acelei puteri și/sau averi. 
Ba chiar se poate ca ea să capete o mândrie nejustificată, 
ajungând efectiv să-i dispreţuiască pe cei care nu sunt la 
același nivel cu ea. Nu numai că-şi însuseste meritele 


celuilalt, ci se şi laudă cu ele. În fond și la urma urmei, 
aceasta îi permite să le demonstreze rivalelor sale că ea a 
reușit, ea „le-a învins” Bărbaţii în cauză, mai ales dacă 
sunt și cât de cât atrăgători din punct de vedere fizic, 
cumsecade prin natura lor și eventual inteligenţi, sunt 
foarte  curtaţi. Trezirea invidiei în rândul celorlalte 
pretendente îi prilejuiește femeii-vânător o plăcere 
nespusă, ce adesea merge mână-n mână cu gelozia: 
bărbatul cucerit vine la pachet cu o posesiune pe care ea a 
dobândit-o, de parcă ar fi constituit de la bun început o 
provocare ce se cerea asumată și dovedită, aşadar acum 
nici nu se mai pune vreodată problema să o lase să-i scape, 
mai ales în avantajul vreunei rivale. Bărbatul este văzut ca 
o investiţie în sine; pentru că e indicat să ne ferim de 
lăcomie. Majoritatea acestor femei sunt frumoase și, deși 
au știut cum să procedeze astfel încât să fie cadorisite iute 
cu bijuterii și îmbrăcăminte de lux, de-acum, frumuseţea 
lor va fi și mai mare datorită noului statut obţinut. Mulţi 
bărbaţi victime afirmă: „Soţia mea este foarte frumoasă”. 
Această formulare „foarte frumoasă” se referă la faptul că 
și alţi bărbaţi recunosc frumuseţea fizică a partenerei 
respective sau că aceasta din urmă a reușit să creeze un 
fel de dominație sexuală (despre care vom vorbi mai 
târziu). Cunoscând acest lucru, manipulatoarele frumoase 
se vor folosi de atuul lor într-o varietate de moduri - 
inclusiv stârnind teama că ar putea fi curtate de un alt 
bărbat și implicit stârnind ceea ce “s-ar putea numi o 
gelozie anxioasă. 

Există, prin urmare, două forme de gelozie: cea 
adresată „rivalelor”, care se manifestă pe baza formulei 
„este al meu, nu vă atingeţi de el, că altminteri veţi 
suporta consecinţele” și care, în cuplu, se reflectă prin 
supravegherea constantă și stabilirea unui fel de cușcă, 
menită să faciliteze exercitarea controlului absolut. Și 
gelozia adresată direct soţului, la modul „dacă nu faci ce 
vreau eu, 's-ar putea să alerg în braţele altuia” Totul este 
orchestrat în așa fel încât acest om să simtă o iubire 
autentică; potenţiaiul risc funcţionează ca o sabie a lui 


Damocles, astfel că el ajunge să accepte orice i se cere, 
doar ca să nu o piardă pe cea pe care o iubește. Astfel de 
oameni pot suferi de teama de abandon, iar o 
manipulatoare știe acest lucru și profită de el, răsucind din 
când în când cutitul exact acolo unde doare mai tare. 

Mărturie 

„Am petrecut douăzeci de ani cu soţia mea. A fost o 
perioadă dureroasă și plină de încercări. Prima ei «criză» a 
avut loc chiar în ziua nunţii noastre. Am rămas cu ea tot 
acest timp din trei motive, pe care le cunoștea foarte bine 
și de care se folosea cât putea de mult. în primul rând, 
educaţia mea conservatoare, catolică, extrem de 
importantă pentru mine. Nici măcar nu eram dispus să iau 
în considerare divorţul. Am ajuns să divorţez pentru a trăi 
sau, mai bine zis, pentru a supravieţui. 

În al doilea rând, a fost vorba și despre unul dintre 
copiii mei, care avea dizabilităţi și pe care am vrut să-l 
protejez, să-l cresc cât mai bine; mi 's-a părut firesc să 
rămân alături de el și să plătesc cei mai buni specialiști și 
cei mai buni chirurgi pentru sănătatea lui. 

Nu în ultimul rând, mai este vorba și despre trecutul 
meu, familial, social și profesional. Locuiesc într-un oraș 
relativ mic, într-o regiune marcată de o cultură tradiţională 
încărcată de virtuţi și unde am responsabilităţi financiare 
mari. Este o lume mică, foarte poleită, dominată de 
codurile și convingerile ei, și în care trebuie să fii 
ireproșabil. Aparenţele sunt esenţiale; este neapărat 
necesar să arăţi bine, la fel cum e obligatoriu să ai un 
comportament decent. Am afișat mereu imaginea unui 
cuptu fericit, îndrăgostit, neumbrit de vreun nor. Nimeni 
nu putea și, mai ales, nu trebuia să suspecteze infernul 
prin care eu treceam în fiecare zi. La scenă deschisă, 
părea o piesă frumoasă, dar culisele au fost îngrozitoare”. 

„Lucrez într-un mediu cu expunere ridicată. Sunt 
ceea ce se numește «persoană publică». Tot ceea ce spun 
și fac, chiar și ceea ce pare privat, este scrutat și supus 
analizei. Separarea de soţia mea a fost periculoasă pentru 
carieră, deoarece știam că urma să stârnească apariţia 


imediată a diferite zvonuri răutăcioase la adresa mea. îmi 
sunt cunoscute acele zvonuri care distrug, știu chiar și 
cum ar fi făcut-o. îmi cunoaşte bine defectele; la fel cum și 
eu cunosc ferocitatea de care ea poate da dovadă în 
privinţa bârfei de cea mai joasă speţă. Ar fi “însemnat o 
piedică pentru mine, sfârșitul ambițiilor mele politice și 
sociale. Pe scurt, m-am simţit prins între ciocan și nicovală. 
Așa că a trebuit să-mi negociez plecarea, ceea ce trebuie 
să recunosc că a costat o avere. Mi-am cumpărat libertatea 
cu un preţ enorm”. 

Când te joci cu imaginarul în anumite grupuri 
sociale, influența mediului reprezintă un element 
important. Ce vor crede ceilalți? Ce vor spune? Cum aş 
părea dacă...? Bineînţeles, știm cu toţii că nu trebuie să ne 
trăim vieţile ţinând cont de felul în care ne privesc alţii și 
nici să căutăm în permanenţă să le crcăm o anumită 
imagine (falsă) despre noi, doar pentru a obţine astfel 
aprobarea lor; dacă facem lucrul acesta, viaţa ni se va 
părea constrângătoare, deoarece se va concentra în jurul 
încercărilor de a ne conforma la ceea ce presupunem că 
alţii așteaptă de la noi. Dorindu-ne să fim pe placul tuturor 
- căci într-atât de mare poate fi teama de a dezamăgi - 
riscăm să ajungem în punctul în care ne negăm pe noi 
înșine fără a fi, până la urmă, pe placul nimănui. 

Numai că, în cazul în care suntem implicaţi într-o 
relaţie perversă, configuraţia arată altfel. Pentru că pur și 
simplu se știe faptul că, apelând la mici trucuri, 
manipulatoarea poate să se lege de terţi, introducând în 
orice discurs insinuări cu dublu sens, interpretabile în mod 
negativ, dar făcând-o pe un ton plin de încredere. Poate 
arunca cu vorbe pline de subînţelesuri chiar dacă nu pare 
să le acorde importanţă; totuși, în realitate, ea știe bine ce 
pot provoca afirmaţiile sale. Această putere de a răni 
constituie un formidabil mijloc de exercitare a presiunii. 
Există anumite tipuri de media care, în zilele noastre, îşi 
construiesc renumele și întreaga audienţă strict pe baza a 
tot felul de zvonuri și a acelor „mici fraze-cheie”, titluri de 
tip clickbait care, scoase din context ori prezentate într-o 


anumită manieră, reușesc imediat să strice sau efectiv să 
distrugă o imagine. Dacă deţinem o poziţie socială ce 
presupune și o reprezentare publică, o imagine deformată 
cu ingeniozitate ne poate afecta întreaga carieră. 
Directorul unei companii, un chirurg sau un notar, de 
exemplu, trebuie să demonstreze integritate într-o bună 
măsură. 

Când soţia oricărui bărbat de genul acesta le dă 
celorlalţi de înţeles (dinadins) că soţul ei nu e străin de 
practicarea unor „aranjamente” mai mult sau mai puţin 
îndoielnice din perspectiva legii sau a eticii, efectele 
dăunătoare sunt cumplite. Deoarece se pierde rapid orice 
credibilitate. Și este cu atât mai greu de suportat cu cât 
este complet fals. însă ce se poate face pentru a ne apăra, 
când un lucru cu desăvârșire fals este prezentat ca 
reprezentând un adevăr? Până la urmă, sunt atâţia oameni 
care emit judecăţi categorice și definitive, fără a cunoaşte 
mai nimic despre realitatea din spatele unui zvon și 
bazându-se pe ceea ce spune periculosul proverb: „Nu iese 
fum fără foc”. Cine ar putea ști mai bine ce zace în spatele 
ușilor închise și a imaginii construite cu atâta sârguinţă, 
dacă nu chiar soţia individului în cauză? Ce dorește ea să 
lase să se înţeleagă este luat ca atare și poate distruge 
repede tot ceea ce partenerul ei a construit de-a lungul 
multor ani. În plus, fiecare justificare oferită suplimentar 
de partener pare să întărească într-un fel, absolut 
paradoxal, acuzaţia îndreptată în direcţia individului vizat. 

O manipulatoare nu se va folosi de puterea aceasta la 
întâmplare. Tactica ei constă într-un demers mult mai 
subtil, dar cât se poate de perfid și de terorizant, prin care 
dă de înţeles că ar putea să o facă. Aidoma bărbatului sau 
animalului care se încordează şi-şi etalează mușchii pentru 
a-i arăta adversarului o forţă greu de contracarat, și ea se 
mulțumește să-i sugereze partenerului că doar un cuvinţel 
din partea ei ar putea să-l ruineze, fapt îndeajuns de 
însemnat cât să nască îndoială și angoasă. încă o dată, se 
dovedește că nu e nevoie de mult pentru a pune în mișcare 
mașinăria suspiciunilor. Imaginaţia se ocupă de restul. 


Mărturie 

„Conduceam un IMM mare, unul dintre cele mai 
importante din regiune. A funcţionat bine, dar a trebuit să 
fiu atent la directorul meu general, căruia i-ar fi plăcut să- 
mi ia locul și cu care soţia mea avea o relaţie cordială. în 
același timp, candidam la funcţia de primar al orășelului în 
care se afla firma mea. Pentru a-i satisface fiecare capriciu, 
mi-am lăsat soţia să petreacă timp alături de directorul 
meu general. Ea m-a avertizat că poate să-mi strice 
relaţiile cu toţi partenerii mei și, totodată, să-mi pună 
piedici în cursa pentru poziţia de primar. în toiul uneia 
dintre certurile noastre, mi-a spus pe un ton glacial: «Pot 
să inventez orice minciună, oamenii mă vor crede. Până la 
aflarea adevărului, vei fi fost distrus. Vrei să încerc?» 
Ştiam că e capabilă de așa ceva. Privirea ei plină de ură nu 
lăsa loc de interpretări. A trebuit ca, din nou, să-mi scot 
carnetul de cecuri pentru a-i cumpăra tăcerea”. 

Am văzut deja că o bună parte din temerile unei fiinţe 
umane sunt închipuite sau rezultă din proiecţiile asupra 
unui viitor creionat în mod negativ. Importanţa lor se 
amplifică atunci când sunt alimentate de o persoană 
apropiată. Dacă din tot ceea ce se spune, măcar 5% 
reprezintă adevărul, atunci este suficient pentru ca și 
restul, de 95%, deși este constituit din minciuni, să devină 
credibil. Pornind de la o serie de câteva fapte reale, facem 
în așa fel încât să apară o întreagă suită de consecinţe 
dramatice. Prin urmare, nu voinţa proprie este cea care ne 
face să acţionăm, ci imaginaţia noastră. Acest șantaj, care 
se repetă în mod regulat, creează o teamă care 
manipulatoarei îi este foarte „la îndemână”: nu se pune 
problema distrugerii „jucăriei” ei, deoarece ar pierde 
totodată o serie de avantaje care vin la pachet cu aceasta. 
Pentru ea, este mult mai bine să-l facă pe celălalt să 
creadă că anumite lucruri ar fi posibile; tot realimentând 
rezervorul de temeri ale victimei, manipulatoarea o ţine pe 
aceasta la mila ei. 

Șantajul emoţional se referă la situaţia când cineva 
se joacă [u sentimentele altcuiva și funcţionează pe baza 


unor fraze tipice: „Dacă (nu știu ce)...”: De exemplu, „Dacă 
mergi diseară la acea petrecere, atunci ia-ţi adio de la 
mine”. Este o atitudine ce poate duce la așa-numitul 
„terorism emoţional” - folosirea unor ameninţări serioase 
pentru a genera teama de consecinţe grave: „Dacă faci sau 
nu faci cutare lucru, atunci poţi fi sigur că am să ţi-o 
plătesc sau mă răzbun eu cumva”. Această ameninţare îl 
menţine pe celălalt într-o stare de dependenţă, eliminând 
complet șansa separării: „Dacă mă părăsești, ai să regreţi 
amarnic”, sau chiar „Dacă mă părăsești, am să-ţi fac zilele 
amare, până la sfârșitul vieţii tale”. 

Atunci este adevărat, cea mai mare parte a temerilor 
noastre ţin de propria închipuire, dar, în calitate de victime 
ale unei manipulatoare și cunoscând de ce este capabilă 
aceasta, iată-ne ferm convinși de faptul că ne paște un 
pericol cât se poate de real. Cu atât mai mult cu cât se 
dovedește că temerile noastre sunt îndreptăţite și nu sunt 
exclusiv rezultatul propriei imaginaţii. Este și cazul acelui 
bărbat care “s-a hotărât, în sfârșit, să divorţeze. Și pentru 
care, nouă ani mai târziu, divorţul tot nu “s-a pronunţat. 
Nouă ani! în tot acest timp, i-au fost adresate în mod 
regulat diverse cerinţe de ordin financiar, care mai de care 
mai halucinantă. Cât despre copii, pe aceștia nici nu-i mai 
vede, iar soţia a făcut în așa fel încât ei să ajungă să-l 
considere pe tatăl lor un monstru periculos. A reușit să-i 
facă pe toţi din jur să fie de partea ei. Ba chiar îi promisese 
lucrul acesta sub forma unei ameninţări încărcate de 
venin: „Am să ţi-o plătesc cu vârf și îndesat, de mine nu 
scapi, și nici n-ai să-ţi mai revii vreodată!” Și, din păcate, 
iată că “s-a ţinut de promisiune. 

Teama de ce vor spune ceilalţi 

Apare teama de un viitor dominat de dramă, dar și 
teama de ce vor spune ceilalţi, însoţită de un sentiment de 
rușine. Trăim în societăţi patriarhale, având un sistem de 
organizare socială în care deținerea autorităţii este în 
general asigurată de bărbaţi, consideraţi ca fiind sexul mai 
puternic, în special datorită unei superiorităţi în ceea ce 
privește forţa fizică. Ei au fost dintotdeauna cei care au 


mers la război, au vânat și au îndeplinit sarcini ce 
necesitau forţă fizică. Această expresie a sexului tare, 
puternic ancorată în reprezentări colective, îşi are originea 
în capitolul Genezei unde, în Grădina Edenului, Eva - și nu 
Adam - a cedat ispitei și a comis păcatul originar. Femeia a 
ajuns prin prisma acestei pilde să fie considerată sexul 
slab. Astăzi, această distincţie destul de vagă este 
combătută, iar noţiunile de „superioritate” / „inferioritate” 
sunt și ele, din fericire, puse sub semnul întrebării. 
Rămâne totuși valabil faptul că ele interferează puternic cu 
propria noastră viziune asupra lumii. De exemplu, atunci 
când vorbim despre „manipulare” într-o relaţie sau despre 
„perversiunea narcisică”, multă lume se gândește automat 
la femeile abuzate de bărbaţi. Statisticile le dau dreptate, 
dar există totuși și bărbaţi abuzaţi de femei manipulatoare. 
Cu toate acestea, cifrele sunt distorsionate, pentru că 
atunci când aparţii așa-numitului sex „puternic”, ce șanse 
sunt să admiţi că ești maltratat de așa-numitul sex „slab”? 
Cum să mărturisești una ca asta fără a risca să primești în 
schimb sfaturi gratuite, la care nici nu te gândești („Nu 
trebuie decât să o lași”), negări ale situaţiei reale („Vezi că 
ţi se pare ţie!”) sau chiar să te alegi cu tot felul de glume 
batjocoritoare („Cum vine asta? Te-ai lăsat călcat în 
picioare de o asemenea căţea?”). 

Multe manipulatoare sunt perfect conștiente de 
această imposibilitate sau reţinere de a vorbi despre așa 
ceva și știu cum să întoarcă numaidecât situaţia în 
favoarea lor. întrucât femeile sunt cele în general abuzate, 
ceea ce afirmă ele este infinit mai credibil. La urma urmei, 
pentru că majoritatea manipulatoarelor folosesc violenţa 
psihică, care nu lasă urme precum violenţa fizică, 
credibilitatea bărbatului este diminuată încă și mai mult. 
Ce dovezi tangibile poate furniza bărbatul care aduce 
astfel de acuzaţii? Așadar, putem trage concluzia că există 
ceea ce 's-ar numi o „influenţă socială”, care îi împiedică 
pe bărbaţi să-și mărturisească suferinţele la care sunt 
supuși, iar soțiile lor manipulatoare știu cum să profite de 
ea. 


De-a v-aţi ascunselea cu diavolul 


Cuvântul francez  „diable”” vine din latinescul 
diabolus, el însuși împrumutat creștinilor greci, care 
foloseau cuvântul diabolos. Acesta din urmă înseamnă „cel 
care se poziţionează de-a curmezișul, care separă” (dia- 
bolos). Particularitate ce o caracterizează perfect pe 
femeia manipulatoare, iar aici discutăm despre abilitatea 
ei de a fragmenta echilibrul familial, social, financiar, 
profesional, afectiv și intim. 

Dezbină pentru a stăpâni mai bine, iar ulterior pentru 
a distruge mai bine. 

Dar după ce recunoaştem o femeie manipulatoare? 
Nici aici nu se poate vorbi despre un profil tipic. Pentru că 
nu îi e scris pe frunte. Numai că, oricât de diferite ar putea 
fi “între ele, aceste femei au unele trăsături 
comportamentale comune, la fel și o manieră de a fi și dea 
gândi. 

Cu cine avem de-a face? 

Femeia  manipulatoare se prezintă sub diverse 
chipuri. Nu le putem trece în revistă pe toate, dar vom 
prezenta în cele ce urmează trei care revin destul de 
frecvent. 

Frogild și înduioșătoare 

La început, vi se prezintă în faţa ochilor o persoană 
nespus de fragilă și de înduioșătoare, plină de candoare. A 
trecut prin tot felul de decepţii, nu “s-a simţit înţeleasă, 
uneori i-a fost tare greu. Prezentându-se în felul acesta, de 
parcă ar fi o biată victimă inocentă, stârnește în mod 
inevitabil acel „Fă (-i) pe plac” tipic, gata să salveze văduva 
sau orfelina și, în acest caz, să ofere dragoste, blândeţe și 
protecţie unui suflet frumos, copleșit de durere. Seducţia 
funcţionează bine, femeia ar înmuia pe oricine cu zâmbetul 
ei trist și vulnerabilitatea pe care o arată în această lume a 
brutelor. Momeala este gata: sunt atât de multe lucruri pe 
care ea și acest bărbat bun și generos, care vrea să o 


7 Titlul capitolului are în componenţă cuvântul diable, redat în limba română prin 
diavol, care vine prin influenţă slavă, (n.tr.) 


protejeze, le au în comun. 

Candoarea prezintă un avantaj: subtila instalare a 
câtorva reflexe condiţionate, care trec neobservate sau 
care nu sunt interpretate ca reprezentând indicii 
îngrijorătoare. De exemplu, se poate observa modul de a-și 
impune cu blândeţe propriile dorinţe, fără a le asculta 
defel pe ale dumneavoastră, poate doar reinterpretându-le 
într-un sens care i se potrivește. Este delicată și 
vulnerabilă; cine să bănuiască faptul că, în realitate, ea e 
condusă de intenţii nesănătoase? în același timp, există 
unele mici indicii care văzpun pe gânduri. De aici și 
tulburarea care vă cuprinde. Ea profită de lucrul acesta: 
ori de câte ori aveţi curajul să puneţi ceva la îndoială, 
reacţionează de parcă i-aţi spune că Pământul se învârte 
de-acum în sens opus. Este uluită, nu-i vine să creadă, nici 
nu-și închipuie cum aţi putut gândi, chiar și pentru o 
fracțiune de secundă, ceva negativ despre ea. lar cum vă 
îmbrobodește, cu o inocenţă dezarmantă, afirmând că este 
pură precum apa de izvor, o credeţi pe cuvânt. 

Încă auziţi în interior o voce slabă, care vă 
atenționează să-i acordaţi mai puţină încredere sau, cel 
puţin, să fiţi prudent. Se naște o dilemă între ceea ce 
gândiţi - sau vreţi să gândiţi - și ceea ce simţiţi sau 
perceperi. Care este, atunci, adevărata natură a acestei 
femei? Zâmbetul ei fermecător vă face să opriţi vocea 
aceea precaută. îi acordaţi prezumția de nevinovăție și, 
chiar mai rău (cu toate că ea asta urmărea), vă îndoiţi de 
propria judecată și de capacitatea de a îi analiza intenţiile 
negative. De îndată ce apare prima urmă de îndoială, ea 
face în așa fel încât să reiasă că are dreptate și cu asta 
basta! 

A seduce înseamnă a convinge o persoană de 
interesul reciproc, inclusiv afectând-o emoţional pe 
aceasta, pentru a o determina să se îndrăgostească și să 
acorde diverse favoruri. Dar trebuie să continuăm să dăm 
dovadă de răbdare în continuare: se va face dorită, 
jucându-se cu farmecul ei irezistibil și totuși lăsând să se 
înţeleagă că nu se dăruiește în întregime atât de repede. 


Acest lucru este ușor de înţeles în orice așa-numită relaţie 
„serioasă”, numai că această femeie joacă tactica 
respectivă cu deosebită fineţe, pentru că asta și este: o 
strategie. Printre cele mai cunoscute de acest gen se 
numără „jocul indirect”: a spune fără a rosti cu adevărat, a 
sugera un sentiment de atracţie fără a-l arăta direct, a 
manifesta un interes discret, suficient de explicit, dar fără 
a exagera în vreun fel (o adevărată artă!), pentru a stârni, 
în celălalt, emoție și dorinţă. Un fel de „Fugi după mine ca 
să te prind”. Crescând „tensiunea” în acest fel, exact atât 
cât trebuie, într-un final celălalt va fi cel care face primul 
pas. 

Mărturie 

„Când am întâlnit-o prima dată pe cea care m-a rănit 
atât de mult, era foarte blândă, puţin timidă, mai mereu 
rezervată. De-a lungul mai multor săptămâni, am ajuns să 
ne cunoaştem. M-au cucerit frumuseţea și fragilitatea ei. 
Lăsând să plutească misterul în aer, mi-a dat de înţeles că 
nu-i fusese deloc ușor. M-am lăsat vrăjit de acest mister. Ca 
ultimul prost. Pentru că exact acest mister permanent și 
fals, de altfel, avea să mă dea cu totul peste cap mai târziu. 
într-o seară, după o cină bună, ghemuiţi pe canapea, am 
început să ne sărutăm din ce în ce mai înflăcărat. Eram din 
ce în ce mai incitat, iar mâna a început să-mi alunece încet 
de pe umărul ei în jos, iar atunci am primit primul duș 
rece:  „Respectă-mă”, mi-a spus ea, dur. M-am dat 
deoparte. Nu înţelegeam ce se petrece. Mă privea fix. O 
privire aspră, răutăcioasă. Comisesem oare o crimă, un 
sacrilegiu? Mai târziu am înţeles jocul: nu ne iubeam până 
nu decidea ea, ea și numai ea, când avea chef. Numai 
dorinţa ei conta, niciodată a mea. Atunci, în acea seară, a 
fost prima dată când a impus ceea ce îşi dorea. Tandreţea, 
timiditatea și fragilitatea pe care le arăta altă dată “s-au 
transformat rapid în simple amintiri... 

Dulceaţa începuturilor este o momeală numai bună 
pentru a-l „prinde” pe celălalt. Acest lucru poate fi 
amplificat printr-o strategie suplimentară: dând de înţeles 
că norocosul ales este și primul. Nu neapărat primul iubit, 


ci primul după mult, nespus de mult timp. Ca să vezi, iată, 
ce noroc pe el! Iar pentru consolidarea încrederii, genul 
acesta de „amănunt” merge la fix. In plus, este foarte 
măgulitor când ni se aduc fel de fel de complimente, 
menite să ne facă să credem că suntem diferiţi și mai buni 
decât foștii, că datorită calităţilor personale, cum ar fi 
sinceritatea, atenţia, curajul... iată! am fost aleși. Mizând 
pe latura narcisică a prăzii sale, manipulatoarea știe cum 
să-și joace rolul: cel al femeii ingenue, pline de candoare, 
în care se poate avea încredere. Noi suntem flataţi și 
fericiţi că, în sfârșit, am nimerit o astfel de persoană. Aici, 
ar trebui să ne amintim avertismentul lui Nietzsche: „Și 
ferește-te de izbucnirile iubirii tale! Căci cel singur întinde 
mult prea repede mâna către cel pe care îl întâlneşte.*”. 

Nimeni nu se simte atras de o expresie acră și 
închisă, ci mai degrabă de un chip zâmbitor. Prin urmare, 
orice început este încununat de tandreţuri și zâmbete. 
Odată prinsă prada, închiderea se produce treptat, 
alternând  aroganţa cu atenţia, dulceaţa cu furia, 
îmbrăţișările tandre cu îndepărtarea glacială. Pentru că 
apelează la tot mai multe comportamente contradictorii, 
manipulatoarea seamănă îndoiala, care ulterior este 
amplificată și multiplicată. Confuzia crește în mintea 
victimei. Și, întrucât suntem îndrăgostiţi, nu ezităm să ne 
punem întrebări, pe fondul apariţiei unui sentiment de 
autoînvinovăţire: Oare nu sunt suficient de blând și de 
tandru? Oare o ascult cât trebuie? Fac tot ceea ce trebuie? 
Nu ar trebui să fiu „mai iubitor”? 

Vulnerabilitatea este un bun atu: uneori, ea permite 
obţinerea a ceea ce se dorește (bărbatul este fericit când 
se simte ca un 

Zorro protector), iar alteori justifică furia (bărbatul 
nu protejează suficient, ceea ce înseamnă că nu 
îndeplinește cerinţele în mod corespunzător). Acest tip de 
manipulatoare pare fragilă, pentru că îi este într-adevăr 
frică. De ce anume? De alţi oameni răi, de cei care 
trădează, de lipsa bunurilor materiale, de a trăi sau de a 


8 Friedrich Nietzsche, Așa grăit-a Zarathustra, Editura Humanitas, București, 2012. 


muri et(. Nu știm cu adevărat, pentru că îi este frică de 
orice, numai că acest „orice” se referă la atât de multe, 
încât rămâne vag. Este și motivul pentru care se arată atât 
de exigentă sau se enervează. Deci trebuie să o înţelegem 
și să o scuzăm, sărmana. 

Sarmantă şi seducătoare 

I! 

„Fermecătoarea grijulie” este ca o molimă despre 
care bănuim că are capacitatea de a seduce orice bărbat, 
dar care, ca prin miracol, îşi revarsă toată atenţia asupra 
noastră. Ceea ce face seducţia cu atât mai savuroasă. 
Bărbatul pe care ea l-a ales nu este acel gen de macho 
care-și etalează mândria de a fi fost ales. Este mai degrabă 
genul de om puţin mai rezervat și ceva mai visător, care 
crede că „alegerea” ei are la bază descoperirea unor 
adevărate calităţi umane și a atracției dintre două inimi. 
Este cu atât mai bine când acesta îşi închipuie că 
frumuseţea fizică a muzei sale merge mână-n mână cu 
delicateţea sufletului ei. Când ai de-a face cu un visător 
însufleţit de onestitate şi de 

sentimente frumoase, este suficient să fie lăsat în 
voia imaginaţiei lui, să creadă tot ce are chef să creadă și 
să fie de acord cu alegerea făcută. Viitorul deja începe să 
prindă contur, vesel și minunat, dulce și constructiv. 
Femeia se mai folosește și de intensitatea privirii ei, dar 
mai ales de o particularitate a acesteia: abilitatea de a 
susţine privirea celuilalt. Când contactul vizual se 
prelungește, crescând în intensitate, poate fi destul de 
tulburător, întrucât codurile sociale după care ne ghidăm 
ne invită să întoarcem politicos privirea în altă direcţie 
după un timp. Modalitatea aceasta de a privi susţinut este 
adesea percepută ca denotând entuziasm sau agresivitate, 
dar, dacă din ea străbate un aer de seducţie, oricât de 
firav, lucrul acesta poate deveni extrem de excitant. lar o 
simplă bătaie din gene va îngenunchea orice bărbat! 

În plus, laudă și exagerează calităţile (reale sau 
presupuse ale) prăzii; latura narcisică a egoului se cere 


mângâiată cu gentileţe, mai ales că orice lingușitor 
trăiește pe socoteala celui care îl ascultă. Numai că e al 
naibii de bine să te simţi prețuit în felul acesta; orice om 
savurează complimentele ca pe niște mici delicatese, iar 
mai rău este că nici nu-și dă seama că este vorba despre 
lingușiri: este ferm convins de totala sinceritate a 
complimentelor! 

Apoi, puţin câte puţin și cum se întâmplă de fiecare 
dată, atmosfera se schimbă; seducătoarea lasă să se 
înţeleagă că aveţi noroc să beneficiaţi de atenţia ei, ba 
chiar ajunge “s-o repete cu insistenţă. Este o chesţiune 
șireată, dar funcţionează perfect și, în plus, instaurează 
fără prea mari întârzieri o poziţie înechitabilă, care în timp 
oricum se va consolida: pe de-o parte, avem acea persoană 
minunată; iar pe de alta, sărmana creatură care trebuie să 
se bucure că a fost aleasă și care, în plus, trebuie să fie 
recunoscătoare pentru asta. Tot așa, din momentul în care 
capcana se strânge în jurul victimei și se face prea târziu 
pentru a mai da înapoi, se schimbă și decorul! Critici, 
deprecieri, destabilizare et(. Mai exact, ingredientele 
dominaţiei. 

O altă trăsătură care o poate caracteriza: 
senzualitatea debordantă și abilitatea sexuală, atât în ceea 
ce privește tenacitatea, cât și inventivitatea, uneori 
reflectându-se şi într-o ameţitoare transgresiune a 
tabuurilor. Are acel nu știu ce, care face ca orice contact 
cu ea să se încheie întotdeauna cu un orgasm fabulos. Este 
minunat, dar creează o dominație de natură sexuală 
asemănătoare unei dependențe reale, în care te trezești 
captiv, indiferent de preţul plătit. 

La aceasta se poate adăuga și un joc pervers: 
manipulatoarea atentează la teama de abandon a victimei, 
insinuând că ar putea să schimbe partenerul dacă... 
Dragostea visătorului crește în același timp cu teama de a 
fi abandonat; dependenţa crește și ea, implicit. Acest lucru 
permite diverse șantaje, inclusiv de ordin financiar. Totul 
este organizat astfel încât carnetul de cecuri să fie utilizat 
pe scară largă. Uneori, șantajul respectiv poate părea 


subtil, dar de fapt ajunge să semene cu o luare de ostatici. 
Faptul că sugerează abandonul, că spune ceva fără să 
spună și că lasă să se întrezărească o consecinţă dramatică 
se dovedește, în timp, foarte eficient. Alimentată de frică, 
imaginaţia victimei face singură toată treaba! Toate 
tehnicile sunt bune pentru declanșarea unui tsunami 
emoţional, iar atunci îi este ușor manipulatoarei să ceară 
tot ceea ce dorește, fiind(a celălalt îi este cu atât mai 
supus. 

Mărturie 

„lubitei mele îi plăcea la nebunie piesa celor de la 
Indochine - /3ai demandé à la lune. Am făcut greșeala de 
a-i face cadou albumul, iar ulterior a început să fredoneze 
unele dintre versurile lor, cu dublu sens. Cel mai mult îi 
plăcea să cânte, cu detașarea-i caracteristică, următoarele 
versuri: „Şi tu și eu eram așa de siguri/Și ne spuneam 
uneori/Că nu e decât o aventură/Și că oricum nu va dura”. 

Se bucura să vadă că mă afecta treaba asta. Dacă o 
întrebam de ce cântă fix pasajul respectiv, îmi răspundea 
vag: «Ei, așa...» și schimba subiectul. Această bucată 
muzicală, combinată cu toate celelalte lucruri, au făcut din 
mine un bărbat cât se poate de bun și de supus, mai ales 
că ea avea cei mai frumoși sâni pe care i-am văzut 
vreodată și care pur și simplu mă înnebuneau”. 

Intelectuală şi altruistă 9 

Cel de-al treilea profil este cel al intelectualei 
altruiste. Poate opera într-unul sau mai multe domenii 
(literar, artistic, politic, științific et(.), iar dacă are un stil 
categoric de a se adresa, atunci trebuie să-i recunoaştem 
și talentul oratoric: expunere, argumente, consecinţe, totul 
este clar și bine punctat, are fără doar și poate dreptate. 
Pentru oricine ar fi dificil să-și găsească poziţia de 
contracarare, deoarece dispune de multă elocvenţă și, în 
caz că întâmpină dificultăţi, apelează la afirmaţii făcute pe 
un ton hotărâtor, împiedicând orice progres ulterior al 
discuţiei. In ultimă instanţă: ea are diplomă (sau cel puţin 
susţine că o are), fapt care conferă cuvintelor sale o 
autoritate incontestabilă. De asemenea, a trecut prin 


anumite experienţe uluitoare, cu care niciunul dintre noi 
nu “s-a confruntat vreodată, dar care bineînţeles că îi 
confirmă spusele. Argumentul autorităţii ocupă primul loc 
în pledoaria ei. 

Această inteligenţă este seducătoare, iar unii bărbaţi 
văd în ea posibilitatea unei complicităţi subtile și profunde, 
în orice caz mai interesantă și mai atrăgătoare decât o 
simplă frumuseţe exterioară, lipsită probabil de esenţă. Pe 
de altă parte, când vine vorba despre foștii ei iubiţi, 
trebuie spus că nu portretizează niște imagini prea 
măgulitoare la adresa lor: unii erau prea macho, alţii chiar 
manipulatori (ce cumplit!), iar foarte mulţi dintre ei 
plictisitori, deloc culţi. Manifestă o formă de dispreţ faţă 
de bărbaţi, în timp ce se implică în activităţi caritabile de 
cealaltă parte a planetei, pentru că îi place la nebunie să 
se prezinte ca fiind o mare altruistă. Îi pasă de sărmani ori 
de animalele pe cale de dispariţie și militează pentru 
drepturile lor. Aceasta reprezintă, de altfel, garanţia sa 
morală. Evident, nu avem nimic de comentat, e foarte în 
regulă că este așa. Cu excepţia faptului că se folosește de 
lucruri de genul acesta ca să se laude, asigurându-și o 
poziţie superioară din perspectivă morală și intelectuală 
(„Eu, una, știu că...”), dar și un mijloc de a-l umili pe 
celălalt, sub aparenţa dezinvolturii, dar mânată în secret 
de o anumită perfidie. „Dar tu? Ce cauze aperi?” Ei bine... 
ăăă, ce să zic... Parcă aţi participat la o manifestaţie și aţi 
semnat câteva petiţii, vreo trei să fie? Nimic mai mult? 
Mda, nu chiar... Oare vă ridicaţi la înălţimea acestei 
militante pentru binele întregii omeniri? 

Cu toate acestea, convingerile și acţiunile ei altruiste 
lasă să se creadă că este o persoană frumoasă, căreia îi 
pasă de celălalt, de oameni, de animale, de mediul 
înconjurător și de... prada sa, care încă nu știe că este așa 
ceva. 

Mărturie 

„Am întâlnit o femeie, fiică de medici, care locuia 
într-un frumos cartier parizian și căreia îi plăcea să facă pe 
misterioasa, sugerând o senzualitate foarte puternică. în 


același timp, era foarte implicată în apărarea cauzei 
animalelor: participa la demonstraţii, diverse acţiuni, 
greve pentru blocarea unor construcţii et(. La început, am 
găsit toate acestea foarte binevenite, dar conversaţia 
revenea întotdeauna la aceeași temă. Două lucruri au 
început să mă deranjeze rapid. Era foarte centrată pe „o 
singură idee și numai pe una” Nici nu cred că m-a întrebat 
vreodată ceva despre meseria mea. Fără îndoială că nu o 
interesa câtuși de puţin. Apoi, era din cale-afară de 
intransigentă. De exemplu, pe atunci chiar nu știam ce 
înseamnă a fi vegan, iar certurile noastre la restaurant 
începuseră deja să mă agaseze. Deoarece sunt o persoană 
directă, i-am spus că totul se va încheia între noi. Dar a 
reușit să mă ţină lângă ea cu sexul. Era un lucru la care se 
pricepea de minune, iar eu am cedat. A urmat o relaţie 
haotică, care m-a afectat mult și pe toate planurile”. 

În sfârșit, aveţi, din nou, marea șansă ca ea să 
catadicsească să se intereseze de dumneavoastră: din 
punct de vedere intelectual, chiar dacă aveţi o cultură 
extraordinară, trebuie să o urmaţi, deoarece ea preferă în 
mod subtil ariile pe care le stăpânește. Pregătirea pe care 
o aveţi poate că e bună, nimic de zis, dar în fine, nu are 
nimic special. Dacă sunteţi cumva specialist în domeniul 
nuclear, nu va scăpa ocazia să sublinieze ceea ce a spus 
cândva fizicianul Richard Feynman: „Nimeni nu înţelege 
cu adevărat fizica cuantică”, aceasta constituind și o primă 
depreciere, sau vă va spune că Thomas Young a 
demonstrat lumii întregi că lumina se poate comporta fix 
ca o undă, contrar a ceea ce credea Newton. Vă arată în 
felul acesta că are cunoștințe și că este pe deplin 
îndreptăţită să critice lucrul pe care îl susţineţi. Mai 
presus de orice, îi permite să schimbe subiectul, deoarece 
ar întâmpina dificultăţi dacă ar rămâne în zona 
dumneavoastră de expertiză. Prin urmare, deviază fără 
întârziere și trece la altceva, moment în care vă și 
impresionează cu ceea ce știe. Privind în perspectivă, 
puteţi descoperi că abilităţile ei intelectuale sunt 
incontestabile... pe subiectele pe care le cunoaşte. De 


aceea, îndreaptă mereu discuţiile înspre domeniile pe care 
le stăpânește. Veţi descoperi destul de repede că rareori se 
interesează de dumneavoastră ori de domeniile pentru 
care manifestaţi interes, pe care le-a eclipsat cât de repede 
“s-a putut sau le-a făcut să treacă în plan secund. Imaginea 
sa nu trebuie pătată de niciun neajuns, oricare ar fi acesta. 
Numai că vă lipsește perspectiva de ansamblu (și, fără 
îndoială, ea vă împiedică să o aveţi). 

Raportul de superioritate intelectuală este pus în 
funcţiune cât ai zice pește, pentru că îi va fi util mai târziu. 
Acesta servește la stabilirea unei dominaţii care se va 
extinde asupra mai multor zone. A fost cazul unui bărbat 
căruia partenera sa îi tot spunea că suferă de diverse 
complexe. Într-o zi, când a îndrăznit să se îndoiască de 
spusele ei, iată răspunsul dur pe care l-a primit: „Uite, am 
studiat psihologia, așa că știu ce spun! Faptul că încă ești 
în faza de negare nu face decât să confirme ceea ce-ţi tot 
repet/ Ce mai raţionament subtil: “s-ar părea că este 
suficient să spunem că orice negare practic confirmă, în 
realitate, ceea ce “s-a afirmat! Inutil să mai adăugăm: a 
apărut și argumentul autorităţii (în acest caz: studiile de 
psihologie) ce vă determină să renunţaţi la a spune mai 
multe. Subtil și pervers în același timp! Din ce în ce mai 
deranjat, bărbatul a început să simtă într-adevăr 
simptomele „tulburărilor” cu care a fost diagnosticat. 
Orice fleac a ajuns să fie folosit ca pretext: „Uite, vezi, 
când spui lucruri de genul acesta, dovedește că...”, „Când 
te porţi în felul acesta, înseamnă clar că...” Bărbatul a 
mers totuși să consulte un terapeut, care a respins cu 
desăvârșire orice „diagnostic” ce i se pusese, alertându-l 
totuși asupra potenţialului aspect toxic al relaţiei. însă răul 
provocat de acest tip de dominație fusese deja făcut. Bietul 
om chiar crezuse cele spuse de partenera sa - pentru că i 
le spusese cu atâta convingere! l-au fost necesari mai 
mulţi ani și a trecut printr-o serie de suferinţe pentru a 
redeveni cineva „normal”. 

Navigarea prin înaltele subtilităţi intelectuale nu 
obstrucţionează toriditatea unei legături de alcov. Și aveţi 


noroc, pentru că, deși îi place să discrediteze bărbaţii, 
femeia lasă să se înţeleagă că o legătură cu ea va fi una 
fierbinte... lar în acest punct, deja generează o 
ambivalenţă: vă simţiţi peste măsură de incitat și de 
entuziasmat la ideea unei vieţi sexuale deloc banale, dar 
totodată, vă întrebaţi cu o oarecare neliniște dacă sunteţi 
în stare să vă înhămaţi la ceea ce seamănă mult cu o 
provocare sau o performanţă. 

Se întâmplă adesea ca unele dintre aceste 
manipulatoare să evalueze în mod greșit persoana cu care 
au de-a face și să acţioneze într-un mod prea agresiv. îţi 
poţi asigura dominaţia printr-un amestec de forţă și 
rafinament. Dacă rafinamentul lipsește, descoperim că 
altruismul este, de fapt, îndreptat în orice altă direcţie 
decât a sinelui și că are drept scop accentuarea acţiunilor 
exterioare, pe când bărbatul ales nu are parte de nicio 
îngrijire. Așa se explică de ce unii bărbaţi echilibraţi și 
independenţi identifică la timp vicleana preluare a puterii - 
și ce bine că o fac! — și sfârșesc prin a pune punct relaţiei. 
Dar mai sunt și destule situaţii - în orice caz, mult mai 
multe decât ne-am putea închipui - în care manevrele se 
extind asupra unei perioade mai îndelungate necesare 
pentru dobândirea încrederii și pregătirea loviturii de 
graţie abia atunci când prada este „matură”. 

Situaţie surprinsă și în mărturia următoare: 

existat o vreme când am lucrat ca medic chirurg într- 
o ţară aflată în plin război. Aveam ca asistentă o tânără 
foarte frumoasă, licenţiată în farmacologie, de o 
inteligenţă frapantă și o încredere în sine pe care o 
admiram sincer. Dat fiind contextul dificil în care ne aflam, 
ascultam deseori de sfaturile ei pertinente. Puțin câte 
puţin, am ajuns să nu mai iau nicio decizie pe cont propriu 
(excepţie făcând intervenţiile chirurgicale efective), fără a 
mă consulta cu ea înainte. 

Întors în Franţa, am creat o structură specifică 
pentru preluarea cazurilor de pacienţi răniţi în război. 
Această tânără femeie a făcut chiar mai mult decât să mă 
ajute; luni de zile, ea a fost cea care a coordonat 


operaţiunile, l-am permis  's-o facă, pentru că era 
înzestrată pentru așa ceva. Numai că, atunci când 
structura a fost finalizată, am constatat cu o oarecare 
întârziere că ea era trecută drept directoare, iar eu, deși 
eram chirurgul principal, fusesem trecut ca salariat al ei. 
Prin urmare, depindeam de ea din punct de vedere 
financiar. Ar fi trebuit să fiu mai atent, dar tot atunci mi-a 
propus să ne căsătorim, propunere pe care eu am 
acceptat-o. Mare greșeală! Noaptea nunţii a fost o 
catastrofă. Toate au luat-o la vale încă de când am ieșit pe 
ușa primăriei. începând din acel moment, a devenit practic 
șefa mea, nu doar din punct de vedere profesional, ci și în 
plan personal. Apelând la serviciile unui avocat, a reușit să 
mă lege fedeleș în structura aceasta prin prisma profesiei 
mele. Iar dictatura “s-a instaurat și la noi acasă. Am făcut 
trei copii împreună și, folosindu-se de aceștia, a reușit să 
mă ţină la mila ei vreme de aproape douăzeci și cinci de 
ani”. 

Este important să se instaureze repede o organizare 
înechitabilă, urmând ca aceasta să capete forma unui dat 
„firesc” și să devină un obicei, facilitând forțarea limitelor 
celuilalt. De îndată ce șmecheria a prins rădăcini, este 
extrem de greu să se mai schimbe ceva. 

Dificultatea ţine în primul rând de arta răsturnării 
situaţiei, pe care o manipulatoare o folosește cu măiestrie. 
Poate schimba radical perspectiva asupra unei situaţii, 
chiar distorsionând realitatea și pornind de la premisa 
elementară și incontestabilă că numai punctul ei de vedere 
este corect și adevărat. De altfel, îi stă în fire să-i 
reproșeze partenerului o așa-zisă schimbare de atitudine, 
la nevoie chiar numindu-l pe acesta „manipulator” Este 
încă o modalitate, frecventă și eficientă, de a da naștere 
acelui sentiment de vinovăţie și de a face lucrurile să se 
așeze într-o anumită ordine, ordinea ei. Cei mai mulţi 
oameni vă vor spune că asta poate să dureze, cum “s-a 
întâmplat în cazul relatat anterior, însă această răbdare 
este recompensată din plin printr-o supunere totală, astfel 
că merită șlefuirea atentă a fiecărei piese din alcătuirea 


capcanei, una câte una. Această perseverenţă, bine 
calculată, permite așteptarea momentului oportun pentru 
ca poarta închisorii să se închidă definitiv. După luni 
nesfârșite de așteptare, cererea în căsătorie este făcută de 
însăși Doamna, fapt care împiedică orice fugă. Din clipa în 
care contractul este semnat, hop! Răsturnare totală de 
situaţie! Și începe chiar din noaptea nunţii, pentru ca totul 
să fie pecetluit. 

Descoperind lucrul acesta, nu putem decât să ne 
întrebăm: dar cum se poate accepta o astfel de situaţie? 
Nu se pot vedea indiciile care spun că totul se prăbușește? 
Şi-n plus, de ce să mai faci și copii? încă o dată, singurul 
răspuns pare să fie: forţa dominaţiei psihologice, care 
antrenează o pierdere progresivă a capacităţilor psihice, a 
discernământului, a abilităţilor analitice și a spiritului 
critic. 

Aceste întrebări apar atunci când cunoaştem 
rezultatul procesului, dar când suntem noi înșine într-o 
relaţie în care încrederea “s-a construit de-a lungul 
timpului, nu avem absolut niciun motiv să bănuim că totul 
ar fi fals și calculat. În caz contrar, nicio relaţie nu ar 
deveni posibilă. Mulţi bărbaţi, chiar și atunci când au ieșit 
șifonaţi dintr-o relaţie toxică, refuză încă să recunoască 
faptul că totul a fost fals și calculat: lucrul acesta 
contravine atât de mult propriilor valori, încât nu reușesc 
să-l ia măcar în considerare. 

Pe baza mărturiei precedente, am putea să ne punem 
niște întrebări, ca de exemplu: Stabilirea unei structuri 
inegale nu a fost un avertisment suficient de grăitor? 
Aceasta dacă ar fi să nu ţinem seama de trei puncte 
importante: relaţia fusese una echilibrată și de încredere 
mult timp. Apoi, structura inegală a fost argumentă în mod 
disciplinat și îndeajuns de convingător, ceea ce a făcut-o să 
nu mai pară așa. în cele din urmă, chiar și dacă a existat 
vreo urmă de îndoială, ea a fost îndepărtată odată cu 
cererea în căsătorie. În aceste condiţii, ce om și-ar fi putut 
imagina ce urma să se întâmple? 


Tactici de strateg 

Strategia unei manipulatoare poate fi rezumată, într- 
o oarecare măsură, în felul următor: 

A fi precum un cameleon, pentru a vă seduce și a crea 
încredere. 

A fi un Calimero”, în ideea de a vă înduioșa și a vă 
determina ca, într-un final, să fiţi la picioarele ei. 

1. A vă face să vă simţiţi vinovat, pentru a crea 
dependenţă. 

2. A fi aidoma unui călău, al cărui scop este să vă 
terorizeze și să vă domine prin frică. 

Într-adevăr, după faza de seducţie, sau etapa 
cameleonică, ce a făcut posibilă stabilirea unei relaţii de 
complicitate, urmează faza Calimero, ce reușește să 
stârnească mila. De ce? Pentru a prelua diverse dorinţe, 
nevoi și capricii. La fel cum se întâmpla cu Calimero, și 
manipulatoarea a avut mereu de suferit și întotdeauna a 
fost „din cale-afară de nedrept”. Această mărturisire tristă 
și emoţionantă activează în orice bărbat latura aceea care 
se vrea salvatoare. Dar în realitate avem de-a face cu un 
Calimero-vampir: femeia se plânge ca să se hrănească (u 
energia dumneavoastră. Dat fiind că o manipulatoare nu 
este niciodată vinovată pentru nimic, întotdeauna alţii sunt 
blamaţi pentru tot ce (i) se întâmplă. A fost și cazul 
plângerilor ei legate de trecut, pe care tocmai vi le-a 
prezentat. De-acum, vă puteţi aștepta ca vina să vă 
aparţină pentru tot ce va urma. începând din acest 
moment, poate să-și pună în aplicare ultima parte din 
strategia sa: vă împinge din ce în ce mai violent spre 
loviturile ei care mai de care, alternând suspiciuni cu 
critici, schimbându-și dispoziţia în mod inexplicabil, făcând 
abuz de jigniri, umilinţe și alte intimidări, pentru ca în cele 
din urmă să vă domine. 

Când începe etapa de dominație propriu-zisă, ideea 
este aceea de a vă face să vă pierdeţi capacităţile psihice; 
pentru asta, este suficient ca ea să menţină cu atenţie și 


9 Personaj de desene animate, un puișor antropomorf ghinionist, negru printre frăţiorii 
lui galbeni. 


regularitate o stare de confuzie mentală. Când otrava este 
injectată în doze homeopatice, devii treptat incapabil să 
distingi între bine și rău, ba în plus îţi pierzi treptat liberul- 
arbitru. 

De asemenea, ar trebui să adăugăm că, în ciuda a 
ceea ce “s-ar putea crede, o persoană cu un anumit nivel 
intelectual este mai ușor de manipulat. într-adevăr, mulţi 
specialiști în manipulare cad de acord asupra faptului că 
oamenii deosebit de inteligenţi sunt adesea cei mai expuși 
tehnicilor de manipulare. Sunt oameni cu dorinţa de a 
înţelege și de a analiza în profunzime. lar dezechilibrul 
apare atunci când punctele subtile de divergență se 
conturează într-o ceaţă de contradicții permanente. Devine 
din ce în ce mai dificil să găsești logica acestor dinamici și, 
din moment ce oamenii în cauză obișnuiesc să-și pună 
întrebări legate de ei înșiși, neavând o minte diabolică, lor 
le poate fi de-a dreptul imposibil să se gândească la tactici 
machiavelice de o asemenea amploare. Tot făcând paralele 
între divergenţele respective (fără a deţine elemente 
stabile care să ajute la identificarea adevărului sau chiar a 
echilibrului), se naște o confuzie ce implică pierderea 
reperelor, la care se adaugă dependenţa emoţională, 
alcătuită treptat din toate aceste fragmente. Pe de altă 
parte, cineva care nu este foarte înzestrat mental va 
acţiona într-un mod mult mai divizat, scăpând de anumite 
tehnici ignorându-le sau nefiind defel sensibil la ele. 

Relaţii trucate 


Un ultim indiciu, care nu caracterizează neapărat 
manipulatoarele, dar care se găsește aproape invariabil la 
toate acestea, ar fi absenţa relaţiilor de prietenie. Un 
prieten este o persoană în care poţi avea încredere, care 
dă dovadă de transparenţă și este dispusă să ofere, dar și 
să accepte critici. Cu toate acestea, o persoană 
manipulatoare nu are de gând să aibă încrederea în 
cineva; ea este, în realitate, prea fragilă în interiorul ei 
pentru așa ceva; de fapt, apelând la minciuni, se prezintă 
fie pe o poziţie care să o pună într-o lumină bună, pentru a- 


și asigura astfel dominaţia, fie pe poziţia de victimă, pentru 
a atrage simpatie și a obţine tot felul de beneficii. Tot din 
lipsă de încredere nu le poate oferi celorlalţi decât ce ţine 
de suprafaţă. În ceea ce privește criticile, nu le acceptă: 
asta ar pune sub semnul întrebării poziţia ei; în consecinţă, 
tendinţa este de a nega orice parte din răspundere, 
indiferent de ceea ce se petrece. Chiar dacă pare să se 
prezinte ca o fiinţă foarte plăcută și amabilă, se va observa 
că nu are prieteni sau, poate, are unul singur; de multe ori, 
veţi constata că acesta fie are rolul de a o pune pe ea în 
valoare, fie cel de complice, ba chiar poate reprezenta un 
fel de ţap ispăşitor pentru ea, fiind(a încă îşi poate 
exercita dominaţia asupra lui. 

Celelalte relaţii pe care le are sunt, mai presus de 
orice, folositoare: trebuie să-i servească scopurilor și să o 
ajute în a-și apăra cauza, dacă este necesar. Le lasă în 
urmă fără remușcări sau vreun regret de genul acesta, de 
îndată ce relaţiile respective nu-i mai servesc sau interesul 
ei începe să se îndrepte în altă direcţie. Ca atare, sub nicio 
formă nu vă puteţi baza pe ea, cu toate că manipulatoarea 
are grijă să se prezinte mereu în lumina potrivită și să 
denigreze corespunzător relaţia de-acum lăsată în urmă - 
„El/Ea a fost prea nu știu cum sau deloc cine știe ce” Totul 
la ea funcţionează pe baza unor alianţe efemere și trucate. 

Mărturie 

„Ar fi trebuit să intru în alertă încă de la debutul 
relaţiei mele. Când venea în regiunea Parisului pentru 
traininguri, stătea la un prieten. Am înţeles atunci că, sub 
pretextul prieteniei, se folosea de aspectul pragmatic al 
acelei relaţii ca să facă economie la costurile unei camere 
de hotel. Prietenul respectiv părea a fi un băiat de treabă, 
bun și destul de timid, îndrăgostit de ea până peste cap. 
Prada mult visată! îi făcuse rezervare pentru o călătorie în 
Thailanda, se ocupase de toate formalităţile și plătise 
integral vacanţa. Cam în acea perioadă am început să mă 
văd cu ea. Mi-a vorbit despre acea călătorie, de care 
celălalt se ocupase luni la rând și faţă de care ea afișase o 
tăcere ambiguă, lăsându-l în felul acesta să se frământe și 


să continue să spere. După care a rupt orice legătură cu 
bărbatul respectiv de pe o zi pe alta. Iar din acel moment, 
de câte ori trebuia să meargă la traininguri, venea și 
stătea la mine. Mi-a spus într-o dimineaţă, cu o nepăsare 
totală: 

— Azi pleacă în Thailanda, dacă stau să mă 
gândesc... 

— Nu i-ai spus că n-ai să-l însoţești? 

— Nu. 

— Dar ziceai că a plătit deja biletele, hotelul și toate 
celelalte. Nu va mai avea cum să-și recupereze banii! 

— Va pleca de unul singur sau poate însoţit de 
altcineva. 

— Din câte mi-ai povestit despre el, m-aș mira să fie 
așa! Ai fi putut totuși să-l pui la curent! 

— Mă rog, n-ar trebui să fie atât de naiv! 

lar discuţia “s-a încheiat aici. Cred că nu l-a mai 
văzut și nici sunat vreodată, nimic de genul acesta. 
„Gazda” de altă dată nu o mai interesa. De-acum înainte, 
eu urma să fiu cel folosit, chiar dacă nu aveam să-mi dau 
încă seama. Pe parcursul nopţilor fierbinţi și pline de 
tandreţuri pe care le-am trăit împreună, a avut grijă să se 
intereseze îndeaproape de contul meu din bancă, deși 
susţinea sus și tare că nu e materialistă. Dar angajatul 
băncii, cel care se ocupa de conturile mele, nu a fost de 
aceeași părere... 

Manipulatoarele pot afișa un număr mare de prieteni, 
toţi reprezentând doar legături menite să le ajute în 
atingerea scopurilor urmărite. Este posibil ca acest lucru 
să se întâmple fie și numai pentru a fi bine văzute, pentru 
a-și arăta amploarea influenţei lor, pentru a părea niște 
persoane „în vogă”. Însă, în orice caz, ideea este aceea de 
a-și deservi cât mai bine propriile interese. Iar mărturia de 
mai sus ilustrează cu ușurință această realitate. O mulţime 
de manipulatoare suferă de angoasa abandonului, pe care 
o maschează și o combat cu mai multă sau mai puţină 
abilitate. Cu excepţia câtorva cazuri  rarisime, 
manipulatoarele sunt persoane singure, dar nu singuratice 


prin natura lor, genul de persoane dispuse să se complacă 
într-o distanţare frecventă și voluntară faţă de semenii lor, 
pentru că-și sunt autosuficiente, ci persoane realmente 
singure, care se simt singure. Nu recunosc că exact ele 
sunt cele care creează această singurătate, întrucât nu 
sunt niciodată autentice. însă dacă sunt înconjurate de alte 
persoane, atunci relaţiile lor se caracterizează prin 
superficialitate, artificialitate, lipsă de sinceritate și de 
satisfacţii, întrucât nu au la bază decât diverse interese. 
De altfel, rupturile brutale, fără preaviz sau explicaţii 
suplimentare, nu le provoacă nicio mustrare de conștiință. 
Aceste femei adoră să susţină o etică, să revendice valori 
morale și să le solicite celorlalţi un comportament 
socialmente acceptabil, însă se comportă de parcă pe ele, 
în sine, nu le privesc lucrurile acestea. Nu manifestă nicio 
jenă în a încălca exigenţele pe care le impun. In felul 
acesta, le transmit celorlalţi un anumit gen de imagine, 
mai degrabă pozitivă, însă doar pentru o vreme, deoarece 
este în întregime eronată. Prin urmare, încă de la bun 
început, relaţiile unor astfel de femei sunt false și pline de 
minciuni. 

Constante de care trebuie să ţinem cont / 

Am văzut până acum trei stereotipuri. Nu sunt 
singurele, însă acoperă o gamă largă. lată în cele ce 
urmează unele caracteristici marcante, pe care le putem 
întâlni la oamenii manipulatori, dar care, în anumite 
cazuri, le sunt mai specifice femeilor manipulatoare. 

Folosirea violentei 

I 

Violenţa fizică nu lipsește, dar este prezentă într-o 
proporție mult mai mică decât atunci când femeia este 
victima. Astfel, Nota nr. 34 din luna martie a anului 2019 
emisă de ONDRO (Observatorul Naţional pentru 
Delincvenţă și Răspundere Penală) afirmă că „în 2017, 
majoritatea victimelor violenței în cadrul cuplului sunt 
femei (88%)”. 

Cu toate acestea, un articol apărut în Le Monde pe 
10 aprilie 2015 afirma că nu sunt chiar pe-atât de puține 


cazurile de bărbaţi bătuţi sau abuzaţi pe cât “s-ar putea 
crede. Folosind alte cifre publicate de ONDRO, articolul 
explica faptul că, în 2012 și 2013,149.000 de bărbaţi au 
fost victime ale violenţei chiar în cadrul mariajelor lor. 
Această cifră ar trebui cu siguranţă să crească, deoarece 
vorbim aici strict despre cazuri de violenţă cunoscute, 
denunţate de o terță parte sau declarate chiar de victime. 
Artico-lul adăuga: „Un calcul rapid al victimelor violenţei 
domestice arată că, prin urmare, bărbaţii reprezintă 27% 
din totalitatea cazurilor de violenţă domestică și 17% din 
cazurile mortale”. Formula, din păcate deja consacrată - 
„La fiecare 3 zile, o femeie moare în urma loviturilor 
soţului ei” - îşi poate găsi echivalentul și referitor la 
celălalt sex: „La fiecare 14,5 zile, un bărbat moare în urma 
loviturilor partenerei sale”. în consecinţă, acestea nu sunt 
doar povești sau coincidenţe, ca să nu mai vorbim de 
(pentru că nu există statistici cu privire la această situaţie 
anume) bărbaţii epuizați și șubreziţi după ani de abuz, 
care ajung să se sinucidă. 

Este o problemă despre care se vorbește rareori și 
despre care există în continuare prea puţine informaţii. Ce 
se știe este că, în Franţa, în 2008, undeva la 110.000 de 
bărbaţii au fost victime ale violenţei conjugale (fizice și 
psihologice), iar 27 de bărbaţi chiar au murit în urma 
loviturilor primite de la partenerele sau partenerii lor de 
viaţă. Acest număr a crescut la 31 în 2016. După cum 
putem vedea, cifrele sunt mult mai mici decât în cazul 
femeilor victime ale violenţei domestice, însă fenomenul nu 
poate fi totuși ignorat. Mai ales că există probabil foarte 
mulţi bărbaţi pe care situaţia aceasta îi privește în mod 
direct deoarece, din nou, conform datelor ONDRO, doar 
5% dintre bărbaţii abuzaţi au curajul să depună o 
plângere. 

Deoarece diferența statistică vizând actele de 
violenţă de tipul „bărbaţi împotriva femeilor” și „femei 
împotriva bărbaţilor” este evidentă, a doua categorie este 
minimalizată sau ignorată, în plus, deși vorbim adesea 
despre „femei bătute”, expresia „bărbaţi bătuţi” este mai 


puţin frecventă și provoacă o neînțelegere a situaţiei reale, 
atunci când nu este batjocorită sau supusă sarcasmului. 

O anchetă socială efectuată în 2014, în Canada, și ale 
cărei rezultate au fost făcute publice de cei de la 
Statistique Canada! a arătat că bărbaţii sunt la fel de 
pasibili să fie victime ale violenţei domestice ca și femeile. 
Dar gradul de periculozitate diferă. Femeile rămân de 
două ori mai susceptibile de a suferi forme grave de 
violenţă (34% faţă de 16% în cazul bărbaţilor) și “s-au 
confruntat cu situaţii extreme: au fost agresate sexual, dar 
și bătute, strangulate, arse, aruncate pe fereastră sau 
amenințate cu o armă de foc sau un cuţit. 

Pe de altă parte, bărbaţii par să fie de 3,5 ori mai 
pasibili (35% faţă de 10%) să fie supuși unor atacuri fizice 
mai puţin severe: șuturi, lovituri, mușcături și ameninţări 
de agresiune, cu sau fără armă. Dar se întâmplă ca 
loviturile, chiar și rănile, să fie majore prin folosirea unui 
obiect contondent sau a orice altceva la îndemână 
(scrumieră, sticlă, telefon et(.), scopul direct fiind acela de 
a lovi victima sau, foarte des, de a arunca un lucru în 
direcţia acesteia pentru a o răni. 

Diferenţa dintre sexe face ca violenţa să fie 
exercitată în principal din punct de vedere psihic de către 
o manipulatoare. O lovitură fizică, directă este mai rară, în 
general preferând să arunce cu obiecte. Rareori comite 
omucidere, ci mai degrabă împinge la sinucidere. Pe de 
altă parte, folosește în mare măsură șantajul ca mijloc de 
dominație permanentă. Pentru a sechestra un bărbat, nu 
trebuie să-l închizi într-o cameră: presiunea psihologică 
sau ameninţarea cu scandalul sunt suficiente. închisoarea 
mentală este la fel de eficientă, dacă nu chiar mai 
eficientă: într-un fel, bărbatul îşi creează propriile gratii și, 
prin urmare, femeia îşi poate pleda nevinovăția. De altfel, 
aceasta din urmă știe foarte bine că diferenţele statistice, 
precum şi prejudecățile ori convingerile colective 


10 Statistique Canada (căreia i se mai spune și „StatCan"): agenție a guvernului federal 
canadian care se ocupă de colectarea și alcătuirea de statistici referitoare la Canada și 
locuitorii ei. 


acţionează în favoarea ei. Astfel, se întâmplă și ca o femeie 
să-și lovească partenerul numai pentru ca acesta să se 
opună într-un fel sau altul, să riposteze. Este suficient ca 
acesta să se apere câtuși de puţin sau să încerce să o 
stăpânească pentru a evita loviturile, că ea câştigă: o 
vânătaie cât de mică, un țipăt ori o zgârietură îi permit să 
alerteze anturajul, ba chiar și să facă o plângere. 
Acţionând într-o direcţie cu care societatea este 
familiarizată și, deci, prezentându-se ca fiind o victimă 
lovită de soţ, toată lumea îi dă crezare, evident. La fel, este 
și o chestie subtilă: ca în cazul unui bărbat care a rămas cu 
gura căscată văzând că soţia sa prezenta, într-o dimineaţă, 
mai multe vânătăi pe picioare și pe braţe (însă niciuna în 
zona feţei). Norocul lui a fost că “s-a văzut cu un amic 
avocat chiar în ziua respectivă, iar acesta l-a pus în gardă: 
se mai întâmplă ca unele femei să se lovească dinadins 
singure, după care să meargă la un medic care să facă o 
constatare a acestei evidențe și, ulterior, să depună 
numaidecât plângere la poliţie. Alertat, bărbatul în cauză a 
mers repede la o secţie de poliţie pentru a dezamorsa 
pericolul și și-a informat și soţia în această privinţă, care 
nu a mai avut niciodată nicio vânătaie. Problema este că 
acest caz, oricât de machiavelic ar părea, din păcate nu 
este o situaţie izolată. 

Ceea ce trebuie luat în considerare este experienţa 
bărbatului aflat într-o astfel de situaţie, viaţa sa, ce simte 
în plan intim în calitate de victimă. În realitate, pe lângă 
emoţii legate de frică, bărbatul în discuţie are mari semne 
de întrebare în legătură cu ce ar fi trebuit să facă sau în 
legătură cu ce nu a reușit să facă, ceea ce atrage după 
sineândoieli dureroase privind rușinea și culpabilitatea. 
Pentru un bărbat, însuși mecanismul violenţei este 
distructiv; rareori se întâmplă ca problema să poată fi pusă 
strict pe seama forţei fizice. Senzaţia de a fi captiv și 
folosit asemenea unui obiect, de a te afla la mila și 
bunăvoința celuilalt, depinzând de capriciile sale nu poate 
fi decât devastatoare, cu atât mai mult cu cât individul 
afectat nu mai crede în niciun ajutor din exterior și nici 


măcar în înţelegere din partea celorlalţi. Greutatea 
prejudecăţilor este acaparatoare atunci când pare ca și 
cum sexul tare și dominator nu ajunge să-și asume statutul 
său în societate, fapt care nu face decât să întărească 
senzaţia de a fi „mediocru”, „jalnic”, „niciodată la 
înălţime”. Repetarea acestor scenarii și insulte facilitează 
transformarea senzaţiei respective într-o reală convingere 
- „Cw siguranţă are dreptate, sunt o nulitate“. Acesta este 
și principalul scop pentru care se folosește arma 
psihologică. 

Un set de atitudini 

Așa cum am mai spus, există un anumit număr de 
atitudini destinate manipulării, comune atât bărbaţilor, cât 
și femeilor, numai că unele se întâlnesc mai degrabă în 
rândul femeilor. iată-le în continuare și pe cele mai 
frecvente, care se intersectează unele cu altele. 

Sentimente difuze sau absente. Acestea reprezintă o 
constantă a femeilor manipulatoare: lipsa de maturitate 
afectivă. De parcă ar fi rămas blocate undeva într-un 
stadiu infantil și nu ar fi evoluat. Așa se explică și lipsa 
empatiei la o femeie manipulatoare. întâlnim la ea un 
refuz, aproape o imposibilitate de a înţelege ceea ce simte 
partenerul ei. Impresia pe care o lasă este că ar cobori o 
cortină de fier atunci când acesta lasă să transpară trăiri 
cum ar fi tristeţea ori suferinţa. Lucrurile sunt încă și mai 
evidente în cazul empatiei cognitive: ea are în orice caz 
dreptate, iar celălalt oricum greșește. Simplu, nu? Orice 
tentativă de a discuta confruntând puncte de vedere 
diferite este, de departe, zadarnică. 

Toate acestea nu sunt incompatibile cu 
comportamentele  intelectualei altruiste despre care 
vorbeam mai devreme, și nici cu ale celorlalte: aceasta 
este perfect capabilă să ţină discursuri cât se poate de 
coerente și să se angajeze în acţiuni umanitare sau de 
binefacere. Dar este doar de faţadă, întrucât lucrul acesta 
o pune în valoare în ochii proprii și ai celorlalţi; atâta doar 
că, atunci când este alături de partenerul ei, se schimbă 
brusc datele problemei. Nici urmă de altruism sau de 


empatie faţă de ceea ce ea consideră ca fiind 
nesemnificativ sau nedemn de atenţia ori de interesul ei. 
Sensul alterităţii nu există decât dacă se poate câştiga 
ceva de pe urma lui; femeia aceasta nu este niciodată 
dezinteresată. 

Mărturie 

„Mă întorc acasă într-o seară și îmi salut iubita, după 
care încep să deschid corespondenţa. Sunt anunţat într-o 
scrisoare de decesul unui prieten drag. Vestea mă ia pe 
nepregătite și mă tulbură profund, astfel că izbucnesc în 
lacrimi. Privirea mi se intersectează cu cea aspră și rece a 
iubitei, așa că îi explic ce “s-a întâmplat. Nicio reacţie, 
niciun cuvânt, doar acea privire  răutăcioasă și 
dispreţuitoare, pe care nu am să o uit niciodată. îmi șterg 
iute lacrimile. Ea se ridică și mă întreabă: «La ce 
restaurant mergem în seara asta?» Nici în seara aceea și 
în niciuna din serile următoare, nu am schimbat vreo vorbă 
legată de moartea prietenului meu”. 

Practic toţi bărbaţii amintesc de această atitudine 
plină de indiferenţă, dar mai ales de privirea neliniștitoare 
și glacială, în care se amestecă în mod ciudat disprețul și 
sfidarea. Toate aceste aspecte nu fac decât să sublinieze 
violenţa mocnită care emană din fiinţa unei manipulatoare, 
chiar și atunci când apropiații lor întâmpină în mod direct 
problemele intime și dureroase. Dacă relaţia de dominație 
este puternică, unii bărbaţi ajung să-și reproșeze faptul că 
sunt prea sensibili sau că greșesc atunci când îşi arată 
emoţiile. Tristeţii lor i se adaugă vinovăția sau poate un 
sentiment de jenă. 

Manipulatoarele par incapabile (iar uneori chiar sunt 
astfel) să înţeleagă emoţiile și sentimentele altora. Chiar și 
atunci când este vorba despre emoţii puternice și 
profunde, precum dragostea, prietenia sau recunoștinţa. 
Mulţi știu că, acţionând în felul acesta, femeile respective 
fac rău și provoacă răni adânci. Celălalt nu contează. În 
cuplu, nu există ideea de bucurii, pe care să le 
împărtășească partenerii între ei. Dacă o manipulatoare se 
arată, la un moment dat, bucuroasă, o face pentru că a 


obţinut un beneficiu: este fericită pentru ea, nu pentru 
celălalt. Bucuria ei, însă, este adesea de scurtă durată și 
întotdeauna egocentrică. Uneori chiar arată urât, fiind(a- 
se manifestă printr-un râs strident și sarcastic. li este 
complet străin să spună chestii de genul: „Minunat, vom 
sărbători împreună!” când, de exemplu, partenerul ei 
tocmai a avut o reușită. Emoţiile pe care le cunoaşte cel 
mai bine și care o încearcă cel mai frecvent sunt toate 
negative: furie, dispreţ, ură, invidie, gelozie sau plăcere că 
a învins pe cineva. 

FEgocentrism și egoism. Concentrând totul asupra 
propriei persoane, manipulatoarea navighează în mod 
constant între egocentrism și egoism. Chiar dacă ambele 
noţiuni au aceeași rădăcină, latinescul ego (care înseamnă 
„eu”), există o diferenţă între cele două. 

O persoană egocentrică se preocupă cu precădere de 
ea însăși, se consideră mai bună decât ceilalţi şi se crede 
un fel de buric al pământului (ego - „eu” și centrum - 
„centru”). Pornind de la această focalizare pe propria 
persoană, îi vine foarte ușor să-i desconsidere pe toţi 
ceilalţi, mai ales că socotește că părerea ei este cea mai 
importantă, metoda ei de a face lucrurile cea mai bună și 
tot așa. Raportează întotdeauna totul (situaţii, remarci, 
probleme) la ea, pentru că vârsta ei afectivă și emoţională 
este cea a unui copilaș: lumea trebuie să graviteze în jurul 
ei și în jurul dorințelor ei absolut obligatorii. Dacă totuși 
mai ascultă ori se întâmplă să acorde atenţie problemelor 
celorlalţi, o face numai și numai pentru a le putea compara 
cu ale sale și a începe să vorbească despre ele. De fapt, ei 
nici nu-i place cum este cu adevărat, ci cum pare (și mai 
ales vrea să pară) în faţa celorlalţi. De aceea acaparează 
orice discuţie și se simte îndreptăţită să împartă cu 
ușurință sfaturi încolo și-n(”oace, deși nimeni nu i-o cere. 

Persoana egoistă este centrată pe propriul său profit 
și pe propriile interese, pe care le va poziţiona ca fiind 
prioritare, în detrimentul intereselor celorlalţi, dând 
deoparte sau ignorând în mod deliberat toate celelalte 
dorinţe ale celor din jur. Se instaurează în felul acesta 


domnia lui „Eu înainte de toate”, care presupune zero griji 
faţă de ceilalţi și al cărei singur scop este acela de a căuta 
exclusiv propria plăcere, chiar dacă lucrul acesta îi 
nemulţumește pe alţii. Prin urmare, este chiar opusul 
empatiei. însă o manipulatoare egoistă poate părea 
altruistă. De fapt, este genul de femeia care, ocazional, 
mai și oferă câte ceva, aspect care contribuie la crearea 
iluziei de generozitate din partea sa. Şi este doar o iluzie, 
pentru că nu este niciodată gratuită și generează o 
dependenţă, în sensul că îl face pe celălalt să se simtă 
îndatorat. De exemplu, dacă dă cuiva 20 de lei, o face 
pentru ca, mai târziu, să ceară 100. Pentru ca 
dumneavoastră să simţiţi tot timpul că îi datoraţi ceva, i se 
va părea potrivită orice ocazie pentru a vă aminti de 
„cadoul” pe care vi l-a făcut, până o să vi se întipărească 
bine în minte. 

Cu doar o treaptă mai sus, persoana egoistă devine 
totodată și o persoană narcisică, care investește multă 
energie pentru a oferi lumii o anumită imagine despre ea; 
tot ceea ce face sau spune trebuie să deservească acest 
scop. Cu toate acestea, nevoia de recunoaştere nu poate fi 
satisfăcută, întrucât imaginea construită pentru alţii nu 
este autentică, ci e doar o frumoasă imagine contrafăcută, 
nu fidelă realităţii. Lucrul acesta denotă multă fragilitate, 
de unde și nevoia de a purta o mască pentru a se proteja; 
iar extrema ei susceptibilitate întărește această afirmaţie, 
chiar dacă  manipulatoarea o camuflează numind-o 
„sensibilitate”. 

Persoana narcisică se focusează doar pe ea și 
niciodată pe ceilalţi, dorindu-și ca ea să fie întotdeauna în 
centrul atenţiei (tuturor). Printre altele, masca falsei 
perfecţiuni pe care o afișează este un scut ce îi ascunde 
adevărata natură. În definitiv, ea îi împiedică pe oameni să- 
i ofere ceea ce și-ar dori cu adevărat să primească de la ei. 
Aceasta ar fi marea problemă pe care o implică 
narcisismul: ce îşi dorește, de fapt, o persoană narcisică 
este ca toţi ceilalţi să redea, asemenea unei oglinzi, 
imaginea pe care o are despre ea însăși. însă din cauza 


jocului pe care îl face, oglinda deformează, iar imaginea 
rezultată este una deformată. Prin urmare, femeia 
manipulatoare le reproșează celorlalţi rezultatul. Simplul 
fapt de a le reproşa celorlalţi diverse lucruri care pe ea o 
nemulţumesc înseamnă, în ochii ei, că toţi aceștia sunt mai 
puţin buni decât ea, ceea ce automat înseamnă că ea este 
mai presus decât ei. Şi astfel se justifică de ce alege să 
rămână în închisoarea ei narcisică. La fel, explică și de ce 
această femeie refuză să se lase contestată în vreun fel și 
nu-și asumă nicio responsabilitate, dar și alte consecinţe 
inevitabile, cum ar fi, de exemplu, devalorizarea și 
învinovăţirea altora. Este un cerc vicios ce se 
autoalimentează în permanenţă. 

În cadrul unei cronici din data de 26 martie 2019, pe 
un post public de radio, France Inter, psihiatrul și 
psihoterapeutul Christophe Andre rezuma toate acestea în 
felul următor: „Egocentrismul, această tendinţă de a se 
plasa dinadins în centrul tuturor raţionamentelor și 
discuţiilor, ţinând cont de interesele proprii înainte de 
interesele tuturor celorlalţi. Mereu deasupra celorlalţi sau 
cu un pas înaintea lor, cam așa se prezintă egoismul, iar 
mottoul său este: «După mine, potopul» - odată satisfăcute 
nevoile personale, prea puţin mai contează ce se întâmplă 
cu ceilalţi. Nu în ultimul rând, există și narcisismul: un 
egoism exacerbat, o supraestimare a valorii personale 
(aşadar un «complex de superioritate») care vine la pachet 
cu disprețul manifestat faţă de ceilalţi și arogarea unor 
drepturi pe baza acestui lucru. [...] în narcisism, există o 
combinaţie de egoism, sentiment de superioritate și o 
amoralitate relativă”. 

Egocentric sau egoist? Manipulatoarea le combină în 
interiorul ei pe amândouă. Dacă doriţi, este cam la fel cum 
sugerează și titlul unei mai vechi piese cântate de Billie 
Holiday, Me, Myself and I. Altfel spus, femeia 
manipulatoare se mai poate numi și egoistă egocentrică. 
De aceea are aproape de fiecare dată dreptate, deoarece 
nu-și recunoaşte niciodată greșelile și nu pune la îndoială 
nicio alegere din cele pe care le face, niciun cuvânt din 


cele pe care le spune. Dacă totuși acest lucru se întâmplă 
vreodată, se petrece foarte rapid și numai sub forma unei 
strategii, pentru a produce schimbarea pe care şi-o 
dorește. In restul timpului, interesul său predomină, 
pentru că este singurul care contează, iar de aici izvorăște 
și ușurința cu care critică, acuză, distruge, inversează 
responsabilităţile și totodată reușește, în paralel, să se 
pună în valoare și să se afirme ca fiind o persoană 
înzestrată cu calităţi (morale, intelectuale, spirituale et[.). 
Partenerul este întotdeauna singurul responsabil pentru o 
problemă, unicul vinovat de comiterea  greșelilor. 
Indiferentă în faţa suferințelor lui, este posibil să o încerce 
chiar și o oarecare satisfacţie, îşi măsoară puterea în 
funcţie de capacitatea de a provoca suferinţă. Este genul 
de persoană care se consideră mai bună doar pentru că a 
reușit să-i umilească pe alţii. 

Unilateralitatea. Componentă care merge mână în 
mână cu cele anterioare și le urmează îndeaproape. Constă 
în a propune un mod de operare totalmente asimetric, în 
care predomină o singură modalitate de a face lucrurile: 
poate fi vorba despre ghidarea firului discuţiei, decorarea 
apartamentului, stabilirea datelor pentru concedii, a orei 
de culcare, alegerea hainelor, a mâncării, orice: toate sunt 
impuse. Poate fi vorba despre o modalitate voioasă și 
victorioasă: „Lasă-mă pe mine să aleg, știu ce e bine!” Iar 
dacă vă lasă să alegeţi (căci se poate ajunge acolo), atunci 
mare atenţie! Cu siguranţă veţi face ceva greșit. Dacă vă 
supăraţi, crezând că nu este decât o „întâmplare”, aflaţi că 
acel „ceva” va lua brusc o amploare semnificativă, pe care 
nu aţi fi suspectat-o niciodată. Printr-o bizară relaţie 
cauză-efect, împinsă la paroxism, descoperiţi cu teamă sau 
uimire că vă reproșează că nu faceţi decât cum vă taie 
capul, că mereu urmăriţi să aveţi dreptate, că nu ţineţi 
cont de nimeni altcineva și că sunteţi de un egoism cum 
rareori “s-a mai văzut! într-un cuvânt, sunteţi acuzat de 
toate defectele pe care ea le-a scos la iveală în numeroase 
rânduri. Dacă, pe de altă parte, sunteţi tulburat de această 
avalanșă de reproșuri și nu mai aveţi nicio iniţiativă, puteţi 


fi acuzat că sunteţi pasiv, apatic, că nu vă interesează sau 
că nu sunteţi un bărbat adevărat. La alegere. Şi paf, apare 
o nouă constrângere dublă! Şi devine imposibil să cântăriţi 
corect situaţia. Singurul lucru evident este unilateralitatea. 
în cazul unei manipulatoare, trebuie să acceptaţi să vă 
supuneţi cu docilitate ordinelor ei și să daţi uitării faptul 
că, uneori, este necesară și o consimţire. Așa stau 
lucrurile, și nu altfel. Cele două mărturii de mai jos o 
ilustrează perfect. 

Mărturie 

„Când mergem la restaurant, toată treaba durează 
ore-n șir. Şi se desfășoară întotdeauna după același 
scenariu: mergem mai întâi la restaurantul ales de mine, 
dar în funcţie de gusturile ei. Se uită pe meniu, se 
îmbufnează și zice: «Hai mai bine să vedem și alte 
restaurante!» Şi se face nevăzută. La fel se întâmplă în 
faţa fiecărui restaurant! După care, la urmă de tot, 
revenim aproape întotdeauna la primul restaurant. Toată 
vânzoleala aceasta poate dura până la 30 de minute, 
uneori chiar mai mult. Câteodată se trezește să spună că 
ea l-a găsit, iar atunci nu e deloc în interesul meu să 
obiectez în vreun fel, pentru că ne-am certa cu siguranţă, 
iar asta în plină stradă. Pentru a evita veșnica plimbare 
stupidă, am făcut greșeala de a alege un local într-un 
cartier unde nu mai erau și altele. Am reușit totuși să 
intrăm, darea a refuzat să recunoască faptul că 
restaurantul era excelent și a tot făcut mutre în timpul 
mesei. în plus, a avut grijă să nu rateze cele mai scumpe 
feluri de mâncare, de la antreuri și până la desert, de 
parcă ar fi vrut să mă pedepsească în felul acesta”. 

„Partenera mea adoră lenjeria intimă. Intrăm într-un 
magazin, dă iama-n tot ce se găsește acolo, probează fel de 
fel de piese de lenjerie și nu cumpărăm nimic, după care 
intrăm în altul și o luăm de la capăt. Dedicăm multe după- 
amiezi de sâmbătă acestei... activităţi. lar eu, unul, îi 
servesc drept umeraș pentru toate hainele pe care le 
probează. Odată, am rămas afară, să fumez liniștit, la 
soare. Ea a ieșit după un interval destul de lung, c-o falcă-n 


cer și una-n pământ, zbierând așa de tare, încât toţi 
trecătorii se uitau lung la noi. Ne-am întors acasă, 's-a 
închis în cameră și nu a mai rostit niciun cuvânt până a 
doua zi dimineaţă. Altă dată, eu am fost cel care “s-a oprit 
în faţa unei vitrine în care erau expuse tot felul de machete 
de corăbii și ambarcaţiuni, absolut splendide. A rămas în 
urmă cu vreo zece metri și, în mai puţin de două minute, a 
început: «Hai odată, mai pierzi mult timp cu bazaconiile 
tale? De parcă n-am avea nimic mai bun de făcut!» Ce era 
să fac? Am urmat-o și am ajuns din nou într-un magazin cu 
lenjerie de corp pentru femei...” 

Unilateralitatea, alimentată de  egocentrism, se 
caracterizează și printr-o vampirizare a conversaţiilor: 
totul gravitează în jurul ei, a gusturilor sale, a vieţii sale. 
Ca într-o dezbatere dificilă, timpul alocat discursului 
dumneavoastră este redus la doar câteva cuvinte, iar dacă 
se întâmplă să vă folosiţi de respectivul interval, atunci 
mai mult ca sigur că nu veţi fi ascultat cu atenţie sau, 
imediat ce terminaţi ce aveţi de spus, veţi fi desfiinţat, iar 
uneori și una și alta; ceea ce vă lasă dubla impresie că nu 
numai că sunteţi ascultat, dar mai sunteţi și cantitate 
neglijabilă. 

Cuvântul care înnebunește. Cuvântul poate să se 
transforme într-o armă redutabilă. Am văzut că se 
întâmplă lucrul acesta când apelează la critici, denigrări, 
glume proaste și insulte, dar mai ales în cazul dublei 
constrângeri, una dintre cele mai dezagreabile arme. Mai 
există și alte tactici, adesea foarte simple, dar care se 
împletesc între ele până ce produc o confuzie totală. Iată 
în cele ce urmează și o panoramă rapidă: 

— Manipularea faptelor: indiferent ce se întâmplă, 
adevărul este atât de denaturat de către o manipulatoare 
și într-o manieră atât de categorică, încât ajungeţi să vă 
îndoiţi de propriile percepții. Unele fapte sunt exagerate, 
altele sunt omise sau negate, în timp ce unele sunt 
generalizate în exces, astfel încât totul să fie prezentat 
într-o lumină favorabilă ei (și neapărat în defavoarea 
dumneavoastră). Se jură pe integritatea sa și scoate în faţă 


așa-numita ei onestitate intelectuală, pentru a-i servi drept 
paravan atunci când falsifică realitatea. Chiar şi atunci 
când vorbeşte des 

pre ceea ce “s-a întâmplat, cu mult timp în urmă 
chiar, ajustează mult faptele în favoarea sa (evenimentele 
sau cronologia). 

— Manipularea discursului: consecinţă directă a 
unilateralităţii, este singura care posedă adevărul. Dacă nu 
îi împărtășiţi punctul de vedere și este evident că a comis o 
eroare, una dintre cele mai eficiente tactici ale sale este 
fuga (însemnând tăcerea), dublată de un contraatac, în 
care vă devalorizează prin fraze de genul: „În orice caz, cu 
tine nu se poate discuta”. Dintr-odată, în loc să discutaţi în 
continuare subiectul asupra căruia nu aţi căzut de acord, 
ea vorbește acum despre dumneavoastră (este o a doua 
fugă) și despre modul în care obișnuiți să vă susţineţi 
opiniile, chiar dacă mai mult ca sigur nu e totalmente 
negativ (acesta este contraatacul). Şi să vreţi să reveniţi la 
subiectul iniţial, se va dovedi inutil, căci se va concentra 
pe stilul dumneavoastră de a comunica, monopolizând 
orice discuţie și înserând remarci denigratoare. 

— Invențiile: această tactică constă în a vă face să 
credeţi că aţi 

spus ceva ce nu aţi spus. Dacă îndrăzniţi să-i 
contestaţi cuvintele, veţi avea dreptul la două tipuri de 
răspunsuri esenţiale. Primul va pune la îndoială felul în 
care vă amintiţi lucrurile: „Ascultă, mai bine spune de la 
bun început că nu-ţi mai amintești, ar fi mai onorabil. Eu 
nu inventez nimic, știu foarte sigur că asta ai spus”. 

Al doilea constă în reinterpretarea cuvintelor 
dumneavoastră: „Nu, nu mă abat deloc de la context, exact 
asta ai vrut să spui. Ai curajul să-ţi asumi ceea ce spui, 
chiar dacă este jenant pentru tine” (acel „jenant” se poate 
înlocui, la alegere, cu „stupid”, „fals”, „ridicol” et[.). 
Pentru ca acesta să funcţioneze bine, manipulatoarea mai 
include două ingrediente: o afirmaţie fără echivoc, care nu 


suferă nici cea mai mică contestare (limbajul nonverbal 
este puternic în acest punct), urmat îndeaproape de o 
oarecare devalorizare, cum se întâmplă în exemplele date. 
Este clar că toate vorbele pe care vi le „pune în gură” sunt 
în interesul ei, în mod direct sau nu, și niciodată într-al 
dumneavoastră. 

— Negarea reprezintă procesul invers. Constă în a 
face inexistent ceea ce pare a fi evident. Nu 's-a spus, nu 
“s-a văzut, nu 's-a făcut, nu 's-a înţeles: „Ţi-ai închipuit 
doar, eu nu am spus-o niciodată!”, „Nu-i adevărat, nu am 
vorbit niciodată despre asta, n-am idee despre ce vorbeşti” 
Este o problemă elementară, la mintea cocoșului, pentru 
că este suficient ca ea să nege realitatea, dar este totodată 
și extrem de derutant, întrucât vă vedeţi obligat să vă 
justificaţi, să clarificaţi, să demonstraţi, iar toate acestea 
vă fac să cădeţi în derizoriu, deoarece sfârșiţi prin a vă 
îndoi de propriile capacităţi mentale. Faţă în faţă cu 
negarea, parcurgem diverse etape: uluire, frustrare, furie, 
îndoială și, pentru a pune capac, apere în mod inevitabil și 
vinovăția. Adevărul este luat în derâdere, iar 
manipulatoarea nu are nicio reţinere în a răsturna 
realitatea, având simultan grijă să vă descalifice cum poate 
mai bine: „Inventezi în toată regula, chiar ai o problemă cu 
memoria” sau, mai simplu „E cât se poate de clar, ai 
început să fabulezi!” Acesta este modul prin care confuzia 
creată capătă asemenea proporţii, încât persoana vizată îşi 
pierde încrederea în sine, dar și în propria memorie sau 
percepţie. De asemenea, se poate ca manipulatoarea să 
mizeze pe ignoranţa celuilalt sau pe proasta memorie a 
acestuia. Poate face astfel pe neștiutoarea într-un mod 
„blând”: „Nu, nu-mi amintesc nimic despre asta”. Genul 
acesta de răspuns este aproape mereu urmat de o 
autojustificare, de genul: „Poate că nu e adevărat, eu chiar 
știu ce spun (sau fac)”. Apoi vine clasica inversiune, 
necesară pentru preluarea puterii: „Ai înţeles greșit” (și 
nu: „Eu nu m-am făcut înţeleasă”). În cele din urmă, tot 
dumneavoastră sunteţi cel defect. 

Mai vicios, negarea se poate concentra pe emoţiile 


resimtite: „Nu te mai da rănit, ești doar ofensat”, „Nu ești 
supărat, îţi place doar să te dai în spectacol”, „Nu ești 
furios, ci doar capricios ca un copil”. Negarea 
sentimentelor pe care le resimţiţi în interior și dorinţa de a 
face faţă unei atitudini care vă pune în inferioritate simt 
lucruri deosebit de nocive și de dureroase. Se întâmplă 
deoarece ideea este să ne interzicem anumite trăiri, în 
vreme ce manipulatoarea caută să devalorizeze pe cât 
posibil ceea ce se exprimă, încă o dată, acţionează complet 
invers decât ar trebui să o facă o parteneră, adică nedând 
dovadă de grijă, empatie, capacitate de a asculta - mai 
exact, nearătând vreo urmă de iubire. 

Mărturie 

„Prietena mea mi-a spus ceva ce m-a întristat 
profund. întrucât îmi reproșa mai mereu că nu știu cum să- 
mi exprim emoţiile, am făcut totuși și lucrul acesta, faţă de 
ea, bineînţeles. Răspunsul ei fost unul cât se poate de 
succint: «Nu te mai victimiza și încetează să mai susţii că 
cu te-am rănit. Eşti atât de orgolios și de suspicios! De-aia 
te și simţi ofensat ca un păduche.» A trebuit să mă 
mulţumesc cu atât și nu am mai spus nimic, ceea ce i-a 
permis, în consecinţă, să-mi reproșeze că sunt incapabil 
să-mi analizez sentimentele și să exprim ceea ce simt. 
Deci, chiar dacă a trebuit să-mi înghit toate emoţiile 
negative, concluzia a fost că totul “s-a întâmplat numai din 
vina mea. QED”. 

Acest mod de a acţiona este violent, deoarece toate 
emoţiile negative se transformă într-un amalgam. De fapt, 
manipulatoarea nu doar neagă realitatea faptelor sau 
sentimentelor celorlalţi, dar, în plus, refuză să admită că 
aceștia se simt răniţi din cauza ei. 

— Tăcere și bosumflare: reprezintă un alt mod de 
comunicare, întotdeauna derutant. Am evocat tăcerea, dar 
poate lua și o altă formă: aceea a bosumflării, căci 
manipulatoarei îi place să joace rolul femeii care face 
mutre, mai ales când simte că poate pierde controlul. 
Bosumflarea îi permite să preia controlul, punându-vă în 
faţa unui mare semn de întrebare. Vorbim despre 


imaturitate, iar ceea ce se întâmplă aici o ilustrează foarte 
bine. Partea nonverbală a comunicării preia controlul, prin 
diferite manevre: iese din cameră sau chiar părăsește 
apartamentul (ori casa), face tot felul de mutre și afișează 
tot felul de indispoziţii, abordează o tăcere mormântală 
sau se arată interesată de orice altceva (de o carte, un 
telefon, de televizor sau de integrame), numai pentru a 
avea un pretext să nu mai răspundă și să se dedice în 
schimb altor activităţi, ca și când nici nu aţi fi acolo. Dacă 
există o terță persoană prezentă, ea poate schimba 
registrul adresându-i-se acesteia într-un mod foarte vesel 
și simpatic (poate chiar „prea” vesel, dacă ne gândim), 
păstrând însă o tăcere aproape desăvârșită în ceea ce vă 
privește: se va rezuma la răspunsuri monosilabice glaciale 
și dispreţuitoare, doar dacă este absolut necesar. 

Atenţie, pericol! 

Semnele care trebuie să tragă semnalul de alarmă 

Basmele cu zâne bune, feţi-frumoși și prințese ne-au 
obișnuit ca îndrăgostiţii, însufleţiţi de nemărginită atenţie, 
admiraţie și afecţiune unul faţă de celălalt, să decidă că 
trebuie să se căsătorească și să aibă mulţi copii împreună. 
De altfel, la sfârșit, suntem asiguraţi de faptul că vor trăi 
fericiţi până la adânci bătrâneţi. Numai că, în realitate, 
chiar dacă este frumoasă, una din două relaţii de cuplu nu 
curge ușor și limpede la vale, asemenea unui râu liniștit. 
lar dacă în acele relaţii apare și manipularea, atunci 
aveam de-a face cu o poveste foarte diferită. Dacă nu 
înţelegem exact de ce se pierde echilibrul, există multe 
cărţi care propun teste în acest sens, adesea foarte 
relevante. Imediat după aceea se sugerează ruperea 
relaţiei, dacă aceasta se dovedește una perversă. Problema 
este că, în cazul în care relaţia este foarte avansată (cei 
doi sunt căsătoriţi, de exemplu), lucrurile devin și mai 
dificile, deoarece relaţiei de dominație i se adaugă 
dificultăţi de natură juridică și financiară. lată în cele ce 
urmează un test pe care vă sfătuiesc să-l faceţi la câteva 
săptămâni sau luni după ce aţi început o relaţie și înainte 
de a vă implica prea mult. Dacă toate vi se par în regulă și 


dacă  simţiţi în adâncul sufletului că situaţia este 
echilibrată şi armonioasă, atunci nu faceţi nimic și trăiţi 
din plin această dragoste frumoasă! Fiind(a în această 
lucrare nu ne dorim să vă facem să cădeţi automat pradă 
suspiciunii, ajungând să vedeţi răul peste tot. Este vorba 
despre păstrarea acelui minimum de luciditate esenţială. 
În schimb, dacă aveţi vreo bănuială oricât de mică, o 
chesţiune care nu vă dă pace și vă neliniștește dintr-un 
motiv sau altul, atunci faceţi acest test pentru a vedea clar 
cum stau lucrurile. 

lată două serii de afirmaţii referitoare la relaţia 
dumneavoastră, la care puteţi apela când nu știți dacă 
sunteţi sau nu cu o manipulatoare. Pentru fiecare 
afirmaţie, răspundeţi pur și simplu cu „da” sau „nu”. 

Vă simţiţi relaxat și în siguranţă în prezenţa ei. 

1. Folosește în mod regulat cuvinte afectuoase când vi 
se adresează, se manifestă prin gesturi de tandreţe și vă 
preţuiește. 

2. Are același comportament faţă de dumneavoastră, 
indiferent că sunteţi singur sau în prezenţa altor persoane. 

3. Se neliniștește când nu știe unde sunteţi și nu o 
anunţaţi în acest sens. 

4. Vă cere părerea înainte de a lua o decizie importantă. 

5. Când întâmpinați vreo dificultate, vă sfătuiește și vă 
susţine. 

6. Când faceţi un proiect de viitor împreună, vă simţiţi 
cuprins de încredere și entuziasm. 

7. Puteţi exprima deschis ce gândiţi sau resimţiţi fără ca 
ea să vă critice sau să vă devalorizeze. 

8. Când v-a adresat cuvinte care v-au rănit, 's-a scuzat 
Și și-a cerut iertare. 

Apreciază ceea ce faceţi și vă felicită pentru acest lucru, 
chiar dacă nu sunteţi perfect. 

9. Nu îi este greu să-și recunoască vina și nu se 
victimizează. 

10. Acceptă să aveţi o părere diferită cu privire la 
ceea ce face sau spune. 

Notaţi de câte ori aţi răspuns cu „nuzz la întrebări: 


în mod regulat, se întâmplă să nu vă amintiţi același 
eveniment la fel sau interpretati în mod diferit lucrurile. 

1. I se întâmplă deseori să se supere pe dumneavoastră și 
o face repede. 

Când apare o problemă, refuză explicaţiile pe care i le daţi 
și vă învinovăţeşte în mod direct pentru aceasta. 

2. Aveţi tendinţa să ascundeţi ce simţiţi, chiar dacă este 
vorba de un lucru banal, de frica reacției sale. 

3. Ignoră sau denigrează tot ceea ce iubiţi sau vă place 
(indiferent că e vorba despre relaţii, obiecte, activităţi 
et[.) 

4. Când vă întoarceţi acasă (după o zi de muncă, de 
exemplu), vi se întâmplă adesea să vă neliniștiţi când vă 
gândiţi la cum veţi fi “întâmpinat. 

5. Are obiceiul să se lege de vreo afirmaţie pe care aţi 
făcut-o și o întoarce împotriva dumneavoastră, într-un 
context cât se poate de diferit sau după ce a deformat-o 
deja. 

6. Răspunsurile pe care le dă la întrebările dumneavoastră 
vă lasă de multe ori cu gura căscată, mai ales că pot fi 
interpretate în moduri diferite. 

7. Vă spune adesea că nu sunteţi la înălţime, că nu știți să 
faceţi una sau alta ori vă compară pur și simplu cu unul 
dintre foștii ei iubiţi - acela, cel puţin, știa... 

8. I se întâmplă frecvent să-și schimbe brusc atitudinea, 
fără ca măcar să înţelegeţi de ce face asta. 

9. În mijlocul unei conversații care vă pune în valoare și 
care vă face să vă simţiţi în largul dumneavoastră, ea va 
schimba subiectul pe nepusă masă. 

10. Cu trecerea timpului, aveţi senzaţia că vă pierdeţi 
încrederea în dumneavoastră și în propriile calităţi 
(intelectuale, emoţionale, relaţionale et(.) 

Notaţi de câte ori aţi răspuns cu „da” la întrebări: 

Dacă numărul total de răspunsuri negative este 
majoritar la prima serie de întrebări, iar totalul de „da” 
este, de asemenea, majoritar pentru a doua serie, atunci 
este timpul să vă puneţi întrebări, deoarece relaţia 
dumneavoastră de cuplu nu este una sănătoasă. Trebuie 


precizat încă de la bun început că acest test nu este o 
garanţie pentru viitor. Realitatea este că unele 
manipulatoare îşi calculează tactica cu mare precizie, 
făcând în așa fel încât luna de miere să dureze până la 
semnarea contractului de căsătorie. Am văzut deja în 
cadrul unei mărturii anterioare că, odată finalizat acest 
pas, nici măcar nu așteaptă să se usuce cerneala înainte de 
a-și schimba comportamentul. 

Acest test ar trebui să vă servească drept indicator 
atunci când vă încearcă ciudatul sentiment că lucrurile nu 
sunt chiar echilibrate. Pentru a vă putea ocupa de ce 
trebuie să faceţi, acordaţi-vă timp și bazaţi-vă pe fapte. De 
asemenea, nu uitaţi să luaţi în considerare repetitivitatea 
anumitor comportamente. O atitudine izolată nu înseamnă 
nimic: are un sens precis doar atunci când revine în mod 
regulat. După caz, repetaţi testul după un timp, fără să vă 
uitaţi la răspunsurile pe care le-aţi dat prima dată. Abia 
apoi faceţi comparaţia. 

Cu toate acestea, chiar și în primele sale etape, 
dominaţia îşi face repede resimtite efectele. În ziua în care 
începeţi să vă îndoiţi puţin de dumneavoastră, să simţiţi o 
urmă de vinovăţie pe care nu ar trebui să o simţiţi, în care 
ajungeţi să vă puneţi întrebări cu privire la emoţiile 
negative care vă încearcă, în special frica (frica de a o 
pierde, de a-i displăcea fără să știți de ce, de a trebui să-i 
suportati ţipetele și de a nu înţelege tot ce spune et[.), 
opriţi-vă și gândiţi-vă puţin la ce se întâmplă. 

Dacă, pe deasupra, vă simţiţi fericit doar din când în 
când, iar în rest vă comportaţi de parcă aţi fi pus în gardă 
sau vă întrebaţi dacă nu sunteţi prea nu știu cum și 
insuficient de altcumva, dar totodată este prima dată când 
vă puneţi astfel de întrebări într-o relaţie, atunci este 
evident: faceţi bine și deschideţi ochii! Acest test vă 
permite să vă poziţionaţi în raport cu toate îndoielile și cu 
ciudata ceaţă pe care începeţi să o percepeţi disipându-se 
încet și sigur. Dacă testul scoate la iveală lucrul de care vă 
temeaţi, discutaţi cu cineva de încredere sau cu un 
profesionist care să vă ofere asistenţă, acceptând că 's-ar 


putea să auziţi lucruri care nu vă vor „pica” prea bine. De 

asemenea, uitaţi de celebrul citat al lui Lamartine: „O 

singură fiinţă vă lipsește și totul e pustiu”, spunându-vă că 

este fals. Alegeţi un alt citat în locul lui: „Mai bine singur 
decât într-o companie nepotrivită”. Cu toate acestea, cu 
siguranţă că este foarte dificil să ne imaginăm cum ar fi să 
ne despărţim de o persoană de care suntem atașați și pe 
care o cunoaştem de mult timp, de fapt. Și [ cu atât mai 
dificil cu cât aveţi mai multe în comun! Cum să vă treacă 
prin cap că a minţit din toate punctele de vedere și că nu-i 
pasă nici cât negru sub unghie ce vă place sau nu? Nu v-aţi 
putea imagina una ca asta. Prin urmare, vreţi să rămâneţi. 

Adevărat, dar devine apăsător. Nu sunteţi pe-atât de fericit 

pe cât vreţi să se creadă. Este nevoie de un mare efort de 

obiectivitate. Clasica scuză: „Da, este dificilă, dar are și 
părţi bune”. Deci, puneţi-vă următoarea întrebare: ce 
înţelegeţi prin „dificil”? 

O personalitate care îşi susţine prea vehement părerile? 
De ce nu, dacă lucrul acesta vă convine, iar părerile 
dumneavoastră sunt, și ele, respectate? 

e Schimbări de dispoziţie? De ce nu, dacă sunt justificate 
și nu îi servesc drept pretexte pentru a vă devaloriza, 
insultându-vă sau umilindu-vă? 

Cerinţe foarte specifice? De ce nu, dacă și ale 
dumneavoastră sunt luate în considerare, iar nevoile vă 
sunt satisfăcute? 

Pe scurt, verificaţi dacă există un echilibru și nu 
căutaţi să justificaţi fiecare neajuns. Nu apelaţi la scuza că 
a avut un trecut dificil, o copilărie nefericită, o relaţie 
anterioară abuzivă, ca să acceptaţi că nu sunteţi respectat 
pentru ceea ce sunteţi. Durerea și suferinţa partenerei nu 
ar trebui să justifice în niciun caz faptul că vă transformați 
în sclavul ei supus. Preţul pe care trebuie să-l plătiţi este 
prea mare, mult prea mare. 

Un avertisment, în cele din urmă, care nu trebuie 
trecut cu vederea. Este posibil ca persoana iubită să fie 
una cu adevărat minunată, ca prietenii să vă fi felicitat 
pentru ea și chiar să-și dorească, în secret, să fie în locul 


dumneavoastră. Este măgulitor și este foarte plăcut să 
auziţi lucrul acesta, este adevărat, dar... Există un „dar”, 
iar unii bărbaţi sunt atât de descumpănitor de naivi în 
privinţa lui, încât este important să-l subliniem: nu merită 
să vă puneţi viaţa și viitorul în mâinile cuiva pe motiv că 
are un zâmbet incomparabil, un parfum fermecător și o 
pereche de sâni mortali. Chiar dacă știe și practică Kăma- 
Sutra mai bine decât dumneavoastră, nici acesta nu este 
un motiv! Mulţi se lasă păcăliţi de ambalajul sclipitor, 
deoarece aspectul este frumos, extrem de drăguţ, iar unele 
femei sunt cât se poate de conștiente de puterea de 
atracţie a unei tentaţii înșelătoare, așa că se folosesc de ea 
până în punctul în care ajung să abuzeze de aceasta. 

Mecanismul palmei și al mângăierii 

În configurarea unui proces de manipulare, nu există 
liniaritate. lată ce tulbură orice analiză raţională. Ce să 
crezi? Pe cine să crezi? Este cu atât mai dificil cu cât 
manipulatoarea vă pune în faţa unui sistem oscilant: critica 
acerbă este urmată de o declaraţie de dragoste, zâmbetul 
precede o zgârietură, râsetele în cascadă alternează cu 
crize de furie, iar fluxul de cuvinte face brusc loc unei 
tăceri inexplicabile. Sunteţi azvârlit de colo-colo, între 
purtări diametral opuse și într-un ritm care adesea vă lasă 
într-o ceaţă totală, dar mai ales vă provoacă un disconfort 
tot mai mare. lar situaţia oscilează într-atât, încât sunteţi 
cufundat într-un fel de rău de mare emoţional. 

În plus, ai dreptul la un șantaj emoţional. Este 
aproape ca un complice la începutul relaţiei, când vi se 
șoptește cu tandreţe: „Dacă mă iubeşti atât de mult, atunci 
îmi poţi lua și mie acest frumos inel, nu-i așa?” Apoi, 
schimbând tot mai mult tonul: „Dacă mă iubești atât de 
mult, aș vrea să nu te mai vezi cu cutare”, urmată de 
modificarea lui „mi-ar plăcea” în „vreau”, care ajunge într- 
un final să fie omniprezent în absolut toate situaţiile. De 
îndată ce spuneţi sau faceţi ceva ce nu-i convine, începe să 
dramatizeze, ba chiar să exagereze din acest punct de 
vedere. "S-ar putea să vi se arunce în faţă cuvântul 
„trădare”, cu toate că, în mintea dumneavoastră, există 


doar o diferenţă de punct de vedere. Dar „trădarea” este 
mai bună pentru obiectivele ei, are putere și alimentează 
perfect procesul de victimizare. Nu cumva să îndrăzniţi să 
vă certaţi ca să vă justificaţi, deoarece, prin definiţie, vă 
înșelaţi doar pentru că sunteţi un trădător. 

Dacă, în conformitate cu principiile dumneavoastră și 
nefiind încă prea afectat de mecanismul de dominatie, vă 
lăsaţi învăluit de sentimentul propriei demnități și decideţi 
să vă îndepărtați, mai ales că nu reușiţi să scăpaţi de 
acuzaţia de trădare, atitudinea ei se va schimba dramatic. 
Amintiţi-vă că orice manipulatoare are nevoie de victima 
ei. Prin urmare, vă ajunge din urmă ca să vă prindă în 
capcană și să vă ţină doar pentru ea. Există nenumărate 
tehnici în acest sens, dar una dintre cele mai eficiente este 
plânsul. Dacă v-a etichetat ca fiind o persoană amabilă, 
grijulie, sensibilă și empatică, lacrimile funcţionează cel 
mai bine. Ce veţi face când o veţi vedea plângând într-un 
colţișor, prosternată ca un biet animăluţ abandonat? Ei 
bine, o veţi îmbrăţișa, o veţi consola, vă veţi cere scuze, o 
veţi asigura că veţi depune eforturi ca să-i fie mai bine și îi 
veţi sugera să facă ce vrea. Nu-i rău, nu-i așa? Până la 
următoarea scenă dramatică... 

Când aceste scenarii se repetă des, aveţi impresia că 
sunteţi blocat într-un lift emoţional pe care nu îl puteţi 
manevra: urcă puţin, după care coboară mult și brusc, iar 
apoi se oprește pur și simplu; cuprins de anxietate, nu știți 
dacă va cobori din nou sau va urca deodată. E obositor, din 
cale-afară de obositor, de parcă v-aţi introduce toate 
reperele într-o centrifugă. Sistemul acesta oscilator vă 
îmbolnăvește, psihic și uneori fizic. 

Acesta este mecanismul palmei și al mângâierii, 
foarte eficient pentru a-i face pe oameni foarte docili. Un 
adevărat dresaj. Este o postură în întregime derutantă, 
căci alternează între un anumit gen de comportament și 
opusul acestuia. Nu mai știți ce urmărește celălalt și nici 
ce aveţi de făcut. 

Este un fel de versiune comportamentală a dublei 
constrângeri. Uneori, încă mai este timp să lăsăm totul în 


urmă. Dar ezitaţi, căutaţi scuze, credeţi că aţi greșit cu 
ceva: „Nu am putut să văd că nu se simte bine”, „Probabil 
că nu ar fi trebuit să...” Şi, încă o dată, sentimentul de 
vinovăţie revine. Ca de obicei. Şi totuși, oare ar trebui să 
vă simţiţi vinovat pentru că persoana cu care trăiţi v-a 
ridiculizat, umilit, agresat, brutalizat? într-o relaţie 
„normală”, se întâmplă ca uneori să nu cădem de acord cu 
celălalt. Dar schimbul de cuvinte nu este umbrit de lipsă 
de respect la adresa celuilalt. Iar în cazul în care cineva 
rostește vorbe prea grele prin violenţa lor, atunci ne cerem 
scuze. 

Dar acum, mângâierea reapare. Nu sunteţi sigur de 
ce sau cum de se întâmplă exact în acel moment. Dar 
savuraţi acel moment. Semănaţi un pic cu un om care se 
îneacă, dar care reușește brusc să tragă în piept o gură 
mare de aer. Savuraţi atât de mult momentul în sine, încât 
sunteţi gata să acceptaţi totul, numai pentru ca avalanșa 
de palme să nu revină. Acest stres constant vă poate 
înnebuni. O lege Pareto!! inversată și exacerbată: unei 
proporţii de 90% din suferinţă îi corespund 10% din 
dovezile de dragoste. Cel mai rău lucru este că acceptăm 
această disproporţie halucinantă, de neînțeles pentru cei 
din afară. lar în asta constă și perversitatea dominaţiei: 
într-o incredibilă distrugere a capacităţii de a gândi la 
rece. 

Ce întrebări să ne punem 

Când nu mai înţelegeţi nimic (și având în vedere 
modul în care procedează, nici nu este de mirare că nu 
înţelegeţi nimic), trebuie să vă puneţi câteva întrebări. 
Sunt elementare, numai că, în mod ciudat, nu ni le punem. 
De fapt, nimic nu e mai „ciudat“ decât asta. Suntem 
dominați, navigăm prin ceaţă și ne temem... de orice. 
întrebările pe care trebuie să ni le punem sunt 
următoarele: 

— După o ceartă, în cadrul căreia aţi fost insultat și 


11 Legea lui Pareto (numită după economistul italian Vilfredo Pareto), cunoscută și ca 
„legea 80/20" constituie un principiu empiric constatat în anumite domenii: în jur de 
80% dintre efecte sunt produse de 20% dintre cauze. De exemplu, 20% dintre eforturi 
aduc 80% din rezultatele așteptate. 


umilit, soţia sau partenera dumneavoastră vine să vă ceară 

iertare? Pare să aibă remușcări? Sau se izolează în tăcere? 

Sau adaugă chestii de genul „Singur ţi-ai căutat-o”, „Eşti 

vai de tine”, „Oricum habar n-ai ce faci” et[., doar pentru a 

vă înfunda și mai mult. Răspundeţi sincer, nu-i găsiţi scuze 

și nu spuneţi că este vina dumneavoastră. Este necesar să- 
și ceară iertare, da sau nu? vorbim aici despre doza aceea 
de respect ce trebuie să vi se arate. 

Ce “s-ar întâmpla dacă v-aţi comporta în același fel cu ea? 
Care ar fi reacţia ei? Vi se pare normal lucrul acesta? 

e Dacă aţi face bilanţul lunii trecute pe o hârtie, trecând 
în coloana din stânga momentele în care v-aţi simţit 
bine în prezenţa ei, senin, liniștit și în siguranţă; iar în 
coloana din dreapta, momentele în care aţi fost în stare 
de alertă, anxios, nefericit, supărat, dezorientat, 
speriat, cum ar arăta comparaţia aceasta? Care coloană 
ar fi mai plină? 

Nu răspunsurile date sunt cele care vă vor oferi cheia 
și energia necesare pentru a pune punct acestei relaţii 
(exceptând situaţia în care durează de puţin timp și încă 
nu v-a fost afectată abilitatea de a analiza și a reacţiona). 
Însă acestea vă permit, totuși, să înţelegeţi mai bine ce se 
întâmplă. V-aș ruga să nu-i mai căutaţi scuze partenerei și 
să nu vă mai învinovăţiţi (de asta se ocupă ea îndeajuns). 
îmi pare rău că repet, dar sunt extrem de mulţi bărbaţi 
care se autoînvinovăţiesc cu ocazia celei mai mici dispute, 
absolvind-o, în același timp, mult prea repede pe 
manipulatoare de orice vină. Avantajul unei astfel de 
evaluări este că descoperim un lucru: ne aflăm într-o 
relaţie cu o manipulatoare sau, în orice caz, într-una 
disfuncţională. Exprimat astfel, sună prostesc, dar este un 
punct fundamental. Nu rezolvă problemele din relaţie, dar 
cel puţin știm unde ne situăm. lar când suntem abuzaţi în 
acest fel, trebuie să facem totul pentru a nu înnebuni. 

Mărturie 

„Am trăit o relaţie extrem de haotică alături de o 
tânără femeie. La vremea aceea, nu am știut că ceea ce 
făcea ea se cheamă manipulare. Așa că ignoram semnele. 


Era, totuși, o relaţie haotică, așa că am hotărât să plec. Şi 
totuși, n-am înţeles niciodată de ce mi-a luat o eternitate 
să fac pasul acesta. îmi amintesc că îmi spuneam mereu: 
«Goto, mi-a ajuns, încheiem», după care îmi adresa o vorbă 
dulce sau izbucnea în hohote de râs, exact ca la început, 
așa că o luam de la capăt. Era simpatică, nespus de 
plăcută la vedere, iar eu mă supuneam încă o dată la toate: 
critici,  capricii, acuzaţii, certuri și crize de furie 
exacerbată. Când se întâmpla lucrul acesta, plecam din 
nou. După care mă întorceam. Nu mai înţelegeam nimic, 
parcă nici nu mai eram eu. într-o seară, a avut o criză care 
a umplut paharul. Mi-am făcut bagajele și i-am spus că nu 
mă mai întorc. A înţeles că nu glumeam. Am rezistat în faţa 
nesfârșitelor ei plânsete și am plecat definitiv. Cu trecerea 
anilor, am ajuns să mă felicit pentru hotărârea luată. Nici 
nu știu de unde mi-am găsit energia să plec, însă știu că 
asta m-a salvat. Poate a fost instinctul de supravieţuire...” 

Intuita căreia nu-i dăm ascultare! 

Aproape toate persoanele care au trecut printr-o 
relaţie cu un manipulator mărturisesc că, încă de la bun 
început, din primele momente, a existat o voce interioară 
care le-a șoptit: „Nu te duce acolo, fugi cât încă mai poți!” 
Dar nu au ascultat de acea voce, iar apoi le-a luat mult 
până să-și dea seama câtă dreptate avea. Aceasta se 
numește „intuiţie“, ca și cum propriul corp ne-ar alerta de 
pericolul care ne paște. 

Pentru Aristotel, „nu există alte simţuri decât cele 
cinci deja studiate” (văz, miros, gust, auz și pipăit). Dar se 
pare că există multe alte capacităţi de percepţie, pe care 
știința are tendinţa de a le descoperi încetul cu încetul, iar 
neurofizicienii raportează uneori descoperiri uimitoare. 
Acum este din ce în ce mai des acceptat faptul că există un 
al șaselea simţ: intuiţia, care este definită drept o „formă 
de cunoaştere, directă și imediată, care nu recurge la 
raţionament” (Robert) sau drept o „percepţie imediată a 
adevărului, fără ajutorul raţionamentului” (Larousse). De 
asemenea, prin intuiţie se face referire și la „capacitatea 
de a prevedea, de a ghici”. 


Interesant de remarcat faptul că este scoasă la 
lumină natura imediată a unei percepții. Este o cunoaştere 
directă și imediată, care se face simțită dintr-odată, fără ca 
noi să o fi modelat în vreun fel, un soi de certitudine sau, 
pentru a folosi formularea lui Henri Poincaré, o „iluminare 
bruscă”. Psihiatrul Carl Gustav Jung a clarificat faptul că 
„în intuiţie, conţinutul apare ca un întreg, fără ca noi să 
putem explica cum și de ce conţinutul respectiv a ajuns să 
se formeze. Cunoaşterea intuitivă se caracterizează printr- 
o certitudine, o convingere intrinsecă...” Pentru psihologul 
și analistul jungian James Hillman, „intuiţia este clară, 
rapidă, exhaustivă. La fel de instantanee ca o revelaţie”. 
Intuiţia se poate rezuma astfel: a ști, dar fără a ști de ce 
știi. 

Așadar, cum se face că, în momentul în care nu ne 
ascultăm mai mult intuiţia, mai ales la începutul unei 
relaţii, aceasta ne avertizează că ne înhămăm la ceva ce 
poate fi dăunător pentru noi, chiar periculos? Deși 
convingătoare, nu există nimic în intuiţie care să o facă să 
treacă drept raţionament. De aici și potenţialul pericol, 
fiind(a nu căutăm să-i verificăm validitatea sau relevanţa 
și nici nu o supunem testului logicii și faptelor. Iar 
realitatea este că suntem esențialmente instruiți să 
așteptăm o explicaţie raţională pentru un lucru... 
inexplicabil. 

Mărturie 

„Am cunoscut-o printr-un anunţ apărut într-o revistă. 
Vorbea în puţine cuvinte, iar aerul ei un pic misterios m-a 
atras. Am luat numaidecât legătura cu ea prin telefon. 
Unui parizian ca mine i-a plăcut instantaneu accentul pe 
care îl avea, specific zonei de sud-vest. Părea profundă, iar 
râsul ei mă captiva. Am stabilit în sfârșit o întâlnire. Din 
prima secundă în care i-am zărit chipul, am simţit un fel de 
şoc; o voce îmi urla în cap: «Atenţie, pericol!» Era foarte 
drăguță, asta cu siguranţă, dar avea o expresie de fiară 
hăituită și, mai presus de toate, ceva greu de descris în 
cuvinte: ca un fel de asprime, o insensibilitate. Nu știu, a 
durat doar o fracțiune de secundă. Ceva parcă urla în 


mine: «Oprește-te! Pleacă de aici!». Şi exact în momentul 
acela m-a văzut. Mi-a zâmbit și a venit spre mine, i-am 
zâmbit și eu și m-am îndreptat spre ea. Era deja prea 
târziu. Am dat uitării acea primă impresie trecătoare. Și 
am plătit scump pentru asta”. 

Aproape toate victimele mărturisesc ulterior: „Am 
simţit că nu trebuie să mă implic, dar ceva mai puternic 
decât mine m-a făcut să trec cu vederea acest 
avertisment”. Așadar, suntem trași în două direcţii 
contrare: pe de o parte, un mesaj care îndeamnă la fugă și, 
pe de altă parte, un fel de impuls de a rămâne. Adesea, 
toate acestea se întâmplă repede, astfel că nici măcar nu 
avem timp pentru a ne gândi mai bine; de altfel, fie că o 
face în mod conștient sau nu, manipulatoarea simte că o 
pradă poate să-i scape și tocmai de aceea scurtează 
perioada de analiză într-atât că aceasta dispare cu totul. 
Pentru că v-a încolţit deja, după cum i-a dictat instinctul ei 
de prădătoare. lar de-acum începe invariabil să joace 
cartea asemănărilor dintre voi doi; știți deja, mă refer la 
minunata conectivitate dintre două persoane, când ei îi 
place tot ceea ce vă place și totodată urăște tot ceea ce 
urâţi. „Lucrurile pe care le aveţi în comun” se adună unul 
după altul și gata, bateţi palma, afacere încheiată! Să te 
întâlneşti cu alter egoul tău după o singură conversaţie 
este de-a dreptul magic, iar la magie nimeni nu renunţă 
așa de ușor. Intuiţia este atunci pusă la păstrare undeva, 
într-un sertăraș. 

Unele aleg chiar să joace într-un registru ambiguu, 
transmițând un mesaj codificat, de genul: „Nu sunt făcută 
pentru dragoste”, „Nu sunt demnă să fiu iubită”, „Ar trebui 
să te ferești de mine” et(. Pretinzând că dispar, se 
amplifică și atracţia pe care o exercită asupra victimelor 
lor. Acesta este punctul în care mulţi bărbaţi îmbracă 
haina celui care se ridică împotriva ostilităţilor, de parcă ar 
fi “în joc însăși onoarea lor, împreună cu dorinţa arzătoare 
de a salva văduva și sărmana orfelină. Parcă ar aspira să 
aplice întocmai lucrul despre care se vorbește în refrenul 
piesei lui Michel Sardou: „Am să te iubesc așa cum nimeni 


nu te-a iubit niciodată/Chiar mai mult decât ai visat 
vreodată [...]/Am să te iubesc cum nimeni n-a îndrăznit să 
te iubească”. Aici e și problema: măcar cu această ocazie, 
manipulatoarea spune adevăl rul, iar noi o ignorăm, doar 
pentru a o face fericită cu orice preţ. Acest lucru îi va fi de 
ajutor mai târziu: cu prima ocazie când vă plângeţi de 
ceva, vă va aminti cu asprime că ea totuși v-a avertizat, că 
știaţi la ce să vă așteptați, că ea a fost mereu sinceră și 
directă et(. Așteptaţi-vă ca întotdeauna să adopte această 
postură, a virtuţii întruchipate, pentru că urmărește să se 
situeze mereu undeva deasupra dumneavoastră. 

Da, este adevărat, este posibil să fi fost avertizat, dar 
manipulatoarea a reușit să facă în așa fel încât să 
trezească în dumneavoastră, viitoarea ei victimă, 
sindromul salvatorului. lar cum acest lucru este foarte 
satisfăcător, v-aţi aruncat cu capul înainte, fără să gândiţi 
mai în profunzime. Acest lucru este de înţeles dacă sunteţi 
o persoană empatică, cumsecade și altruistă. Și spera în 
secret că restul melodiei va fi “împlinit: „Am să te iubesc 
așa cum aș fi vrut atât de mult să fiu iubit”, dar acum pur 
și simplu nu funcţionează! 

Trebuie să știți să renunţaţi la a fi iubit cu orice preţ, 
mai ales dacă preţul ce trebuie plătit este exact opusul 
iubirii. De aceea este important, chiar dacă uneori se 
dovedește dificil, să ascultați vocea propriei intuiţii. Şi este 
realmente greu, pentru că o mulţime de emoţii se 
amestecă în interiorul dumneavoastră, împreună cu 
promisiunea că, iată, pare să se contureze și o oarecare 
fericire. Şi se conturează pe măsură ce progresează etapa 
de apropiere - iar ulterior de captare definitivă - 
semănând tot mai mult cu o lună de miere. Așa se face că 
ajungem să credem că intuiţia “s-a înșelat atunci, la 
început, ne implicăm și lucrurile o apucă pe făgașul lor, 
doar ca să constatăm că dulceaţa iniţială ajunge să lase loc 
amărăciunii. 

CÂND CAPCANA SE ÎNCHIDE 

Preluarea controlului 

Acapararea teritorială se manifestă în două moduri: 
prin izolarea victimei, apoi prin invadarea teritoriului 
acesteia. În acest mod, victima nu mai știe cum să iasă, 
pentru că efectiv nu și-a lăsat nicio portiţă de scăpare, 
niciun refugiu unde să se adăpostească. 

Izolarea 

Părăsirea celor dragi 

Izolarea este esenţială pentru o manipulatoare. 
Pentru ca aceasta să fie una de succes, se va construi pe 
baza unor acţiuni mărunte, dar succesive și repetitive. 
Este și mai puternică dacă, în cele din urmă, victima însăși 
este cea care ia decizia hotărâtoare în privinţa izolării. De 
ce este importantă această izolare? Prin faptul că respectă 
vechiul principiu „dezbină și stăpânește” Dacă în unire stă 
puterea, atunci dezbinarea naște slăbiciune, slăbiciune 
care, în cazul de faţă, se traduce prin dependenţă și 
supunere. Victimei nu-i rămâne decât o singură persoană 
la care să apeleze: propriul călău. 

Nefiind (sau nemaifiind) în legătură cu propriile sale 
nevoi și valori, bărbatul victimă poate fi reţinut cu mai 
multă ușurință în capcana dominaţiei, iar izolarea socială 
facilitează genul acesta de relaţie. Când nu există nicio 
modalitate de a scăpa și nu există alte voci, din exterior, 
care să ofere o altă perspectivă asupra a ceea ce se 
întâmplă, capcana este și mai bine strânsă, practic închisă. 
Victima ajunge ea însăși să nege gravitatea situaţiei în 
care se află. Această negare poate reprezenta soluţia 
pentru a lupta împotriva sentimentelor de neputinţă și a 
continua să funcţioneze, în ciuda a tot ce se petrece. 

Prin urmare, pentru o manipulatoare nimic nu este 
mai important decât să întrerupă orice legătură, iar aici ne 
referim la relaţiile victimei atât cu prietenii apropiaţi, cât 
și cu familia. Iar familia nu înseamnă numai rudele, ci și 
părinţii și uneori chiar copiii pe care victima poate îi are 
dintr-o relaţie anterioară. 


Este perfect conștientă că aceste legături sunt 
puternice și știe că, acţionând prea brusc, riscă să creeze 
efectul opus. Dacă mecanismele de control acţionează deja 
în forţă, îşi poate asuma acest risc, care a devenit minim 
de-acum, uneori interzicând în mod direct întâlnirile cu o 
anumită persoană sau un anumit grup de oameni. Pentru 
a-și consolida interdicţia, femeia sugerează că va fi la 
curent cu orice încălcare a acesteia, dar și că sancţiunile 
nu se vor lăsa așteptate. Vor apărea crize de furie și 
tentative de intimidare, de genul: „Ai de ales: eu sau 
el/ea!” O alegere deosebit de dificilă, numai că, de regulă, 
ea a făcut ca toate să se lege în avans: „Dacă te mai vezi 
odată cu X, te părăsesc cât ai zice pește!” Prin urmare, îi 
rămâne alături manipulatoarei, doar că la rău, și nu la 
bine. 

O tactică ceva mai puţin violentă, dar care totuși dă 
roade, constă în descalificarea celor din anturaj (familial, 
amical, profesionist et(.). Tot ceea ce spun aceste persoane 
este stupid, inutil, complet greșit. Tot ce fac, precum și ce 
sunt (însemnând tot ce este mediul lor social, profesia, 
hobby-urile et(.) este criticat și denigrat, într-un mod 
uneori „argumentat”, dar mai presus de toate repetitiv, 
până într-acolo încât ajungem să fim convinși de faptul că 
aceste persoane nu sunt absolut deloc interesante. In cele 
din urmă, apelează și la ceva replici lingușitoare, care 
întregesc efectul: „Pentru cineva de nivelul tău, chiar nu 
văd ce cauţi printre oameni ca ăștia”, „Nu înţeleg de ce te 
înjosești întâlnindu-te cu ei”. Manevra poate fi una perfidă, 
mai ales când totul se spune pe un ton amuzant (ocazie cu 
care vi se reamintește de acel simţ al umorului specific ei). 
„Bineînţeles că, la ce mamă ai, se explică o mulţime de 
lucruri!” sau „Cu un coleg ca ăsta, nici nu e de mirare că 
poţi fi păcălit”, replici de regulă urmate de un râs 
sarcastic. 

Provocarea certurilor și a discordiei reprezintă încă o 
modalitate de a izola, iar aceasta se face în două feluri. 
Prima constă în răspândirea unor bârfe răuvoitoare, 
inventate, însă rostite în deplină confidenţialitate: „Vezi că- 


ţi spun asta doar pentru binele tău”. Manipulatoarea fie îi 
dezvăluie partenerului său ce a spus Cutare despre el, fie îi 
mărturisește lui Cutărică ce a spus partenerul ei la adresa 
lui. lar pentru a atinge punctul culminant, este avansată 
ideea că e un lucru care se întâmplă în mod repetat: „Și nu 
e prima oară când spune asta despre tine”. lar pentru a 
dezamorsa orice posibilă confruntare, va completa: 
„Evident că, dacă l-ai întreba, ti-ar spune că e complet fals! 
Asta è cea mai bună strategie a sa: să spună că gu inventez 
totul. N-ai ce-i face, așa e el”. În cazul în care soţul și 
persoana adusă în discuţie se întâlnesc, inevitabil unul 
dintre ei va gândi: „Are dreptate femeia, nici măcar nu are 
curajul să-și asume propriile opinii”. Simplu și eficient, 
astfel încât cei doi să nu-și mai dorească să se vadă ori să 
aibă de-a face unul cu celălalt. 

Cealaltă modalitate, care a fost deja evocată, constă 
în denigrarea sau în iscarea unei scene în public, putând 
chiar să includă și apelarea la o terță parte dintre cei 
prezenţi, ca martor, lucru care evident că îi face pe toţi cei 
care asistă la ceartă să se simtă incomod. Când se 
întâmplă din nou, se creează repede un vid. în cele din 
urmă, apar și strigătele, către una sau mai multe persoane 
din public. "S-a întâmplat cu un bărbat a cărui soţie, cu 
siguranţă grăbită să-și domine victima cu orice preţ, a 
provocat o ceartă extrem de violentă cu socrii săi în timpul 
cinei... iar aceasta exact în ziua nunţii. Virulenţa și 
mitocănia remarcilor au fost suficiente pentru ca legătura 
dintre cuplul nou format și socrii să fie întreruptă 
categoric. 

La fel de bine poate să aplice mecanismul și în sens 
invers. Sună contradictoriu, dar, de fapt, scopul este 
același. Va construi niște legături solide cu cei dragi 
(familie și prieteni) pentru a le câştiga încrederea, după 
care va juca rolul persoanei ideale: al mamei care se 
sacrifică pentru copiii ei sau al soţiei-model, pe care am 
vrea cu toţii să o avem. Rezultatul se va vedea în ziua în 
care veţi decide să vă plângeţi că trăiţi cum trăiţi: nimeni 
nu vă va mai crede. Deoarece va exista un decalaj mult 


prea mare între felul în care ceilalţi o percep și ceea ce 
dumneavoastră experimentați zi de zi alături de ea. „E 
doar în capul tău” vi se va spune cel mai adesea (cu mici 
variaţiuni) atunci când vă veţi plânge dintr-un motiv sau 
altul. Sigur, veţi continua să vă vedeţi cu familia și 
prietenii, însă iată că sunteţi condamnat să jucaţi la rândul 
dumneavoastră un anumit rol și să păstraţi tot ce trăiţi cât 
mai ascuns de restul lumii. Este și aceasta o formă de 
izolare psihologică, una epuizantă, ce poate duce la o 
somatizare gravă. 

Uneori, adaugă diverse detalii, menite să 
înfrumuseţeze faţada. „Membru al unei organizaţii 
caritabile”, de exemplu. Este o chestie deosebit de 
măgulitoare, dar face ca reclamaţiile dumneavoastră să fie 
cu atât mai lipsite de coerenţă. Chiar dacă este doar un 
simplu membru al organizaţiei și are un rol pur 
participativ, se va prezenta ca fiind un fel de mână dreaptă 
a președintelui asociaţiei sau ceva asemănător, ca să dea 
de înţeles că se află întotdeauna la originea celor mai 
relevante decizii. Dar cum se face că nu candidează la 
președinția instituţiei? Scoate în faţă, în schimb, o falsă 
modestie, care ni se pare plină de „farmec și onoare” 
Consecința este previzibilă: în ochii terţilor, este o femeie 
dinamică, are o profesie solicitantă și de calitate, și totuși 
îşi face timp pentru a investi în proiecte de întrajutorare. 
Dumneavoastră, în schimb, vă limitați la a vă face 
(„numai”) treaba, păreţi descurajat și vă plângeţi din tot 
felul de motive. În orice caz, cum se întâmplă cu orice 
persoană  manipulatoare, munca ei este întotdeauna 
importantă și plină de satisfacţii; în plus, manipulatoarea 
nu are scrupule atunci când se pune problema să-și 
înfrumuseţeze contribuţia din vorbe și să denatureze 
faptele în avantajul propriu. Ea e genială, pe când 
dumneavoastră sunteţi plictisitor. Dar de ce vă plângeţi, 
dacă nu încercaţi să scăpaţi de situaţia aceasta? Izolarea 
este perfectă. 

În fine, există și manipulatoare care acţionează mai 
„blând”, dacă doriţi. Am văzut asta în toate acele remarci 


care se încheie cu puncte de suspensie, denigrând într-o 
manieră total nepotrivită, chiar dacă nu par să o facă. în 
acest sens, o observaţie de genul „E destul de ciudat 
prietenul ăsta al tău”, ar trebui să fie un prim semnal de 
alarmă. Cum adică „ciudat? în ce sens? Misterul începe. 
Apar ulterior alte observaţii, ceva mai sugestive, de genul: 
„Nu știu cum vezi tu lucrurile, dar eu, una, nu pot avea 
încredere în el” Ideea este aceea de a crea două viziuni 
opuse pentru ca, în cele din urmă, doar una să fie 
privilegiată, dar jucându-se în tot acest timp cu o emoție 
intensă: frica. Al treilea pas constă efectiv în crearea unui 
potenţial pericol: „Faci cum vrei, dar eu, să fiu în locul tău, 
aș fi precaută. La urma urmei, ești liber să-ţi asumi riscul, 
dar să nu vii să te plângi la mine după aceea”. în acest 
context, păstrarea iluziei libertăţii se aseamănă cu tehnica 
de bază a falsei alegeri: presupune să faci pe cineva să 
creadă că dispune de liberul-arbitru când, de fapt, nu e 
cazul. Când îl determini pe celălalt să-și închipuie un viitor 
risc, a cărui posibilitate de realizare pare aproape 
evidentă,  „alegerea” este categoric orientată într-o 
anumită direcţie. în cazul în care vă întrebaţi care ar putea 
fi acest risc, este suficient să primiţi un răspuns neclar și 
evaziv: „Cred că e destul de clar, nu?”, „Dacă nu înţelegi, 
asta e problema ta”, eventual exasperantul „Eu atât îţi 
spun și cu asta am încheiat”, rostit în așa fel încât să poată 
fi interpretat în nenumărate feluri. 

Procesul de intimidare, ajuns la un nivel și mai 
crescut, se manifestă acum cu și mai multă tărie: „Ascultă, 
nu vreau să mai aud despre asta. Deja e prea mult...” Și 
după acel „prea mult” vine suita de calificative 
depreciative. Important este să dea naștere acelei îndoieli 
supărătoare, apoi să facă în așa fel încât orice vorbă spusă 
sau faptă comisă de persoana în discuţie să se suprapună 
cu ideea pe care ea a avansat-o deja: „Uite, vezi! Când îţi 
spuneam că e prea de tot... După câte a zis/a făcut, nu 
cumva să îndrăznești să mă contrazici!” Poate dura ceva 
timp, dar este eficient, iar obiectivul este atins. Aceasta 
este adesea una dintre cele mai bune modalităţi atunci 


când există o legătură emoţională puternică, cum ar fi 
“între un bărbat și propriii săi copii. Pot fi folosite toate 
tehnicile de argumentare, în special cele care ghidează 
răspunsul. De exemplu, apelând la anumite proverbe sau 
maxime („Nu iese fum fără foc”, „Nimic nu e întâmplător” 
et(.). Și este foarte practic dacă se urmărește impunerea 
unei idei, în locul oferirii de argumente. 

Mult mai bine funcţionează reciprocitatea: „Pune-te 
în locul meu”. Este ideal dacă manipulatoarea are de-a 
face cu un om empatic! Poate merge mână în mână cu 
victimizarea: „Uite, nu mai vreau să-ţi văd fraţii. Ai văzut 
cum mă tratează? Se vede cu ochiul liber că nu mă plac, și 
totuși am făcut tot ce-am putut să fiu agreabilă”. Dacă 
joacă încercând să atingă astfel de corzi sensibile, obţine 
rezultate excelente. Chiar dacă propriile dumneavoastră 
sentimente pot fi ridiculizate sau negate de-a binelea, 
amintiţi-vă că ale manipulatoarei sunt neapărat autentice, 
prin urmare nici nu se pune problema să avem îndoieli în 
privinţa lor. în consecinţă, vă arătaţi foarte tandru și plin 
de compasiune faţă de disconfortul ei. Chiar dacă 
incidentele la care face referire sunt inventate, ajungeţi să 
fiţi convins că sunt adevărate, așa că îi pierdeţi treptat din 
vedere pe toţi cei care vă iubesc sincer. 

Mai rămâne, desigur argumentul autorității: 
determinarea celuilalt să accepte un punct de vedere 
pornind de la un anumit principiu: că autorul acestuia este 
demn de încredere. „Ştiu eu ce spun. De altfel, profesorul 
X spune exact acelaşi lucru!” Sau mult mai simplu: „Am 
studiat problema, știu despre ce vorbesc și îţi spun că 
exact așa stau lucrurile”. Întonaţia folosită vă arată clar că 
această afirmaţie nu suportă discuţii suplimentare. 

Toate acestea creează neîncredere faţă de persoanele 
pe care le apreciaţi (și care vă apreciază la rândul lor) și vă 
taie treptat orice punte de legătură cu ele. Așadar, nu mai 
aveţi posibilitatea de a vă împărtăși îndoielile, de a primi 
sfaturi sau sprijin din partea lor, chiar și de a vă bucura de 
simpla lor companie. Fiind mai ușor influenţabil și maleabil 
atunci când te trezești la un moment dat complet singur, 


fără familie și sprijin din partea prietenilor, totul se rezumă 
treptat la prezenţa manipulatoarei și se concentrează 
asupra ei: tot ceea ce credeţi, ce vă place, ce faceţi et[. 
Este sindromul atotputerniciei din mâinile unui copil-rege 
peste toate jucăriile sale: „Este al meu, doar al meu, și fac 
ce vreau cu el”. Problema este că, în cazul de faţă, jucăria 
sunteţi chiar dumneavoastră! 

Părăsirea unui loc 

Punerea sub supraveghere devine cu atât mai 
dramatică (u cât vă determină să părăsiţi spaţiul în care 
locuiţi. Obiectivul este acela de a vă îndepărta de 
persoanele altminteri apropiate și de a vă face dependent 
în mod direct și în permanenţă de dispoziţia ei. Izolarea 
geografică este cumplită. 

Imaginaţi-vă că deja v-aţi stabilit undeva la 800 de 
kilometri de regiunea în care locuiesc prietenii, familia și 
chiar copiii dumneavoastră, pe care nu îi veţi mai vedea 
prea des, iar pe unii chiar deloc. Acei câţiva oameni cu 
care veţi putea forma relaţii vor rămâne în cele din urmă... 
simple relaţii. Partenera dumneavoastră se va asigura ca 
tranziţia la statutul de prieten să nu aibă loc niciodată. 
Dacă, în plus, toate astea se întâmplă într-o ţară a cărei 
limbă nu o cunoaşteţi, singura persoană cu care puteţi 
purta un dialog rămâne ea și numai ea. 

Mijloacele folosite pentru punerea în practică a 
acestei izolări sunt aproape identice cu cele folosite pentru 
a ţine oamenii apropiaţi departe. Ș$antajul, într-o formă 
primară, funcţionează de minune: „Dacă mă iubești, fă 
asta”. Dacă nu este suficient, clasica evocare a unei 
viitoare frici oferă rezultatul scontat: „Dacă nu faci acest 
lucru, te părăsesc”. Se poate vedea clar că nu sunt 
ameninţări deosebit de elaborate, dar funcţionează foarte 
bine. Următoarea mărturie face lumină în ceea ce privește 
acest mod de a acţiona. 

Mărturie 

„Aveam o a doua proprietate, care îmi plăcea la 
nebunie și pe care speram să o fac reședința mea 
principală. Tuturor le plăcea: situată într-un cadru foarte 


frumos, cu o arhitectură de excepţie și un design interior 
foarte frumos și el et(. Tocmai de aceea o cumpărasem și 
nu intervenisem prea mult asupra spaţiului respectiv. 
Evident, am dus-o și pe iubita mea într-un weekend acolo. 
Nu a comentat nicicum, n-a zis nici măcar un cuvânt. La un 
moment dat, a făcut următoarea remarcă: 

«Eu n-aş fi amenajat-o așa.» Nimic altceva. 
întotdeauna spunea chestii de genul ăsta, care se puteau 
interpreta în multiple feluri! în următoarele câteva luni, a 
complotat în așa fel încât să mă determine să mă stabilesc 
cu ea undeva în Sud. Dar casa mea? «Dacă vrei să-mi 
demonstrezi că ţii la mine cu adevărat, vinde-o.» Cu toate 
acestea, îi dovedisem în numeroase rânduri că tineam cont 
de ea! Din păcate, am acceptat. Numai că o casă nu se 
vinde peste noapte. Nu a durat mult și a început să-mi 
reproșeze: «Dacă nu 's-a vândut deja, este pentru că nu 
faci nimic în acest sens.» L-am bătut la cap de agentul 
imobiliar și am scăzut preţul. Vânzarea a fost încheiată. 
Mi-a fost foarte greu din punct de vedere emoţional. 
Petrecusem momente minunate acolo cu copiii, când 
aceștia erau micuţi, după divorţ. A trebuit să le explic și lor 
de ce. Simţeam nevoia să fiu cât de cât consolat sau cel 
puţin sprijinit. l-am spus: «lată, am vândut-o. Am făcut-o 
pentru tine, așa cum mi-ai cerut.» Și atunci, răspunsul ei 
dur și glacial m-a lăsat perplex: «Deloc, dacă ai vândut-o, 
ai făcut-o doar pentru tine.» Am rămas fără cuvinte. Nicio 
mulţumire din partea ei, nici cea mai mică urmă de 
empatie. Mi “s-a părut chiar crud, întrucât știa cât de 
atașați eram, eu și copiii, de acea casă. în plus, a trebuit să 
le explic că de acum înainte voi locui departe. Când m-am 
trezit singur, am și plâns. în cele din urmă, mi-a prins bine, 
pentru că mi 's-a confirmat cât de nemiloasă este. încă mai 
aveam timp! Mi-am dat seama că, trăind alături de această 
femeie, comiteam o greșeală monumentală. Așa că am 
părăsit-o, după vreun an și o grămadă de alte dovezi de 
răutate din partea ei. în schimb, i-am lăsat cadou plăcerea 
de a le spune tuturor că ea a iniţiat despărţirea”. 

lată cum putem șantaja pe cineva apelând la 


sentimente, destabiliza prin hărţuire, călca de bunăvoie și 
chiar cu bucurie peste emoţiile cuiva și inversa 
responsabilitatea. Nu toţi sunt destul de norocoși încât să 
beneficieze de șansa unui salt salvator și nici nu-și 
conștientizează dorinţa de a fugi. Trebuie menţionat faptul 
că, dincolo de voinţă, trebuie să existe și capacitatea de a 
fugi, deoarece toate mecanismele de condiționare 
epuizează la propriu bărbatul victimă. Epuizarea se poate 
dovedi într-atât de amplă, încât bărbatul în cauză să nu 
mai aibă puterea - fizică și mentală - de a fugi. „Mi-e 
rușine cu mine”, spunea un astfel de bărbat, „am devenit o 
epavă”. Astfel de cuvinte grele demonstrează cât de mare 
este dezastrul condiţionării perverse. Izolarea geografică 
amplifică izolarea emoţională și accentuează implicit 
dificultatea de a pleca, de a lăsa totul în urmă; consecinţa 
este că victima se trezește izolată în noul cămin conjugal 
și, în felul acesta, practic se rupe singură de restul lumii. 

Când „se cere” o schimbare a activităţii profesionale, 
lucrul acesta răspunde aceleiași strategii menite de a 
crește, după dorinţă, dependenţa, de a găsi o sursă mai 
bună de venit sau de a dobândi o izolare suplimentară, ori 
chiar pe toate trei în același timp. Astfel de schimbări 
implică în primul rând o manevrare, pornind de la 
dependenţa emoţională, care să garanteze succesul. 

Acapararea teritorială 

Pătrunderea în spațiul privat 

Un alt aspect - și unul destul de semnificativ - ce ţine 
de relaţia de dominație este invadarea spaţiului celuilalt. 
Acest lucru nu trebuie confundat cu ceea ce se întâmplă 
adesea într-o relaţie de cuplu, în care unul dintre cei doi 
tinde să „gestioneze” lucrurile și să fie factorul de decizie 
activ și decisiv. în astfel de situaţii sau în caz de dezacord, 
există discuţii, negocieri și se iau în considerare dorinţele 
și nevoile celuilalt. Aici, este vorba despre o situaţie în 
care persoana manipulatoare ocupă mult spaţiu în viaţa 
victimei sale și chiar îl acaparează, astfel că ajunge să 
gestioneze viaţa acesteia din urmă după bunul plac. 

Pentru a beneficia de intimitate, trebuie să deţineţi 


un așa zis „sine” Prin urmare, trebuie să existe o 
delimitare între un mediu extern și unul intern, care să 
includă intimitatea corporală (este corpul meu, îl protejez 
și mă bucur de el după cum consider potrivit), intimitatea 
psihică (cred ce doresc să cred) și intimitate 
comportamentală (pot hotări și face un lucru pe cont 
propriu). Toate acestea constituie un set de nevoi de bază 
pe care manipulatoarea se va strădui să le ignore și 
ulterior să le calce în picioare. 

Gravitatea situaţiei și perversitatea ies la lumină 
atunci când se știe faptul că aceste nevoi fac parte din 
echilibrul general al unei persoane. Într-adevăr, 
nesatisfacerea unei nevoi o întărește, iar dacă nu se 
întâmplă nimic în acest sens, apare invariabil un sentiment 
de lipsă, de deprivare sau nemulţumire care duce la 
suferinţă. Cu toate acestea, o manipulatoare îi poate 
imputa și eventual repeta obsesiv partenerului său că 
unele dintre nevoile lui nu sunt deloc necesare ori sunt 
chiar negative. Este ceea ce am văzut, de exemplu, în cazul 
izolării: negarea nevoii sociale, a nevoii emoţionale, 
apartenenţa la un grup et[. Prin repetarea obositoare, o 
anumită idee ajunge să se înrădăcineze în creierul 
ascultătorului, sfârșind prin a fi acceptată ca adevăr. Chiar 
dacă la început percepeţi ideea ca fiind negativă, ajungeţi 
să o acceptaţi treptat, dat fiind că oricum o auziţi în mod 
regulat. Asistăm la o autentică spălare a creierului. Iar în 
scurt timp, se vor vedea și efectele: veţi rămâne fără o 
parte din elementele vitale ce ţin de fiinţa dumneavoastră. 

Atunci când acest scenariu se repetă frecvent, face 
ravagii, deoarece influenţează ce se petrece pe teritoriul 
dumneavoastră și duce la negarea treptată a ceea ce 
credeţi și aveţi, a tuturor nevoilor, iar în cele din urmă a 
tot ceea ce sunteţi. Echivalează cu abandonarea propriei 
personalităţi. Dominatorul trage acum toate corzile după 
bunul plac: a avut loc preluarea teritoriului fizic, care 
degenerează acum în acapararea teritoriului psihic. 
Dreptul de a exista ca persoană separată este astfel 
refuzat. De la supunere se trece la înstrăinare. 


Procesul acesta nu merge întotdeauna până la capăt, 
dar atunci când se întâmplă, bărbatul îşi semnează practic 
sentinţa la foc mocnit. Reţineţi cum, chiar și într-un stadiu 
mai puţin avansat, poziţia inegalităţii se cunoaşte printr-o 
oarecare supunere. Din acest motiv, manipulatoarea nu 
ezită să invadeze teritoriul soţului ei, dar, în schimb, nu-l 
lasă pe acesta să intre pe teritoriul ei. Dacă vreodată aţi 
îndrăzni să-i încălcaţi teritoriul, chiar și puţin, reacţia ei ar 
fi imediată și încărcată de furie. Acest lucru are sens, 
având în vedere asimetria relaţiei pe care a stabilit-o: 
pentru ea, respectul faţă de spaţiul ei este o necesitate. Pe 
de altă parte, din moment ce vă desconsideră, în ochii ei 
nu aveţi motive justificate pentru a vă simţi copleșit sau 
lipsit de respect. În unele cazuri, nici nu vede cât de 
intruziv este ceea ce face; are motive întemeiate să 
acţioneze într-un anumit fel, putând chiar să nu înţeleagă 
(sau să nu vrea să înţeleagă) că aveţi o „grădină secretă”. 
în alte cazuri, este foarte conștientă de ceea ce face, 
invadându-vă teritoriul și lăsându-se condusă de o dorinţă 
nesănătoasă de a răni și de a distruge. 

O asemenea încălcare a spaţiului personal are drept 
rezultat o lipsă de respect și un dispreţ faţă de tot ceea ce 
reprezintă acesta și natura lui intimă: intră peste 
dumneavoastră în baie, caută în sertare, intră pe 
computer, vă verifică telefonul mobil, contul bancar, vă 
deschide corespondenţa, încălcând regulile vieţii private și 
intervenind chiar și în relaţiile profesionale și personale, 
punând neîncetat întrebări cu privire la felul în care vă 
folosiţi timpul, hărţuind prin e-mailuri, mesaje și altele 
asemenea, folosindu-vă lucrurile, indiferent care sunt 
acestea (unelte, mașină, cărţi, survenire et(.), de parcă nu 
v-ar aparţine (nu doar le folosește, uneori le și strică 
dinadins). 

Din afară, unele dintre aceste intruziuni pot părea 
banale sau nesemnificative. Dar sunt mai periculoase decât 
par, pentru că semnalează o relaţie dezechilibrată, fapt ce 
se repercutează și asupra altor arii. 

Mărturie 


„Când ajungeam la iubita mea, în loc să-mi ureze bun 
venit, primele ei cuvinte erau: «Dă-ţi pantofii jos. Și ia-o pe 
acolo, nu pe aici!» A ajuns chiar să-mi cumpere niște 
papuci ridicoli, pe care eram obligat să-i port acasă la ea. 
Bun, mi-am zis, de ce nu? Mă agasa puţin situaţia, mai ales 
că ea rămânea încălţată cu pantofii cu care umbla pe 
stradă. într-o seară, a venit ea pe la mine. Spălasem totul 
și făcusem curăţenie lună, știam cât de maniacă este din 
acest punct de vedere, l-am cerut să-și dea jos pantofii. *S- 
a făcut că nu aude și, tropăind cu tocurile, a mers la baie, 
în dormitor, în sufragerie, în fine, prin toate camerele, apoi 
m-a privit cu un surâs sfidător: «Ce faci? Ești bine?» 
Clocoteam de nervi (iar ea știa asta), însă, habar n-am de 
ce, n-am spus nimic. Nu încape îndoială c-a știut că n-am 
să spun nimic”. 

Această invadare teritorială poate lua și alte forme, 
devenind profund nesănătoasă. Mărturia următoare 
înfățișează modul uimitor în care se întâmplă: 

„Nevastă-mea, într-o zi, și-a lăsat absorbantele 
folosite pe marginea chiuvetei. M-am dus la ea și am 
atenţionat-o cu privire la scăparea respectivă. Mi-a aruncat 
o privire răutăcioasă. «Ei, și? Te deranjează?» După o 
vreme, a început să o facă din nou și, dat fiind că oricând 
puteau să intre copiii în baie, i-am făcut încă o dată 
observaţie. l-a sărit ţandăra numaidecât: «N-ai decât să le 
arunci personal la gunoi, că doar nu sunt menajera ta!» 
Știind că e în stare să provoace din orice un adevărat 
scandal și să mă facă cum îi venea la gură, chiar și în faţa 
copiilor, am preferat să tac. A continuat să o facă de 
fiecare dată când știa că urmează să intru după ea la baie”. 

Acest mod de a se purta, oricât ar părea de 
surprinzător, trimite un mesaj clar: „Aici sunt pe tarlaua 
mea și fac ce vreau. Nu ești la tine acasă și trebuie să te 
pliezi după cerințele, capriciile și toanele mele”. Celălalt 
mesaj este: „Dacă nu-ți convine, mie nici că-mi pasă!” Prin 
urmare, spaţiul conjugal este acaparat doar de unul dintre 
cei doi membri ai cuplului, în avantajul propriu. Vedem 
clar la ce poate duce dezechilibrul dintr-o relaţie, cum se 


întâmplă și în cazul de faţă, unde exemplul cu baia nu 
reprezintă decât o mică parte din realitatea de zi cu zi. 

Acapararea ariei psihice 

Generarea unei dependențe afective, iar ulterior 
materiale, merge mână în mână cu acapararea teritorială. 
Prima fază a fost cea în care și-a transferat 
responsabilităţile către victimă și a făcut-o să se simtă 
vinovată, pentru ca apoi să o izoleze astfel încât, încetul cu 
încetul, legătura de dominație să fie din ce în ce mai 
puternică. Ulterior, i-a rămas orchestrarea pierderii 
libertăţii, astfel încât să amplifice dependenţa și 
distrugerea. Pentru a face acest lucru, a fost necesară 
pătrunderea în spaţiul privat al celuilalt și privarea 
graduală a acestuia de orice posibilitate de a-și menţine 
spaţiul intim. Intimitatea este ceea ce vă permite să vă 
cultivați viaţa interioară, să vă iubiţi și să menţineţi o 
relaţie intimă cu voi înșivă. Datorită acesteia, ne crcăm 
propriul spaţiu privat, cu convingeri, gânduri și visuri, 
ceea ce ne conferă propria unicitate și marchează modul în 
care ne diferenţiem de ceilalţi. În consecinţă, intimitatea 
face parte din nevoile noastre de bază și de aceea o 
apărăm și o protejăm cu grijă. 

Felul în care ocupăm un spaţiu în prezenţa altora 
este un mod de afirmare a identităţii noastre. Prin urmare, 
o manipulatoare face tot posibilul pentru a distruge linia 
de demarcare dintre mediul extern și cel intern (perceput 
și identificat ca aparţinându-ne și ca reprezentând propria 
noastră persoană). Procedând astfel, se transmite 
următorul mesaj: „Tot spaţiul îmi aparţine și este al meu, 
nimic nu este al tău și, prin urmare, numai eu exist, iar tu 
nu”. Principalul scop al acestei acaparări teritoriale este 
de a vă reduce spaţiul, apoi de a vă împiedica să luaţi chiar 
și cea mai măruntă decizie în ceea ce vă privește și, nu în 
ultimul rând, de a vă interzice să fiţi cum sunteţi de fapt. 
Totul se rezumă la a distruge pe cât posibil acest spaţiu 
fizic și psihic privat și de a interzice folosirea lui. Gata cu 
intimitatea. Este o manieră înspăimântătoare și rapidă de 
a dezumaniza și a ucide în mod simbolic. 


Toate aceste moduri de a viola spaţiul fizic al celuilalt 
se adună și se amestecă. Ele ajung să fie consacrate 
aidoma unui ritual. Victima devine astfel „obișnuită” ca 
partenerul să deţină prea mult control asupra existenţei 
sale, pe care o manevrează după bunul plac. Intimitatea 
este desfiinţată treptat, astfel încât identitatea să fie 
anihilată cu totul. 

Acest lucru se adaugă la schimbări fără negociere, la 
diverse directive și interdicții, la atacurile continue asupra 
propriei libertăţi, la negarea gusturilor și preferințelor, 
denigrarea emoţiilor și „reformatarea” gândurilor. Pentru 
că, deși manipulările trec prin tărâmurile material sau 
relational, cel vizat este spaţiul psihic, astfel încât victima 
să-l lase pe torţionar să ia decizii în numele ei. într-adevăr, 
atunci când ne găsim deposedaţi de tot ce ţine de psihicul 
nostru, ne pierdem treptat orice urmă de vitalitate și orice 
spirit de luptă: nu mai este nimic de apărat sau de 
protejat, nici fizic, nici mental. Ne transformăm astfel într- 
o victimă pasivă. 

Pentru o vreme, vă spuneţi că bunătatea, blândeţea și 
toleranța de care daţi dovadă faţă de călăul 
dumneavoastră îl vor umaniza în cele din urmă. însă din 
moment ce nu vi se adeveresc așteptările, oferiţi și mai 
mult. Se nasc speranţe la fel de deșarte, de unde și această 
pasivitate (care vă poate fi reproșată, în același timp). 

Psihoterapeuta Véronique Sichern exprimă un punct 
de vedere foarte relevanti: „Dacă cineva provoacă rău 
altcuiva, care, în schimb, pare a fi o persoană cumsecade, 
este cu atât mai greu de suportat fapta în sine, din cauza 
sentimentului de vinovăţie. Atunci, pentru a se dezvinovăţi, 
de cele mai multe ori abuzatorul devalorizează victima, 
spunându-și în gând: dacă această persoană este mai puţin 
valoroasă, atunci și fapta mea este mai puţin dăunătoare”. 
Manipulatoarea ajunge astfel să considere încetul cu 
încetul că nu sunteţi un om valoros și că, în consecinţă, 
nici spaţiul dumneavoastră nu este important. Victima este 
supusă unui tratament asemănător violului: negarea 
acesteia ca persoană și a intimităţii sale. Confruntat cu o 


manipulatoare care vă consideră nici mai mult, nici mai 
puţin decât un „obiect”, renunţarea ajunge să fie privită ca 
un mijloc de a evita o amplificare a diverselor răni. Acest 
lucru se datorează speranţei secrete că totul va fi bine sau, 
cel puţin, mai bine decât dacă “s-ar opune vreo rezistenţă. 
Există invariabil o derivă către o supunere nealeasă în mod 
deliberat, dar care ajunge să reprezinte singura modalitate 
de a obţine o aparentă liniște. Numai că, procedând astfel 
faceţi abstracţie de propria persoană și apoi vă negaţi 
propriile năzuinţe, dorințe și nevoi. Dorinţele 
dumneavoastră trebuie să dispară și să fie înlocuite de cele 
ale călăului. "S-a zis cu individualitatea. Posibilitatea de a 
mai exista ca personalitate de sine stătătoare este ucisă, 
iar obiectificarea este în felul acesta desăvârșită. 

Șantajul afectiv şi războiul dintre sexe 

Jocuri care nu sunt, de fapt, jocuri 

A te juca cu sentimentele cuiva 

Manipulatoarea folosește cu ușurință sexul drept 
armă și uneori îl vede ca atare. De asemenea, profită de 
intensitatea sentimentelor și transformă acest proces într- 
un joc. Prin urmare, se va folosi în acest sens atât de o 
atitudine caldă, cât și de una glacială, însemnând că va 
aplica tehnica palmei și a mângâierii. 

Acest stil, de a pendula constant între două extreme, 
îi este specific numai ei: refuză să accepte faptul că și 
partenerul ei ar putea afișa un comportament neliniar și i- 
ar reproșa vehement dacă el ar face-o. Mai mult, dacă 
acesta i-ar demonstra vreodată că ea este cea care trece 
mereu de la o atitudine la alta, femeia l-ar contrazice cu 
virulență: „Vorbești prostii” sau chiar l-ar culpabiliza că o 
acuză de așa ceva: „Ce prostii poţi să inventezi! Vezi c-ar 
trebui să-ţi măsori mai bine cuvintele!” Dacă se enervează, 
nu va fi vina ei: atitudinea sau cuvintele partenerului au 
făcut-o să se simtă așa. li pare rău, dar nu a avut încotro, 
celălalt a fost de vină. încă o dată, dă dovadă de lipsă de 
maturitate. Oricum, nici nu are vreun sens să ne certăm: 
întotdeauna este celălalt de vină, deoarece ea nu este 
niciodată responsabilă. De asemenea, se mai poate să 


„dispară” din când în când: încetează să mai dea vești, 
încetează să mai răspundă la mesaje, de parcă ar fi 
“înghiţit-o pământul, doar ca să reapară brusc, de parcă nu 
“s-ar fi “întâmplat nimic. Am văzut în faza de seducţie cum 
se poate întâmpla așa ceva, atunci când manipulatoarea 
caută să trezească în victima ei curiozitatea și dorinţe cât 
mai arzătoare. 

Se întâmplă acest lucru pentru ca victima să fie 
cuprinsă de stări de îngrijorare profundă, la limita 
angoasei. într-o relație sănătoasă, o femeie este 
impresionată când ne arătăm îngrijoraţi de starea ei. 
Aceasta este dovada că ne pasă de ea, că este valoroasă în 
ochii celui care o iubește. “S-ar putea să spună, de 
exemplu, „îmi pare rău. Nu mi-am imaginat niciodată că te- 
ai îngrijora atât de mult”. Aici, însă, răspunsul este cu totul 
diferit. în loc să vadă în această îngrijorare o dovadă a 
sentimentelor și atașamentului faţă de ea și să arate 
recunoștință, o vede ca pe o invadare imposibil de suportat 
a teritoriului ei. Incapabilă de cea mai mică empatie, 
rămâne distantă sau iritată și profită de acest moment de 
confuzie pentru a arunca cu răspunsuri vagi: „Simţeam 
nevoia să fiu singură” sau „Aveam lucruri de făcut...”, care 
în niciun caz nu potolesc curiozitatea, ba chiar amplifică 
starea de confuzie, pentru că nu se oferă nicio explicaţie 
suplimentară. lar manipulatoarea știe lucrul acesta și 
jubilează. Agresivitatea îşi poate arăta și ea colții: „Dar 
încetează odată să mă mai monitorizezi! încă mai am voie 
să fac ce vreau, nu?” Atâta dispreţ faţă de trăirile celuilalt 
pare de neînțeles. De fapt, respectiva duritate are un scop: 
ca victima să-și ceară scuze, pentru că a deranjat-o cu 
îngrijorarea sa și, eventual, să se simtă vinovată pentru 
asta. Joaca repetată cu sentimentele celuilalt duce la 
amplificarea disconfortului și a nesiguranţei emoţionale; 
dependenţa devine și mai puternică. îl obligă astfel pe 
celălalt să o curteze veșnic și să-i ofere iubire 
necondiționată. Asistăm la un adevărat joc de putere, în 
care ea trage toate sforile și vă obligă să acceptaţi orice 
condiţie pe care o impune. Pe de altă parte, numai ea 


dispune de acest drept; și nimic nu este mai important 
decât să nu facem și noi același lucru, pentru că ar 
însemna să riscăm prea mult. 

Mărturie 

„Uneori, iubita mea obișnuia să se facă nevăzută 
câteva zile. Şi n-aveam ce să fac... La un moment dat, a 
fost chiar insuportabil. A trecut o săptămână întreagă fără 
să dea niciun semn de viaţă, cu toate că i se spusese că 
normal era să sune. Când o sunam, nu răspundea nimeni, 
liniște absolută. Chiar m-am îngrijorat și am sunat la 
poliţia, voiam să aflu dacă nu cumva păţise ceva. Când a 
reapărut, mi-a spus că eram ridicol și că mai mult ca sigur 
sufeream de vreun complex de abandon, ceea ce m-a dat și 
mai tare peste cap. Fără nicio explicaţie, fără nicio scuză, 
absolut nimic. însă complexul meu consta, de fapt, în 
suferinţa provocată de dispariţiile ei bruște și veșnic fără 
nicio explicaţie!” 

Dorinţele neîmplinite 

Stilul acesta perfid de a afișa un comportament când 
apropiat, când extrem de distant, se aplică și pe plan 
sexual, desfășurându-se concomitent în contextul unui joc 
al puterilor. 

Iar aici, există o serie de diferenţe în comparaţie cu 
ceea ce ar face în mod normal un bărbat manipulator. 
Acesta din urmă îşi exercită puterea chiar mai mult în ceea 
ce privește practicile sexuale pe care el le impune, pe când 
femeia preferă mai degrabă să refuze relaţiie sexuale. Un 
bărbat îşi maltratează partenera și adesea o înșală (sau 
încearcă să o facă geloasă) pentru a arăta că el, unul, are 
succes, în vreme ce ea nu. Comentariile supărătoare sau 
umilitoare despre aspectul fizic sunt la ordinea zilei, iar 
manipulatorul caută deseori să facă din partenera sa un 
obiect sexual care să fie dominat, chiar dacă aceasta 
înseamnă să o incite sau să o oblige să se angajeze în 
diverse practici sexuale pe care ea nu le dorește, dar în 
care se implică... pentru el. 

In aceste situaţii se poate vorbi despre așa-numitul 
„viol marital”. Violul este definit de Articolul 222 - 23 din 


Codul penal francez astfel: „Orice act de penetrare 
sexuală, de orice natură ar fi el, săvârșit asupra altei 
persoane sau asupra persoanei care aduce o acuză prin 
violenţă, constrângere, ameninţare sau surpriză”. Deși 
legea nu menţionează și violul conjugal sub aceleași 
circumstanţe, instanţele i-au aplicat aceeași sancţiune încă 
din 1990. Totodată, din 1992, instanţele precizează faptul 
că prezumția consimţământului soţilor poate fi combătută 
pentru a dovedi această infracţiune. Ceea ce înseamnă că 
nu se presupune din start că soţii vor consimţi vreun act 
sexual. Dacă unul dintre ei poate dovedi că a refuzat actul 
sexual, atunci se poate vorbi despre prezenţa unui viol 
conjugal. lar astfel de dovezi sunt foarte dificil de 
furnizat... 

Cele mai importante noţiuni din articolul la care ne 
referim sunt „violenţă”, „constrângere”, „ameninţare” sau 
„surpriză”, ce exprimă o absenţă a dorinţei de a întreţine 
un act sexual și, deci, o absenţă a consimţământului. 
Aspect constatat la majoritatea bărbaţilor manipulatori, cu 
atât mai mult cu cât se spune - și este recunoscut faptul - 
că apetitul sexual este mai important în cazul bărbaţilor. În 
schimb, dacă ar fi ca un bărbat să afirme că a fost violat de 
soţia sa, lucrul acesta ar atrage după sine reacţii de 
neîncredere sau remarci sarcastice, ceea ce îl împiedică 
pur și simplu să o spună. 

Femeia manipulatoare acţionează diferit. Plecând de 
la ideea că un bărbat are un apetit sexual mai puternic, ea 
se folosește de asta. Auzim adesea spunându-se că poţi 
ţine un bărbat lângă tine dacă-i oferi sex și... mâncare, nu? 
Iniţial, manipulatoarea caută să-și momească victima. Atât 
timp cât știe să se facă seducătoare, nu durează mult până 
ce atracţia devine de-a dreptul irezistibilă, iar începuturile 
relaţiei sunt adesea, din acest punct de vedere, foarte 
plăcute, ba pentru unii chiar idilice. Numai că durează 
doar o vreme, iar iluzia îşi va schimba tonul. 

Să te faci dorit și să te lași greu este una, dar să te 
joci cu celălalt tachinându-l și făcându-i promisiuni deșarte 
este cu totul altceva. La fel ca în lumea animalelor în 


general - iar manifestarea paradei nupţiale a multor specii 
ilustrează acest lucru - stârnirea dorinţei și amplificarea 
graduală a acesteia reprezintă o parte importantă dintr-un 
întreg proces de seducţie, o parte cu utilitatea și farmecul 
său. Într-o relaţie echilibrată, o femeie îşi arată dorinţa, 
dar nu dă niciodată mai multe semne decât minimumul 
necesar pentru a trezi interesul bărbatului. Când 
tachinează, o femeie poate fi deosebit de seducătoare și 
ispititoare, nici nu e de mirare că trezește imaginaţia 
bărbatului. Mai direct spus, ea - și propune şi-şi evaluează 
marfa cu mult peste ceea ce solicită cumpărătorul. Atâta 
doar că, deși starea de incitare a fost stârnită cu bună 
știință, femeia totuși refuză. Toată această punere în scenă 
n-a fost decât o înșelăciune; iar o critică înjositoare, în 
treacăt, mărește frustrarea. Pe lângă faptul că nu 
înţelegem nimic din ce se petrece, a apărut și această 
dorinţă niciodată împlinită, cu toate că a fost aţâţată din 
plin. 

Sexul ca momeală şi armă / 

Un libido care creează dependență 

Folosindu-se de corpul ei extrem de atrăgător și de 
amintirea primelor momente împreună, această femeie 
dispune de o armă eficientă pentru a-și deservi scopurile. 
Unele femei manipulatoare au o sexualitate foarte 
puternică, ceea ce duce la relaţii sexuale incontrolabile și 
pasionale. Pot fi foarte frumoase, dar nu întotdeauna. Mulţi 
bărbaţi manipulaţi laudă frumuseţea incomparabilă a 
partenerelor lor și vorbesc despre aceasta de parcă ar fi 
una dintre minunile lumii. Pe lângă faptul că frumuseţea 
este subiectivă, există două aspecte de luat în considerare. 
în primul rând, aceste femei îşi îngrijesc corpul. Atât timp 
cât vând o „marfă“ la un preţ ridicat, consideră că se 
cuvine să aibă grijă de ea, să o întreţină și să o prezinte în 
mod strălucit, chiar dacă aceasta înseamnă să apeleze la 
nevoie și la chirurgia estetică. În al doilea rând, ceea ce 
poartă numele de „frumuseţe” este de fapt sex-appeal, acel 
ceva care naște o atracţie instinctuală, primară și cât se 
poate de puternică. Există apoi o denaturare a realităţii și, 


de regulă, când un bărbat spune: „Este foarte frumoasă”, 
ce vrea să transmită este: „Mi “s-au aprins călcâiele după 
ea ca unui nebun”. Confuzia “s-a instalat deja şi-şi spune 
cuvântul, iar dacă bărbatul adaugă „O iubesc”, atunci 
chestia aceasta se poate traduce prin „Sunt complet 
dominat de ea”. 

Acest tip de  manipulatoare are o inteligenţă 
instinctivă. Ea nu se străduiește să analizeze bărbatul pe 
care îl întâlneşte; îl „simte” într-un mod foarte animalic. 
Prima întâlnire cu el este aproape întotdeauna un schimb 
de feromoni în cadrul căruia fiecare îşi imprimă semnătura 
olfactivă asupra celuilalt, fapt care nu poate decât să 
aprindă dorinţa. Promisiunea implicită a unei relaţii care 
nu este doar caldă, ci de-a dreptul fierbinte, este păstrată 
cu ajutorul creativităţii, al rafinamentului, precum și al 
animalităţii, al încălcării tabuurilor, printr-o anumită 
frecvenţă și durată a plăcerii et{. 

Bărbaţii care trec prin asta se comportă ca și cum ar 
fi drogaţi. Chiar dacă suferă în cadrul relaţiei, sexul este 
cel care îi ţine legaţi de astfel de femei, oferindu-le aceeași 
plăcere cum este cea obţinută în urma unei doze de 
heroină. Pentru ei, nu este vorba despre o dependenţă 
sexuală generală, caracterizată prin comportamente 
sexuale repetate, în care îşi pierd efectiv controlul. Acolo 
este vorba despre o dependenţă sexuală faţă de parteneră, 
ceea ce nu înseamnă că este mai puţin puternică, iar 
adesea chiar alienantă. 

Dacă se gândesc să părăsească o astfel de femeie, îşi 
spun că nu vor găsi pe altcineva cu care să se potrivească 
și că a face sex cu o altă femeie îi va părea fad, banal și 
insipid. Pot fi sinceri în momentul în care spun că vor 
încheia relaţia şi-şi vor părăsi partenera, însă în clipa 
următoare se vor lăsa cuprinși de amintiri, dorinţe și 
impulsuri. lar atunci, devin aidoma unor narcomani sau 
alcoolici. Deși, la nivel mental, sunt conștienți de faptul că 
îi distruge, plăcerea lor trupească este mult mai puternică, 
iar orgasmele pe care le experimentează sunt mult mai 
intense pentru că rămân alături de cea care îi înnebunește 


fizic, chiar dacă le provoacă simultan nefericire pe toate 
celelalte planuri. Parafrazându-l în mod ironic pe Pascal: 
„Sexul are raţiunile sale, pe care raţiunea nu le cunoaşte”. 

În plus, lipsa sentimentelor manipulatoarei face ca 
actul sexual să fie pur fizic, dacă nu chiar mecanic. Mulţi 
bărbaţi, care ar dori să împărtășească niște clipe de 
intimitate profundă și oarecare emoţii cu partenerele lor 
după sex, recunosc că de fapt se simt triști sau anxioși în 
momentul acela. Le-ar plăcea să experimenteze o 
apropiere, dar se izbesc de un gol, un gol rece. 

Unele femei dependente de sex colecţionează iubiţi, 
iar multe dintre ele au relaţii numeroase, fără niciun fel de 
protecţie. Soții sau partenerii lor oficiali habar nu au. Prin 
urmare, nu numai că ignoră aceste trădări repetate, dar 
mai grav este faptul că ignoră cu desăvârșire realitatea: 
femeia de care sunt îndrăgostiţi poate deveni un vector al 
bolii, ba chiar al morţii. Plăcerea tocmai a devenit una 
mortală. 

Pedeapsa sadică 

Manipulatoarea, care nu este prin natura ei o 
dependentă de sex, folosește cealaltă stratagemă, adesea 
infailibilă și deja menţionată: refuzul. După ce “s-a 
comportat ca o amantă exemplară, a așteptat ca victima ei 
să muște cârligul și abia apoi a făcut-o să devină 
dependentă. După care îndepărtează obiectul poftei, 
creând o frustrare în prezent. Are loc o adevărată grevă a 
sexului! Ea îşi așază partenerul pe o poziţie de așteptare a 
unui lucru promis (sau cel puţin sugerat), dar refuzat în 
ultimul moment și care, prin urmare, nici nu se va 
întâmpla. Bărbatul frustrat simte nerăbdare, furie sau 
tristeţe și constată că încrederea în sine a avut și ea de 
suferit, diminuându-se. 

Într-adevăr, frustrarea reprezintă un răspuns 
emoţional în faţa unui refuz, care se datorează nu unui 
element extern, ci simplei voințe a unei persoane, în cazul 
de faţă, a femeii mult dorite. Ştie foarte bine că dorinţa 
crește atunci când sexul este prezentat ca o jucărie 
zornăitoare, care uneori îţi captează atenţia, dar pe care 


cel mai adesea o scapi. lar ea ispitește, pentru că în asta 
constă puterea ei. în plus, plăcerea ei crește atunci când 
victima, în loc să ceară, ajunge să implore. A implora 
presupune a cere, aproape a cerși. Ceea ce nu poate decât 
să stabilească o relaţie de dominație. 

Numai că joaca aceasta constantă, în care mizează pe 
„îţi promit sex și te fac să-ţi dorești tot mai mult”, după 
care declară invariabil: „Nu, nu mai vreau” nu poate decât 
să amplifice amărăciunea și frustrarea. Una dintre emoţiile 
asociate cu frustrarea este furia. Cu toate acestea, vorbim 
despre un lucru ce nu poate fi exprimat. Mai mult, nu 
trebuie să fie exprimat. Numai manipulatoarea are acest 
drept. Reprimarea regulată a furiei poate duce la 
autodistrugere. Observăm că există o triplă pedeapsă: 

— La nivel fizic: neîmplinirea unei dorinţe create 
artificial și amplificată dincolo de „normal”; 

— Şi la nivel psihic: 

— Impresia de a fi păcălit, trădat și folosit; 

— Interdicţia de a exprima ceea ce simte. 

Prin urmare, și „lipsa sexului” poate fi folosită ca 
armă de distrugere. 

Pentru a mai adăuga ceva, această privare vine cel 
mai adesea neînsoţită de vreo explicaţie suplimentară, 
făcând pedeapsa și mai dificil de înţeles, deci mai greu de 
suportat. Faimoasa „migrenă” pare să fie deja demodată și 
oricum nu ar fi suficientă, deoarece ar oferi o explicaţie 
aproape plauzibilă. Și mai bine funcţionează să nu se 
explice nimic, mai ales dacă refuzul este precedat de o 
fază de „aprindere”. Așa se face că o persoană de bună- 
credinţă poate ajunge să se întrebe: „Ce am făcut sau nu 
am făcut pentru a primi un astfel de refuz?” lată cum 
întâlnim încă o dată învinovăţirea, iar și iar. 

Scandaloasa seducţie servește și drept șantaj. „lată 
cât de mult mă dorești. Fă tot ceea ce-ţi cer, altfel nu vei 
obţine nimic”. 

Nu e nevoie decât să se îmbrace mai sexy sau mai 
provocator și să zâmbească într-un anumit fel, cu 
subînţeles. Apoi lasă frâu liber imaginaţiei bărbatului, care 


va spera că i se pregătește un moment fierbinte - poate 
chiar arzător - însă fără a da vreun indiciu cum că, în 
ultimul moment, are să-l refuze. lubita se etalează 
îmbietor, îndeajuns de transparentă pentru a stârni „pofta 
de mâncare”, dar fără a-ţi potoli de fapt foamea. Dacă 
bărbatul incitat va insista totuși, ea va avea grijă să-l 
numească  „obsedat”,  „pervers” sau în alte feluri 
asemănătoare. Tot el se va face vinovat, pentru că ea nu a 
vrut decât să-i arate o manifestare firească a nevoii de 
afecţiune și nimic mai mult! 

Iar pe lângă șantaj, există și ameninţarea. Oricât de 
incitat ar fi, nu e în folosul bărbatului să-și satisfacă 
dorinţa cu orice preţ. Realitatea este că manipulatoarea nu 
este tocmai străină de ce e scris în Articolul 222 - 23 al 
Codului penal francez (și de jurisprudenţa care îl 
însoțește), despre care am discutat deja la pagina 187. Ea 
știe - și nu omite să sublinieze acest lucru - că poate 
depune plângere dacă partenerul ei insistă și că, dacă ar fi 
“s-o facă, toată lumea i-ar da crezare ei. Bărbatul în cauză, 
deși el se consideră victimă, li se va părea celorlalţi un 
odios călău misogin. Are certitudinea că, într-o situaţie de 
acest fel, societatea nu va fi de partea lui. Nu-i rămâne 
decât să facă faţă acestei dorinţe neîmplinite pe cât se 
poate... Este tulburător; fizic și emoţional, desigur, așa 
cum “s-a subliniat deja, dar și din punct de vedere mental: 
cum poate fi “înțeleasă această femeie care se arăta 
disponibilă, părând să experimenteze aceeași plăcere și 
aceleași dorinţe, dar care refuză brusc avansurile sale? 
Mai ales dacă uneori - rareori, în orice caz - acceptă sau 
este chiar ea cea care vrea asta! Unde este coerenţa într-o 
astfel de situaţie? 

Mărturie 

„Sunt seri în care soţiei mele îi vine să-și pună pe ea 
câte-o piesă de lenjerie foarte excitantă. După care se 
plimbă dintr-o încăpere în alta, cu un aer nonșalant, 
adoptând câte-o postură care l-ar scoate din minţi pe orice 
bărbat normal. în cazul în care mă apropii de ea, aprins la 
maximum, mă respinge. Dacă insist, îmi aruncă un zâmbet 


dispreţuitor, zicând: «Asta e, îţi pui pofta-n cui și te rezolvi 

singur mai târziu!» După care fuge în altă cameră și se 

încuie acolo. Să înnebunești și mai mult când se întâmplă 
una ca asta!” 

„Vrei sau nu?” 

Celebra melodie a lui Marcel Zanini avea un farmec 
aparte: „O vrei sau nu o vrei/Dacă da, cu-atât mai bine/lar 
de nu... păcat de tine/Dacă nu, stai liniștit, o să-mi fie 
bine/Totuși, eu aici sunt/ Răspunde-mi/Da ori ba?” întreaga 
melodie are la bază natura indeciziei și așteptările 
bărbatului care are nevoie de un răspuns clar (și, dacă se 
poate, pozitiv) la cererea sa: „Viaţa, pentru mine, e 
superbă. /De ce să o complici/Prin ezitările tale”. Numai 
că, atunci când aveţi de-a face cu o manipulatoare, această 
parte fermecătoare este departe, foarte departe de 
realitatea acestor versuri, iar atmosfera este cu mult mai 
nesănătoasă și mai dăunătoare. 

Această tehnică, prin care se alternează căldura cu 
răceala, ușor de folosit și care niciodată nu dă greș, 
creează o dependenţă perversă. Ca orice tehnică bună, 
reapare adesea și funcţionează în continuare, mai ales în 
trei tipuri de situaţii. 

Dacă dominaţia nu este încă suficient de puternică sau 
dacă încă „rezistaţi”, în orice caz mai mult decât credea 
ea, “s-ar putea să o îngrijoreze faptul că aţi putea căuta 
fericirea în altă parte. Așa că se dăruiește din nou. 
Practic, reaprinde flacăra; mai exact, caută nu să 
recreeze plăcerea, ci să  retrezească amintirea, 
realimentând speranţa și dependenţa. Iar asta numai 
pentru a refuza cu și mai mult aplomb ulterior, 
accentuând deci dependenţa și frustrarea și amplificând 
haosul. Când vorbim despre „imaturitate”, exact la așa 
ceva ne referim. Deoarece lucrurile se desfășoară 
urmărind exact aceeași retorică a promisiunilor: „Dacă 
îţi vei învăţa bine lecţiile, vei avea dreptul la o 
bomboană”. Și a amenințărilor: „Dacă nu mă asculţi, nu 
vei primi desert/ Ceea ce poate fi de înţeles în cazul 
unui copil de 5 ani (deși acest lucru se numește 


„șantaj ”) devine năucitor într-o relaţie dintre doi adulţi, 
în cadrul căreia sexul servește drept monedă de schimb. 

1. Cealaltă situaţie este cea dominată de indiferentă. Are 
la 

bază o viaţă sexuală lipsită de plăcere și bucurie, iar 
în acest scop știe să fie totalmente pasivă, neafișând nicio 
expresie și nefăcând vreun gest, nespunând vreun cuvânt 
și părând complet indiferentă la ceea ce se întâmplă: este 
veșnic cu privirea în altă parte, de parcă ar aștepta ceva ce 
nu mai vine. Ideea este să vă determine să o satisfaceţi cu 
disperare, dar să nu reușiţi niciodată, oricât aţi încerca. 
Face un joc din uciderea oricărei surse de amuzament, 
astfel încât să vă pierdeţi și să nu mai înţelegeţi nimic. 

De multe ori, când se comportă așa, absent, inevitabil 
ajungeţi la această observaţie: se plictisește și așteaptă să 
treacă. Desigur, nu există nici plăcere, nici bucurie. Și știe 
să se folosească de diverse tehnici pentru a tăia orice elan. 
De exemplu, evită cu multă atenţie orice fel de contact cu 
sexul dumneavoastră sau chiar simulează plăcerea într-un 
fel atât de exagerat și joacă atât de prost, că devine 
umilitor pentru dumneavoastră. 

Cea de-a treia situaţie este aceea în care ea însăși simte o 
dorinţă. Caz în care dumneavoastră îi veţi servi pentru 
defulare. Aceasta înseamnă că ea se preocupă de 
propria ei plăcere, singura care contează; îi este absolut 
indiferent ce se întâmplă cu dorinţa partenerului ei. 
Dacă se întâmplă să vă simţiţi bine și dumneavoastră, 
atunci cu atât mai bine; iar dacă nu, atunci păcat pentru 
că aţi lăsat să vă scape ocazia pe care v-a oferit-o. 
Realitatea este că puţin îi pasă. I se poate întâmpla 
chiar să așeze pe primul loc propria plăcere de a 
sabota; aşadar găsește o modalitate de a sabota relaţia, 
chiar dacă asta presupune ca propria ei plăcere fizică să 
fie diminuată. 

În plus, chiar dacă partida de sex i-ar oferi o oarecare 
satisfacţie, nu cumva să îndrăzniţi să o întrebaţi, chiar și 
sub formă de glumă: „Deci, fericită?” Cel mai bun răspuns 


pe care îl veţi obţine, dacă se hotărăște să răspundă, va fi 
„Da, n-a fost chiar rău” Este echivalentul lui „se putea și 
mai bine”, omniprezent în tipul de educaţie pe care am 
primit-o, ceea ce sugerează că nu v-aţi străduit îndeajuns 
ori că nu sunteţi la înălţimea sarcinii. Cu atât mai perversă 
este trimiterea la perioada aceea de la începutul relaţiei 
sau afirmaţia rece și neechivocă cum că abilităţile 
dumneavoastră se înrăutăţesc. O nouă tactică menită să 
provoace îndoiala de sine. 

Umilinţe repetate 

Inocularea fricii de a pierde 

Frica, o emoție universală atât de folosită de cei care 
manipulează. Aproape că 's-ar putea spune că, în lipsa 
fricii, n-ar mai exista nici manipulare. Manipulatoarea o 
folosește până la saturație, doar că se folosește de ea într-o 
altă configuraţie. Practic, îi face pe ceilalţi să creadă că o 
curtează o grămadă de bărbaţi, că sunt interesaţi de ea și 
că acest lucru nu o lasă total indiferentă, ba chiar îi 
provoacă de-a dreptul. Vă lasă să vă imaginaţi că are 
relaţii cu alţi bărbaţi, sub masca prieteniei sau, mai 
degrabă, a unei pseudoprietenii cu contururi neclare, 
foarte neclare, aproape ambigue. Scopul este de a stârni 
gelozie și neliniște. „Mă înșală sau nu?” A răspunde 
concret la această întrebare devine aproape imposibil. 
Gândurile aleargă în cerc, unul după altul, fără cale de 
ieșire. 

Poate merge chiar mai departe, însemnând să se lase 
curtată deschis, într-un loc public (club de noapte, 
recepţie, cină et(.), în faţa ochilor dumneavoastră. Dacă vă 
plângeţi de această situaţie, veţi primi un răspuns de genul 
„Termină, este doar un joc!”, adesea urmat de „Eşti așa de 
obtuz, zău!” Totuși, nu înseamnă că sunteţi obtuz dacă 
observați cum persoana cu care vă împărţiţi viaţa oferă 
zâmbete cu nerușinare în stânga și-n dreapta, părând să se 
bucure de acest stil echivoc de a seduce. Din nou se aplică 
ceea ce a spus Emile Coué: orice idee care prinde contur 
în mintea noastră tinde să devină realitate. Pentru ca ea să 
se întipărească în minte, este suficient să fie repetată tot 


timpul sau să i se adauge o încărcătură emoţională 
puternică. în capul dumneavoastră, totul se zguduie din 
temelii: „Vrea să mă pună la încercare... Dar la urma 
urmei, poate fi adevărat... Nu, n-are cum... Dar dacă, 
totuși? Et[. Etc”. Gelozia acţionează atât de mult asupra 
imaginaţiei, încât o suprastimulează, doar că într-o 
manieră mai perfidă. Ca întotdeauna, mesajul este 
suficient de vag încât devine practic imposibil de știut dacă 
nu cumva inventează, ori dacă spune tot adevărul, sau 
poate doar în proporţie de 50% sau 20%. Ori poate mai 
puţin, mai mult? Cine știe? O persoană echilibrată și 
binevoitoare menţine relaţii de prietenie sau profesionale, 
dintre care unele nu sunt cunoscute de partenerul 
acesteia, dar asupra cărora nu planează nicio îndoială, 
fiind(a atât relaţia cu aceste persoane, cât și cu partenerul 
de viaţă este una sănătoasă. Există încredere reciprocă. 
într-o relaţie cu o manipulatoare, în schimb, totul se 
desfășoară într-o imprecizie care creează disconfort, 
determinând victima să ia în considerare un lucru și opusul 
său în același timp. Nimic nu este clar, nimic nu este sigur. 
Iar îndoiala nu face decât să amplifice consternarea. 

Când se folosește de martori 

O altă umilinţă constă în a face scene și observaţii în 
public. Nu trebuie decât să aștepte până când apar și alte 
persoane, dacă este posibil rude sau apropiaţi, pentru a 
înjosi și umili, dar apelând la umor. Este posibil să 
folosească reproșuri zdrobitoare, ba chiar cerându-le și 
altora să participe și să o susţină în acest sens, însă când 
vine vorba de sexualitate și, prin urmare, se poate 
pătrunde într-o zonă privată, umorul se dovedește mult 
mai eficient, fiind în același timp și degradant. De 
exemplu, cu ocazia unei cine între prieteni, 
manipulatoarea va face ca dialogul să devieze, la un 
moment dat, înspre vulgaritate. Dat fiind că, în ochii 
altora, trece drept soţia perfectă, încântătoare, poate păși 
pe acest teren fără teamă. Scopul este de a se amuza pe 
seama partenerului cot la cot cu ceilalţi, atrăgându-i de 
partea ei și, după cum am văzut, ceea ce ea numește 


„umor” înseamnă de fapt o grămadă de cinisme, cu mai 
multe interpretări. Astfel, ea poate respinge dând pur și 
simplu dezaprobator din mână înspre cel care, în mod 
evident, se simte vizat. Uneori nu există un dublu sens, 
pentru că lucrurile rostite vorbesc de la sine, dar are grijă 
să spună nonșalant că el, partenerul, exagerează: „Ce 
naiba ai? Chiar n-ai niciun pic de simţ al umorului!” 
Următoarea mărturie ilustrează acest tip de calvar greu de 
suportat. 

Mărturie 

„Am invitat niște prieteni ta cină. Am băut ceva, 
atmosfera era cât se poate de plăcută, ceea ce nu se 
întâmpla de obicei. Cineva - nu-mi mai amintesc exact de 
la ce a început - a zis ceva despre performanţele sexuale 
ale unui actor de cinema. Soţia mea imediat “s-a sesizat. 
«Ei, da! Eu n-am nicio șansă să trăiesc genul acesta de 
plăcere cu unul ca Arnaud!» Am tresărit, iar ea a 
continuat: «Dacă vă puteţi imagina...» și i-a dat întruna 
detalii despre relaţiile noastre intime, fără să ocolească 
vreo zonă mai sensibilă. Problema este că femeia are un 
adevărat talent oratoric, captând inevitabil auditoriul și 
făcându-l să râdă nevoie mare. Și nici măcar nu a avut vreo 
reţinere. Toată lumea se strâmba de râs ascultând despre 
«rateurile» mele, făcându-mă să mă simt de parcă aș fi fost 
un puști stângace și neajutorat, l-am cerut să se oprească, 
iar ea mi-a reproșat: «Dar încetează să mai faci pe sfiosul. 
Râdem și noi. Nu este cu răutate!» Şi pur și simplu a mers 
mai departe. Da, a fost rău. Ba chiar crud. Iar faptul că a 
folosit cuvântul «sfios» la masculin, de parcă aș fi fost vreo 
mironosiţă, a umplut paharul. A fost ultima picătură. 
Râsetele celor din jur au fost ca o tortură pentru mine. M- 
am prefăcut că merg să iau un vas din bucătărie, iar acolo 
m-am prăbușit. O prietenă cu suflet mare a venit discret 
după mine și m-a prins cu ochii în lacrimi. M-a consolat cu 
blândeţe și mi-a spus: «Mă duc să-i spun să înceteze.» 
Complet tulburat, i-am spus: «Te implor, nu spune nimic, în 
niciun caz să nu spui nimic!» Eram cuprins de panică, l-am 
mai spus: «Nu mai suport, sunt la capătul puterilor.» 


Prietena respectivă era o persoană foarte cumsecade. 

Am vorbit puţin. Foarte repede, pentru că nu puteam 
sta prea mult timp dincolo, lăsându-i pe ceilalţi să aștepte. 
A înţeles prin ce treceam. M-a ajutat să închei seara cu un 
dram de demnitate, schimbând cu pricepere subiectul 
conversaţiei cu oaspeţii noștri. Sfătuit de ea, am apelat și 
la serviciile unui psihoterapeut. Era și timpul, ajunsesem la 
limită”. 

Sub pretextul umorului, sunteţi disprețuit, denigrat și 
împiedicat să vă apăraţi. Orice aţi spune este imediat 
denaturat și anulat. Dacă spuneţi că vă simţiţi jignit ori 
rănit, ea vă va răspunde că folosiţi cuvântul greșit, pentru 
că în realitate sunteţi doar supărat, fiind și exagerat de 
sensibil. Şi tot așa. Astfel de scene, când sunteţi deja slăbit 
din cauza că vă aflaţi tot timpul sub dominaţia ei, vă pun 
din plin la încercare și vă distrug de-a dreptul. Umilirea 
echivalează deja cu un abuz. În faţa martorilor, începe deja 
să semene cu un act de agresiune. Nu este doar o simplă 
emoție, ci un prejudiciu adus stimei de sine, însoţit deseori 
de un acut sentiment de rușine. Prin urmare, este un 
atentat la identitatea dumneavoastră, cu o puternică 
încărcătură negativă, care lasă o rană profundă, dificil de 
vindecat și prezentă pentru multă vreme. Cercetătorii de la 
Universitatea din Amsterdam au inclus în jur de 40 de 
persoane într-un studiu, pentru a le analiza reacţiile la 
diferite stări emoţionale. „Au descoperit cu această ocazie 
că senzaţia de umilinţă a dat naștere unei activităţi 
cerebrale mult mai rapide și mai intense decât bucuria, 
mai negative decât furia și că, pe de altă parte, 's-au 
activat zonele legate de durere”!?. 

Umilinţa poate lua o amploare greu de imaginat, 
reușind uneori să distrugă complet personalitatea unui om. 
De asemenea, are un impact direct asupra corpului. Când 
oamenii sunt umiliţi în diverse situaţii, din care nu pot fugi 
sau ataca, se ivește și o inhibare a oricărei reacţii. Această 
inhibare este exact cea care va determina distrugerea 


12 Referinţă: https://nospensees.fr/humiliation-une-attaque-a-notre-identite/. 


organismului. Într-adevăr, atunci când hormonii stresului!’ 
sunt puternici și nu pot fi nuanţaţi, ajung să provoace, în 
timp, daune semnificative atât creierului, cât și sistemului 
imunitar. Unele dintre aceste daune pot fi ireversibile. 
Folosită în mod regulat, umilirea are o putere distructivă 
absolut ieșită din comun, putând duce la boli și uneori la 
moarte. Crima poate deveni una aproape perfectă. 

Când sunt invitaţi și foștii parteneri 

În registrul sadic și vicios, se face adesea referire la 
foștii iubiţi. Sistemul de comparaţie este nu numai foarte 
pervers, dar castrează de-a binelea. Există, în acest sens, o 
diferenţă între bărbaţi și femei. Unui bărbat manipulator îi 
place să facă, de obicei, comparații referitoare la fizic: „Te- 
ai cam îngrăşat”, „Sânii ţi "s-au cam lăsat”, „Nu ai fundul 
la fel de frumos ca al nu ştiu-cărei actriţe”, „Ești la fel de 
senzuală precum un robot” et[. Este degradant și dăunează 
grav stimei de sine și imaginii pe care o aveţi despre 
propriul corp. 

O manipulatoare va face mai degrabă comparatii 
legate de rezistenţă, vitalitate, capacitate erectilă. Mai 
exact, va face trimitere la virilitate; și o va face evocându-l 
pe fostul. Această referire face să apară instantaneu în 
mintea partenerului imaginea frumoasei iubite în braţele 
altuia, care este pe atât de violentă, pe cât este de 
tulburătoare. În plus, bărbatul este judecat în raport cu 
niște străini obligatoriu extraordinari (cel puţin din acest 
punct de vedere) și, prin urmare, este mai puţin potent, 
dacă nu chiar complet impotent, aproape o nulitate. 
Umilirea poate fi “însoțită chiar și de un râs batjocoritor, 
eventual arătând cu degetul înspre o anumită parte a 
corpului bărbatului în cauză; iar râsul acela nu are nimic 
amuzant în el, este ceva cumplit. Comparaţia și râsul au 
ambele puterea de a castra efectiv. Orice bărbat sănătos 
din punct de vedere fizic și mental poate experimenta un 
eșec izolat în privinţa erecţiei. Nu este o dramă și nu 
durează. Dar când vine vorba de așa-zisa „anxietate de 


13 Produși de axa hipotalamo-hipofizo-suprarenală, căreia i se mai spune și „axa 
stresului" 


performanţă”, fiind alimentată prin repetate referiri la 
foști, printre altele, aceasta face ca plăcerea de a face sex 
să lase treptat loc reţinerilor și fricii de eșec. Această 
anxietate se instalează și în momentul în care relaţia 
începe să semene cu o provocare, ce se cere asumată cu 
orice preţ: „Ai face bine să te ridici la înălţimea 
pretențiilor, măcar de data asta”. Nu mai este vizată 
plăcerea, ci performanta. Şi nimic nu ucide libidoul mai 
mult decât astfel de lucruri. În 

mintea unui om, înlocuirea unui moment de tandreţe 
cu o performanţă ce trebuie obligatoriu evaluată, o ispravă 
ce se cere realizată de frica pedepsei, constituie 
modalitatea ideală pentru a crea în cele din urmă o 
neputinţă reală. Acesta este principiul profeţiilor care se 
împlinesc de la sine; femeia se va îndepărta afirmând 
glorios: „Am avut dreptate când am spus-o: nu ești bun la 
pat!” Nu este neobișnuit să-și ascundă cu greu un zâmbet 
victorios: un eșec în plus pentru prada sa, un alt câştig 
pentru ea. În asta constă toată perversitatea acestor jocuri 
de putere în cadrul cărora se stabilește supremaţia și unde 
miza înseamnă a-i demonstra bărbatului că este fie 
obsedat și „anormal”, fie neputincios și inutil. În orice caz, 
se conturează dubla pedeapsă: suprimarea plăcerii și 
culpabilizarea. 

4 

IEȘIREA DIN TUNEL 

Ce nu trebuie să faceţi sub nicio formă! 

f 

Să credeţi că totul va fi ca la început 

Dominația este într-adevăr un mecanism de 
distrugere în masă. Este dificil să evadezi din închisoare 
când toate ieșirile sunt blocate și aprig apărate. Unii autori 
folosesc cuvântul „lobotomizare” pentru a se referi la 
situaţia unei persoane transformate într-una docilă și 
incapabilă să gândească singură. Acest mecanism 
funcţionează prin distrugerea progresivă a limitelor. lată 
ce o face puternică în momentul în care „derapajele” devin 


un obicei. „Așa este ea”, „E o chestie specifică ei”. Când 
acceptăm unele distorsiuni în echilibrul relaţiei, altele nu 
întârzie să apară, până când ajunge să ni se pară 
acceptabil ceea ce înainte nu am fi putut suporta. Și treaba 
aceasta urcă pe o pantă ascendentă până într-un anumit 
punct, dincolo de care se instalează un disconfort difuz, 
apoi din ce în ce mai puţin difuz și tot mai dureros. în acest 
moment, începeţi să vă spuneţi: „Nu se poate, trecem doar 
printr-o pasă proastă, totul va redeveni frumos și luminos, 
ca înainte”, ca la începutul relaţiei. Sperăm că dulceaţa 
îmbătătoare a acestei stări de fuziune va reapărea. Dar 
este departe, prea departe și continuă să se îndepărteze 
din ce în ce mai tare. 

Psihologul canadian François Saint-Père vorbește 
despre „burnout într-o relaţie de iubire”!*: „Nu mai suntem 
cea mai importantă persoană pentru partenerul de viaţă și 
de aceea apare o delăsare, un fel de neglijare a relaţiei”. El 
crede că acest lucru se întâmplă „din momentul în care 
ești fundamental nemulţumit în cadrul relaţiei, dar în 
același timp nu ești gata să îmbrăţișezi sau să-ţi asumi 
ideea de separare. Este o stare de ambivalenţă și suferinţă, 
care poate dura zile, săptămâni, luni de zile, însă rareori 
ani întregi”. Numai că, în contextul unei relaţii perverse, 
lucrurile arată diferit: pe de o parte există iubirea care 
aparţine deja trecutului și, pe de altă parte, ceea ce o 
distruge, adică manipularea, care aparţine prezentului. 
Sistemul ce are la bază palme și mângâieri, care face ca 
emoţiile să zboare concomitent în toate direcţiile, lasă 
speranţa că trecutul va reveni la viaţă. Așadar, este timpul 
să ne amintim ce a scris Marcel Achard: „Speranţa este 
unul dintre acele remedii care nu vindecă, dar care fac 
posibilă îndurarea suferinţei un timp cât mai îndelungat”. 

Nu trebuie să ne așteptăm ca manipulatoarea să 
redevină cum era „înainte“; este un lucru care contravine 
întru totul schemei sale de gândire și mai ales strategiei ei. 
Dacă a fost blândă și dulce la început, a făcut-o numai 
pentru a crea dependenţă, nimic mai mult. Nu din 


14 vezi http://www.prendsendelagraine.org/article.php?id=37. 


altruism. 

Întotdeauna se dovedește deosebit de greu și de 
dureros să recunoaştem că relaţia noastră de iubire a fost 
falsă încă de la bun început. Un bărbat care trece prin asta 
resimte cruzimea situaţiei și încă vrea să creadă că măcar 
la începutul relaţiei a existat sinceritate, doar că, la un 
moment dat, dintr-un motiv care îi scapă, totul a început să 
se schimbe. Cum este posibil ca cineva să elaboreze o 
schemă de funcţionare care se opune total sinelui și 
propriilor valori? De asemenea, este dificil pentru oricine 
să recunoască faptul că a fost înșelat, folosit, trădat. Este 
cu atât mai greu pentru cei care au o etică relaţională, 
fiind ghidaţi în mod firesc de sentimente de grijă, bunătate 
și integritate. 

Cu toate acestea, trebuie să înfruntăm realitatea și 
faptele: manipulatoarea nu are această etică. 
Comportamentul ei din primele zile a fost doar o 
înscenare, menită să atragă prada. Astăzi, dacă se 
întâmplă să fie drăguță din când în când, este doar în 
aparenţă și pentru că face parte din sistemul ce alternează 
palmele și mângâierile: ţintește să restabilească temporar 
armonia și speranţa, pentru a crește și mai mult 
dependenţa. Dacă un lucru este sigur, acela ar fi că nu are 
intenţia de a se schimba și este chiar incapabilă să o facă, 
pentru că nu pune la îndoială nimic din ce face, nu simte 
vinovăţie și este deosebit de lipsită de empatie. 

Concluzia este disperat de simplă: dacă, luând în 
calcul componentele dominaţiei, ne dăm seama că ne 
confruntăm cu o manipulatoare, nu trebuie să credem și 
nici măcar să sperăm că pur și simplu trecem printr-o 
„pasă proastă”. Nu trebuie să sperăm că, dacă dăm dovadă 
de blândeţe și bunătate, o vom readuce la sentimente mai 
bune și o vom determina să se poarte din nou așa cum o 
făcea la începutul relaţiei. Pentru că această femeie nu are 
decât sentimente de dispreţ faţă de bunătatea cuiva, pe 
care o vede ca pe o slăbiciune. A crede că se va schimba 
este mai mult decât o iluzie: este o greșeală care poate 
face calvarul să dureze foarte mult timp. 


Mulţi greșesc în felul acesta: cred că, dacă sunt 
amabili și mai atenţi, ea îşi va da seama și va înceta la un 
moment dat cu toate vorbele și faptele ei încărcate de 
cruzime. Nu obţin decât efectul contrar, de parcă 
manipulatoarea și-ar spune în sinea ei: „Până unde pot 
merge cu umilirea?” Bunătatea celuilalt n-o va înmuia 
niciodată, ci dimpotrivă, îi va amplifica disprețul faţă de el, 
făcând-o să dezvolte un fel de sadism. Unii bărbaţi invocă 
etica morală sau religioasă pentru a-și justifica excesul de 
bunătate. Problema este că, procedând astfel, practic îşi 
dau acordul pentru torturi și mai greu de suportat, astfel 
că rezultatul nu poate fi decât extrem de grav pentru ei. 

Să vă lăsaţi cuprinși de prea multă compasiune 

Aceasta este perechea punctului anterior. 
Compasiunea excesivă constă în găsirea unor scuze, chiar 
dacă se petrec lucruri de neiertat. Există o mie de motive 
pentru care o femeie devine manipulatoare: lipsă de iubire 
din partea părinţilor, manipulare din partea unuia sau a 
mai multor dascăli, abuzuri psihice și/sau fizice într-o 
familie disfuncţională, diverse tulburări de personalitate, 
narcisism exacerbat, traume relaţionale sau de altă natură 
et[. Sunt probleme care provin de cele mai multe ori din 
copilărie, iar psihologii pot să ne ofere numeroase repere 
și explicaţii în acest sens. 

Aveţi grijă, totuși, pentru că tot încercând să (0) 
înţelegeţi, ajungeţi să stabiliţi legături cauzale prea rapide: 
ea se poartă așa acum, pentru că a trăit cutare lucru la un 
moment dat. Aceste false cauzalităţi tind să atenueze ceea 
ce face, dacă nu chiar să o exonereze. Manipulatoarea 
însăși se ascunde adesea în spatele unor astfel de povești 
din trecut, relatând la câte abuzuri a fost supusă, cât de 
mult a suferit și încercând în felul acesta să se elibereze de 
tot răul pe care îl comite în momentul de faţă. Niciodată 
nu este vina ei, ci a copilăriei sale, a părinţilor et(. Nu este 
altceva decât un transfer de responsabilitate și totodată un 
refuz de a-și asuma răspunderea pentru orice. „Nu eu sunt 
de vină, ci el”, obișnuiesc să spună copiii. 

Când un bărbat supraraţionalizează în felul acesta, 


nu o face din compasiune, ci pentru a găsi un mijloc prin 
care să explice ori să justifice comportamentul său pasiv. 
Acest lucru este de înţeles, deoarece toţi avem nevoie de 
explicaţii și raționalitate. În plus, căutăm pentru noi înșine 
să transformăm în virtute ceea ce nu constituie decât o 
fugă sau o pasivitate pentru care ne învinovăţim. „Felul în 
care îţi iubeşti aproapele reflectă felul în care te iubești pe 
tine - sănătos sau nu”, a scris Nietzsche. încercăm să 
salvăm aparențele, nu doar faţă de ceilalţi, ci și pentru noi 
înșine, într-un mod neîndemânatic de a restabili stima de 
sine. Rezultatul este că, dată fiind stabilirea unor legături 
cauză-efect absurde, acceptăm ca abuzul să se perpetueze 
și să se intensifice. 

A spune sau a gândi lucruri de genul „Mă umilește 
pentru că a fost umilită “ sau „Are crize de furie pentru că 
este nefericită” înseamnă să inventăm false explicaţii. Nu 
toţi oamenii care au fost umiliţi sau care sunt nefericiţi 
caută să-i distrugă pe alţii. Sunt atât de mulţi care, 
dimpotrivă, în niciun caz n-ar vrea să le provoace altora 
suferinţe pe care ei înșiși le-au îndurat. 

Dacă ducem raţionamentul mai departe și îl 
răsturnăm, ajungem la o absurditate: toţi oamenii 
nefericiţi ar trebui să le facă rău celorlalţi tot timpul. Dar 
nu, logica aceasta nu se susţine și nu este cu putinţă să 
acceptaţi inacceptabilul. Să înţelegeţi, da, însă aceste 
legături simpliste între cauză și efect induc o liniaritate 
care nu există; cauzele sunt multiple. 

Se creează o falsă empatie, care tinde să scuze și să 
reducă la minimum totul. Uneori, anturajul are și el partea 
sa de vină când, ademenit de feluritele măști ale 
manipulatoarei și necunoscând întreaga realitate prin care 
treceţi, vine și vă spune: „Pune-te și în locul ei, nici pentru 
ea nu este ușor” sau „Caută să o înţelegi, are motivele ei”. 
Empatia înseamnă încercarea de a înţelege ce gândește 
sau simte celălalt, dar nu înseamnă să împărtășiţi 
obligatoriu aceeași viziune și să acceptaţi un punct de 
vedere sau un comportament fără să crâcniţi. înţelegerea 
și acceptarea nu sunt același lucru! Dacă amestecăm 


lucrurile, ajungem să permitem ceea ce nu este acceptabil. 
Problema este că, în prezenţa dominaţiei, nivelul de 
conștiință este extrem de jos; suntem la fel de lucizi în 
privinţa a ceea ce se întâmplă ca o persoană cufundată 
într-o pâclă densă. în cele din urmă, de fiecare dată când 
scuzaţi un comportament violent din partea 
manipulatoarei, de fapt încercaţi să vă scuzaţi propria 
pasivitate. Ceea ce nu vedem este că exact această 
persoană este cea care a făcut totul pentru a se asigura că 
suntem pasivi și că acceptăm acţiunile sale. 
Manipulatoarea a prevăzut, planificat și organizat 
pasivitatea aceasta a noastră, pentru care ne învinovăţim 
acum, și este hotărâtă să o menţină ca atare. 

Doar pentru că sunteţi bun și cumsecade nu 
înseamnă că trebuie să uitaţi să fiţi și vigilent. De 
asemenea, la începutul unei relaţii, ar trebui să fiţi atent 
dacă gânduri precum: „Biata fată, nu a avut noroc în viață” 
sau „Se va schimba cu ajutorul iubirii mele” par să vă 
revină cu repetitivitate în minte. Dacă se întâmplă doar o 
dată, bine, dar dacă este o chestie recurentă, atunci devine 
periculos. Acestea sunt indicii care nu trebuie trecute cu 
vederea, pentru că dragostea nu poate salva, totuși, chiar 
până într-acolo. Are la bază un sentiment împărtășit, iar 
practicarea actelor agresive nu este permisă. Mai 
înseamnă și ascultare reciprocă, respect faţă de celălalt și 
niciodată o serie de injoncţiuni unilaterale, indiferent de 
așa-zisa nenorocire trăită de persoana care face uz de 
această putere de dominație. Acceptarea diferitelor forme 
de abuz și brutalitate afișând blândeţe și înţelegere nu 
pune capăt perversităţii ce caracterizează capacitatea de 
dominație, ci dimpotrivă. Când întâlneşte un om în egală 
măsură bun și slab, o manipulatoare profită de situaţie cât 
mai mult posibil. Jocul devine pervers atunci când, din 
pricina bunăvoinţei, se acceptă reaua-voinţa. 

Cu riscul de a părea puţin dur, există situaţii în care 
nu contează prin ce a trecut, indiferent dacă este adevărat 
sau nu, și-n care nu trebuie să se ţină seama de 
argumentele ei, oricât de bine ar fi construite; în cazul în 


care există un proces, este de datoria avocatului ei să 
apeleze la astfel de explicaţii. Dacă sunteţi victima ei, nu 
dumneavoastră trebuie să le căutaţi, deoarece riscaţi să 
(le) găsiţi o falsă justificare. Nu toţi oamenii care au avut o 
copilărie dureroasă ajung să-i tortureze pe ceilalţi. Ceea ce 
contează sunt faptele, adică durerea dumneavoastră. 
Nimeni nu ar trebui să treacă prin ceea ce treceţi. Iar 
manipulatoarea nu are de ce să vă facă să treceţi prin ceea 
ce a trecut ea. Prin urmare, trebuie să oprim această 
„analiză” simplistă; este inutilă, falsă și periculoasă. 
Explicaţia nu trebuie folosită ca justificare, iar pretextul nu 
trebuie prezentat ca scuză. 

Să încercaţi să salvaţi situaţia, cu orice preţ 

Am văzut că bărbatul victimă se aliniază, în general, 
la tipologia driverelor psihologului Taibi Kahler, de tipul 
„Fă (-i) pe plac”. Prin urmare, este înclinat să adopte rolul 
salvatorului, caracterizat de latura sa protectoare și de 
înclinația sa de a veni în ajutorul tuturor celor care-i par că 
ar avea nevoie de ajutor. „Funcţionează” pe baza unei 
convingeri de genul: „Am puterea de a-i face fericiţi pe 
alţii”. Consecința este că el crede: „Dacă celălalt nu este 
fericit, este vina lui sau a cuiva, dar eu am să-l salvez și am 
să lupt cu celălalt”. În contextul dominaţiei perverse, acest 
lucru se traduce prin: „Dacă celălalt nu este fericit, este 
vina mea. Prin urmare, am Să-i fac pe plac reparând 
această greșeală”. Acest nou statut, de bun samaritean, 
care le face pe plac celorlalți, are funcţia de a atenua 
sentimentul de vinovăţie și de a repune în valoare 
imaginea de sine, în timp ce speră că torţionarul său - 
manipulatoarea, pe care o poate vedea ca victimă a 
propriului ei trecut - are să-i fie recunoscător și va înceta 
să-l persecute. 

Excesul de compasiune despre care tocmai vorbeam 
aici îşi găsește aplicarea. Victimele nu trebuie confundate. 
Adevărata victimă aici sunteţi dumneavoastră, în calitate 
de bărbat abuzat, umilit și dominat. Falsa victimă este 
această manipulatoare care, folosindu-se de greutăţile 
întâmpinate ca pretext, este în realitate o persecutoare. 


Rolul culpabilizării excesive are drept scop și consecinţă 
amestecarea acestor poziţii și inversarea lor. 

Imaginea femeii fragile sau necăjite reprezintă o 
momeală puternică pentru un salvator. Ca un justiţiar, el va 
dori să repare experienţa dureroasă prin care femeia a 
trecut și să-i redea bucuria de a trăi alesei inimii. Făcând 
acest lucru, el totuși uită două lucruri esenţiale: pe de o 
parte, persoana care trebuie să redescopere cheful de 
viaţă este chiar el; iar pe de altă parte, persoana care se 
află în pericol se întâmplă să fie tot el. Inima lui mare și 
altruismul îl vor face să se înece singur, doar din dorinţa 
de a ajuta o persoană care nu numai că se preface a nu ști 
să înoate, dar, în plus, nu are nicio reţinere în a încălca 
regulile cât mai des posibil. Dacă este adevărat că trecutul 
ei dureros o face să fie agresivă și denigratoare în prezent, 
există profesioniști care se pot ocupa să trateze astfel de 
probleme. Nu faceţi pe ucenicul terapeut și nici nu 
încercaţi să salvaţi pe cineva care se simte bine numai 
dacă vă simţiţi dumneavoastră în neregulă. 

Să răspundeţi așteptărilor exagerate 

Sarcinile pe care vi le asumaţi în cadrul cuplului pot 
fi multe și variate, dar fiţi atent: atunci când se înmulţesc 
neîncetat, până în punctul în care nu vă mai rămâne niciun 
moment liber, să știți că ceva nu este în regulă. De foarte 
multe ori, un bărbat dominat este și cel care are grijă de 
treburile casei, dar atunci când acesta este complet 
devalorizat ajungând să se ocupe numai el de toate 
treburile domestice, atunci nu mai este un ajutor, ci un 
sclav de-a dreptul. 

La începutul unei relaţii, când apar primele semne că 
aţi putea fi dominat, dar dominaţia încă nu 's-a înfăptuit 
de-a binelea, luaţi o pauză și puneţi-vă întrebări. Dacă 
ajutorul solicitat în mod punctual se transformă în comenzi 
permanente și imperative, intraţi într-un ciclu vicios, 
aproape ca o capcană. Vă puteţi pune trei tipuri de 
întrebări esenţiale: 

„Mi-a cerut în mod clar ajutorul?” într-adevăr, 
manipulatoarea este expertă în comunicarea ambiguă, 


cu cât mai multe sensuri posibile. Solicitaţi clarificări. 
„De ce ai nevoie?” Este o întrebare simplă, care vă 
scutește de la a face ceea ce presupuneţi că ar fi bine, 
scăzând totodată probabilitatea de a fi imediat învinuit 
pentru alegerea făcută. 

Dacă relaţia în care sunteţi implicat este una 
echilibrată, primiţi un răspuns clar, care ţine cont și de 
dumneavoastră. Dacă însă vă aflaţi într-o relaţie de 
manipulare, cu totul altfel stau lucrurile: primiţi un 
răspuns neclar sau o comandă, la fel de bine cum se poate 
să nu vi se răspundă absolut deloc. 

„Sunt respectat?” Chiar dacă aţi înţeles ce aveţi de făcut, 
întrebaţi-vă totuși: eu îmi respect nevoile? Valorile 
mele? Am mijloace necesare pentru cutare lucru (timp, 
capacitate et(.)? Știu cum să o fac? Misiunea mea de 
întrajutorare este  ocazională sau va deveni o 
obișnuinţă? 

1. „Ce primesc în schimb?” Poate părea deranjant, pentru 
că deseori nu oferim pentru a primi ceva în schimb, ci 
pentru plăcerea de a oferi sau de a ajuta. Într-o relaţie 
sănătoasă, în care se înţelege ce înseamnă grijă și 
ajutor, așa stau lucrurile și de aceea nici nu ne punem 
întrebări. Numai că, atunci când oferim continuu (timp, 
ascultare, activitate, servicii, bani et[.) și niciodată nu 
primim nimic în schimb, apare dezechilibrul. Iar acesta 
se amplifică dacă nu primiţi nici măcar un simplu 
„Mulţumesc”, iar ajutorul respectiv și întotdeauna 
unilateral este văzut treptat ca un obicei, ca o datorie. 
Devine de-a dreptul toxic mai ales când nu vă alegeţi 
decât cu critici dure. 

Căutarea armoniei nu presupune ca întotdeauna să 
vă daţi bătuţi. A fi de ajutor nu trebuie să facă pe nimeni să 
se simtă ca un sclav. Indiciul că relaţia nu este cu adevărat 
sănătoasă este atunci când simţim că luăm parte la o luptă 
pentru putere, întrucât un membru al cuplului domină și 
dispune, iar celălalt se supune și ascultă ordinele. Așadar, 
feriţi-vă de furia disproporţionată sau de crizele de nervi 
ce apar frecvent. Dacă le lăsaţi să se instaleze, relaţia va 


deveni inevitabil periculoasă, deoarece veţi face totul 
pentru ca respectivele crize să nu mai apară; iar asta poate 
atrage după sine supunerea. În plus, veţi începe să credeţi 
(iar manipulatoarea îşi dă silinţa în acest sens) că sunteţi 
de vină pentru nervii ei - „Numai din cauza ta mă enervez 
în halul ăsta!” Culpabilizarea accentuează supunerea. în 
consecinţă, vă treziţi în posesia celor trei chei „de bază” 
ale manipulării: îndoiala, teama și  culpabilitatea. 
Conștientizarea acestei realităţi ne permite să nu facem 
confuzie între o pacoste, care este penibilă, și o 
manipulatoare - care-i de-a dreptul distructivă. 

Când vorbim despre dominație, trebuie să înţelegem 
că nu o putem face pe un ton neutru. Cuvântul acesta 
cântărește mult. Manon Garcia, un filosof care predă la 
Universitatea Harvard, afirmă: „Filosofia - și anume 
filosofia politică bazată îndeosebi pe dreptul natural - 
consideră libertatea drept valoare esenţială a vieţii umane 
și, prin urmare, descrie supunerea, înţeleasă ca atitudine a 
celui care nu rezistă în mod activ în faţa dominaţiei, ca 
fiind o anomalie, o imposibilitate sau un defect moral”. 
Această manipulare este  înspăimântătoare și de 
neconceput, în sensul că trece imperceptibil de la noţiuni 
precum dominație și putere la cea de subordonare, apoi, în 
cele din urmă, la cea de servitute. 

Libertatea are un preţ, desigur, dar cumpărarea 
liniștii prin compromiterea tuturor lucrurilor echivalează 
cu ruina totală. Cu atât mai mult cu cât este o „pace” 
fragilă: doar o clipă de răgaz, a cărei durată se topește ca 
o piele de șagrin înaintea unei noi cereri. De fiecare dată 
când vă supuneţi cererilor ei, îi acordaţi un surplus de 
putere, care o face să dorească tot mai mult și mai mult, 
fără a se simţi vreodată cu adevărat satisfăcută. 

Să invocaţi scuzele ca formă de justificare 

Există două etape ale iertării: în timpul unei relaţii și 
după ce aţi ieșit din ea. Și sunt doi oameni care pot 
beneficia de acest lucru: manipulatoarea și 
dumneavoastră. 

lertarea presupune scuzarea unei greșeli, a unei 


jigniri și renunţarea la o eventuală răzbunare pornind de la 
greșeala respectivă. Noi obișnuim să spunem că „ștergem 
cu buretele” ce a fost. Dar acest lucru cu siguranţă nu 
înseamnă să uitaţi sau să consideraţi că nu contează prin 
ce treceţi sau ce aţi trăit. Pentru că uitând, riscaţi să 
cădeţi din nou în capcană. 

Ce înseamnă a ierta în timpul unei relaţii 

In cazul de faţă, a ierta în timpul relaţiei înseamnă a-i 
găsi scuze manipulatoarei (acest lucru reiese parţial din 
punctele pe care le-am amintit deja). Dar mare atenţie: a-i 
găsi scuze unei persoane care vă maltratează este ca și 
cum ai accepta ca ea să vă facă rău (în continuare). Vi *s- 
ar părea normal ca un automobilist să dea peste un pieton 
pretextând că este supărat pentru că i 's-a refuzat ceva ce 
voia neapărat? Aţi găsi normal ca un adult să bată în mod 
violent un animal sau un copil sub pretextul că a fost el 
însuși bătut în copilărie? Putem pune pariu că, la ambele 
întrebări, veţi răspunde „nu”. Este posibil să puteţi 
înţelege gestul, dar nu îl acceptaţi. 

Deci, am putea spune că este normal ca o femeie să 
abuzeze de un bărbat motivând că a avut o copilărie 
dificilă și dureroasă, ori pentru că diverși bărbaţi au 
abuzat de ea? Răspunsul este „nu” Și am răspunde la fel 
indiferent care ar fi contextul sau pretextul. Demnitatea și 
integritatea dumneavoastră (morală, psihică și fizică) nu 
trebuie călcate în picioare. Unele lucruri sunt „de înţeles”, 
dar în niciun caz „normale”, iar din acest punct de vedere, 
nu există niciun compromis. 

A înţelege o relaţie de la cauză la efect este una, 
acceptarea abuzului este alta, un lucru cât se poate de 
diferit. înţelegerea unei suferinţe din trecut nu ar trebui să 
ducă la acceptarea abuzului actual. Dacă acceptaţi să fiţi 
supus unui tratament lipsit de respect sub acest pretext, îi 
daţi undă verde celei care vă torturează, având deci șanse 
să fiţi chiar bătut. Aceasta este una dintre marile greutăţi 
pe care le întâmpină bărbaţii dominați; efectele 
învinovăţirii excesive îi determină să îndure orice doar 
pentru că partenera lor a suferit cu altă ocazie. 


Conștientizarea nu este întotdeauna ușoară. Așadar, 
imaginaţi-vă un prieten care vă povestește prin ce trece. 
Ce l-aţi sfătui? Aţi îndrăzni să-i spuneţi: „Suportă și abţine- 
te, pentru că a avut un trecut problematic?” 

Manipulatoarea nu are de ce să vă oblige să suportaţi 
situaţiile prin care ea însăși a trecut și nici nu trebuie să vă 
facă responsabil pentru ceea ce trăiește alături de 
dumneavoastră. De asemenea, să nu credeţi că refuzul de 
a ierta înseamnă automat dorinţă de răzbunare. Nu despre 
asta este vorba. Lucrul de care aveţi nevoie este să vă 
salvaţi pielea și să nu vă justificaţi, nici măcar să doriţi să 
înţelegeţi sau să iertaţi atacurile care fac referire la 
trecutul ei de victimă. în acest punct, a ierta echivalează 
cu a nega dorinţa conștientă a manipulatoarei de a vă 
distruge. Aproape că pare ca și cum aţi considera practic 
inexistente toate abuzurile pe care le-aţi suferit și pe care 
le  suferiţi încă. Nu așteptați de la partenera 
dumneavoastră acel ceva ce nu va veni niciodată: deoarece 
refuzurile ei, umilinţele, denigrarea și abuzul de putere, 
transferarea responsabilităţii, dominaţia, subjugarea și 
încrâncenarea cu care vă face să vă simţiţi vinovaţi, 
inferiori și inexistenţi, sunt nelimitate. Nutrind această 
speranţă, practic lăsaţi cale liberă către distrugere: a 
dumneavoastră. 

Iertarea după încheierea relaţiei 

În ceea ce privește iertarea, atunci când relaţia “s-a 
încheiat, reţineţi întotdeauna următorul lucru: iertarea 
este o opţiune, niciodată o obligaţie. Cu siguranţă aveţi 
motivele dumneavoastră pentru alegerea făcută, iar dacă 
refuzaţi “s-o iertaţi pe cea care v-a făcut să suferiţi, nu 
înseamnă că sunteţi o persoană nedemnă. Cu alte cuvinte, 
iertaţi numai dacă simţiţi că vă va face bine, dar niciodată 
pentru că vi “s-a spus că așa ar fi bine, în numele unei 
oarecare etici. Este alegerea dumneavoastră. Depinde 
numai de dumneavoastră dacă faceţi sau nu această 
alegere și ce anume vreţi să iertaţi sau nu. Sunteţi liber să 
primiţi ajutor de la un profesionist care vă poate asista în 
acest sens. Obligaţia de a vă aminti cântărește mult în 


situaţia de faţă: dacă uitaţi prin ce aţi trecut, riscaţi să 
retrăiţi aceeași experienţă cu o altă persoană. 

De unde puteţi trage concluzia că ceea ce a fost nu 
mai poate fi schimbat, iar iertarea începe deja cu propria 
persoană. Așadar, nu vă simţiţi vinovat pentru că nu aţi 
reacţionat așa cum ar fi trebuit, pentru că aţi fost poate 
prea naiv, că aţi acceptat să nu fiţi respectat și v-aţi lăsat 
călcat în picioare. Aveţi grijă să nu vă puneţi această 
întrebare: „Sunt vinovat de complicitate pentru că am 
fost, de fapt, vinovat de pasivitate?” Mai bine gândiţi-vă că 
aţi făcut ce aţi putut în momentul respectiv și că v-aţi 
simţit mai bine, mai ales în contextul și emoţiile de atunci. 
Pe scurt, să te ierţi pe tine înseamnă să nu te învinovăţeşti 
pentru că ai fost dominat. Abia atunci se poate învăţa din 
experienţele trăite, astfel încât să nu mai devii victimă, să 
te deschizi spre viitor și să redevii protagonistul propriei 
vieţi. 

Cât despre iertarea manipulatoarei, numai și numai 
dumneavoastră puteţi decide motivul și felul în care aveţi 
să o faceţi, într-o relaţie sănătoasă și echilibrată, iertarea 
este posibilă atunci când persoana vizată îşi recunoaşte 
faptele, îşi cere scuze, îşi asumă responsabilitatea pentru 
ele și îşi exprimă regretele. însă în cazul unei 
manipulatoare, nu se întâmplă nimic din toate acestea. Ea 
nu va recunoaşte niciodată nimic. în cel mai bun caz, în 
faţa unei situaţii date, va accepta că e răspunzătoare 
pentru circa 10% din aceasta, doar pentru a transfera 
restul de 90% din vină către dumneavoastră. Chiar dacă 
afirmă că recunoaşte şi-şi asumă responsabilitatea pentru 
ceea ce a făcut (acele amărâte de procente), nu este 
altceva decât o strategie pentru a vă determina să vă 
asumaţi cea mai mare parte a problemei. Prin urmare, 
chiar dumneavoastră sunteţi cel care poate duce la bun 
sfârșit acest demers de acceptare și iertare. Dar sub nicio 
formă nu trebuie ca asta să vă facă să acceptaţi 
inacceptabilul sau să toleraţi ce vi 's-a întâmplat. 

Vorbind la modul general - iar fiecare are 
particularităţile sale - acest demers este mai ușor de făcut 


dacă apelaţi la un terapeut, care să vă ajute să ajungeţi 
acolo unde vă doriţi: într-un punct caracterizat de liniște și 
armonie, pentru a reveni la o viaţă sănătoasă și împlinită. 
Un specialist vă va ajuta să iertaţi puţin, mult, totul sau... 
absolut nimic, în funcţie de cum ar fi cel mai bine pentru 
dumneavoastră, deoarece este în joc starea dumneavoastră 
de bine, înainte de orice altceva. între iertarea păcatelor și 
condamnare există spaţiul libertăţii dumneavoastră. 

Cum se poate ieși dintr-o relaţie de ff 

DOMINAȚIE 

* 


Conștientizarea situației f / 

Conștientizarea este prima etapă și este departe de a 
fi uşoară. După cum am văzut, încercăm să scuzăm 
comportamentul violent al manipulatoarei pe atât de mult 
pe cât Încercăm să ne scuzăm propria pasivitate. încercăm 
să ieşim dintr-o relaţie de dominație mărturisind: „Are, 
totuși, și părţi bune” Chiar dacă a fost realmente adorabilă 
la un moment dat, asta nu compensează pentru toate 
celelalte momente când vă face să suferiţi în mod 
deliberat. „Cât de bine e când în sfârșit se oprește!” 
spunea victima în acel scurt moment în care călăul ei lua o 
pauză, doar ca să-și tragă sufletul înaintea unei alte 
avalanșe de lovituri. Pe de altă parte, procesul de 
dominație începe adesea lent, este mascat și aproape 
invizibil. Așa ajungeţi să fiţi captiv, deoarece nu mai puteţi 
conștientiza natura anormală a relaţiei, aceasta fiind și ea 
pervertită. De altfel, pentru a păstra aparențele faţă de cei 
din jur, riscaţi să minimalizaţi sau chiar să negati această 
anomalie, mai ales dacă nu este deloc vizibilă din exterior. 
lar pentru a păstra o anumită consecvență la suprafaţă, 
astfel încât să nu vă simţiţi și mai prost sau să vă pierdeţi 
cu totul, puteţi ajunge să repetaţi aceeași retorică pentru 
sine. în felul acesta, se poate vedea cât de dificil este să 
faci un pas înapoi și cum manipularea poate anula orice 
perspectivă obiectivă. 

Prima întrebare pe care trebuie să ne-o punem este 
simplă: mă simt bine în această relaţie? Prin „bine”, 


înţelegem: 
mă simt apreciat? 
* mă simt în siguranţă? 
e nevoile mele sunt respectate și satisfăcute? 

Întrebări simple, dar care cer răspunsuri complexe. 
De asemenea, am văzut că anumite obiceiuri - cum ar fi 
excesul de compasiune sau căutarea de scuze - 
parazitează răspunsurile. Cea mai grea parte este 
recunoaşterea faptului că există într-adevăr violenţă. 
Multe victime se agaţă de fraze de genul: „Există oameni 
care trec prin lucruri mai grele „Numai că aceste false 
comparații sunt la fel de nepotrivite ca acele cercetări 
simpliste privind cauzalitatea. Deoarece întotdeauna se va 
găsi cineva care trece prin lucruri mai grele și mai urâte. 
Totuși, acesta nu este un motiv îndeajuns de puternic 
pentru a considera că este absolut normal să 
experimentăm ceea ce ni se întâmplă. Prin analogie, 
întrebaţi-vă: doar pentru că vecinul meu și-a rupt ambele 
picioare, asta înseamnă că durerea mea de dinţi nu mai 
există? revenind la aceste întrebări, este esenţial să fiţi 
sincer cu propria persoană, fără să apelati la ocolișuri: 

„MA simt apreciat?” 

— Am dreptul la mulţumiri pentru ceea ce fac? Sunt 
felicitat? Primesc vreun compliment pentru activitatea mea 
(profesională, sportivă sau de altă natură)? 

— Partenera mea este atentă cu mine? Este 
interesată de ceea ce se întâmplă cu mine? îmi spune 
cuvinte cu un mesaj pozitiv și, prin urmare, fără să pară că 
mă judecă, evaluează, fără să facă referire la ceea ce 
trebuie făcut sau ar trebui făcut, gândit, spus, realizat? 

— Înaintea unei încercări, de orice natură ar fi 
aceasta, mă încurajează și îmi spune lucruri cum ar fi: „Vei 
avea succes, am încredere în tine”? Sau ignoră ceea ce fac, 
nu-mi vorbește niciodată despre asta și mă critică de 
fiecare dată, stabilind un ideal de perfecţiune - fie prea 
ridicat, fie abstract? 

Din nou, nu mai căutaţi scuze - „Așa este felul ei de a 
fi, nu face niciodată complimente” - ci răspundeţi obiectiv 


la aceste întrebări. 

„Mă simt în siguranţă?” 

— Pot să spun tot ce vreau, chiar dacă este o părere 
opusă sau diferită, și să fac asta fără teama că “s-ar putea 
înfuria sau avea o criză de zile mari? 

— Pot să-mi împărtășesc îndoielile, starea de spirit, 
întrebările sau sunt supus criticilor și eventual ridiculizat? 

— Aude și acceptă sentimentele, emoţiile, dorinţele și 
nevoile mele? Se abţine în general de la consideraţii 
moralizatoare (de exemplu, „E greșit ce faci”, „Ar trebui 
să...”, „Ar fi trebuit să...” et[.)? 

— Înţeleg întotdeauna ce îmi cere sau îmi fac mereu 
griji în legătură cu ce trebuie făcut? Când termin ceea ce 
chiar ea mi-a cerut să fac, sunt bucuros să-i arăt acel lucru 
sau mi-e de la bun început frică de criticile ei, poate chiar 
de reacţia ei? 

„Nevoile mele sunt respectate și satisfocute?” 

— Ea caută să-mi înţeleagă punctul de vedere sau 
ceea ce simt? 

— Îmi cântăresc cu atenţie vorbele înainte de a le 
spune sau am obiceiul de a-mi îndulci afirmaţiile pentru a 
nu o jigni? Obișnuiesc să mă declar de acord cu ea, chiar 
dacă sunt de altă părere? 

— Am obiceiul de a pândi în mod constant ce simte 
pentru a-mi adapta discursul, cântărindu-mi debitul verbal, 
intonaţia et(. sau chiar îmi păstrez pentru mine ce 
intenţionam să spun? 

— Am posibilitatea de a desfășura în linişte 
activităţile care îmi plac, de a-mi invita prietenii și rudele 
pe la mine, de a avea un hobby? 

— Am impresia că joc mereu un rol sau îmi permit să 
fiu eu însumi? Care este raportul dintre nevoile și dorinţele 
mele și satisfacerea acestora? 

Este important ca, la fiecare dintre aceste întrebări, 
să daţi un răspuns adevărat. Acest lucru vă permite să știți 
dacă sunteţi sau nu autentic în relaţia pe care o aveţi. O 
relaţie pozitivă este aceea în care este evident că 
partenerii îşi acordă reciproc libertate, se acceptă așa cum 


sunt, fără să se judece în mod negativ și lăsându-și unul 
altuia suficientă siguranţă pentru ca fiecare să se dezvolte. 
Dacă nu, atunci este negativă. Este atât de simplu de 
exprimat și, de asemenea, dificil de acceptat, mai ales dacă 
dependenţa este puternică. 

Răspunsurile pe care le daţi sunt menite să vă 
deschidă ochii dacă aveţi îndoieli, dar este bine să le 
împărtășiţi doar unei persoane dragi și de încredere. 
Amintiţi-vă că o manipulatoare are întotdeauna dreptate, 
are întotdeauna ultimul cuvânt și întoarce lucrurile în 
favoarea ei cu o pricepere ieșită din comun și mai ales în 
detrimentul dumneavoastră. Mereu. Așa “s-a întâmplat cu 
un bărbat care, într-o zi, a decis să-i scrie partenerei sale 
pentru a-i împărtăși întrebările care îl măcinau. Trăiau 
separat, dar se vedeau foarte des și urmau să locuiască 
împreună de îndată ce el și-ar fi părăsit casa pentru a se 
muta cu ea (izolarea începea să se instaleze). Și-a refăcut 
scrisoarea de mai multe ori, îndulcind-o cât mai mult 
posibil, rămânând foarte axat pe fapte și începând multe 
din propoziţiile scrise cu „Nu te acuz de nimic. Nu fac 
decât să-ţi comunic sentimentele mele și întrebările pe 
care mi le pun”. Dorinţa lui era să stabilească un dialog 
calm și constructiv. De ce în scris? Pentru a-și fixa mai bine 
ideile, pentru a se exprima cu blândeţe și respect și pentru 
că deja se temea să i-o spună faţă în faţă. 

A primit un răspuns. De fapt, era vorba despre 
propria sa scrisoare, care a revenit la el cu tot cu cuvinte 
sau propoziţii întregi subliniate cu roșu și însoţite de 
observaţii pe margine: „Vezi doar ce-ţi convine”, 
„Realitatea este complet alta” et(. Ca o învăţătoare care 
pedepsește un elev neascultător (cerneala roșie nu este 
nicidecum neutră). Ea a adăugat, la final, aceste câteva 
rânduri: „Ce durere, ce deziluzie, ce sentiment acut de 
neînțelegere, atâta nedreptate și o singurătate infinită am 
simţit citindu-ţi rândurile! Am crezut că ești capabil să știi 
ce rol ai jucat în cuplul nostru și că ai muncit atât cât să nu 
mai ai o vedere binară, de tipul «TU, deci AȘA ȘI EU». Vezi 
tu, trebuie să știi că, deși joci rolul bărbatului sigur pe el, 


tu ești cel care mereu lasă să se înţeleagă altceva; te 
consideram încrezător, acţionând cu claritatea inimii și 
chiar fiind obișnuit cu starea firească a lucrurilor. Nu știu 
cum vei interpreta aceste vorbe, tu, care te simţi adesea 
acuzat (și care, prin urmare, acuzi)”. 

Parcurgând acele cuvinte, bărbatul a avut impresia 
că femeia nici măcar nu i-a citit scrisoarea, mai ales pentru 
că i-a reproșat că ar fi acuzat-o de ceva când, dimpotrivă, i- 
a spus doar: „Uite ce simt eu!” Ei bine, da, ea citise totul, 
dar, după cum am spus, o manipulatoare este expertă în 
arta răsturnării situațiilor. Aceste câteva rânduri 
evidențiază lucruri despre care am vorbit deja: 
autovictimizarea, dominația și umilirea celuilalt, precum și 
învinovăţirea acestuia et(. Șocul a venit la final pentru că, 
pe spate, ea a scris aceste cuvinte: „Văd că n-ai nicio 
problemă în a mă demoniza. Așteptam mai multă 
maturitate afectivă din partea ta”. Practic, l-a numit 
manipulator și a profitat de ocazie ca să-l și denigreze. 

În mod ciudat (în mod aprioric), a încheiat cu această 
frază: „Având în vedere «lipsa de certitudine» a ceea ce 
urmează să se întâmple, te îmbrăţișez călduros și îţi trimit 
toată afecțiunea mea!” Această ultimă propoziţie, care 
pare în neconcordanţă cu tot ceea ce scrisese anterior, are 
de fapt două obiective: pe de o parte, de a se preface o 
persoană dulce și iubitoare și, pe de altă parte, de a sugera 
o posibilă continuare a relaţiei, dar cu suficientă 
ambiguitate pentru ca bărbatul în cauză să-i răspundă în 
cele din urmă că și el, la rândul lui, o strânge tare în braţe, 
îi transmite toată afecțiunea sa, apoi... îşi lasă-n urmă 
propria-i casă și fuge să se mute într-a ei. Nu mai contează 
că a îndrăznit să-i pună câteva dintre întrebările de mai 
sus, pentru că dominaţia a fost mai puternică. 
Conștientizarea este cu atât mai dificilă, deoarece creierul 
victimei a fost dat peste cap. Nu este ușor să răspunzi 
lucid la aceste întrebări, deoarece dominaţia acţionează ca 
un magnet. 


Reîntoarcerea ta cei apropiaţi 

Apropiaţi de încredere 

Când vă daţi seama de natura nesănătoasă a relaţiei 
pe care o aveţi, unul dintre primele lucruri pe care le 
puteţi face este să reluaţi legăturile cu persoanele de care 
v-aţi distanțat sau rupt definitiv. Contactaţi (discret și cu 
precauţie, dacă aveţi o relaţie) membrii familiei sau 
prietenii apropiaţi, în care aveţi încredere, pentru a le 
spune prin ce treceţi. Spuneţi-le în prealabil că, înainte de 
toate, trebuie să vă satisfaceţi două nevoi stringente: să 
ieșiţi din izolare și să fiţi ascultat. Așadar, fără reproșuri 
(că v-aţi săturat de ele!), fără sfaturi pe care nu le-aţi cerut 
și pe care probabil că nu le veţi putea pune în aplicare. Și, 
bineînţeles, n-o să aveţi nevoie nici de remarci de genul: 
„Eu, în locul tău, iată cum aș proceda... / Nimeni nu este și 
nu poate fi victimă în locul dumneavoastră; iar o astfel de 
frază, pe lângă faptul că nu este de niciun folos, riscă să 
întărească sentimentul de vinovăţie. Este posibil ca rudele 
să vă sfătuiască (u toată sinceritatea și bunăvoința, dar ele 
nu cunosc îndeaproape situaţia, ci doar la suprafaţă și, mai 
mult decât atât, doar la nivel cerebral, pentru că nu i-au 
simţit efectele în profunzime. De asemenea, au de-a face 
cu o persoană care, la exterior, este la fel ca înainte, dar 
care, psihic, e devastată. Sfatul în sine este, prin urmare, 
inutil și ineficient atunci când sună după cum urmează: „Ar 
trebui să discuţi cu ea și să stabiliţi niște limite”. Pe de altă 
parte, sunt întru totul utile în momentul în care sfaturile 
respective îndeamnă în mod ferm la întreruperea relaţiei și 
la depunerea unei plângeri. Dar este necesar ca acest sfat 
să fie însoţit de oferirea unui ajutor. De exemplu, victimei i 
se poate propune să fie însoţită la secţia de poliţie pentru a 
depune o plângere. Se cunosc atât de puţine lucruri despre 
manipularea unui bărbat de către o femeie, încât percepţia 
asupra acestui gen de situaţie este probabil catastrofală. 
Susținerea primită pe parcursul acestui demers contează 
extrem de mult și constituie un sprijin psihologic 
important. 

Ieşirea din izolare mai presupune, de asemenea, să 


se poată conta pe acea persoană și, atunci când se pune 
problema încheierii relaţiei, un ajutor concret se dovedește 
esenţial. De exemplu, se poate găzdui victima în cazul în 
care există o problemă gravă și, dacă este posibil, pe toată 
durata perioadei în care problema persistă. A fost cazul 
unui bărbat aflat la ananghie, a cărui soţie aranjase 
jocurile astfel încât casa celor doi, bunul lor comun, să fie 
trecută pe numele ei. Deci, dacă pleca, nu avea unde să 
stea. În plus, renunţase la propria-i slujbă și ajunsese să 
lucreze chiar la firma soţiei sale. Până și obţinerea 
modestelor sale venituri 's-ar fi putut opri peste noapte. în 
aceste condiţii, fuga ajunsese să i se pară efectiv 
imposibilă. într-o altă situaţie, un prieten al victimei a 
închiriat o dubă pentru a merge, într-o zi în care 
manipulatoarea era plecată, să-și ajute prietenul să-și ia 
hainele și obiectele personale, precum și câteva piese de 
mobilier. Sau mai avem cazul unui alt bărbat a cărui soră i- 
a făcut legătura cu un avocat bun, pentru ca omul să-și 
poată apăra drepturile (soţia acestuia îşi propusese să-l 
lase efectiv fără nimic). 

„Poţi conta pe mine” sunt cuvinte deosebit de 
importante pentru o victimă. Dar trebuie urmate de 
trecerea la acţiune. Un bărbat care intenţionează să iasă 
dintr-o relaţie de dominație este aidoma unui om aflat pe 
punctul de a se îneca. Dacă i 's-ar spune că urmează să se 
arunce o geamăndură în direcţia lui, ar căuta-o peste tot. 
Trebuie evitate promisiunile care nu pot fi “îndeplinite, 
pentru că există riscul de a-l vedea pe acel om 
scufundându-se pentru totdeauna. 

Dacă persoana apropiată nu poate susţine victima, 
atunci trebuie să o spună clar și fără ocolișuri. Chiar și 
așa, aceasta poate contribui totuși la îmbunătăţirea stării 
victimei, oferindu-se să o asculte, empatizând cu ea și 
arătându-i bunăvoință (înţelegerea emoţiilor pe care 
aceasta le simte, prețuirea ei și atenuarea senzaţiei de 
vinovăţie et(.). Şi, mai presus de toate, să nu caute să se 
pună mereu în locul ei, să nu caute să impună niște 
schimbări prea rapide, fără a respecta ritmul victimei, cu 


excepţia cazului în care există un pericol real pentru viaţa 
sa: atunci, este importantă o abordare mai directă și mai 
categorică. 

Scapă cine poate! 

Cum faceți faţă diverselor manevre 

Auzim și citim deseori că, atunci când ne confruntăm 
cu o manipulatoare, există o singură soluţie: fuga. In 
teorie, acest lucru este adevărat; dar, în practică, de cele 
mai multe ori nu este și posibil. La începutul unei relaţii, 
când fenomenul dominaţiei nu și-a produs încă efectele pe 
deplin, se mai poate întrezări posibilitatea de a fugi. Cu 
alte cuvinte, nu au fost încă tăiate toate legăturile: femeia 
va încerca frecvent să-și „reînsușească” prada care 's-a 
îndepărtat de ea, iar de cele mai multe ori o va face 
apelând la șantaj (crizele îmbogăţite cu plânsete și suspine 
nu dau niciodată greș) sau la ameninţări: „Licălosule, lasă 
că m-asigur eu că mi-o plătești!” Moment în care putem 
ajunge să ne temem în mod obiectiv. De exemplu, se știe că 
este capabilă să-și folosească influenţa nefastă pe lângă 
diverse persoane din cercul profesional sau chiar să facă o 
reclamaţie pentru abuz sexual și să provoace un scandal 
de proporţii, făcându-l public. De cele mai multe ori, totuși, 
este doar o frică subiectivă: ne confruntăm cu crizele de 
furie ale unei fetiţe răsfăţate și nimic mai mult. 

Rămâne procedeul care funcţionează și cel mai bine: 
victimizarea disperată - „Mai am puţin și voi fi complet 
dărâmată, te rog să te întorci!” 7 Trebuie să fii cu adevărat 
puternic pentru a rezista numeroaselor mesaje lăsate pe 
robotul telefonic, unde ea îşi exprimă toate durerile din 
lume, intercalate cu lacrimi care invariabil ating coarda 
sensibilă a bărbatului. Punctul forte al bărbaţilor care sunt 
victime ale manipulatoarelor constituie totodată și punctul 
lor vulnerabil: este vorba despre sensibilitatea lor, de 
abilitatea de a fi empatici, de bunăvoința care-i 
caracterizează. lar manipulatoarea o știe. Așa că apelează 
la strategia care funcţionează cel mai bine, iar 
teatralizarea o ajută. Reţeta dă rezultate pentru că, 
plecând de aici, nu există decât o singură soluţie logică: ca 


bărbatul să se întoarcă și să repare această suferinţă, de 
care el, cel care a plecat, se face în întregime vinovat, 
bineînţeles. 

În acest moment, bărbatul se află exact în poziţia lui 
Ulise când aude cântecul sirenei. Se spune că sirenele, 
zeități marine cu excepţionale abilităţi vocale și muzicale, 
se foloseau de aceste atuuri pentru a seduce marinarii. 
Aceștia din urmă, iremediabil atrași de frumuseţea lor, îşi 
pierdeau simţul orientării, iar bărcile li se zdrobeau de 
stânci ori se aruncau efectiv în mare ca să li se alăture 
făpturilor care îi vrăjiseră. lar atunci, frumoasele sirene 
veneau și îi devorau. Ulise însuși fusese avertizat în 
legătură cu pericolul pe care-l reprezentau sirenele. A 
trebuit să le toarne ceară în urechi mateloţilor săi, pentru 
ca ei să nu audă cântecul sirenelor, iar corabia să-și 
continue nestingherită drumul; de altfel, a luat și măsuri, 
lăsându-se legat de catarg pentru a rezista imensei tentaţii 
de a se arunca înspre sirene. Și în momentul în care o 
manipulatoare este părăsită, se întâmplă cam același 
lucru. Şi tocmai de aceea este nevoie de mai multe 
ingrediente care să ajute: o forţă imensă, reținerea tuturor 
acelor umilinţe îndurate, îndeajuns de multă luciditate 
pentru a înţelege că acel cântec al sirenei nu este nimic 
altceva decât o chemare lirică de durată limitată și că a 
doua oară nu va mai putea fi auzit: iar asta deoarece, între 
timp, victima va fi fost deja devorată. 

Este și motivul pentru care trebuie să aveţi un loc 
unde să mergeţi: un spaţiu sigur sau alături de cineva de 
încredere. Este evident că acest lucru contravine întru 
totul acestui tip de bărbaţi, mai ales că este nevoie de 
sacrificiu pentru a rezista în faţa atâtor atracţii, promisiuni 
și dureri. Când în interiorul unui om există convingerea 
nestrămutată că el trebuie să facă bine, a-i cere acestuia 
să procedeze invers este cumplit. Cu excepţia situaţiei în 
care respectivul și-a dat seama că la mijloc nu este decât o 
stratagemă. 

lar atunci, este nevoie să aveţi o persoană de 
încredere care să se ofere să vă găzduiască fără să vă 


judece în vreun fel, fără să vă dea sfaturi, ci doar să fie 
acea prezenţă care vă ascultă cu infinită bunătate și 
empatie. Nu trebuie nicio clipă să uităm că omul care a 
plecat poate păstra adânc în inima sa sentimente reale, de 
dragoste adevărată faţă de femeia pe care a lăsat-o în 
urmă. El poate fi, de asemenea, dominat din punct de 
vedere sexual. Dar a trebuit să se confrunte cu o dilemă 
teribilă: să continue să trăiască (u speranţa unei iubiri 
minunate și să se lase sacrificat sau să plece și să-și 
salveze propria piele. A face ca raţiunea să fie prioritară în 
faţa inimii este un „exerciţiu” pe atât de complex și de 
dificil, pe cât este de dureros și de dramatic. 
Conștientizarea despre care vorbeam mai devreme apare 
pentru a evita dezastrul și când, în sfârșit, hotărâm să 
trăim. 

De asemenea, trebuie înţeles că, în multe cazuri, 
dragostea la care se face referire este în primul rând o 
dependenţă creată de dominaţia la care el a fost supus 
timp îndelungat. Avem impresia că nu putem trăi fără 
manipulatoare și, de aceea, suntem pe punctul de a ne 
întoarce. Dacă, în plus, există o dependenţă sexuală, o 
retragere bruscă este foarte greu de suportat pentru o 
lungă perioadă de timp, așa că se cer mari abilităţi de 
persuasiune, convingere (și răbdare!) pentru a găsi în 
sfârșit soluţia optimă: aceea de a trăi liber sau în sclavie. 
Aici, se pune problema ca intelectul să câştige teren în faţa 
activităţii sexuale: pot recompensele fizice, indiferent cât 
de magice și înflăcărate ar fi, să justifice o viaţă lipsită de 
libertate? 

Ieșirea dintr-o relaţie de lungă durată 

Situaţia este cu atât mai delicată dacă bărbatul a 
trăit foarte mult timp alături de manipulatoare, poate chiar 
câteva decenii. Cu riscul de a ne repeta, se cade să 
analizăm rapid ceea ce a creat de-a lungul anilor dominaţia 
exercitată zi de zi, fiind(a- influenta ei este adesea redusă 
la cote minime şi insuficient înţeleasă 9 9 9 

de alte persoane. 

Pe scurt, "s-a petrecut următorul lucru: prin acţiuni 


mărunte, manipulatoarea a instaurat tot felul de mijloace 

de presiune, din mai multe puncte de vedere. în acest 

sens: 

v-a izolat de apropiaţi astfel încât să deveniți dependent de 
ea; 

e v-a criticat și v-a devalorizat în permanenţă (în 
particular și adesea în public); 

e a apelat la dubla constrângere și v-a dat peste cap 
emoţiile, jucându-se cu ele; 

e v-a condiţionat, făcându-vă să vă simţiţi mereu vinovat 
pentru toate și să vă supuneţi cerinţelor ei; 

e v-a „cadorisit” ba cu mângâieri, ba cu lovituri, în funcţie 
de cum a avut chef. 

Toate acestea v-au distrus treptat toate limitele și i- 
au oferit prilejul de a prelua controlul asupra vieţii 
dumneavoastră. Pierzând acel control, v-aţi trezit la un 
moment dat într-o stare de dominație (pentru care ea știe 
să vă învinovăţească și în timp ce v-o impune). 

lar genul acesta de tratament, aplicat pe o lungă 
perioadă de timp, v-a distrus, iar încrederea în propriile 
puteri "s-a redus la o nimica toată, nici cu stima de sine nu 
staţi mult mai bine, iar toate convingerile vă sunt date 
peste cap. Aţi ajuns parcă dintr-odată să trăiţi într-un stres 
constant, cu frică de orice “s-ar putea întâmpla și 
admițând că nimeni nu vă poate înţelege sau ajuta. 

Acesta este un potenţial rezultat direct al dominaţiei, 
ce poate merge până la generarea unui fel de încremenire 
permanentă, încremenirea, după cum am subliniat, este o 
stare de stupoare emoţională, amestecată cu o inhibiţie 
totală, care vă pune în imposibilitatea de a merge mai 
departe sau de a face un gest de apărare. Acest blocaj 
total protejează împotriva suferinţei, distanţându-se de ea, 
şi se asociază cu o învinovăţire neraţională, dar 
omniprezentă. în plus, a făcut în așa fel încât să vă 
frământaţi atât de mult în interior, că a devenit imposibil 
să gândiţi corect și să decideţi liber de orice constrângere. 
Starea aceasta permanentă de dominație este un 
vampirism care v-a răpit încet, dar sigur, energia și 


vitalitatea. De aceea, atunci când „sfatul” primit este „Fugi 
cât mai iute!”, vă este imposibil să-l puneţi în aplicare, 
ceea ce face să fie cu atât mai surprinzător că se repetă cu 
atâta înverșunare în diferite articole sau cărţi. Sunteţi 
închis, trăiţi cu frică, luciditatea vi se clatină și aveţi voinţa 
distrusă. Cum aţi putea decide să fugiţi, în aceste condiţii? 
Exact așa cum spune Christel Petitcollin, și pe bună 
dreptate: „Aici nu mai este vorba despre a fugi, ci despre a 
evada”. 

Diferenţa este esenţială. A fugi înseamnă a te 
îndepărta cât mai repede și a pleca pentru a scăpa de o 
problemă. A evada înseamnă a scăpa din strânsoarea cuiva 
sau a ceva, a scăpa dintr-un loc unde ești ţinut sau închis 
cu forţa. Fugim de lucruri prea urâte sau periculoase, dar 
evadăm dintr-o închisoare. Evadarea nu poate fi 
improvizată sau hotărâtă pornind de la un capriciu. Este 
pregătită, necesitând o planificare, o strategie!?. 

Evadarea este posibilă atunci când dominaţia nu-și 
face simţite efectele din plin, iar relaţia este recentă. Cele 
mai multe articole de pe internet cu titluri atrăgătoare, de 
genul „5 soluții pentru a renunţa la un manipulator” sau 
„Cei 7 pași pentru a scăpa de dominație” nu sunt, de fapt, 
despre această situaţie. Vina autorilor lor este că îi fac pe 
cititori să creadă că măsurile nu sunt atât de dificil de 
implementat și că tot ce au de făcut este să se hotărască! 
Ei ignoră complet efectele concrete ale fenomenului în 
sine. lar această trivializare sau poate această ignoranță 
nu ajută deloc ca lucrurile să fie mai ușoare, deoarece sunt 
puse laolaltă nu doar tot felul de relaţii de manipulare, cele 
care durează doar de câteva săptămâni sau luni cu cele de 
câţiva ani, ci și femeile, dintre care unele sunt simple 
persoane  „cicălitoare”, iar altele nişte adevărate 
manipulatoare. 

Într-adevăr, în cazul în care ne confruntăm cu o 
manipulatoare, daunele psihologice sunt de așa natură 


1 5 Vezi și Christel Petitcollin, Divorcer d'un manipulateur Editura Guy Trédaniel, 
2013. Chiar dacă tratează subiectul separării de un manipulator, poate fi o lectură 
deosebit de utilă pentru un bărbat care se desparte de o manipulatoare, întrucât ia în 
calcul atât aspectele psihologice, cât și cele strict materiale și juridice. 


încât fuga încetează să mai fie ușor de imaginat. Acest 
lucru explică anumite fapte, nu întotdeauna bine relatate 
de mass-media și adesea neînţelese nu numai de public, 
cât și de sistemul judiciar, unde ni se prezintă o persoană 
care a suferit proaste tratamente zece ani, douăzeci de ani, 
treizeci de ani la rând... fără a face nimic în mod special. 
lar în felul acesta este ascunsă amploarea închisorii 
mentale. Pentru un terţ, o astfel de situaţie este destul de 
greu de înţeles, deoarece, din punct de vedere obiectiv și 
material, nu există vreo barieră care să împiedice victima 
să plece. Pentru aceasta din urmă, nu există gratii, ci un 
zid înconjurător, împrejmuit de o prăpastie adâncă și, mai 
presus de toate, dominat de un turn de veghe, din care 
victima este urmărită astfel încât să poată fi distrusă. 

De altfel, pentru a ieși dintr-o relaţie de dominație 
psihologică și a scăpa dintr-o astfel de închisoare cu 
diverse ramificații, veţi avea nevoie de ajutor din exterior. 
Există excepţii, dar ele rămân... excepţionale! 

Să amintim un aspect. Unii așteaptă „un declic” ca să 
plece, deoarece în reviste se menţionează adesea acest 
lucru. Dar nimeni nu-și spune în mod raţional: „Dacă ea o 
va face din nou, gata, am plecat”. Există, de fapt, picătura 
care efectiv umple paharul. Acest aspect se leagă de 
creierul reptilian, cel a cărei funcţie este de a ne asigura 
supraviețuirea. Conștientizarea menţionată mai sus poate 
fi o condiţie prealabilă, dar de obicei este foarte bruscă: 
victima simte dintr-odată că există un pericol iminent. O 
simte în măruntaie, și nu la nivel mental. Ceea ce 
declanșează o reacţie nu este un declic intelectual, ci 
instinctul de supravieţuire. De fapt, aproape toţi bărbaţii 
care au scăpat din această închisoare recunosc: „Era 
timpul, dacă nu o făceam, nu se mai alegea nimic de 
mine”. 

Asta nu înseamnă că se poate pleca imediat, cu toate 
că au existat și astfel de cazuri. Mai presus de orice, 
înseamnă a simţi dintr-odată în adâncul tău că trebuie să 
pleci cât mai repede posibil. Este o senzaţie acută, greu de 
reprimat și necântărită din toate unghiurile, viscerală. în 


timp ce unii pleacă imediat, mulţi concep o strategie de 
evadare, astfel încât să aibă succes și să nu întâmpine 
pericole suplimentare (de exemplu, dacă se dorește luarea 
copiilor odată cu plecarea). Prin urmare, fuga nu este un 
proces pur intelectual. în primul rând, este o reacţie 
emoţională puternică. Abia după aceea neuronii se pun pe 
treabă și încep să elaboreze un plan de evadare. 

Mărturie 

„Luni la rând, am continuat să merg înainte și înapoi. 
Treceam de la certuri și lupte violente la apropieri și 
îmbrăţișări toride. Relaţia dintre noi putea să semene cu o 
relaţie pasională ca în filme. De fapt, a fost patologic și 
devastator. Mă distrugeam. într-o zi, am simţit cum totul se 
prăbușește brusc. Nu știu... Privirea ei cred că a pus 
capac. M-am speriat de ea mai mult ca oricând. 'S-a 
întâmplat dintr-odată și a fost cât se poate de bătător la 
ochi. Dar nu semăna cu o urgenţă. Pur și simplu, mă 
cuprinsese teama că aș putea fi distrus și aș dispărea dacă 
aș mai rămâne chiar și o secundă. Eram năucit. De îndată 
ce a părăsit apartamentul, m-am uitat pe fereastră. Când 
am văzut-o urcându-se în mașină și gonind, mi-am făcut 
imediat bagajul și am fugit acasă la un prieten. Nu m-am 
mai întors niciodată și nici nu am mai luat vreodată 
legătura cu ea”. 

În faţa pericolului și atunci când ne confruntăm pe 
nepusă masă cu un sentiment de frică, primul lucru la care 
ne gândim pentru a preveni primejdia este fuga. Lupta 
este al doilea proces la care apelăm atunci când ceva 
împiedică fuga. Dacă frica este prea intensă, putem să 
rămânem paralizaţi (încremeniţi). Când plecăm, auzim 
dintr-odată semnalele de alarmă corelate cu instinctele 
noastre de bază. În această mărturie, decizia se ia într-o 
clipă. Un astfel de comportament inopinat poate părea 
neraţional, dar fiind amplificat de tot ceea ce victima a 
experimentat, un singur indiciu (și anume privirea 
manipulatoarei) i-a ordonat în mod brutal să lase totul în 
urmă, în ideea de a se proteja. Indiferent de scenariile 
implementate, factorul declanșator este teama brutală și 


intensă că propria integritate (psihică și/sau fizică) va fi 
distrusă. 

Cereţi ajutor 

Ajutor terapeutic 

lată și un lucru care este adesea adevărat, din 
păcate: bărbaţii îşi dau foarte rar seama că au nevoie de 
terapie. Când hotărăști să mergi la un terapeut nu 
înseamnă că ești nebun. Acesta este un profesionist care 
vă însoțește în situaţiile dificile din viaţă: poate fi o 
dependenţă, o despărţire, un deces, o concediere, o relaţie 
perversă et[. in acest caz, este necesar să mergeţi la un 
terapeut specializat în manipulare. Nu toţi sunt. Dacă cel 
la care mergeţi este, atunci aveţi parte de unul dintre cele 
mai bune ajutoare pe care le poate primi o victimă pentru 
a înţelege ce “s-a întâmplat, ce se petrece în momentul de 
faţă și ce se poate face pentru a ieși din acest scenariu 
infernal. Nu există o reţetă miraculoasă, iar terapeutul nu 
poate rezolva situaţia în locul dumneavoastră. Dar el vă 
poate însoţi într-un mod deosebit de eficient, ajutându-vă 
să vă reorganizaţi și avertizându-vă împotriva tuturor 
capcanelor pe care manipulatoarea le-ar putea născoci în 
continuare, făcându-vă rău. Aproape toţi bărbaţii care 
apelează la un terapeut în acest stadiu spun același lucru: 
„Era timpul, nu mai puteam 's-o suport”, „Urma să fac 
ceva iremediabil” Prin „iremediabil”, trebuie să înţelegem 
un act de potenţială agresiune împotriva acelei femei; iar 
unele crime sau sinucideri chiar constituie punctul 
culminant al acestei descinderi în iad, în timp ce altele îşi 
au rădăcinile în astfel de situaţii critice. 

Cum să vă alegeţi terapeutul? Dacă există o 
recomandare din partea unei persoane dragi, atunci este 
în regulă. În caz contrar, puteţi apela la Anuarul medicilor 
unde veţi găsi cei mai buni profesioniști din domeniu. Ceea 
ce ar trebui să vă motiveze alegerea mai presus de toate 
este chiar prima întâlnire și cum vă simţiţi în urma ei. 
Chiar dacă este recomandat de un prieten care vă spune 
lucruri extraordinare despre el, este posibil ca acel 
terapeut să nu fie neapărat potrivit pentru dumneavoastră, 


mai întâi pentru că fiecare om are propria sa personalitate 
unică și, în al doilea rând, pentru că situaţiile tuturor sunt 
specifice.  Concentraţi-vă pe ascultarea activă și 
binevoitoare, pentru că aceasta este cea mai mare nevoie a 
dumneavoastră în acest stadiu. Această ascultare nu îl va 
împiedica pe terapeut să fie cât se poate de „direct”, dacă 
vă aflaţi într-un posibil pericol sau dacă este necesar să vă 
„scuture” puţin, pentru că păreţi să înotaţi într-un ocean 
de iluzii. 

Detașarea și atitudinea neutră tipice unor specialiști 
mai reci în abordare pot să nu ajute sau să fie întru totul 
nepotrivite, într-adevăr, aveţi nevoie să spuneţi lucrurilor 
pe nume, să fiţi întrebat cu privire la experienţa avută și 
eventual să fiţi eliberaţi de vinovăţie. 

Este important să vă simtiti realmente auzit și 
înţeles, fără o judecată moralizatoare sau tăceri care să nu 
vă ofere niciun feedback cu privire la cum și ce simţiţi. 

Când vi se prescriu calmante fără a diseca sau a 
aduce la cunoștința terapeutului violenţa îndurată ori chiar 
fără a se pune un diagnostic amănunţit despre ceea ce se 
întâmplă, acest lucru poate avea consecinţe grave. 
Realitatea este că o victimă se poate folosi de tratamentul 
medical și chiar abuza de el ca singură posibilitate de a se 
calma, fără ca situaţia să se schimbe în vreun fel. Este un 
lucru care îi consolidează pasivitatea și amplifică 
problema, deoarece simptomele sunt mascate, netratându- 
se cauza lor. în plus, “s-ar putea să i se pare că aceasta 
este singura cale posibilă și tolerabilă de a se împăca cu 
inacceptabilul, ajungând în unele cazuri să contemple 
sinuciderea. Prin urmare, trebuie să alegeţi un profesionist 
cât se poate de familiarizat cu diversele aspecte ale 
manipulării mentale și perverse. în cazul în care simţiţi că 
psihoterapeutul la care mergeţi nu vă înţelege, schimbaţi-l. 
Nu intraţi într-o analiză (de tip freudian, de exemplu) 
pentru a înţelege toate motivele care v-au putut împinge 
către această relaţie. Şi nici nu vă aflaţi acolo pentru a 
trata  neliniștea sau o „banală depresie” cu niște 
antidepresive oarecare. Sunteţi acolo pentru a înţelege 


prin ce treceţi, pentru a vă elibera de vinovăţie, pentru a 
vă reconstitui și a găsi mijloacele necesare să scăpaţi de 
sub această dominație. 

Înțelegerea violenței și cum să le eliberezi de 
sentimentul de vinovăție / 

Cum putem înţelege ce “s-a întâmplat 

Terapia vă va face să parcurgeţi mai multe etape. 
Fiecare specialist are propriul protocol, însă dacă discutăm 
la modul general, va exista un demers salvator, menit să 
facă lumină asupra celor întâmplate și să vă ajute să 
gestionaţi emoţiile ca să vă eliberaţi de sentimentul de 
vinovăţie, apoi o serie de doliuri ce trebuie ţinute și, în cele 
din urmă, va avea loc reconstrucţia individualităţii 
victimei. 

Pentru unii bărbaţi, este limpede: vor să-și 
părăsească partenerele, însă nu știu cum să o facă. În 
schimb, mai există și cei care nutresc încă speranţa că 
soțiile lor se pot schimba. De aceea este esenţial pentru o 
victimă să poată vorbi cu cineva, în ideea de a înţelege cei 
se întâmplă. Pot exista faze „cu dus și întors”, derutante 
pentru cel care ascultă: „Trebuie să o părăsesc, este un 
monstru care mă distruge”, frază urmată de observaţii de 
tipul: „Nu, nu am cum să plec, o iubesc prea mult”. Iar 
după cum am văzut, aceasta se întâmplă îndeosebi atunci 
când vorbim despre dominaţia sexuală. 

Mai poate apărea și iluzia că manipulatoarea l-ar 
putea totuși iubi. Lipsa aceasta de coerenţă vine din natura 
perversă a seducţiei ori din alternarea momentelor 
frumoase și urâte (mecanismul cu palma și mângâierea), 
făcând situaţia de neînțeles pentru victimă, deși nu 
reprezintă nimic altceva decât o tactică pentru a menţine 
forţa dominaţiei la cote ridicate. Tot visând sau tânjind 
după trăirea unor clipe frumoase, victima atenuează 
momentele neplăcute sau preferă să le ignore de-a binelea. 
Pentru ea, este o măsură de apărare, întrucât încearcă să 
disocieze emoţiile apăsătoare și patetice de momentele 
pozitive, privilegiindu-le pe acestea din urmă. în aceasta 
constă și dovada provocării unei distrugeri mentale și 


psihice deopotrivă. 

Când crede că femeia cu care are de-a face îl iubește, 
pentru bărbatul victimă acest lucru reprezintă în egală 
măsură un mijloc de a salva aparențele și de a nu ajunge 
pe fundul prăpastiei. 

Realitatea este că nimănui nu i-ar fi ușor să spună - 
și să-și spună - că a iubit și a trebuit să îndure purtarea 
violentă a unei persoane care nu i-a răspuns la sentimente. 
Chiar dacă este de înţeles, riscăm să ne învârtim în cerc în 
felul acesta. Acesta este momentul în care terapeutul 
trebuie să ia măsuri și să spună lucrurilor pe nume, 
însemnând să afirme clar că există anumite 
comportamente tolerabile, iar altele de-a dreptul 
inadmisibile. Din primul moment în care se atentează în 
mod deliberat și repetat la integritatea (psihică sau fizică) 
unei persoane, trebuie să știm că așa ceva nu este 
acceptabil, chiar dacă vor exista pe lângă purtările 
nefirești și răgazuri neutre ori chiar pașnice. Acestea din 
urmă nu le scuză câtuși de puţin pe primele. Expresia „are 
și părţile ei bune” nu poate sub nicio formă să scuze, să 
anuleze sau să justifice actele de violenţă. 

Odată ce 's-au lămurit lucrurile, am înţeles și am 
admis că trăim angrenaţi într-un sistem pe cât se poate de 
manipulator și toxic, dar și că manipulatoarea nu-și va 
recunoaşte niciodată nicio parte din vină și, mai ales, nu se 
va schimba (cu atât mai mult cu cât nu se face vinovată de 
nimic și oricum are mereu dreptate!), se poate spune că 
primul mare pas a fost deja făcut. Descoperim că femeia 
aceea obișnuită să terorizeze funcţionează, de fapt, după 
niște stereotipuri, frizând uneori grotescul. Ne dăm seama 
că exigenţele și crizele ei de furie seamănă izbitor cu ale 
unei puștoaice capricioase și prost crescute, care pur și 
simplu vrea totul chiar acum. încetăm să ne mai dorim ca 
ea să se schimbe, nici măcar nu mai sperăm la lucrul 
acesta, înțelegând totodată că este extrem de limitată în 
ceea ce privește modul de a opera; în afară de umilirea 
celuilalt, denigrarea și maltratarea sa, vărsându-și veninul 
amar fără dram de consideraţie, nu se poate spune că știe 


să facă mare lucru. Ba nu, știe să se pună în valoare și să 
se prezinte ca un model de virtute și adevăr! Unicul adevăr 
este că știe doar să joace bine un singur act dintr-o singură 
piesă de teatru, și aceea slabă. 

Cum ne eliberăm de sentimentul de vinovăţie 

Bărbaţii care au trecut printr-o relaţie de dominatie 
recunosc fără prea mare dificultate că relaţia lor a murit 
de mult. în ciuda acestui lucru, și ei simt nevoia să 
înţeleagă violenţa de care au avut parte pentru a-și pune 
ordine în gânduri și a găsi o logică și o coerenţă în acest 
tsunami emoţional. Chiar dacă au priceput că partenerele 
lor nu se vor schimba nicicând, rămân totuși cu un 
oarecare sentiment de vinovăţie, mai mare sau mai mic, de 
care trebuie să se elibereze „N-ar fi trebuit să... ”, „Eu sunt 

vinovat că...”, „Eu sunt de vină, nu mi-am dat seama Că... “, 
„Numai eu am greșit, era limpede că...”, „Nu a greșit 
numai ea, este de înțeles că...” Orice act de violenţă 
rămâne un act de violenţă. Doar dacă nu cumva l-aţi 
provocat chiar dumneavoastră și în mod intenţionat, nu 
aveţi de ce să vă asumaţi răspunderea și nici de ce să vă 
simţiţi vinovat. Sintetizarea situaţiei, exprimarea trăirilor, 
a emoţiilor și a gândurilor care însoțesc toate acestea 
reprezintă o etapă elementară. Când, în sfârșit, putem 
discuta liber despre ceea ce am trăit sau trăim cu o 
persoană care facilitează deschiderea unui spaţiu prielnic 
comunicării, în care ne simţim în siguranţă și înconjurați 
de bunăvoință, o persoană care ascultă, pune întrebări, 
asigură, explică, raţionalizează și mai ales ne ajută să ne 
eliberăm de sentimentul de vinovăţie, abia atunci 
constatăm că ni se face un bine de proporţii, că sunt șanse 
să o luăm de la capăt și în alt mod. 

În paralel, însă, mai există un sentiment de 
culpabilizare ce poate să apară: victima este cuprinsă de 
furie, ar vrea să se răzbune, visează să-și facă praf 
torţionara, pedepsind-o la propriu cu proxima ocazie când 
va fi faţă în faţă cu aceasta și reducând-o la tăcere. Victima 
știe foarte bine că „așa ceva nu se face” și, în plus, dorinţa 
aceasta de a distruge nu se potrivește cu principiile și 


valorile sale. Ea se consideră extrem de rea; știe că nu are 
dreptul, nici legal și nici etic, însă se lasă totuși acaparată 
de furia ei oarbă! 

Rolul celui care se îngrijește de victimă este de a 
explica mai întâi că aceasta este o reacţie umană și că 
lucrurile pe care le simte sunt legitime. Apoi, de a arăta că 
există o mare diferenţă între a dori un lucru și a trece la 
fapte. Și că, în cele din urmă, această fantezie poate 
acţiona ca o supapă pentru a elibera o revărsare de emoţii 
negative și impulsuri răzbunătoare. Poate ameliora și 
reduce tensiunea resimţită, iar răzbunarea violentă 
rămâne doar o fantezie trecătoare, fără a se transforma în 
acţiune. 

Această  verbalizare şi înțelegerea proceselor 
implementate fac posibilă începerea unei program de 
recuperare. Astfel, victima încetează să mai fie închisă cu 
ea însăși, cu vinovăția și cu resentimentele ei. Dacă nu 
elimină toate acestea, cicatricea nu se va putea vindeca. 
Zece, douăzeci de ani mai târziu, durerea persistă, 
amărăciunea rămâne și, cum toate acestea revin iar și iar, 
ca într-o buclă, pretenţiile legate de recuperare pot deveni 
neraţionale, existând și riscul de a atinge statutul unei 
eterne victime, care nu evoluează deloc; nu a depășit un 
anume punct și rămâne blocată. De aici și nevoia de a 
curăța eficient toată murdăria, pentru a duce din nou o 
viaţă echilibrată și sănătoasă. 

Cum se ţine doliul după fosta relaţie 

Acest aspect important merge mână în mână cu 
înţelegerea violenţei. Atunci când un bărbat victimă este o 
persoană profund amabilă, întâmpină mari dificultăţi când 
trebuie să accepte că partenera care îl torturează poate 
acţiona negativ fără a simţi pic de remușcări sau vinovăţie. 
El nici măcar nu-și poate imagina că ea ar fi în stare de 
așa ceva fiind pe deplin conștientă și chiar simțind plăcere. 
Pentru a determina oamenii să accepte ceea ce pare de 
neconceput poate fi nevoie de timp și de răbdare. La 
aceasta se adaugă o convingere puternică: aceea că, 
înțelegând şi evitând orice dispută sau supărare, 


manipulatoarea îşi va schimba abordarea, determinată să- 
și pună la îndoială propriile alegeri și eventual 
modificându-și comportamentul. Unii bărbaţi sunt convinși 
că prin blândeţe și bunătate pot triumfa, dar și că 
opunându-se violenţei prin nonviolenţă reprezintă singura 
modalitate prin care manipulatoarea se poate calma. 
Avem, de pildă, o multitudine de citate de la Gandhi sau 
Dalai Lama pe această temă. Aceste citate sunt adevărate 
și aplicabile... în alte circumstanţe, în cu totul alte 
contexte. În prezent, realitatea este următoarea: 
manipulatoarea nu se va schimba deloc, va găsi 
întotdeauna calea de a răsturna cumva situaţia și de a 
transfera responsabilitatea în spatele celuilalt, astfel încât 
să aibă tot ea - încă o dată - dreptate. Din nou, trebuie 
precizat faptul că momentele de răgaz nu sunt despre 
dragoste: sunt o pauză strategică. Nu este un lucru ce se 
poate transmite cu ușurință, dar este esenţial: oricât de 
dureros ar fi, se cuvine să începeţi un doliu pentru a 
admite că așa-zisa relaţie pașnică și ideală pe care aţi avut- 
o nu a fost decât un vis; ea nu există. 

Doliul după o relaţie este menit să dea o semnificaţie 
acestei povești de neînțeles. De altfel, refuzaţi să 
răspundeţi persoanelor care v-ar întreba: „Ce lecţie poţi 
învăţa din tot ceea ce ai trăit?” sau „Care este partea din 
tine care trebuia vindecată?” Să nu mai amintim de acele 
tipuri de întrebări stupide, cu substrat moral și 
psihospiritual, dar care sunt total lipsite de respect faţă de 
suferinţa prin care treceţi. Acestea nu merg adresate decât 
atunci când sunteţi „vindecat”. 

Acest doliu poate atrage după sine și dorinţa de a 
înţelege de ce manipulatoarea “s-a purtat în felul acesta cu 
dumneavoastră. Face trimitere direct la lucrul acela 
despre care am vorbit mai înainte: excesul de compasiune. 
Dacă doriţi să înţelegeţi o persoană care maschează 
fiecare aspect al realităţii și reinventează fiecare poveste, 
inclusiv pe cea proprie, veţi irosi multă energie în speranţa 
de a vă satisface nevoia de raționalitate, obţinând de obicei 
mai multe întrebări dureroase decât răspunsuri 


liniștitoare. Mai ales că o explicaţie dată n-ar fi decât o 
posibilitate printre multe altele. Dacă doriţi să înţelegeţi în 
profunzime ceea ce vi se pare de neînțeles, așteptați ca 
emoţiile resimţite să scadă puţin în intensitate pentru a 
putea cântări din toate unghiurile această poveste înecată 
în contradicții. 
Pe de altă parte, pentru victimele foarte raţionale, 
care manifestă o nevoie aproape imperativă de a înţelege 
înainte de a putea trece la altceva, este necesar să se 
răspundă în același registru, printr-o argumentare 
structurată și fără a pierde esenţialul în detalii. De 
exemplu: 
„Din ceea ce mi-aţi spus. 
în copilărie, a trăit o relaţie de manipulare din partea 
tatălui ei, de la vârsta de... până la... ceea ce a dus la; 

a dezvoltat un comportament relaţional structurat după 
cum urmează: 

în psihologie, aceasta se numește , 
concret că; 

prin urmare, cu dumneavoastră, ea a”. 

Acesta este doar un exemplu, dar care satisface 
nevoia de raționalitate. Depinde de fiecare terapeut să-și 
adapteze discursul în funcţie de ceea ce percepe despre 
personalitatea victimei și nevoile acesteia din urmă. 

Succesiunea doliurilorce trebuie ţinute 

I 

Prin urmare, sunt câteva perioade de doliu ce trebuie 
parcurse. 

Doliul după relație. Este defunctă sau urmează să 
se termine și nimic nu o va mai reînvia; de altfel, nici nu 
trebuie să revină la viață. 

Doliul primelor clipe. A fost minunat la început. 
Pentru a-l vrăji şi atrage pe celălalt, a fost nevoie de 
seducţie, dar aceasta doar a semănat cu dragostea; deși a 
fost idilică, etapa respectivă a reprezentat doar un pas 
necesar într-o strategie. Numai că a crede că primele 
momente sunt pe de-a întregul reale și se pot întoarce este 
o iluzie. 


n” 


ceea ce Înseamnă 


Doliul pentru înţelegerea acţiunilor. Aveţi de-a 
face cu o poveste de manipulare perversă. A înţelege și 
explica de ce manipulatoarea a acţionat așa ţine, în unele 
situaţii, de eforturile avocatului, și nu al victimei. în plus, 
există cauze multifactoriale și, prin urmare, există și riscul 
ca totul să intre pe terenul unei psihologizări infinite, fără 
elemente pozitive. Cu excepţia rezervei la care ne 
refeream anterior, în cazul în care se simte o nevoie 
absolută de raționalitate. 

Doliul pentru înţelegerea istoriei. Este strâns 
legat de cel anterior. De ce “s-a dezvoltat relaţia în acest 
fel și nu altfel? Din cauza dinamicii manipulării, cu 
resorturile ei complexe, rareori liniare și greu de explicat. 
Există o mulţime de motive pentru care cel mai bine este 
să renunţaţi. Prin urmare, trebuie să acceptăm că nu 
putem explica sau înţelege totul. De exemplu, există 
părinţi care-și torturează copiii. Se poate constata cu 
ochiul liber. Este de înţeles acest lucru? 

Doliul prin care ne justificăm alegerile și 
căutăm înţelegre. Acest lucru a fost subliniat de mai 
multe ori: este în zadar să-i ceri unei manipulatoare să dea 
dovadă de empatie sau să vrea să-și recunoască greșelile. 
Nu o va face niciodată, convinsă că are dreptate și că, prin 
urmare, victima greșește. Punct. Dacă perseveraţi în 
această discuţie inutilă și imposibilă, ea va face orice 
pentru a vă convinge că vedeţi lucrurile doar din 
perspectiva dumneavoastră măruntă, îngustă și egoistă și 
că, dacă există o persoană manipulatoare în relaţie, aceea 
sunteţi chiar dumneavoastră! Cu siguranţă nu ea, sărmana 
victimă! 

Doliul pentru un viitor ideal. Aţi visat un viitor 
extraordinar, o soţie minunată, o casă frumoasă, copii 
frumoși și explozii de râsete și veselie. Și apoi, ceea ce aţi 
experimentat a fost exact opusul: aţi avut parte de o relaţie 
tristă, glacială, exasperantă, violentă. "S-a prăbușit o lume 
întreagă, un viitor cu totul luminos pe care a trebuit să-l 
daţi uitării, aruncându-l la gunoi. Din nou, dacă v-a însoţit 
parţial în acest vis, a făcut ceea ce face un pescar atunci 


când aruncă momeala în apă, astfel încât peștii vin și 
mușcă din cârlig în loc să-și urmeze drumul. Era absolut 
necesar să creeze o dependenţă! Uneori este foarte 
dureros să realizezi lucrul acesta, să-l trăiești pe propria 
piele, din cauza sentimentului amar de trădare. Este cu 
mult mai violent decât o relaţie de iubire care se încheie 
pur și simplu. Deoarece în relaţia aceasta aţi fost folosit ca 
un obiect. 

În plus, această dependenţă ar fi putut deveni o 
adevărată adicţie, concretizată în „crize în cazul unor 
perioade de sevraj”, așa cum se întâmplă în cazul oricărei 
dependențe. Chiar și după ce aţi părăsit-o, există momente 
în care, dacă o întâlniți din nou, femeia se dovedește a fi 
plăcută din punct de vedere relaţional, ispititoare din 
punct de vedere fizic, foarte dulce, toată numai un zâmbet. 
într-o secundă, ești tentat să uiţi totul și să pleci cu ea la 
braţ, ca și cum nimic nu “s-ar fi “întâmplat. De fapt, 
reîncepe operaţiunea „seducţia”, însă trebuie să știți că 
are să dureze mult mai puţin acum, deoarece vă cunoaşte 
deja slăbiciunile și a depus eforturi îndelungate să vă 
manipuleze; noua lună de miere vine și pleacă mai repede 
ca o rachetă. 

Doliul după relațiile  idilice într-o lume 
minunată. Tuturor ne-ar plăcea ca fiecare fiinţă umană să 
fie bună, respectuoasă, să acţioneze cu bunăvoință și în 
scopul întrajutorării, să arunce zâmbete calde în stânga şi- 
n dreapta. Ar fi grozav, nu-i așa? Da, ar fi, numai că nu este 
cazul. în realitate, există oameni care ar face orice pentru 
ca lucrurile să meargă bine și alţii care ar face totul pentru 
ca ele să meargă rău. Cu unii se creează relaţii 
constructive, iar cu alţii - relaţii distructive. Şi tot așa. Nu 
este cazul să manifestăm neîncredere faţă de toată lumea, 
dar nici să ne încredem în oricine, fără pic de 
discernământ. Fie că ne place sau nu, răutatea și violenţa 
se numără și ele printre caracteristicile lumii în care trăim. 
lar dacă nu vrem să recunoaştem lucrul acesta, le putem 
întâlni oricând în forme dintre cele mai agresive. 

Și, cu siguranţă, nu e mai bine să ne lăsăm abuzaţi. 


în cazul în care căutăm să evităm violenţa cu orice preţ, 
ajungând chiar în punctul în care generăm în felul acesta 
comportamente violente, descoperim că nici aceasta nu 
este o opţiune viabilă. Fără a cădea într-un cinism absolut, 
este obligatoriu ca bunătatea să fie lăsată deoparte când 
nu mai echivalează cu bunăvoința, ci cu naivitatea și 
refuzul de a vedea realitatea. Toate aceste doliuri nu sunt 
deloc ușoare. Dar sunt necesare pentru a nu rămâne 
blocaţi în relaţii dezastruoase și pentru a reprograma un 
viitor care să rezoneze cu noi. Acesta este unul dintre 
motivele pentru care este deosebit de important să alegem 
în mod inspirat un specialist care să ne însoţească în 
demersurile noastre. Deoarece, pentru victimă, totul aduce 
întrucâtva cu amestecarea mai multor emoţii haotice și a 
nenumărate gânduri contradictorii într-un shaker. Puţin 
câte puţin, trebuia ca lucrurile să se reașeze la locul lor, 
așa cum suprafaţa unui lac revine la forma de dinainte 
după ce am aruncat în apă niște pietre. 

Recuperarea 

Redefinireo nevoilor 

O mulţime de victime sfârșesc prin a-și uita nevoile 
pe care le au. Prinse în capcana satisfacerii nevoilor 
manipulatoarei și chiar condiţionate să o facă, adesea 
pierd contactul cu ceea ce le este lor necesar. Un lucru 
facilitat și amplificat uneori de însăși educaţia de care au 
avut parte, care le-a întipărit bine în minte această 
disociere: „Dacă te gândești la tine, înseamnă că ești 
egoist”, „Nu te mai văicări și strânge din dinţi” și tot așa. 
Pe de altă parte, adesea se face confuzie între poftă, 
dorinţă și nevoie. Dorinţei i se atașează ideea de 
superfluitate, de neesenţial, iar nevoia este asociată cu 
necesitatea. Dacă îmi e sete, am o nevoie. însă dacă aleg 
să mi-o potolesc cu vin în loc de apă, atunci e vorba de 
dorinţă. 

O poftă sau o dorinţă poate să nu cunoască limite, 
sunt trăiri efemere și pornesc dintr-o lipsă imaginară. 
Nesatisfacerea lor atrage după sine o frustrare: așteptarea 
împlinirii unui lucru practic inexistent. Dar o nevoie 


reprezintă o lipsă reală, iar nesatisfacerea acesteia 
generează tulburări mult mai serioase. Așa se face că 
nevoia împinge la îndeplinirea unor lucruri pe care le 
percepem ca fiind necesare, ba chiar indispensabile. Şi tot 
de aceea se întâmplă ca neglijarea propriilor nevoi să 
poată avea consecinţe greu de trecut cu vederea. 

Exista un număr mare de clasificări ale nevoilor, 
printre care și cea elaborată de Abraham Maslow, mai 
degrabă criticată decât luată ca sistem de referinţă, care 
uneori regrupează itemii sub alte tematici. într-o manieră 
cât mai simplificată, putem împărţi nevoile în trei clase: 
nevoile primare sau fiziologice: satisfacerea lor este 

indispensabilă (a respira, a se hrăni, a bea, a dormi et(.) 
ori cel puţin necesară (a se îmbrăca, a avea un adăpost 
et(.). Nesatisfacerea lor este dramatică din punct de 
vedere fizic. 

e nevoile secundare: dimensiunea lor este psihologică și 
pune accentul pe calitate (a se distra, a se îmbrăca într- 
un anume fel, cu un anumit tip de haine, a avea o viaţă 
socială sau culturală et(.). Nesatisfacerea lor nu este 
vitală, însă poate da naștere unei nefericiri, unui 
disconfort. 

— Nevoile fundamentale: acestea permit dezvoltarea 
individuală (nevoia de dragoste și de apartenenţă, de stimă 
de sine, de realizare, de spiritualitate și de sens, de 
conexiune la valorile proprii et(.). Nesatisfacerea lor este 
dramatică din punct de vedere psihologic. 

Într-o relaţie de manipulare, victima suferă deseori 
din cauza nesatisfacerii (suficiente) a nevoilor secundare și 
fundamentale. Rareori se întâmplă să nu fie satisfăcute 
nevoile primare, însă se poate întâmpla și așa ceva. Atunci 
când vrem să scăpăm dintr-un sistem care ne domină, mai 
putem adopta o altă clasificare legată de nevoile 
relationale şi de nevoile de satisfacție personală, 
acordându-ne timpul necesar pentru a completa tabelul 
următor: 


16 Abraham Maslow (1908-1970): psiholog american, cunoscut pentru ierarhia nevoilor 
umane, reprezentată sub forma unei piramide. 


Ce este toxic 


Ce ţine de 
confort 
Ce este esenţial 


— Ce este toxic se referă la tot ceea ce vă secătuiește 
de energie, lucrurile de care nu reușiţi să scăpaţi sau pe 
care le faceţi atunci când chiar nu aveţi de ales. într-un 
cuvânt, vorbim despre ce este dăunător. într-o relaţie de 
cuplu, este vorba despre toate acele lucruri ce 
caracterizează o manipulatoare. Dar se poate referi și la 
alte persoane. De exemplu, acele persoane care nu fac 
decât să le denigreze pe altele, care nu vă ascultă 
niciodată și raportează totul la ele et(. De fapt, aici ne 
referim la acele persoane pe care le lăsaţi în urmă 
spunându-vă că v-aţi pierdut vremea cu ele sau, chiar mai 
mult, că ar fi fost mai bine să nu vă fi intersectat cu ele 
niciodată. Prin urmare, merită din plin să luaţi în calcul 
întreruperea unei relaţii care nu vă aduce nimic pozitiv. 

Ce ţine de confort se referă la lucrurile de care aţi putea 
accepta să vă despărțiți dacă ar fi realmente nevoie. V- 
ar costa, dar aţi putea depăși această pierdere cu 
condiţia să fiţi despăgubit într-un fel sau altul. Acest 
nivel de „confort” trebuie respectat cât mai des posibil 
deoarece, deși vă puteţi adapta dacă dispare, poate fi 
costisitor. De aici și nevoia de despăgubire. De exemplu, 
puteţi locui într-un spaţiu mai mic, mai puţin 
confortabil, dacă se află într-un mediu care vi se 
potrivește (vecini, zonă et[.). Pe de altă parte, o casă 
mai mare și mai frumoasă, dar împărţită cu o persoană 
care vă maltratează, vă face să reveniţi la ceea ce este 
toxic (probabil chiar la ceea ce aţi experimentat trăind 
alături de o manipulatoare). 

+ Ceea ce este esenţial înseamnă nivelul la care nu puteţi 
ignora situaţia, altminteri aveţi garantată neliniștea, 
care poate fi profundă. Să distingem trei niveluri: 

— In partea de jos: satisfacerea nevoilor 


dumneavoastră de bază, atât fiziologice (hrană, adăpost și 
îmbrăcăminte), cât și psihologice (a avea stabilitate 
familială și profesională, posesiuni proprii, a deţine un 
spaţiu privat cu limite clare și pe care nu le încalcă nimeni 
et[.). 

— În mijloc sunt nevoile dumneavoastră sociale (a 
avea un cerc de prieteni, acceptarea și recunoaşterea 
felului în care sunteţi cu adevărat et(.) și acele nevoi 
legate de stima de sine (îngrijirea de sine, timp pentru 
propria persoană et(.). Când aceste nevoi sunt satisfăcute, 
surplusul înseamnă confort, ba chiar mai mult decât este 
necesar. La nivel relaţional, dacă persoana cu care vă 
împărţiţi viaţa vă acceptă așa cum sunteţi, vă recunoaşte 
calităţile și vă preţuiește, atunci atingeţi punctele esenţiale 
pe care le-aţi avut în vedere. însă dacă se întâmplă invers, 
relaţia este toxică. 

— La vârf: viaţa dumneavoastră interioară, nevoile 
spirituale și valorile pe care le aveţi. Legătura cu valorile 
proprii și satisfacerea lor regulată este un punct important 
şi nu este suficient de bine evidenţiat. Adevărul 9 9 

este că a merge într-o direcţie ce se opune acestui 
lucru esenţial implică un consum de energie deosebit de 
însemnat. Lupta împotriva sinelui nu produce niciodată un 
rezultat pozitiv, dimpotrivă. De exemplu, dacă principala 
valoare la care ţineţi este respectul, veţi putea avea o viaţă 
satisfăcătoare numai dacă mediul în care trăiţi este unul 
guvernat de respect. Dacă ar trebui să vă „adaptaţi”, v-ar fi 
imposibil sau ar necesita un efort considerabil. Deci, este 
în interesul dumneavoastră să încheiaţi (sau să vă 
distanţaţi în mod semnificativ de) relaţiile cu oameni care 
nu manifestă respect (faţă de dumneavoastră sau faţă de 
ceilalţi). 

Acest ultim punct trebuie avut în vedere atunci când 
începeţi o relaţie. “S-ar părea că, în momentul în care se 
instalează un sistem de dominație, manipulatoarea 
încearcă să vă anihileze sistemul de valori. O face, de 
exemplu, când vă determină să credeţi că, dacă vă 
maltratează și vă umilește, acţionează spre binele 


dumneavoastră. Tragedia este că puteţi ajunge să o 

credeţi. După ce acţionează împotriva valorilor pe care le 

aveţi și la care ţineţi, le distruge și ajungeţi să nu mai aveţi 
niciun reper, fără să mai știți ce este bine și ce nu. 

Cunoaşterea propriilor valori face posibilă sesizarea și 

conştientizarea momentelor în care acestea sunt 

subminate și, prin urmare, posibilitatea de a reacţiona. 
Acest tip de gândire are două impacturi pozitive: 
Vă permite să doriţi anumite lucruri și să le refuzaţi pe 
altele. Atunci când o relaţie de dominatie a dat naștere 

obiceiului de a asista neputincios la felul în care 
aceste nevoi vă sunt denigrate sau respinse, trebuie să 
lucraţi la propriile convingeri pentru a învăţa din nou cum 
să vă respectaţi și să vă faceţi respectat. Prin urmare, se 
fac concomitent demersuri privind identificarea, dar și 
permisiunea pe care v-o acordaţi. Permisiunea înseamnă 
înţelegerea, acceptarea şi  verbalizarea (faţă de 
dumneavoastră și faţă de celălalt) a faptului că sunteţi pe 
deplin îndreptăţit să doriţi sau să nu doriţi anumite lucruri. 

Legitimitatea se referă la dreptul personal de a avea 

anumite preferinţe, de a fi “în armonie cu ceea ce credeţi 

că este esenţial și de a fi fericit. 

Vă puteţi modifica sistemul relaţional: acesta afirmă 
preferinţele și antipatiile dumneavoastră, laolaltă cu 
alegerea persoanelor cu care vreţi să relaţionaţi și a 
celor de care preferaţi să fugiţi. Acesta este un prim pas 
pentru a scăpa de potenţiale dependențe viitoare. 
Filosoful Gustave Thibon a rezumat această problemă 
într-o manieră simpatică: „A te iubi cu cineva înseamnă 
a-ţi fi foame împreună cu el, nu a vă devora reciproc”. 

Regăsirea încrederii în sine 

Abia după această clarificare a propriilor nevoi veţi 
putea învăţa cum să stabiliţi unele limite și să refuzaţi ce 
nu vă convine. Când este cazul de așa ceva, indiferent de 
incredibilele promisiuni ce vi se flutură prin faţa ochilor, 
puneţi punct relaţiei care abia începe, de îndată ce 
constataţi că lucrurile esenţiale pentru dumneavoastră 


lipsesc. Am văzut deja că etapa seducţiei nu era decât 

mirajul de dinaintea dezastrului. Ceea ce astăzi lucește de- 

ţi ia ochii, mâine va fi dureros. 

Cunoaşterea propriilor limite și solicitarea ca ele să 
fie respectate pot deveni realitate graţie unei propoziţii 
aparent simple: „Nu vreau”, dar care necesită învăţare, 
deoarece există două gânduri viclene, care zac ascunse 
undeva în adâncuri. 

Primul ţine de culpabilizare: „Am dreptul să spun că nu 
vreau asta?”, „Oare nu sunt prea egoist refuzându-i 
celuilalt ce vrea, chiar dacă eu nu vreau asta?” 

1. Al doilea vizează frica: „Ce se va întâmpla dacă nu 
accept?”, „Ce va crede celălalt despre mine dacă 
refuz?”, „Posibil să-mi dea papucii, în loc să fie debutul 
unei relaţii foarte bune?” 

Veșnica ambivalenţă a acestei faze de seducţie, în 
care speranţa pentru un viitor minunat se amestecă (u 
teama că acesta nici nu are şanse să existe dacă hotărâți 
efectiv să fiţi cum sunteţi J”. 

cu adevărat. Manipulatoarea categoric se joacă (u 
aceste două senzaţii, până când ajungeţi să nu mai daţi 
ascultare propriilor nevoi, iar capcana este astfel 
pregătită. Or, când spuneţi: „Nu vreau”, lucrul acesta 
permite scurteircuitarea acelui joc de dominație. Fapt care 
vă permite să vă afirmaţi puterea, dar și să rămâneţi la 
cârma propriilor alegeri, în loc să cedaţi mereu în faţa 
celuilalt. 

Dacă acceptaţi o dată să nu fiţi ascultat, o veţi face și 
a doua oară și va deveni un obicei. În ziua în care veţi 
spune „nu”, celălalt se va amuza pe seama dumneavoastră, 
amintindu-vă că aţi acceptat mereu până acum, astfel încât 
să vă simţiţi vinovat că aţi îndrăznit brusc să vă afirmaţi 
propriile preferinţe! Dacă aveţi o inimă bună și o 
predispoziţie către bunătate, nu vă lăsaţi înșelat de 
situaţie. Aceasta înseamnă să nu vă întrebaţi: „Dacă simt 
că o iubesc cu adevărat, nu ar trebui să accept ceea ce 
vrea ?”, ci mai degrabă: „Sunt respectat dacă accept ceea 
ce vrea ea?” 


Haideţi să fim mai preciși: nu este vorba despre a 
refuza totul și a face concesii pentru celălalt! Este vorba 
despre respect. „În dragoste, trebuie să faci 
compromisuri“, auzim spunându-se adesea. Da, dar nu pe 
o nimica toată. Să ne întoarcem la tabelul cu nevoi. O 
concesie asupra lucrurilor neesenţiale n-ar trebui să fie o 
problemă. În ceea ce privește confortul, la fel, dar atâta 
vreme cât este o concesie echitabilă. Pe de altă parte, nu la 
fel stau lucrurile atunci când vine vorba despre o concesie 
pentru ceva esenţial în ochii dumneavoastră, deoarece 
atunci cădeţi automat în ceva toxic. 

Cuvântul „nuzz poate să pară mic și nesemnificativ, 
dar este el însuși o propoziţie în sine, foarte dificil de 
pronunţat ca atare de unii oameni. Pentru victimă, aceasta 
este una dintre marile greutăţi cu care se confruntă și îl 
pronunţă urmat adesea de „dar” un menite să introducă fel 
de fel de compromisuri și să invoce justificări peste 
justificări, ca să-și explice alegerea. Numai că „dar'-ul de 
după anulează acel prim cuvânt; știm cu toţii că un „da, 
dar” înseamnă „nu” La fel, un „nu, dar” echivalează cu 
„da” pe jumătate, iar manipulatoarea va ști cum să 
întoarcă situaţia în favoarea ei. 

Veșnicul cortegiu de diferite temeri. încrederea în 
sine presupune să poţi afirma liniștit ceea ce vrei și ce nu 
vrei. Când nu vrem ceva, ei bine, atunci spunem pur și 
simplu „nu”. Este un cuvânt ce nu trebuie lătrat, ci rostit 
sobru și ferm, fără a adăuga nimic, adică fără a lăsa loc de 
interpretări. Când cineva spune „ăăh... nu știu... vezi tu, 
păi... mie nu prea-mi convine”, vorbele de genul acesta 
sunt numaidecât luate drept ceea ce și sunt, de fapt: o 
ezitare evidentă, o replică nerumegată îndeajuns, la care 
celălalt se înfige fără să stea pe gânduri, strivind orice 
opunere. Așa ajungem să spunem „da”, chiar dacă gândim 
„nu”, să ne supărăm pe celălalt și pe noi și, iată, să fim 
implicaţi într-o chesţiune care este limpede că nu ni se 
potrivește, fără a putea să mai dăm înapoi. 

Dacă o persoană îşi afirmă preferinţele nu înseamnă 
că este agresivă, ci doar că pretinde ca personalitatea, 


integritatea și nevoile sale să fie respectate. Acest lucru se 
învaţă, mai întâi în situaţii cu miză mică, sub forma unui fel 
de antrenament, pentru a câştiga treptat mai multă 
încredere în propriile puteri și a-și permite în cele din 
urmă un „nu” cinstit, atunci când nevoile de bază sunt (sau 
riscă să fie) încălcate. A le cere celorlalţi să arate respect 
implică mai întâi să te faci respectat, iar toate acestea 
pornesc, firește, de la respectul de sine. Se poate spune că 
exact în asta constă întreaga provocare într-o relaţie cu o 
manipulatoare. 

Să ai încredere în tine înseamnă să ai încredere în 
capacitatea ta de a face o alegere și de a decide. Aspect de 
cele mai multe ori paralizat de cele două modalităţi de 
gândire evocate anterior, atâta doar că, în momentul în 
care unui om îi este clar care-i sunt nevoile, dar și ce poate 
considera ca fiind acceptabil și inacceptabil, poate impune 
limite. Când decidem cu toată fiinţa că merităm să fim 
fericiţi, ambii parteneri pot trăi o relaţie împlinită și 
echilibrată. 

Opusul încrederii în sine este incapacitatea de a 
afirma ceea ce ești și ceea ce vrei din cauza unei anumite 
frici: de judecata și privirea celuilalt, fapt ce duce la 
capitulare. Sprijinul terapeutic ajută la crearea și apoi la 
dezvoltarea acestei dimensiuni, la înţelegerea faptului că 
dragostea nu are nimic de-a face cu senzaţia de sufocare 
cauzată de frici imaginare și iraționale. Este un lucru care 
ne permite, încet și sigur, să ne implicăm în raport cu 
persoana care ni se potrivește și să evităm să cedăm în 
faţa oricărui cântec de sirenă, care este cu siguranţă 
fermecător, dar la fel de sigur și mortal. 

Coresponsobil? 

Dar oare bărbatul care a căzut victimă a unei 
manipulatoare are și el partea sa de responsabilitate? 
Putem afirma că este coresponsabil pentru nenorocirea pe 
care o trăiește? Teoretic, el joacă un rol-cheie: fără 
victimă, un călău este șomer. Privită din acest unghi, 
situaţia pare să se explice prin faptul că victima acceptă ca 
relaţia să fie perversă. Dus până la absurd, acest 


„raţionament” o exonerează pe manipulatoare de orice 
responsabilitate. Cam așa și sună discursul ei: 
dumneavoastră, victima, sunteţi în proporţie de 100% 
responsabil pentru relaţie, iar ea 0%. Aceasta este și 
părerea oamenilor care nu știu ce înseamnă să fii dominat 
de cineva. Așa cum am tot discutat și în paginile 
anterioare, realitatea este cu totul diferită. 

Totuși, chiar dacă acum victima a putut constata că 
nu a fost răspunzătoare în mod direct pentru toate 
acestea, există alte riscuri. Poate considera că nu are cum 
să schimbe situaţia actuală și atunci, brusc, se poate blaza 
total, adoptând un rol absolut pasiv. Așa se face că, 
acceptând tot ce se petrece cu ea și în jurul ei, ajunge în 
mod paradoxal coautoare a propriei nefericiri. Această 
problemă a  coresponsabilităţii este, prin urmare, 
importantă, numai că răspunsul necesită un pic mai multă 
dezvoltare decât un simplu „da” sau „ba” Violenţa 
exercitată de  manipulatoare există prin prisma 
interacțiunii pe care aceasta o întreţine cu prada ei. Prin 
urmare, putem fi tentaţi să spunem că vina se împarte 
jumătate-jumătate între persoana care agresează și cea 
care acceptă să fie agresată. Dar este chiar mai complicat 
de atât, fiind(a- de fapt totul depinde de punctul în care vă 
aflaţi în evoluţia relaţiei. în acest sens, putem distinge 
cinci etape: 

Debutul relaţiei: unde există faza de seducţie, apoi cea a 
lunii de miere, după care o decădere. Cam în timpul 
decăderii ar trebui ca victima să se sesizeze și să 
acţioneze. La asta ne-am referit când am accentuat ce 
înseamnă încrederea în sine, afirmarea sinelui și 
recunoaşterea propriilor nevoi și valori. Dacă victima nu 
reacţionează și nu acceptă să vină în întâmpinarea 
sinelui, atunci poartă o parte din vină, deoarece se 
angajează și mai mult într-o relaţie dezechilibrată. 
Adesea, la baza acestui fapt stă o lipsă de stimă de sine, 
o teamă de abandon, un sistem de convingeri moștenite 
prin felul în care a fost crescută, din propriile 
experienţe de viaţă... Toate acestea nu vin în sprijinul 


unui comportament asertiv. La fel de mult contează 
faptul că victima permite să se instaleze obiceiuri 
contrare intereselor sale. Dacă bărbatul în cauză ar 
contracara-o imediat pe manipulatoare (și nu este 
nevoie să fie agresiv, este suficient să fie clar cu 
intenţiile sale și felul în care și le exprimă), aceasta din 
urmă, după ce va fi negat și se va arăta ofensată (lucru 
de înţeles, dat fiind felul său de a gândi), ar ajunge să 
înceteze cu abuzul și probabil ar pune punct relaţiei 
(ceea ce ar fi, de fapt, un lucru bun!). 

Relaţia în care începe să se instaleze dominaţia: acest 
lucru este diferit. Am văzut deja că anestezierea se 
produce pe nesimţite și că victima îşi pierde treptat 
abilităţile de apărare, oprindu-și indicatorii de alertă. 
Bruiaţi sau deconectaţi, aceștia transmit informaţii de 
neînțeles.  Dezarmat în fața mecanismelor de 
manipulare mentală, bărbatul intră în capcană fără să-și 
dea seama. 

2. Relaţia în care dominaţia îşi face deja de cap: de la un 
anumit nivel încolo, se poate afirma că victima 's-a 
deconectat de la sine și că nu mai are capacitatea de a 
acţiona sau de a reacţiona. Este supusă, fără să știe 
cum să iasă din această dominație. O situaţie de genul 
acesta este foarte greu de înţeles, după cum ni se arată 
într-o poveste recentă. În februarie 2018, unei femei i 
“s-a refuzat indemnizaţia maximă la care avea dreptul 
după ce devenise paraplegică în urma abuzurilor la care 
o supusese partenerul ei de viaţă: tovarășul ei abuziv o 
aruncase, fără niciun motiv, de la etajul doi al clădirii în 
care locuiau și continuase să o insulte și să o bată. 
Judecătorii au decis că este vina ei pentru că se 
întorsese în apartamentul unde trăia cu bărbatul 
respectiv. Avocaţii acesteia au denunţat, și pe bună 
dreptate, lipsa totală de înţelegere a fenomenului de 
dominație (care, în acest caz, fusese dovedit). 

Conștientizarea: victima a înţeles ce se întâmplă, dar nu 
schimbă nimic în comportamentul său. Caz în care 
devine coresponsabilă. Acest lucru nu înseamnă că este 


responsabilă, dar se face vinovată la propriu măcar 
parţial, deoarece a înţeles ce mecanisme au fost puse în 
aplicare și totuși nu se clintește. Nu înseamnă nici că 
este floare la ureche să faci faţă, însă de-acum putem 
trage concluzia că și victima joacă un rol în derularea 
evenimentelor. O primă schimbare de comportament 
poate consta în căutarea de ajutor în exterior. 

3. Indecizia: victima este conștientă de modul de acţionare 
al manipulatoarei și de pericolele cu care se confruntă. 
Poate chiar să facă terapie sau să primească sprijin, dar, 
dat fiind că se agaţă de speranţa că partenera se va 
schimba la un moment dat sau de fantezia conform 
căreia romantismul promis cândva îşi va face în cele din 
urmă loc în viaţa sa de cuplu (iar asta în ciuda tuturor 
dovezilor ce indică contrariul), ea decide totuși să le 
treacă pe toate cu vederea și să adopte politica 
struţului. Este ca și cum ar spune: „Mă întorc la pericol, 
dar refuz să ţin seama de el sau să consider că există”. 
Sunt bărbaţi care îşi justifică alegerile de genul acesta 
invocând  „dragostea” (nume pe care ei îl dau 
dependenţei lor) sau convingerile lor religioase, cum 
este cazul deja celebrului sindrom Stockholm, la care 
am făcut deja referire. Pornind de aici, se dezic de 
statutul lor de victimă pentru a se dedica celui de 
complice, astfel că ajung să împartă responsabilitatea 
pentru situația din relaţia cu partenerele lor 
manipulatoare. 

Plecăm... sau rămânem 

„Darling, you gotta let me know/Should I stay or 
should I go?”” cântau cei de la The Clash într-o piesă 
celebră. lată, aşadar, cum pune cineva problema. Într-o 
relaţie de manipulare, toată lumea cade de acord asupra 
faptului că există o singură regulă de urmat: fugi și nu te 
uita în urmă! Intr-o situaţie de dominație, totul se rezumă 
la a evada cu orice preţ. Și totuși, unii rămân. Din nou, nici 
acest lucru nu este atât de clar pe cât 's-ar putea crede. 

În cazul femeilor manipulate de un bărbat, unele 

dintre ele se simt tulburate la gândul de a se găsi singure, 
complet  neajutorate și într-o situaţie precară sau 
dramatică. Au adoptat diverse strategii pentru a face faţă 
situaţiei cât mai bine cu putinţă, sunt preocupate să-și 
păstreze copiii, iar dominaţia sub care se află permanent le 
face să creadă că nu 's-ar putea descurca pe cont propriu 
în viaţă. 

Ne putem întreba dacă lucrurile stau altfel pentru un 
bărbat. Realitatea este că și un bărbat poate întâmpina 
aceleași probleme. Se poate teme de singurătatea 
emoţională și de privarea de sex dacă alege să plece. Poate 
amâna plecarea și suporta violenţa până când copiii ajung 
să se descurce singuri. Copiii reprezintă aproape 
întotdeauna o miză și o constrângere deosebit de 
puternică. Astfel, se întâmplă ca mulţi bărbaţi să se 
trezească [u propriii lor copii manipulaţi împotriva lor dacă 
pleacă, fără ca ei să mai aibă apoi posibilitatea de a le 
schimba părerea și implicit de a repara situaţia. Există, de 
asemenea, și cei care “s-ar trezi fără resurse și/sau 
locuinţă oricare se tem de represalii teribile din partea 
partenerelor lor. Nu în ultimul rând, sunt cei care oscilează 
suspendaţi undeva între cele două, caz în care nu mai 
suportă câte trebuie să îndure, dar nu știu ce să facă și 
încearcă să găsească alternative. Este, de pildă, cazul unui 
director executiv care urăște călătoriile, dar a continuat să 
negocieze contracte de cealaltă parte a lumii ori de câte 
ori a putut, pentru a petrece cât mai puţin timp posibil 
acasă. Odată divorţat, a încetat imediat orice deplasare de 
genul acesta, iar acum îşi trimite colaboratorii să 
călătorească de cealaltă parte a planetei în locul său. Dar 
au trecut mai mult de cincisprezece ani până a decis să 
divorţeze - împovărat de presiunile mediului social, de 
convingerile sale religioase și, nu în ultimul rând, fiind 
îngrijorat pentru copiii săi. 

Când un bărbat decide să meargă la terapie, 
înseamnă că efectiv nu mai suportă. Adesea este ultima 
soluţie, deși unii nu îndrăznesc sau nu vor să o creadă și... 
continuă așa, distrugându-se treptat. După ce au fost date 


toate cărţile pe faţă, iar situaţia explicată, iar bărbatul a 
luat hotărârea de a nu mai fi victimă și a-și relua viaţa, mai 
trebuie să răspundă la următoarea întrebare: „Ce vă doriţi 
cu adevărat?” De-acum, el este cel care decide şi-şi asumă 
responsabilitatea pentru alegerea sa: să plece sau să 
rămână în continuare lângă partenera sa. 

Dacă decide să plece, acest eveniment se cere 
pregătit, nu numai în ceea ce privește modul de a face 
anunţul, ci și ce strategie urmează să adopte, în special în 
strânsă colaborare cu un avocat care înţelege provocările 
ce ţin de această situaţia aparte (mai ales dacă sunt 
implicaţi copii). În cazul în care decide să rămână, o face 
pentru că a înţeles pe deplin ce se întâmplă și face eforturi 
în sensul contramanipulării. Orice este posibil, chiar și să 
ajungem în stadiul în care trecem de la postura de victimă 
la cea de complice. Diferenţa este că, în momentul de faţă, 
decizia poate fi luată acum într-un mod pe de-a întregul 
conștient. 

De asemenea, unii află că, scoțând la lumină 
manevrele manipulatoarelor care le sunt partenere, este 
ca și cum 's-ar fi desprins de ele. O manipulatoare (la fel 
ca un manipulator) nu este din cale-afară de inventivă. 
Oricât de rea și de malefică ar fi, „tehnicile” ei sunt 
aproape întotdeauna aceleași. Când în sfârșit le înţelegem, 
este ca la teatru, manifestând reflexe aproape pavloviene: 
dacă el spune cutare lucru sau nu face un altul, atunci ea 
va reacţiona în cutare fel. Odată ce bărbatul îşi dă seama 

mulţime de reacţii sunt previzibile, acesta este ca 
„scos din priză” - însemnând că dominaţia încetează să 
mai aibă efect, deoarece victima cunoaşte ce stă la baza ei. 
Bărbatul devine din nou stăpân pe joc. 

Mai poate descoperi și că, sub această carapace dură 
de care “s-a temut atâta vreme, nu se află decât o biată 
femeie, plină de îndoieli și puncte vulnerabile, dar și că 
fricile care l-au terorizat nu diferă mult de cele din 
copilărie, când îl încercau niște emoţii puternice la 
spectacolul lui Guignol. Dominația nu mai ţine, torţionarul 


îi pare acum o păpușă de cârpă. în cazul în care decide să 
rămână, depinde de el să stabilească dacă relaţia este încă 
viabilă sau nu și dacă este bună pentru el sau nu. Este o 
alegere intimă și personală: persoana care îl însoțește în 
acest demers este acolo pentru a-l informa pe acel bărbat, 
și nu pentru a decide în locul lui. 

Concluzie 

Când violenta iese din scenă / 

N-ar trebui ca, în urma parcurgerii acestor pagini, să 
ne imaginăm că “s-a urmărit construirea unei imagini 
degradate și degradante a femeilor. Un număr infinit de 
femei sunt fiinţe de foarte bună calitate. lar 
manipulatoarele în niciun caz nu sunt majoritare. Ele 
reprezintă doar 3% din populaţia franceză, dar, atunci 
când apar, perversitatea lor corespunde tabloului întunecat 
zugrăvit aici și în general. în funcţie de fiecare poveste în 
parte, există evident și nuanţe. Unele femei se angajează 
într-o manipulare  „ușoară”, altele întrec măsura, 
ajungându-se la situaţii iremediabile. între cele două, 
există o gamă întreagă de comportamente care, în orice 
caz, produc efecte cel puţin negative, dacă nu sunt 
distructive de-a dreptul. 

N-ar trebui nici să fim tentaţi să credem că violenţa 
psihologică este mai puţin gravă decât violenţa fizică. Doar 
că și capacitatea acesteia de a provoca răni adânci este 
puternică. Puteţi „ucide” psihic în spatele ușilor închise. La 
fel de distructiv este sentimentul de a fi luat în posesie și 
folosit aidoma unui obiect, de a te afla la mila cuiva, 
neputincios, chiar dacă uneori se întâmplă mai discret. 

Violenţa fizică este cât se poate de vizibilă. Lasă 
urme, vânătăi, răni, uneori se lasă cu spitalizări și, pentru 
ca totul să fie autentificat în mod oficial, cu un certificat 
medico-legal. Femeile vor depune plângere pentru o 
lovitură primită, dar bărbaţii bătuţi vor ascunde acest 
lucru. Această violenţă este tabu. Potrivit ONDRO 
(Observatorul Naţional pentru Delincventă și Răspundere 
Penală), atunci când 10 din 100 de femei depun o plângere 
în urma abuzurilor pe care le-au suferit - ceea ce este 


oricum foarte puţin - numai 3 din 100 de bărbaţi 
îndrăznesc să apeleze la justiţie. 

Dar ar trebui să ne punem întrebarea: ce urme 
vizibile lasă violenţa morală? Niciuna, nu-i așa? Dominația 
este cel mai adesea greu recognoscibilă (iar uneori de 
neconceput) pentru persoanele din afară, mai ales când, ca 
orice bună manipulatoare care se respectă, femeia în 
cauză adoptă o atitudine fermecătoare și absolut agreabilă 
în societate! Dar nu toate: unele sunt ca o pacoste, chiar și 
în public, și nimeni nu vrea să o vadă, ceea ce nu face 
decât să-i izoleze și mai mult pe partenerii lor. 

Numai cei care au studiat fenomenul manipulării 
cunosc bine victima și sunt înzestrați cu o sensibilitate fină 
pentru a o atenţiona în acest sens. Unele comportamente li 
se par ciudate și le atrag atenţia asupra lor. Dar abordarea 
subiectului este întotdeauna dificilă. Și totuși, legătura de 
încredere trebuie să fie puternică și cât se poate de 
autentică pentru ca un bărbat să îndrăznească să 
recunoască ceea ce îi face chiar soţia lui. Pentru ceilalţi, 
care nu pot înţelege (sau nu vor să înţeleagă), analiza se 
rezumă la următorul lucru: el îi rămâne alături fie pentru 
că o iubește mult, fie pentru că găsește niște avantaje în 
traiul alături de ea. 

Ce bărbat ar fi de acord să vorbească despre faptul 
că trăiește un iad, doar pentru ca toţi ceilalţi să se lege în 
consecinţă de lipsa lui de virilitate (ca să nu ne exprimăm 
mai vulgar)? Care este bărbatul care ar accepta să se 
refere la impotenţa sa psihică și să se aleagă în schimb nu 
cu compasiune, ci cu o sumedenie de glume proaste 
despre neputinţa fizică? Niciunul n-ar face-o. Acesta este 
motivul pentru care acești bărbaţi tac și încearcă să facă 
tot posibilul să nu fie distruși sau să nu se distrugă singuri. 

Chiar dacă acest lucru ne-a făcut să repetăm de mai 
multe ori unele noţiuni, accentul a fost pus în mod 
deliberat pe fenomenul dominaţiei, cu tot cu manifestările 
sale de vinovăţie și pierderea reperelor de orice fel. 
Vorbim despre un fenomen insuficient cunoscut și neluat în 
considerare sub toate dimensiunile sale. Raţionalizăm 


lucrurile pornind de la logica noastră carteziană și liniară, 
judecând pe baza a ceea ce cunoaştem. Numai că 
dominaţia nu ţine seama de toate acestea și nici nu se 
poate explica prin prisma lor; și în condiţiile în care acest 
fenomen se produce mai degrabă în umbră, judecăţile 
peremptorii despre acești bărbaţi sunt foarte frecvent 
(dacă nu chiar întotdeauna?) paralele cu realitatea, 
deoarece se bazează pe aparenţe deosebit de înșelătoare. 

Dominația poate fi văzută altfel: să ne gândim o clipă 
la experimentul acela cu broasca așezată într-o oală cu 
apă, pe care o puneţi pe foc. Pe măsură ce temperatura 
apei crește, broasca îşi reglează temperatura corpului. Apa 
se încălzește foarte încet, iar broasca se adaptează de 
fiecare dată. Când apa ajunge în punctul de fierbere, 
broasca decide să sară, dar nu poate, deoarece și-a 
consumat toată energia cu reglarea temperaturii 
corporale, așa că moare. Credem că moartea broaștei a 
fost provocată de apa clocotită. Dar, de fapt, ceea cea 
ucis-o a fost incapacitatea ei de a decide când să sară. 

La fel, ne adaptăm la oameni și situaţii, dar pentru a 
ne menţine integritatea trebuie să stabilim echilibrul între 
nevoia de adaptare și nevoia de a pleca. Dacă permitem 
unei persoane să ne exploateze psihic, fizic, emoţional și 
financiar, va continua să o facă. De aceea este bine să 
săriţi, înainte ca apa să fiarbă, săriţi cât încă mai aveţi 
puterea de a o face! 

Inainte de a deveni neputincioși, ba chiar cu vreo 
două etape înainte! în primul și-n primul rând, nu uitaţi că 
trebuie să conștientizaţi ce se petrece, de fapt. La nivel 
personal, mă adresez mai ales acelor bărbaţi atrași într-un 
vârtej de neînțeles, care nu reușesc să-și reorganizeze 
gândurile, să vadă unde sunt depășiți și ce îi distruge. La 
nivel colectiv, de asemenea, este cazul ca rudele, dar și 
autorităţile medicale, de poliţie și judiciare în mod 
deosebit, să înţeleagă ce se întâmplă și să-și modifice 
viziunea pentru a oferi un ajutor real și eficient. Fie ca 
aceste pagini să-i ajute pe toţi să-și îmbunătăţească 
abilităţile analitice și să întindă o mână de ajutor, cu 


inteligenţă și bunătate. 

Al doilea punct ar fi că, indiferent de durata 
abuzurilor și natura violenţei suferite, nu trebuie omis 
faptul că există bărbaţi care se reconstruiesc singuri, care 
renasc. Mulţi învaţă din nou să se bucure de viaţă, să-și 
refacă puternicele legături frumoase cu copiii lor, pe care 
crezuseră cândva că i-au pierdut, iar uneori ajung să 
întâlnească o femeie blândă, sensibilă, iubitoare și veselă, 
cu care în sfârșit pot crea ceea ce îşi doriseră 
dintotdeauna. Aceste relaţii, bazate pe temelii solide, 
reprezintă adevărate promisiuni de fericire sinceră și 
constructivă. 

„Există un singur rău iremediabil: să te abandonezi 
pe tine”, scria Goethe. Redobândirea încrederii în sine 
devine apoi primul pas spre libertate, libertatea proprie. 
Manipularea nu este o fatalitate. Nu există nicio obligaţie 
și niciun determinism în a suporta capriciile și cerinţele 
unei persoane; nu are nimic de-a face cu dragostea. Să-l 
ascultăm pe Montesquieu: „Efectul firesc al iubirii este de 
a-i face fericiţi pe cei care se iubesc”. Vânătăile se vindecă 
și, odată ce aţi învăţat să renunţaţi la cele obișnuite să 
captureze și să tortureze, devine posibil să vă numărați 
printre cei care-și construiesc relaţii fericite. Se întrevede 
posibilitatea de a experimenta ceea ce vă doreaţi de mult: 
împărtășirea bunăvoinţei, a împlinirii și a armoniei. 

